În ce privește felul de a scrie al lui Nae Ionescu el 
a însemnat o ruptură faţă de tradiţia academică românească 
și într-o anumită măsură chiar faţă de cea europeană. Mai 
întîi, faptul de a “filozofa“ în articole de ziar, așa cum nu 
făcuse pînă atunci decit (Jnamuno și Ortega y Gasset. Dar 
mai ales emanciparea faţă de jargonul academic („eu scrii 
ca un băcan“, mărturisea) și ignorarea ceremonialelor reto- 
rice tradiționale, care au dus fatal, la „compromiterea“ lui 
Nae lonescu în ochii multora din colegii lui. “Nu e serios“ 
se spunea; “nu e științific" (“ştiinţa“ însemnind, în acest caz, 
note erudite, bibliografie şi citate în mài multe limbi). Și tot 
atit de compromiţătoare apăreau în ochii “ştiințificilor“ medi- 
tațiile și comentariile lui în legătură cu “teme triviale“,adică 
întîmplări de toate zilele. 

Dar de la a! doilea război mondial încoace, ginditorii, 
criticii, scriitorii cam asta fac: meditează asupra întimplărilor 
de tcate zilele; comentează “teme triviale" Și nu șovăiesc 
sa colaboreze la ziarele de mare tiraj, să participe la cam- 
panii politice, să intervină în orice fel de manifestaţie publică. 
Filozofi de prestigiu, credincioși sau agnostici (Heidegger, Jas- 
pers, Gabriel Marcel, Ricoeur etc) dezbat probleme. religioase 
într-un fel care nu aminteşte pe Sf. Toma sau Bergson, nici 
măcar pe Schleiermacher sau Rudolf Otto, ci mai de grabă 
pe Nae lonescu. 

LA ÎNCEPUT DE DRUM 


Cu Roza vînturilor de Nae lonescu,.editura a cărei 
intitulație devine acum limpede pentru toată lumea lan- 
sează în cultura noastră cea dintii colecție de texte rea- 
duse în actualitate prin metoda „reprint“. 

Curentă în toate țările europene cu excepția Ro- 
mâniei și poate a vreunei alte țări necunoscute de 
noi, foarte folosită la toţi vecinii noștri, mai ales în Bul- 
garia, această metodă a creat faima mondială a cîtorva 
case de editură. Cine nu cunoaște Variorum reprints 
din Londra sau Mouton din Haga? Ideea de a readuce 
în circuit contemporan, cu mijloacele tehnice actua- 
le, cărți apărute cu decenii sau chiar secole în urmă, 
oferindu-i cititorului emoția lecturii sau contemplării 
lor în chiar înfăţişarea genuină, a dat naştere unei 
foarte prospere ramuri din poligrafia mondială. Numai 
în ţara noastră, pînă acum, încercările au fost timide 
şi s-au limitat exclusiv la revistele culturale de început 
(Dacia Literară, Alăuta Românească, Propăşirea), 
obligînd, prin lipsa lor de rentabilitate, abandonarea 
fericitei iniţiative după primii paşi: A fost nevoie de 
o revoluţie spre a putea încerca să aducem cultura ro- 
mână, din acest punct de vedere, la punctul de plecare 
părăsit de alții de multe decenii! Dar rapiditatea re- 
cuperării decalajelor a fost totdeauna caracteristică ro- 
mânilor, şi plecăm la drum cu această încredere 
într-o tradiţie ce nu s-a desminţit. 


Am ales pentru această inaugurare cartea lui Nae 
Ionescu deoarece sîntem convinşi că nici o altă carte 
românească nu se cere mai urgent cunoscută şi valorifi- 
cată, şi anume într-o direcţie vitală pentru existenţa na- 
ţională: învățarea metodei de a gîndi cu mintea proprie, 
cu priză la real şi cu înţelegerea acelui lucru esențial 
care este viața, ipostaza vie a realului. 

Nicolae Iorga a găsit cîndva — vorbind despre 
Mihail Kogălniceanu — cea mai fericită formulă spre 
a defini gîndirea românească: 


REALISM ORGANIC. Adică putinţa de a percepe 
realitatea potrivit cu legile şi logica viului, a vieții, 
şi nu impunîndu-i schemele rațiunii abstracte şi te- 
oriilor de cabinet. După ce o jumătate de secol am 
fost constrînşi să gîndim exact contrar firii și tradiţiei 
noastre, nici un antidot nu este mai bine venit decît 
contactul cu scrisul şi gîndirea celui care, descinzîad 
direct din N. Iorga, dar ucenicit la toată gîndirea eu- 
ropeană, a reușit să dea filosofiei româneşti, pentru 
prima oară, o identitate inconfundabilă în cugetarea 
universală, cîștigîndu-şi un loc echivalent cu cel de- 
ținut de Descartes în filosofia franceză, de Bacon în 
cea engleză, de Kant în cea germană și de James în 
filosofia americană. 

Nu este vorba de echivalențe valorice, ci strict 
funcționale. Dar în măsura în care realismul organic 
românesc — nu numai botezat astfel ci și configurat 
de geniul năucitor şi polivalent al lui Nicolae lorga 
— se va dovedi o ipostază universal-valabilă a spi- 
ritului omenesc, la fel ca raționalismul antic sau cel 
francez, ca empirismul englez, ca idealismul german 
sau pragmatismul american, în aceeaşi măsură geniul 
lui Nae Ionescu (carea „tradus“ în limbajul specialită- 
ţii filosofice gîndirea tradițională românească, a ţă- 
ranului român, a domnilor şi cărturarilor şi a primilor 
mari gînditori moderni, începînd cu Eliade Rădulescu 
şi culminînd cu Mihai Eminescu și Nicolae Iorga) se 
va dovedi demn de a figura în istoria filosofiei europene 
alături de marii întemeietori de direcții filosofice, des- 
chizători de drumuri noi minţii omeneşti în căutarea 
veşnică a adevărului și echilibrului existențial. 

Nae Ionescu, doar cu cinci ani mai vîrstnic decît 
Lucian Blaga (s-a născut la 16 iunie 1890) a avut 
o biografie, o formaţie și o situaţie deosebite de ale 
creatorului Țrilogiilor dar a devenit, alături de el şi 
puţin înaintea lui, ctitorul filosofiei românești în de- 
plinul sens al cuvîntului. Filosofia românească se spri- 
jină pe acești doi gînditori la fel cum un viaduct se 
înrădăcinează la cele două capete în solul atotţii- 
tor, permițînd acolo mobilitatea oamenilor şi lucruri- 
lor, aici a ideilor. Fără unul din ei, gîndirea româneas- 


că și identitatea filosofică românească se prăbuşese. 

traducere franceză a celebrei teze de doctorat a lui 
Schopenhauer aparţine junimistului ieşean Ion Can- 
tacuzino- Zizin, (s-a tipărit la Paris în 1882). Prima 
traducere a Aforismelor asupra înțelepciunii în viaţă 
poartă semnătura aceluiași, a fost întreprinsă din în- 
demnul lui Maiorescu, a fost supravegheată de el, și 
a apărut în 1880, după ce versiunea română maiores- 
ciană debutase în „Convorbiri“. Tot Zizin, şi tot sub 
controlul lui Maiorescu, a tradus întiia oară în fran- 
ceză opera capitală a lui Schopenhauer, Lumea ca voin- 
ță şi reprezentare, din care întîiul volum s-a tipărit 
la Socec, în București, devansînd (1886) cu cîţiva ani 
traducerea lui Burdeau, care apare la Paris în 
1888—1890. 

Prin elevul lui Maiorescu, Constantin Rădules- 
cu-Motru, asistăm la etapa nouă marcată de „intrarea 
în lume“ a tinerei școli naționale create de ilustrul 
profesor. Teza de doctorat germană a lui Rădules- 
cu-Motru este remarcată şi citată de H. Bergson în 
a sa Introduction a la Métaphysique, iar mica mo- 
nografie despre Nietzsche întocmită de același la în- 
demnul lui Caragiale! şi publicată mai întîi în foileto- 
nul „Epocii literare“ (1895) iar apoi în volum 
(F.W. Nietzsche. Viaţa și filosofia sa, București, 
1895) a fost prima lucrare de acest gen consacrată 
marelui filosof de către un specialist (amplul studiu 
al lui Brandes, din 1888, și F. Nietzsche in seinen Wer- 
ken, Wisen, 1894 de Lou Andreas Salomé nu îndeplineau 
această condiţie) şi se pare că singura apărută în tim- 
pul vieţii sale. 


1 C. Rădulescu-Motru, Filosofia lui Friedrich Nietzsche în România, 
în „Noua Revistă Română“, vol. XVIII (1916) nr. 1, p. 11—12 

ără îndoială, filosoful Nae Ionescu trebuie căutat 
în a rînd în an sale litografiate sau rămase 
numai în stenograme, cursuri numai în foarte mică 
măsură editate de „Comitetul“ special constituit 
de către discipolii cei mai apropiaţi: în 1941 /storia 
logicei. Al doilea curs (1929—1930); în 1942 Metaĵizi- 
ca I.Teoria cunoștinței metafizice 1. Cunoaşterea ime- 
diată. 1928—1929; în 1943 Logica. I. Logica genera- 
lă. Ultimul curs. 1984—1935; în 1944: Metaĵizica 
II. Teoria cunoștinței metajizice. Cunoaşterea mediat 
1929—1930. După care ghilotina istoriei s-a prăbuşi 
i fi -a rupt. s i 
+ ie beată AR de către editori din exil (lon 
Dumitru, Ion Cuşa, George Pișcoci-Dănescu) arsi 
rile de mai sus au devenit într-o jumătate de seco 
rarități -bibliofile extrem de scumpe sau na Cene 
(în noile ediții de peste hotare). Cele două cursuri de 
metafizică sînt însă anunțate — într-o ediție critică 
ce foloseşte ultimele corecturi ale lui Mircea Vulcănes- 
cu — la Editura Humanitas, unde se pare că vor aparea 
şi Logica şi Istoria logicei. Editura Roza vinuri or 
a intrat în posesia cursurilor rămase numai în e na 
litografiată, precum și a stenogramei ultimului 


curs de metafizică, din 1937. Intenționăm să dăm: 


tipar două volume: primul, Cinci cursuri, va 
oe Filosofia religiei (1925), Teoria reg dal e 
(1925—1926), Problema salvării în Faust al lui “aaa 
(octombrie-noiembrie 1925), Istoria metafizicii ca ti- 
pologie a culturii (1930—1931) şi cursul, în IA 
inedit, transcris după stenograma domnului Dumi ru 
Neacșu, Probleme de metafizică (1937). Al doilea va 
fi rezervat în întregime cursurilor de logică: i 
logicei. Primul curs (1924—1925); Logica cu specia ă 
privire asupra ştiinţelor exacte (1926—1927); noera 
generală. Primul curs (1927—1928) şi Logica e ecti- 
velor (după stenograma domnului D. Neacșu) . [n ma 
sura în care vom fi ajutați să găsim şi alte 
cursuri, litografiate ori numai stenografiate, Pine 
strate de bibliografia lui Nae Ionescu alcătuită de elevii 
săi, sau înregistrate, dar cu mențiunea că nu s-au pe 
strat decît parţial, în stenograme, nefiind litografia- 
te, vom sta la dispoziţia posesorilor lor spre a le pu- 
blica. 


Dacă am început însă cu ziaristica lui Nae Ionescu 
(alte două sau trei volume vor urma această reeditare 
anastatică a culegerii Roza Vinturilor) a fost deoarece 
ea ne oferă posibilitatea de a percepe și deprinde me- 
toda lui de analiză a realităţiiîn genere şi a celei politice 
în special, în însuşi procesul de aplicare la această 
realitate. O realitate care, în momentul acela, era ui- 
mitor de asemănătoare cu cea de azi. Aşa se și explică 
de ce multe din textele conținute de Roza vinturilor 
au fost deja retipărite, în ultimele luni, prin ziare şi 
reviste. 

Nae Ionescu a fost, neîndoielnic, alături de Eliade 
Rădulescu (părintele!), Hasdeu, Eminescu și Nicolae 
lorga unul dintre cei mai mari ziarişti români şi un 
dascăl de gazetărie mereu actual. El a ridicat, la fel 
ca primii trei, pagina de ziar la înălțimea profetismului 
şi la forța de şoc ce dă presei statutul de „a patra 
putere“ în stat. Gazetăria lui se deosebeşte însă tocmai 
prin aplicarea concretă a unei metode filosofice de ex- 
plorare şi întelegere a realului, şi a unei metode de 
expunere care sintetizează, făcînd-o să rodească şi ast- 
fel să-şi dezvăluie valenţele creatoare, concepţia şi 
practica sa de profesor de logică. 

Ca dascăl de gindire, şi anume, de gîndire și ex- 
primare logică în coordonatele „realismul organic“ ro- 
mânesc, Nae Ionescu este unic, şi cine nu l-a citit şi 
recitit de zeci și sute de ori în capodoperele sale zia- 
ristice (amintind prin bogăţia lor şi prin perfecțiunea 
formală capodoperele poeziei sau prozei) nu poate as- 
pira la un veritabil destin ziaristic în cultura româ- 
nă. Şcoala pe care Nae Ionescu a creat-o în ziaristica 
românească nu e mai puțin strălucită decît posterita- 
tea lui filosofică. Publicistica lui Mircea Eliade, Emil 
Cioran, Mihail Sebastian, Constantin Noica, Petre 


“Pandrea, G. Racoveanu şi alții — stă mărturie. Rea- 


ducerea ei în actualitate, astăzi, cînd din nou o ade- 
vărată gazetărie românească, demnă de marea sa tra- 
diție, a redevenit posibilă, este cea mai urgentă obli- 
gaţie față de contem oraneitate, este un imperativ ca- 
tegoric al ceasului. Îi răspundem cu aceeași urgență, 
şi încheiem exprimîndu-ne recunoştinţa față de migu- 
natul colectiv de admirabili profesionişti ai tiparului, 
din celebra cîndva tipografie „Cartea Româneas- 


că“, astăzi „13 decembrie 1918“ — dată memorabilă 
în istoria tipografilor români. 

Nădăjduim că în luminosul lor destin, pus în 
slujba spiritualităţii naţionale, se va înscrie, într-o 
zi, şi restituirea operei lui Nae Ionescu. începută cu 
acest volum. 


Dan Zamfirescu 
10 august 1990 

SAU TRAS DIN ACEASTĂ CARTE, PE HÂRTIE DE DESEN, 
DOUĂZECI ŞI ŞASE DE EXEMPLARE NEPUSE IN COMERŢ, 
NUMEROTATE DELA A LA Z. 


PREFAŢĂ 


Mircea Eliade, care a luat asupra lui -grija 
editării acestui volum, imi cere să scriu câteva 
rânduri de prefaţă. O fac cu atât mai bucuros, 
cu cât găsesc a'i prilejul câtorva precizări pe 
cari le socotesc necesare. 

Adunarea între scoarțe de volum a unor ar- 
ticole de gazetă, scrise în timpuri şi împre- 
Jurări foarte variate, este o operaţie cu totul 
ingrată. Evident, există, pentru o asemenea in- 
deletpicire, nu numai putinţa, dar și îndato- 
rirea unei selecţiuni. O elementară nevoe de 
sinceritate mă obligă, însă, a face această ale- 
gere nu după ceea ce imi convine sau nu-mi 
mai convine mie astăzi să fi scris atunci, ci 
după ceea ce îmi aduc aminte să fi fost esen- 
țial sau nu pentru momentul în care scriam. 
Aşa fiind, colecţia aceasta de articole insem- 
nează mai degrabă o cronică a celor câţiva ani 
pe cari îi încadrează, decât... Portretul meu 
doctrinal, aşa cum se vor fi așteptând unii. 

Ori cum ar fi însă — cronică sau material 
pentru: un portret —, însemnările “şi comen- 
tariile acestea se prezintă cetitorului în con- 
dițiuni extrem de neavantagioase. Un articol de 
gazetă este scris în trepidaţia întâmplărilor co- 
tidiene, şi nu poate fi înţeles, în toată drep- 
tatea, decât de cel care îl ceteşte în această 
trepidaţie. Ziua de viaţă publică este o cutie de 
rezonanţă; şi fără această cutie de rezonanţă, 
care: ea selectează valorile gazetărești, o acti- 
vitate ziaristică îşi pierde şi sensul şi rostul. 


VI 


Desigur, un ziarist aduce în judecarea lucru- 
rilor şi situaţiilor un punct de vedere relativ 
statornic, care se trage ca un fir roşu, dealungul 
întregii lui activităţi. Dar, mai întâiu, nece- 
sităţi tactice obligă adesea pe redactorul co- 
tidianului să ia drumuri întortochiate şi cel puţin 
aparent contradictorii, chiar dacă strategic o- 
biectivele rămân aceleaşi; şi mai apoi, pentru 
ca firul acesta roşu să se poată în adevăr des- 
prinde de pe fondul confuz al faptelor zilnice, 
e nevoe de o anumită trecere de vreme, sin- 
gura în stare a crea o perspectivă în care sco- 
riile cotidianului dispar. 

Iată de ce, articolele „acestea — scrise în 
mărea lor majoritate între 1026 şi 1933 — 
apar prea tărziu. sau prea de vreme: prea târziu 
pentru a mai păstra prospeţimea lor originară, 
prea devreme, pentru a nu fi urmărite decât în 
esenţialitatea lor — dacă. vor fi având una. 

De ce, totuş, dvând aceste păreri, am con- 
simţit la publicarea lor în volum? Pentrucă, ori 
cum ar fi, ele reprezintă un efort disciplinat, 
metodic, cinstit și desinteresat de a privi coti- 
dianul pentru permanenfele lui şi de a des 
prinde din întâmplări — sensuri şi probleme. 
Ceeace, pentru tinerii ' cari încearcă sincer să 
gândească politic, poate fi un început de şcoală. 

Sar putea ca publicăţiunea aceasta să mai 
aibă un neajuns: Sar putea, anume, să se gă- 
sească cineva care să mă prindă cu ocaua mică 
a schimbării de atitudine sau — Doamne fe- 
reşte! — a libsei de originalitate. 


VII 


S'ar putea — dar treburile astea nu mă pri- 
vesc. 

Aş fi foarte trist dacă cei câțiva cetitori ai 
acestor rânduri mă vor socoti drept orgolios. 
Trebue să spun totuş că, ce crede lumea despre 
puținătatea mea, mă interesează foarte puţin. 
In toate luptele pe cari le-am purtat, mam do- 
vedit aşa de străin de „interesele” mele, așa de 
neglijent” cu „cariera? mea, încât am dreptul, 


poate, să cer — hu numai prietenilor, dar şi 
adversarilor mei — să nu acorde persoanei mele 
o. importanţă — în bine sau în rău — mai 


mare decât cea pe care: o acord eu. 
Originalitate? Eu ştiu câtă greutate se pune 
in lumea noastră pustiită de personalism pe 
originalitatea aceasta. Dar ce însemnează ori- 
ginalitate pentru un om care ştie că, așa după 
cum nu poate sări peste umbra lui, nu poate 
sări nici peste marginile vremii lui şi comuni- 


-tăţii de destin care e naţia lui, — şi care nu-și 


poate dori altă funcţiune decât aceea de a for- 
mula, cât mai circulabil şi deci cât mai rodnic, 
sensul vremii și-al întâmplărilor pe care le 
trăiește? Nu e, oare, obiceiul nostru de a pune, 
prin numele nostru, fierul nostru de proprie- 
tate pe orice carte pe care o scriem, semnul 
ii uscate și cu nimic îndreptăţitei in- 


însingură 


dividualizări sub care suferă încă omenirea? Şi 
dacă nu ar fi nevoie de a identifica răspunderile, 
nu s'ar găsi atâţi oameni între noi pentru cari 
anonimatul ar fi încă o bucurie a comunierii? 

Iar cât despre lipsa de originalitate — ce e 
asta „lipsă de originalitate” pentru un om care 


VIII 


îşi trăieşte toate gândurile? Să mi se ierte ezem- 
plul, dar. a fost lipsit de originalitate Pascal a- 
tunci când — fără să cunoască „Elementele” 
lui Euclid —a construit din capul lui aceste „Ele- 
mente”? Sau e, poate, lipsit de originalitate 
actul meu de conştiinţă când am văzut luna 
pe cer, pentru că luna asta a mai fost văzută 
şi de alții? Ce- e asta originalitate”, mă rog 
— patent 'de exploatare, sau prospeţime de 
viaţă? 3 

Şi tot aşa de fără sens e problema schimbării 
de atitudine. Eu nu ştiu dacă în activitatea mea 
gazetărească. se găsesc schimbări de atitudine. 
Nu ştiu, pentru că nu m'am gândit încă la asta. 
Şi nici n'am să mă gândesc. Eu ştiu că nu m'am 
născut din capul lui Jupiter — şi cu atât mai 
puţin gata înarmat, ca Pallas Athene. Știu doar 
atât, că sunt un biet om care încearcă să în- 
țeleagă ceea ce se petrece în jurul lui, şi care 
îşi dă seama că instrumentul acesta de înţele- 
gere nu se crează decât încet-încet, printr'o a- 
tentă, umilă şi stăruitoare afrozimare a vieţii. 

lar dacă articolele adunate în paginile cari 
urmează vor fi tot atâtea isbânde sau potic- 
neli pe drumul care duce la crearea unei me- 
tode de înţelegere a realităţii” politice, 

iată încă un motiv, şi anume unul hotărâtor, 
pentru care cred că nu am greșit atunci când 
am consimţit să pun la îndemâna tinerilor a- 
ceastă istorie pe scurt a experienţelor mele. 


NAE IONESCU 


CRONICĂ ORTODOXĂ 


ORTODOXIA RĂSĂRITEANĂ ȘI PAN- 
CREȘTINISMUL. n 


Incercarea de apropiere a bisericilor creștine, 
începută anul trecut în chip mai concret prin 
conferința de la Stockholm, va fi continuată a- 
cum într’o nouă adunare, convocată pentru sfâr- 
şitul lui August la Geneva. 

Iniţiativa pornește, atunci ca şi acum, din la- 
gărul protestant, care se dovedeşte a fi nu numai 
cel mai harnic şi mai stăruitor, dar şi cel mai 
chinuit de insuficienţa lui metafizică în actualele 
împrejurări de renaștere religioasă. 

E, pentru noi, de cea mai mare însemnătate, 
să ne dăm seama, că ofensiva protestantă por- 
nită pe așa de largi baze, nu è numaidecât un 
semn de vigoare şi de siguranţă lăuntrică., Ci, 
dimpotrivă, aș considera această ofensivă, ca o 
încercare involuntară, inconștientă, dar fatală, 
de întoarcere la izvoarele vecinic vii ale reli- 
giozităţii. Căci şi legăturile unui Blake său Hart- 
man cu biserica roşie rusească, și sprijinul, dea- 
dreptul neleal pentru noi, pe care ambițiile şi 

jactanţa răposatului Meletie din Constantinopol 
l-au găsit în Anglia, și presiunile sistematice la 
care a fost supus mitropolitul pribeag Antonie 
al Kiewului, și — last non least — grija asiduă 
cu care este înconjurată biserica noastră, arată 
ca ţel al acestei ofensive răsăritul. 

De ce tocmai răsăritul? Se complac unii în 
a` crede: pentrucă răsăritul e mai slab, și deci 
mai ușor de înfrânt. 

Nu. Pricinile sunt mai adânci. Circulă între 
protestanți în genere convingerea că Luther ar 
fi deslănţuit „din nou” puterile originare ale 
creştinismului. Se poate. Dar Luther a ignorat 
întreaga apocaliptică judaică; el a exclus din 
spiritualitatea creştină entusiasmul primitiv; grija 
tragică a mântuirii ca şi aspra disciplină bise- 
ricească paulinică s'au închircit în negurile nor- 
dului; toate demenţele mistic-ascetice pe care 
Sf. Pavel le trecea ca moştenire creştinismului 
din lichidarea antichităţii s'au risipit, şi mai 
ales a dispărut fără urmă conceptul paulinic de 
sacrament, care, istoric şi structural, isvorăşte 
din cultul — eminamente răsăritean — sincre- 
tist al misterelor. Luther a vrut:să facă crești- 
nism ignorând răsăritul. 

Nu se poate! Asta o simt acum inconștient 
toţi protestanții. Şi deaceea vin la noi, deaceea 
ne-au chemat la Stockholm şi he cheamă la 
Geneva. 

Ne vomi duce. Non congandet iniquitate. TRE- 
BUE să ne ducem. Dar nu săraci și umiliţi. 

Ci conştienţi de slăbiciunea noastră în ceasurile 
de astăzi; dar generoşi şi siguri pe moş- 
tenirea noastră: ca depozitari ai tuturor tra- 
dițiilor răsăritului, fără de care nu a fost nici 
odată posibilă — şi mai ales nu e acum, — ridi- 
carea spirituală a lumii creştine. i 

Să nu fie o ofensă, care jicnește şi ridică bă- 
nueli. Ci doar o sigură afirmare, în care Ge- 
neva va trebui să audă din nou pe Tertulian: 
Quid Athenis et Hierosolymis? La ce bun cu- 
riozitatea, când ochii noştri au văzut crucea, 
la ce hun cercetarea, când noi avem cuvântul 
mântuirii... Desbatere care nu e desigur încă la 
sfârşitul ei, dar pe care toate forţele istorice 
s'au conjurat ca să o rezolve în favoarea noastră. 


2 Mai 1926. 


SECTANŢII 


In adunarea eparhială la Cluj, s'au spus cu- 
vinte grele față de activitatea sectelor religioase 
din ţară. Iar între toate, cel mai greu cuvânt 
a căzut asupra statului, cate, se pare că prin 
atitudinea şi. măsurile lui, mai mult împiedică 
decât înlesneşte acţiunea bisericei. 

Este un fel comod, dar ineficace, de a înţelege 
dificultăţile noastre religioase. De ce nu am avea 
sinceritatea — şi curajul — să punem problema 
în-adevăraţii ei termeni? 

E adevărat că din toate punctele de vedere 

sectele acestea, mistice sau protestante, sunt, ca 
spiritualitate, incomparabil inferioare ortodoxiei. 
Dar ele, şi mai ales cele care vin din apus, au 
marele avantaj politic că izvorăsc din aceiași struc- 
tură spirituală care ne-a dat statul modern. Des- 
brăcând marele principiu creştin al iubirii de 
toată semnificaţia lui ontologic-metafizică, şi 
transpunându-l în plan sub subiectiv-psihologic 
al realității concrete, „noul creştinism”, din care 
se inspiră toate aceste secte, a încetat, e drept, 
să aibă cel mai ușor contact cu religiozitatea, — 


dar a izbutit să se încadreze perfect în ideolo- ` 


gia juridică a noilor state europene. Mai mult, 
el face parte integrantă din această ideologie, 
este pur şi simplu această ideologie. 

A cere deci statului modern știenţist, demo- 


cratic şi egalitar, sprijin în potriva ofensivei: 


dizolvante a sectelor protestantizante, este 'cel 
puţin nepotrivit. Unul şi celelalte sunt fraţi buni, 
vorbesc aceeaș limbă, sunt unul şi acelaș lucru. 
Atunci? 

Biserica noastră e victima unei iluzii grave. 
Din faptul că ultima noastră constituţie a con- 
simţit să recunoască o religie de stat în înfăţi- 
şarea ortodoxă a creştinismului, oamenii bisericii 
'se socotesc îndreptăţiţi a crede că statul sa 
identificat cu interesele înalte ale bisericii. Dar 
cercetaţi documentele oficiale ale timpului, şi 
veţi vedea că dominanţa bisericei ortodoxe. în 
“noul stat românesc nu a fost acordată de con- 
stituantă, ci smulsă acesteia. Și anume: 

Graţie lașităţii oamenildr politici, care nu au 
avut curajul să opună ceva drepturilor istorice 
ale bisericei: 

Graţie ignoranței aceloraşi oameni, cari au 
crezut că ortodoxia ar putea fi un instrument 
de poliţie socială, — un simplu protestantism, 
oarecare. 

Nu. Statul actual nu mai este aliatul firesc al 
bisericei, pentru că el a încetat de a fi statul 
creștin. Tovărăşia este hibridă; — iar conlucrarea 
va fi doar o luptă de fiecare zi lipsită de sin- 
ceritate, unde fiecare din părți va încerca să 
sustragă celeilalte un maxim de foloase. 

Astăzi și mâine, cei mai mari sorți de iz- 
bândă îi are biserica. Căci formula modernă a 
statului s'a dovedit a fi deficientă față de rea- 
lităţi; iar omenirea luptă pentru un nou echi- 
libru spiritual. La noi, ca și aiurea, adevărurile 
mari ale bisericii pot reconstitui acest echilibru. 
Toate semnele sunt că lumea îl cere. 

Intrebarea e numai dacă biserica noastră va 
înţelege noua ei chemare, și mai ales dacă 
va şti să vorbească vremii în limba ei. 

Să-şi plămădească deci biserica noul stat care 
ne trebue. Dacă poate. Dacă nu, plângerile și 
încriminările sunt de prisos. 


10 Mai 1926 

Gala Galaction a sčris o carte care e mărtu- 
risirea credinţei noastre ortodoxe în ce are ea 
mai esenţial şi mai caracteristic. Adresată unui 
tânăr preot frământat de îndoielile turburei noa- 
stre vieţi bisericeşti şi religioase în genere; preot 
care există în adevăr, pe care cei de vârsta 
noastră l-au cunoscut pe băncile universităţii, 
dar pe care grozava ignoranță în cele sfinte, 
ca şi jacobinismul total lipsit de adâncime sii- 
fletească a învăţământului nostru teologic, îl mul- 
tiplică până la a face din el tipul comun, ele- 
mentul de criză 'a actualei preoțimi. Nu un vi- 
novat, ci o biată jertfă sângerândă a unei bi- 
serici până mai ieri analfabete, terorizată de 
prestigiul calp al „ştiinţei” cu care nu a avut 
decât atingeri periferice şi — calitativ — su- 
burbane. 

Cartea părintelui Grigore ar fi provocat ieri 
doar o ridicare de umeri; ea poate fi astăzi o 
faptă isbăvitoare. Intr'atâta s'a schimbat în ul- 
timii ani perspectiva noastră spirituală. Căci cele 
două teze fundamentale ale cărţii: 1) nu e de- 
cât o mântuire — prin biserică; 2) nu e pentru 
noi decât o- biserică adevărată — a noastră, sunt 
bunuri comune ale vremii. În aşa măsură, în 
cât chiar o foaie ca „Adevărul Literar”, chiftind 
de intelectualitate şi de hiper-rafinament, nu mai 
poate ocoli chemarea către o reînnoire religioasă. 
(Ah! — între paranteze — demnitatea ştiinți- 

fică 'a „Adevărilui Literar”, jicnită de super- 
ficialitatea noastră de foileton, ce mişcătoare 
înțelegere dovedeşte ea pentru toate lucrurile 
astea când ne recomandă să revenim la... Me- 
taphysische Anfansgründe a lui Kant!) 

‘Acum, evident, necesitatea unei reînvieri a vie- 
ţii religioase, ca şi faptul acestei reînvieri, nu 
sunt acelaş lucru cu persistența în vechea noastră 
formă de credință. Intoarcerea la Dumnezeu este 
un fenomen mai general, provocat pe de o parte 
prin jalnicul faliment al pozitivismului și prin 
goliciunea spăimântătoare a cultului unui „grand 
tre” al umanităţii, pe de alta piin inconsis- 
tenţa și desnădăjduitoarele efecte ale panteismu- 
lui care un moment făgăduia să devină limanul 
mântuirii. pentru toţi intelectualii. Deci nu în: 
afirmarea necesităţii și a faptului conversiunii 
religioase stă adevărata valoare a cărţii părin- 
telui Grigore. Această afirmare e astăzi aproape 
generală. Nu mai că, mare majoritate a oame- 
nilor, ajunşi în faţa problemei religioase, nu 
pfintr'un act positiv de credinţă, ci printr'o o- 
peraţie negativă, de înlăturare a tuturor celor- 
lalte „absoluturi” dovedite insuficiente, crede că 
nevoia noastră de absolut nu poate fi astăzi 
indestulată decât -printr'o religie nouă; formele 
„vechi” de .religiozitate, perimate prin simplul 
fâpt al evoluție Istorice, nemai putându-se in- 
cadra în chip eficace în structura spirituală con- 
temporană. 

‘Aci însă atitudinea lui Gala Galaction inter- 


10 ROZA VÂNTURILOR 


vine hotărâtă și restauratoare; împotriva ori că- 
rei înnoiri de dogmă. Pentru părintele Grigore 
atitudinea. aceasta izvorăște dintr'un act inte- 
gral de credinţă. Pentru noi, ea poate să aibă 
însă și alte înțelesuri, — și anume înţelesuri 
construite cu elemente cari stau chiar la înde- 
mâna nouilor reformatori. Numai că drumul pă- 
rintelui Grigore e deocamdată singurul con- 
structiv. 

Problema este, îndeajuns de vastă; să căutăm 
a-i descoperi, cel puţin încheieturile cele “mai 
de seamă. Nu pe cele metafizic-teologice, care 
sunt mai greu de urmărit, ci pe cele „istorice”. 

Voi spune deci, că o nouă religie este astăzi 
imposibilă, din motive cari stau în însăș esența 
şi originea religiei însăș. Dar ce însemnează a- 
ceastă afirmaţie? 


Cea mai de seamă dificultate pe care o în- 
tâmpinăm la înțelegerea vieţii religioase, pro- 
vine din faptul că noi aplicăm categoriei „sanc- 
tităţi” reţetele de cunoaştere pe care le între- 
buinţăm sau pe care le-am scos din teoria ştiin- 
ţei. Și ce e mai grav încă, noi construim așa 
numitul „a priori”, nu din Logos-ul care stă- 
pâneşte întreaga existenţă, ci din elementele 
structurale «ale unei raţiuni subiective, care to- 
tuş rămâne aceeaș dealungul vremilor şi cul- 
turilor. 

Inlăturând însă această ultimă presupoziţie, 
care nu e în fond de cât o prejudecată, se pune 

întrebarea dacă nu cumva cunoașterea subiec- 
tivă condiționată nu e pasibilă de o "desfășurare 
istorică: Şi nu va fi — în urmare — greu de 
admis că există funcțiuni și organe subiective 
de cunoaştere diferite, cu aplicaţie la diferite 
sfere de realitate: ireductibile una la alta, şi îm- 
părţite în omenire după rase și culturi, — după 
fazele de viaţă ale marilor culturi. De unde ar 
urma că fiecare Cultură judecă şi valorifică 
întreaga existenţă, după o metodă şi un criteriu 
care îi e în propriu. 

Evident, faţă de filozofia iluminată a veacului 
al 18 care. trăia doar cu ideea unei rațiuni 
abstracte vecinic identică cu ea însăș în funcţiu- 
nile ei, această concepţie istorică a cunoaşterii 
poate să fie mai suplă şi mai fecundă. Ea este 
însă fatal stăpânită de „legea” progresului, gravă 
prejudecată a spiritului contemporan,” care 
propriu zis devine un criteriu pentru măsurarea 
gradului de selecționare a realităţii. 

Aplicarea acestei gnoseologii pozitiviste la fa- 
cultăţile religioase ale omului, a transformat re- 
ligia într'o simplă categorie istorică. In această 
hipostază ea este evident pasibilă de schimbare, 
de „progres” şi de înoire. Dar: vorbesc deci 
de înovire religioasă — nu a putinţei omenești 
de a-și împrospăta puterile de rugăciune și de 
adorare, ci 'de înoire a conţinutului de adevăr 
a religiei noastre — numai cei care ajung la 
aceste probleme pe drumul pozitivismului. E 
însă acesta drumul cel potrivit. 

Mai surt oare şi alte drumuri? Probabil. Imi 
închipui că generația noastră filosofică are o 
problemă de rezolvit a ei proprie, care a lipsit 
veacului trecut: problema treptelor de cunoaştere. 
Și în legătură cu ea, problema delimitării pla- 
nurilor de realități: există în ordinea cunoaşterii 
un plan științific, un plan filosofic, un plan re- 
ligios de realitate: fiecare de sine stătător, cu 
metodele lui proprii, ireductibil unul la altul. 
Probleme, evident nerezolvite încă, dar a căror 
rezolvare va face imposibilă afirmarea unei noui 
religii. Până atunci dorinței de „progres” reli- 
gios nu i se poate împotrivi decât faptul masiv 
şi biruitor al adevărului trăit. Adică, tocmai 
așa cum face Gala Galaction. 


5 Iunie 1926 


AD MATURANDUM CHRISTIANAE UNI- 
TATIS BONUM 


“Se anunţă prin ziare că în curând vor avea 
loc la Malines în Belgia, discuţiuni și tratative” 
pentru unirea bisericilor creştine, la care vor 
lua parte reprezentanţi ai catolicismului, protes- 
tanţilor şi ortodoxiei. 

In această formă informaţia e falșă; sau cel 
puţin tendenţioasă; şi de natură a încuraja con- 
fuziune sau nădejdi irealizabile. Miezul lucrurilor 
închide însă un sâmbure de adevăr destul de 

semnificativ, şi nu e deci lipsit de interes a 
preciza situaţiunea. 

Intâlnirea dela Malines, dacă va avea loc, se 
va întâmpla după dorința exprimată oarecum 
în articola mortis de răposatul Cardinal Mercier, 
primatul catolic al Belgiei, şi nu va fi decât 
continuarea încercărilor de apropiere, sau cel pu- 
ţin de înţelegere începute încă din 1921. 

Aceste încercări pornesc din lagărul protes- 
tant. Este adevărat că deja în 1895 papa Leon 
XIII cere tuturor. catolicilor, din lume să se 
roage pentru reconcilierea fraţilor despărțiți; iar 
doi ani mai târziu instituia între Inălţare și Ru- 
salii o perioadă de rugăciuni în acest scop. Dis- 
poziţia se respectă încă şi astăzi. Dar toate. a- 
ceste acte au la bază îngrijorarea care cuprinde 
lumea protestantă în faţa disoluţiei fără leac a- 
proape a vieţii lor religioase, îngrijorare căruia 
catolicul de mai: târziu Neuman îi dădea ex- 
presie încă de acum 50 ani. 

Istoriceşte, deci concret, dorinţa de reîntoar- 
cere la adevărata biserică, a protestanților şi-a 
găsit după războiu exprimarea în activitatea Lor- 
dului Halifax, figură întru toate venerabilă şi 
iubită în ţara lui. El este care cel dintâiu a 
luat în -1921 iniţiativa unei vizite la Malines, 
unde cardinalul Mercier l-a primit în tovărăşia 
abatelui Portal, personagiu intim amestecat sub 
pontificatul lui Leon XIII, în chestiunea hiro- 
tonirilor anglicane. O a doua întâlnire provocată 

de acelaş Lord Halifax a avut loc în primăvara 
anului 1923. 


Rapoartele cari fixează conţinutul acestor în- 
tâhniri abundă însă toate în precizări cari sta- 
bilesc caracterul convorbirilor. Se spune de ex. 
că întâlnirile au fost private, şi anume, schim- 
bări de păreri într'un salon particular. Lucru pe 
care de altfel îl confirmă și dr. Randall David- 
son, arhiepiscopul de Cantorbery, în scrisoarea 
“adresată la Crăciun 1923, arhiepiscopilor angli- 
cani. Este prin urmare cel puţin inexactă tele- 
grama publicată îm ultimile zile de ziare, care 
vorbeşte de tratative între amintitele biserici. 
Pentru ca cineva să „trateze”, trebue să aibă 
un mandat. Asemenea împuterniciri însă nu au 
existat nici deoparte, nici de alta. În stadiul 
absolut preliminar al convorbirilor, care nu a 
fost depăşit, chestiunea mandatelor ar fi fost 
de altfel şi indiscretă şi inoportună. Aceasta ca 
o primă precizare. 


Şi o a doua. „Conversaţiile dela Malines”- au 
avut loc între catolici şi anglicani. Acum tele- 
gramele vorbesc de o întâlnire a catolicilor, an- 
glicanilor și ortodozilor. Să distingem. Nu se 
știe nimic de. o participare a „ortodoxilor” la 
aceste convorbiri. Vestea pleacă după originea 
telegramelor, dela protestanți. E foarte puţin 
probabil că ei ar poseda o autorizaţie formală 
în acest sens. Nu e totuş mai puțin adevărat 

că pasul lor are în fond o îndreptăţire. Rapor- 
turile dintre anglicani şi ortodocși sunt cel puțin 
ciudate. Biserica de răsări păstrează neştirbită 
tradiţia creştinismului, în forma ei cea mai au- 
tentică. Nu e deci nimic mai natural ca angli- 
canii, la cari conștiința sărăciei lor religioase 
e mai vie ca în toată lumea protestantă, să 
caute prietenia și — dacă se poate — înrudirea 
cu răsăritul. Aceste relaţiuni le creiază lor o 
situație, măcar indirect precisă, în lumea creş- 
tină; şi poate asigura cuvântului lor o mai în- 
semnată autoritate în adunările bisericii uni- 
versale. Pe de altă parte ortodoxia constată că 
blazonul pe care şi l-a trecut nepătat dealungul 
istoriei, i-a cam fost spălat de ploi. Aur pe el 
în orice caz nu mai este. Biserica a sărăcit li- 
teral, în ordinea materială Mai ales anumite 
patriarhate sunt silite astăzi să constate că nu 
mai au asigurată ziua de mâine. Pentru acestea 
anglicanii sunt prietenul bogat. Imbogăţiţi de 
război, probabil. Dar bogaţi. Prietenia lor e deci 
dorită, iar înrudirea — şi ea acceptată. Tre- 
bue să credem prin urinare. că cel puţin în 
particular legăturile dintre anglicani şi anumite 
biserici ortodoxe sunt în deajuns de strânse, 
încât ei să poată nădăjdui că la viitoarele con- 
vorbiri dela Malines ortodocşii le vor conso- 
lida — prin prezenţa lor — situaţia. Dar este 
în orice caz vorba numai de un serviciu parti- 
cular pe care din anumite motive, foarte per- 
sonale, unele organizaţii locale din lumea orto- 

doxă înţeleg să îl facă anglicanilor. De aci şi 
până la participarea „ortodoxilor”. la convorbi- 
rile din Malines, distanţa este apreciabilă. 

Iată prin urmare cum trebue înțelese şi pre- 
cizate veştile care ne vin din străinătate în le- 
gătură cu tratativele” pentru unirea bisericilor 
creştine. Aceasta în ce priveşte pe participanţi. 

Să presupunem însă că în adevăr reprezen- 
tanţi ai acestor trei biserici sar întruni să. dis- 
cute și să realizeze haec populorum omnium in 
oecumenica unitate consensio, cum ar zice Pius 
XI. Care sunt sorții de izbândă ai unor asemenea 
încercări? 

Dintre cele trei grupe în prezență, cei cari 
putea cel mai puțin ceda sunt ortodocșii. Pen- 
trucă ei au preferit întotdeauna să vadă născân- 
du-se o schismă, decât să admită soluții tran- 
zacționale. Biserica pravoslavnică nu are, nici 
teoretic, nici istoric, posibilitatea unei mlădieri. 

Cu catolicii, principial, s'ar putea trata. Ei 
au ştiut adesea să găsească un modus vivendi, 
care garantând fondul chestiunii, să înlesnească 
soluționarea unor probleme delicate. (O astfel 
de soluție neclară, dar, pentru biserica română, 
de mare utilitate este biserica greco-catolică; 
uniţii noştri). In cazul special însă al anglica- 
nilor, se pare că atitudinea romano-catolică va 
fi absolut intransigentă. lată părerea cardina- 
lului Mercier: „...Ne puserăm deci pe lucru, în- 
suflețiți de aceeaș dorință de înţelegere reci- 
procă şi de frățesc ajutor... Este totuş lesne 

de înțeles că atunci când. se ridicară chestiuni 
esențiale — ca de pildă primatul Papei, stabilit 
de consiliul Vaticanului, și care fu prima şi 
ultima la ordinea zilei — nici prietenii mei, 
nici eu, mam avut măcar un moment gândul 
să jertfim -unei dorințe stupide (insensé) de u- 
nire cu orice preț, un singur articol al crezului 
catolic, apostolic şi roman”. E aproape drastic 
de clar. 


26 Iunie 1926 


TINERETUL ȘI ORTODOXIA 


Cu vre-o două săptămâni în urmă am fost 
într'o adunare de tineri. Erau oameni cari în- 
cercau să se lămurească — mai întâiu fiecare 
pe el însuș, şi să se precizeze asupra câtorva 
principii de bază ale credinţii lor. Spectacol 
emoţionant fără îndoială, adunarea aceasta, în- 
sufleţită mai ales de bună voinţă, neliniștită de 
îndoeli şi nesiguranță, bătută de vânturile tă- 
ioase ale încăpățânării tinerești, — dar și încălzită 
de dorinţa aproape rugătoare. a cunoașterii şi 
a înţelegerii. 

In această dorință de lămurire, cineva se în- 
treba asupra fundamentelor credinței sale pro- 
prii şi asupra îndreptăţirii afirmațiilor sale. Pro- 
blemă îndrăzneață întru toate — și mai ales 
penibilă pentru oamenii slabi, cărora le lipsește 
curajul unor răfueli radicale, singurele în ade- 

văr rodnice. Dar acest curaj tinerii mei prieteni 
l-au avut. Este un prilej de.mare bucurie pen- 
tru cei ce urmăresc cu grije şi dragoste evo- 
luţia spirituală a tineretului nostru, şi cu un a- 
semenea sentiment: am vorbit atunci când am 
crezut că le pot fi de un folos. 

Eu am spus — în scurt — că garanţia ade- 
vărului stă mai presus de orice în comunitatea 
de iubire, care este, cu alt nume, însăș biserica 
credincioşilor. Am putut să o spun astfel încât 
gândul meu să fie înţeles complet? Nu ştiu. 

Dar era de faţă un scump prieten cu mult 
mai în vârstă decât noi, şi cu o experiență 
care întrecea pe toată a noastră a celorlalţi adu- 
nată la un loc. A dat şi el lămuririle lui: altfel; 
altfel cel puţin în parte. Nu știu când voiu mai 
avea prilejul a fi iarăși în acea adunare. Tre- 
burile fiecăruia probabil că ne vor răspândi 
până în toamnă. Şi totuş gândurile noastre tre- 
buesc spuse întreg; asta nu suferă întârziere. 
Pentru prietenii mei din acea adunare şi pentru 
cei ce aiurea ostenesc pe aceleaşi drumuri grele 
ale lămuririi lăuntrice, dau aci un fragment din- 
tro hotărîre bisericească răsăriteană, răspuns la 
o scrisoare a Papei Pius IX. 

„La noi wau putut niciodată nici patriarhi, 
nici sinoade să introducă lucruri noi, pentrucă 
apărătorul religiei este însuşi trupul Bisericii, 
adecă poporul însuşi”. 

„Textul nu e mai vechiu de trei sferturi de 

veac. Prietenii mei vor trebui să-l gândească. 
In el însuș, şi în consecinţele lui. 

Ce spune textul acesta e clar: nu există, într'un 
anumit sens, deosebire între cler şi laici. Și 
mai ales nu există în sânul bisericii celei ade- 
vărate şi veşnice o biserică a... şcolarilor, ală- 
turi de o ecclesia docens. 

Aceasta trebue scos la iveală; și urmărit în 
toate dedesubturile istorice; cu toată grija şi con- 
ştiinţa întreagă: pentru ca nu cumva ferindu-ne 
de Scylla protestantismului, să ne lovim de Ca- 
rybda sfintei biserici romane; care de sigur ‘nu 
merită ocara de a fi comparată cu cea dintâiu; 
dar totuși nu este, — și nu poate fi scăparea 
noastră. 


30 Iunie 1926 


INVĂŢȚĂMÂNTUL TEOLOGIC 


Sf. Sinod al bisericii noastre a pus în discuţie 
reforma învăţământului religios. Nu ştiu de unde 
a pornit ideea, dar ea este în adevăr fericită; 
iar graba cu care ministrul cultelor şi-a însuşit-o, 
arată că înţelegerea pentru cele bisericeşti își' 
face drum şi în lumea politicei, care începe să 
fie interesată nu numai la „„manevrarea” bise- 
ricei, ci şi la întărirea ei efectivă. 

Pentru biserică prilejul acesta este unic. Unic 
mai ales prin conjunctura extrem de favorabilă; 
căci de la întemeierea statului român modern, 

nici odată viaţă. publică şi atmosfera spirituală 
a ţării nu a fost. mai sincer interesată. şi mai 
deschisă problemelor religioase ca astăzi. 

Ce va isbuti să facă biserica din prilejul a- 
cestei reforme, e hotăritor pentru câteva gene- 
raţii se aci înainte. i 

In definitiv învățământul religios mai că nu 
există. Nici nu spunem ceva nou; și credem 
că nu se va găsi nimeni care să se simtă... in- 
sultat. Tot învățământul nostru e arhaic și ana- 
cronic; de ce ar fi tocmai cel teologic altfel? 

Concepţia universităţii noastre este medievală; 
ceeace la urma urmelor nu ar fi nici un rău, 
rău, dacă, numai, acest medievalism şcolăresc 
ar fi în tradiţia noastră spirituală. Dar cultura 
de şcoală medievală noi nu am cunoscut-o. ni- 
ciodată. Şi atunci învăţătura care în altă parte 
se valorifică cel puţin prin asimilare desăvâr- 
şită şi prin integrare în structura spirituală a 
naţiei, la noi rămâne pur și simplu literă de 
carte, — moartă. De aceea la noi cartea nu is- 
butește să fecundeze viaţa publică. 

Biserica vrea să înceapă astăzi o mişcare de 
mântuitoare ofensivă. Toate împrejurările îi sunt 
prielnice, Să cumpănească deci bine. instrumen- 
tele de luptă pe care şi le făureșşte; și între a- 
cestea în primul rând învăţământul. Ea parte 
complecta și perfecționa vechiul sistem, desigur. 
Dar asta nu e prea mult, căci perfecţionarea 
aceasta ar însemna un progres doar în ordinea 
cantitativă; ar fi vorba numai de „un mai mult 

sau mai puţin. Şi pe urmă sistemul prea de- 
pinde de oameni: cu profesori buni se va face 
oricând ceva; cu altfel de profesori se va vorbi 
iarăşi în trei patru ani de nevoia unei reforme... 

Credem că sistemul însuși trebue schimbat. 
Invăţământul teologic va trebui să reprezinte o 
ştiinţă ofensivă. E un lucru care se poate? £ 

Evident, e nevoe de ceva curaj şi de lipsă 
de prejudecăți în materie de „drepturi câști- 
gate”. A opera e un lucru dureros întru toate, o 
recunoaştem. Dar biserica nu are astăzi prea 
multă alegere. Intrun fel sau în altul va tre- 
bui să se decidă. Să nădăjduim că nu va alege 
calea compromisurilor: 


5 Iulie 1926 


„SUFLETUL MISTIC”:) 


De curând d. C. R.-Motru, comentând feno- 
menul de recrudescență pe care îl trăeşte »Bu- 
fletul mistic”, îi găsea explicarea în posibilităţile 
moderne de comercializare ale acestei manifes- 
tări spirituale. Explicația nu mi se pare feri- 
cită; ori cât de ingenioasă şi de adaptată rit- 
mului vremii ar fi ea. A 

Nu doară că aş considera interpretarea d-lui 
Motru ca pejorativă. Dar a admite „comercia- 
lizarea” ca resort principal al ofensivei sufle- 


1). Cu prilejul studiului din Gândirea An. II No. 4-5, 

tului mistic, însemnează a nega în bună parte 
puterile reale ale acestei ofensive, acordând o 
proporţie exagerată elementului de artificios şi 
de modă al întregii renaşteri mistice contim- 
porane. 

Nu voi tăgădui: un fel de îmbulzeală a sno- 
bilor şi a iubitorilor de neobicinuit s'a produs 
de sigur în jurul noului misticism; recunosc 
că pe alocurea zarva indiscretă și superficială 
»dandy”-lor... spirituali, ameninţă să confisce şi 
— deci — să sugrume în ridicol sau neserio- 
zitate această mişcare. Comercializare, de sigur. 
Dar ea să fie oare marele motor al asaltului 
nostru către cer? Comercializarea este doar un 
sistem de exploatare. Ea se poate aplica ori- 
cărmi fel de a valorifica viaţa; oricărei perspec- 
pective spirituale. De ce însă comercializarea 
se. exercită astăzi tocmai asupra sufletului mis- 
tic; şi de ce prinde astăzi comercializarea aces- 
tui suflet? Succesul negustorilor de idei, ati- 
tudini şi crezuri ar fi fost oare acelaş, dacă în 
loc de misticism ei ar fi comercializat, la 1925, 
enciclopedismul veacului al XVIII şi filozofia 
iluminării? Am, mi se pare, tot dreptul să mă 
îndoesc. 

Prudent este doar să constat faptul recrudes- 
cenței — şi să-l descriu. Pot încă să-l înscriu 
în cadrul upei afirmaţiuni mai largi, pe care o 
socotesc fundată; că anume sunt în istorie pe- 
rioade în care sufletul omenesc e mai aproape 
de Dumnezeu, (după cum iarăş sunt ţinuturi 

pe pământ, unde — ca să vorbese ocolit — 
Dumnezeu se arată cu predilecție). Dar să-l 
explic? La urma urmelor, act de sceptic m'aş 
ține, personal, faţă de eficacitatea explicațiilor 
noastre în genere, aș putea să-l şi „explic”; însă 
nu așa cum — sauf le respect que je lui dois — 
o face d. Motru; adică nu în cadrul unor preo- 
cupări psiho-sociologice (cari în acest caz special 
sunt irevelante), ci a unora de filozofia istoriei. 

Perspectiva psihosociologică şi-a arătat valoa- 
rea. (Vorbesc, evident, numai pentru această îm- 
prejurare). Ea a izbutit să caricaturizeze, să 
bagatelizeze o mișcare adâncă, reală și fecundă. 
Chiar când această perspectivă a fost mântuită 
de d. Motru, gânditorul. nostru de o metodă 
atât de sigură, de o acuitate analitică așa de 
impresionantă, de o probitate ştiinţifică așa de 
severă. 

Şi pe urmă, mi se pare că studierea misticis- 
mului contimporan este încă prematură; dacă 
bine înţeles voim să studiem fenomenul în în- 
tregul lui; căci mișcarea e abia la început; şi 
nu se arată decât semne rare, că ea ar avea, 
de gând să se smulgă din faza de tendinţe con- 
fuze pe care o trăim noi astăzi. 

Propriu zis, deocamdată noi nu facem decât 
să lichidăm raționalismul; nu raționalismul a- 
devărat cu care misticismul a trăit întotdeauna 
în cea mai rodnică pace; ci raționalismul car- 
tezian, care este o răsturnare şi, mai departe, 
o falşificare prin unilateralitate a celui adevărat. 

I lichidăm: în filozofie prin noile curente anti- 
intelectualitate, cari în partea lor constructivă 
sunt doar biete gânduri de milogi spirituali fără 
vlagă; fără disciplină şi fără curaj; dar a căror 
critică. este adesea corosivă, şi anume fără leac; 

în politică, prin. punerea sub observaţie a re- 
gimului parlamentar şi democratic; prin îndrep- 
tarea interesului către formele vii şi concrete 
de gospodărire; prin prețuirea din ce în ce mai 
acoentuată în trebile publice a omului de me- 
serie şi de specialitate; întrun cuvânt, prin pre- 
cumpănirea concepţiei organice asupra celei con- 
tractuale; 

în artă, unde Cocteau, von Unruh sau Ha- 
senklever, Satie, Poulenc sau Schoenberg Pi- 
casso, Brâncuș sau Kokoschka disociază toate u- 
nitățile conceptuale ale artei, încercând sinteze 
originale, în propriu acestui plan de realități; 

în "viața religioasă, prin atacurile repetate şi 
concentrice în potriva protestantismului, această 
desanctificare săracă şi mioapă a cerului şi... 
umanizare a lui Dumnezeu. 

Dar de aci şi până la misticismul constituit, 
capabil de realizări precise în ordinea spiri- 


tuală, — mai va; căci Bergson nu este — ca 
esență — încă Plotin, Picasso nu este Fra An- 
gelico şi nici... Max Scheler — San Juan dela 


Cruz sau loan Scărarul. 

Cine vrea să fie drept cu actuala frământare 
a sufletului omenesc, va trebui să spună că o 
dorință de „altceva” există; că această dorință 

de noutate pluteşte deja în larg în apele tran- 
scedenţei, şi prin aceasta îşi desemnează even- 
tualităţile mistice; dar că deocamdată ea nu 
a eşit din faza de intenţiuni. Misticism bine 
definit? Greu de spus. Pentru moment numai 
un fel de bâzâială neliniștită:  Schwaermerei. 
Foarte interesantă şi respectabilă de sigur; dar 
nu încă misticism. Căci, nu am crezut că mai 
e nevoe să o amintesc — dar văd că e nevoe 
să o fac: să nu se uite că misticismul presu- 
pune o disciplină mintală şi de atitudine, o pre- 
ciziune şi o supraveghere tot.aşa de severă — 
cel puţin tot aşa de severă ca aceea a raţio- 
nalismului scienţist. Cine nu înţelege acest lu- 
cru e zadarnic să mai studieze mișcarea. 

Ce aşteaptă misticismul ca să se precizeze? 
Dezvoltarea lui normală; maturitatea lui; geniul 
care să-i dea expresie; ceeace e tot una; căci 
atunci când revoluția mistică va fi încheiată, 
în chip necesar îi vom culege floarea. 

In orice caz generaţia noastră nu va trăi în- 
tâmplările acestea. De abia suntem la poalele 
muntelui; şi iată de ce încercarea de a bănui 
perspectivele care se deschid abia: în vâri mi 
se par premature. 


31 Iulie 1926 

Cu ce mândră siguranță protestă mai ieri poe- 
tul Nanu, în numele celor foşti la Cuibu cu 


Barză, în potriva lui credo, quia absurdum!.... 


Il simţi cât de îndurerat despreţuieşte pe toți 
cei cari nu posedă „regulile elementare ale lo- 
gicei” — sau nu fac uz de ele. Și îţi închipui 
cât de jos, pe scara pierzării, stau în ochii lui, 
sufletele noastre pustiite de absurdităţile or- 
todoxiei! 

Să ne fie chiar așa de grozavă? Mă gândesc 
adesea că inventivitatea minţii omenești nu e 
fără margini; prea se repetă situaţiile pas cu 
“pas, şi prea aceleaşi vorbe se aruncă în cum- 
păna discuţiei. Ştiţi cum scria pe vremuri Eu- 
nomnius către Grigore cel mare? „Voi cuteza a 
gândi imposibilul”. Căci vai! nici Grigorie nu 
prea stăpânea „regulele elementare ale logicei”! 

Logică, — de sigur nu avem, sau mai bine, 
hu avem logică unde nu e nevoie de ea. Iată 
de ce întâmpinarea tuturor pseudo-creştinismelor 
raţionaliste nu ne ruşinează. De la ortodocşi la 
protestanți deosebirea este fundamentală; noi în- 
trebăm dacă trebuie să gândim așa; ei, — dacă 
fot să gândească așa. Drumurile noastre merg 
pe la Getsemani, prin grădina jertfei acceptate; 
credo, quia absurdum este doar durerosul sacri- 
ficiu al intelectului; pe čare orice creştin tre- 
bue să-l facă: senin și cu convingere; căci e 
sacrificiul trupului. 

Cred, cu toate că e absurd; cred tocmai pen- 
tru că e absurd; căci în dușmănia minții față de 
credință. cu văd tocmai putinţa unei vieți mai 
înalte. 

Nu c nimeni așa de pedepsit de Dumnezeu ca 
să desprețuiască cunoștința. Dar care cunoștință? 
Pe cea dată de „regulele elementare ale logi- 
cei”? E prea puțin în genere; iar aci nu e nimic 
Credo, quia absurdum, asta a spus-o Tertullian. 
De ce nu se citează însă cu aceeaș asiduitate 
Anselm din Canterbury? Căci al său credo ut 
intelligam este împlinirea istorică și logică a 
celui dintâiu. E mai puțin cunoscut? Mă ta- 
doiesc. E mai puțin comod pentru o argumen- 
tare ad-hoc? Se poate, dar nu ar fi un motiv, 
Motivul este altul; când ai pornit pe drumul 
rațiunii, ţi-e frică să mergi până la capăt, căci 
nu știi unde poţi să ajungi. 

Vrem să cunoaştem; dar nu după „regulele 
elementare ale logicei” — ci după îndurarea 
lui Dumnezeu, așa cum stă scris: videmus nune 
per speculum in aenigmate; tunc antem facie ad 
faciem. Nunc cognosco ex parte; tunc autem 
cognoscam, sicut et cognitus suma. (1. Cor. XIII. 
12). 

Iar pentru aceasta, mărturisim hotărât: credo 
qui absurdum! 


quia absurdum! 

„La Piatra-Neamţ se adună în congres Asociaţia 
Tinerilor Creștini. Sunt cele mai bune nădejdi 
ale noastre, aceşti tovarăşi cari se doresc după 
o viaţă purificată de lumina credinței. Dar, deo- 
camdată, cei mai trişti dintre tineri; căci zilele 
lor sunt arse de îndoială, iar ceasurile de odihnă 
frământate de vecinice socoteli ca ei însii. 

„Până când le va lumina în suflete bucuria 
cea mare. Care nu se refuză nici unui cercetător 
hotărât dar care 'se capătă numai cu greu. 

Căci mintea noastră se sbate dea pururea în- 
tre antinomii. Conştiinţa modernă a afirmat-o 
prin Kant; antinomiile lui sunt desigur nefe- 
ricite; dar simţul lui pentru caracterul antinomic 
al raţiunii e de o precisie şi o tărie clasică. Ra- 
țiunea îmbunătăţeşte universul; ea desface şi des- 
pică totul, şi numai în mintea purtătoare de 
Dumnezeu a ascetului începe vindecarea exis- 
tenţei, închiderea rănilor lumii. Antinomia este 
urmarea despicării universului prin rațiune; iar 
împăcarea. și unitatea lui cea nouă nu se în- 
făptueşte decât dincolo de această rațiune însăş. 

Am zice, în Dogmă. Dar nu în dogma care 
este pentru mintea noastră slăbănoagă numai o 
normă regulativă, ci în dogma ca adevăr intui- 
tiv, deschis de revelaţie. Căci în adevăr pentru 
mintea noastră. obicinuită dogma nu e decât: 
un „imperativ categoric”; ea este însă o axiomă, 
evidentă prin ea însăş, pentru raţiunea purificată 

şi potențată prin -rugăciunea și prin fapta creş- 
tină. 

Unde nu-e antinomie, încetează dogma; căci 
avem de aface cu o afirmație rațională, ca o 
propoziție ştiinţifică; ce nevoe să mai credem, 
ce nevoe să ne mai purificăm prin rugăciune 
și faptă? 

Dar unde nu e dogmă, încetează religia. Şi 
cădem iarăș în locul raţiunii, care nu poate pă- 
trunde în intimitatea obiectului religios, şi nici 
nu-l poate cuprinde în totalitatea lui. 

De aci, tinerii mei prieteni, și eresia; care nu 
e decât o afirmaţie raţională unilaterală, așe- 
zată în locul adevărului absolut, cu pretenţii de 
adevăr absolut. Căci doar asta însemnează aire- 
sis; alegere, aplecare spre ceva, deci unilaterali- 
tate. Eresia este unilaterală chiar când — după 
împrejurări — natura ei mistică e de netăgă- 
duit; pentru că la originea ei stă tot un act de 
alegere al raţiunii. 

„Iată ce aş fi spus prietenilor cari wau che- 
mat la congres, dacă treburile mele de fie care zi 
mi-ar fi îngăduit să mă duc la Piatra-Neamţ. 


6 Septembrie 1926. 
TOT DESPRE FACULTATEA CHIȘINĂULUI. 
Discuţia în jurul viitoarei înalte şcoli de teo- 


logie continuă. Ea se complică chiar cu anumite 
acte cari depăşesc cadrul oarecum ideal al des- 

baterii. Sau format partide; sc pune la cale 
proteste şi memorii; oameni politici âu fost che- 


maţi să-şi spună cuvântul. E bine? Mă îndoiesc... 


Chestiunea amenință să iasă din planul didactic 
şi cultural, pentru a trece în cel politic. De sigur 
fără voia combatanţilor, cărora trebue să le re- 
cunoaştem puritatea nobilelor lor ambiţii de a 
lucra pentru ortodoxie. Dar totuşi se întâmplă. 

Deja se şopteşte că un anumit partid politic 
ar fi făgăduit că va interveni în această pro- 
blemă, acum sau când va fi la putere. Nu e 
adevărat? Aş dori o desminţire. 

Rare ori am văzut — într'o chestiune aşa de 
însemnată — o problemă mai rău pusă. Toată 
lumea se interesează unde trebuie să ia ființă noua 
şcoala teologică. Nimeni nu se întreabă cum 
trebue să fie această nouă şcoală. Şi totuş parcă 
această chestiune ar fi de cea mai mare impor- 
tanță. 

Biserica noastră duce de la 1860 încoace viața 
pe care i-o cunoaştem: la remorca statului lai- 
cizant, care o consideră ca o anexă polițienească, 
şi care se îndură să-i acorde din bugetul lui atât 
cât să nu moară. O viaţă de mizerie, în care 
cele mai bune puteri ale ei se macină fără nici 
un ‘folos; ameninţată de mecanizare şi de închir- 
cire, ca toate organismele sociale cărora li se ră- 
peşte putinţa iniţiativei. Sprijinul care-i vine din 
patronajul statului este iluzoriu, atunci când nu 
e deadreptul primejdios. Voiți un exemplu? 
Iată-l: în Statul nostru cu religia oficială greco- 

ortodoxă, universităţile au în principiu — şi pe 
alocurea şi în fapt — câte o facultate de teologie 
Se aşteaptă toată lumea ca aceste facultăţi să 
stea în slujba religiozităţii noastre, deci în slujba 
bisericei. Ei bine, nu. Atmosfera generală a sta- 
tului a falsificat până într'atât viaţa noastră re- 
ligioasă, încât amintitelor facultăţi le creşte pofta 
de... autonomie. Și aşa s'a ajuns mai acum cå- 
teva luni la o declaraţie categorică în public, 
după care facultăţile nu sar simţi legate de bi- 
biserică; ele fac doar... ştiinţă. Nu este o abe- 
raţie? Să presupunem că în adevăr aceste înalte 
şcoale fac ştiinţă (am pe masa mea de lucru 
toate cursurile cari se predau la una din facul- 
tăţile de teologie din ţară!). Ce fel de ştiinţă e 
asta? Şi de la cine deţine, în cadrul religiei 
noastre ortodoxe, o şcoală dreptul și delegația 
de a învăţa pe alţii? Nu de la biserică? A- 
tunci ? 

Atunci suntem raţionaliști protestanți, şi tre- 
bue să constatăm că aci ne-a dus patronagiul 
statului român modern şi oblăduirea ministerului 
de instrucţie asupra facultăţilor noastre de teo- 
logie. 

Dar iată că în marginile noului stat românesc 
biserica a încercat o ofensivă pentru recucerirea 
drepturilor ei de Viaţă; şi a isbutit să capete o 
lege care în anumite limite şi în anumită mă- 
sură înlesnește această viaţă. Ea a parvenit între 
altele să fixeze — principial şi prăctic, — ceea 
ce până acum nu era tocmai clar, că şcoalele 

teologice nu pot cădea sub jurisdicţiunea mi- 
nisterului de instrucţiune. Printr'o consequență 
gravă, şi dintro... fudulie naivă, facultăţile de 
teologie au rămas totuş mai departe în cadrul 
universităţilor. Biserica a trebuit să recunoască 
faptul că aceste facultăţi sunt sterpe şi inope- 
rante în forma lor actuală și în mecanismul ac- 
tual al învăţământului. Faptul că cea mai înaltă 
şcoală de teologie scapă de sub controlul şi su- 
praveghierea ei era în adevăr ilogic şi dureros. 
Dar nu putea face altfel. Şi atunci a încercat o 
soluţie transacţională: a cerut pentru ea dreptul 
de a avea un cuvânt la numirea profesorilor. 
I s'a acordat, în formă; în comisiile de recoman- 
darea profesorilor funcţionează după noua lege 
şi doi membri ai Sf. Sinod. Dar numai forma e 
satisfăcută; căci desemnarea acestor doi mem- 
bri nu se face de biserică, — ci tot de universi- 
tate. Participarea bisericei la numirea profesorilor 
este deci iluzorie. Cu această nefericită încer- 
care — a cărui proces este încă în curs — bi- 
serica ar fi trebuit să ajungă la încheierea că 
în “actualele împrejurări controlul ei asupra în- 
vățământului teologic superior este imposibil. Şi 
cum situaţia aceasta nu poate să dureze, biserica 
ar fi fost datoare să recurgă la soluții eroice şi 
radicale; să lase pe oamenii de știință de la fa- 
cultăți să-și continue opera lor ştiinţifică; să se 
dezintereseze de acest învăţământ; și să încerce 
a-şi crea singură un sistem de şcoli superioare, a- 
propiat necesităților religiei şi bisericii noastre. 

Era singura cale câre putea fi cu folos urmată; 
şi mărturisesc, am crezut un moment că, forţată 
de împrejurări, biserica va păşi curagios pe a- 
cest drum. De îndată ce condițiile materiale. îi 
vor îngădui-o. 

Când iată, în primăvara aceasta, Sf. Sinod ho- 
tărăște înființarea unei facultăți de teologie pe 
lângă universitatea din Iaşi, în conformitate cu 
legea din 1910. Aproape concomitent, arhiepis- 
copia Kişinăului cere tot ministerului de instrucţie 
înfiinţarea unei academii teologice în capitala 
Basarabiei. Iar ministerul combină cele două ce- 
reri, şi printr'o dialectică de o ingeniozitate şi 
o subtilitate în adevăr apreciabilă se opreşte la 
o soluţie intermediară: înființează la Kișinău, o 
facultate de teologie depinzând de universitatea 
din laşi. 

Să spunem ceva împotriva ministerului? Ar fi 
absurd. Ministerul face doar ceea ce-i convine, 
şi are căderea să facă. Dacă în această afacere 
e cineva răspunzător, e biserica: ea a avut în 
Vara aceasta prilejul de a pune bazele unui în- 
văţământ superior propriu. Guvernul nu i-a stat 
împotrivă; ci mai degrabă i-ar fi fost la dis- 
poziţie. Era vorba numai să ceară. Dar biserica 
noastră nu a știut nici ce să ceară; nici cum să 
ceară. În loc să stabilească în prealabil un plan 
de lucru şi să pretindă după împrejurări reali- 
zarea unuia sau altuia din punctele acestui plan 
propriu, ni s'a dat spectacolul unor arhiepiscopii 
cari lucrau pe seama lor, uneori chiar peste 


3 

capul Sf. Sinod, și care au transformat o thes- 
tiune de interes bisericesc şi naţional într'una de 
măsurătoare a forţelor şi ambițiilor locale. 

Să nu ne înşelăm: înfiinţarea nouei facultăţi 
la Kişinău sau laşi nu înseamnă înfrângerea 
Iaşilor ori Kişinăului; ci înseamnă slăbiciunea bi- 
sericei noastre ortodoxe care nici nu a știut să 
aibă un punct de vedere, nici nu a putut să se 
afirme ca un organism disciplinat, cu o fermă 
autoritate centrală. 

„.Nu aș fi spus lucrurile acestea, dureros de 
grele, dacă nu aş fi sigur că încă nu a sunat 
- ceasul al' douăsprezecelea. Le va auzi însă ci- 
neva măcar acum? 


24 Septembrie 1926. 


BISERICA "ŢĂRANILOR 


In substanţiala sa lucrare, Introducere în Stu- 
diul Literaturii Dechi, o carte rară, plină de 
sugestii și deschizătoare de vaste perspective, 
profesorul Aleze Procopovici de la Cernăuţi sta- 
bileşte că - întinderea creştinismului în Dacia a 
coincidat oarecum cu însăș formarea noastră ca 
popor. Faptul este de cea mai mare însemnătate. 
Căci natural că în asemenea împrejurări — în care 
viaţa publică, în plină prefacere, nu putea să aibă 
nici un fel de cadre exterioare fixe,— creştinismul 
să nu se fi împătmântenit la noi prin activitatea 
precisă a unci ierarhii bisericeşti constituite, ci prin 

lucrarea stăruitoare, anonimă. şi individuală a 
unor misionari desprinşi materialmente de baza 
lor canonică, saú în orice caz neprezentând-o în 
chip expres, conştient şi eficace. i 
Aceasta explică de ce ortodoxia noastră țără- 
nească nu e atât o religie cu o biserică cheză- 
şuitoare a credinţei, cât mai ales un fel de cos- 
mologie, în care elementele de dogmă strict or- 
todoxe se hipostazează în realităţi concrete; de 
ce, cu alte cuvinte creștinismul a coborât la noi 
în realităţile imediate ale zilei, contribuind la 
crearea unui univers specific românesc, obiec- 
tivat așa de caracteristic în folklorul nostru. 
Iar mai departe, aceasta explică de ce o cre- 
dință aşa de vie și de susținută nu s'a com- 
pletat în chip necesar cu o ierarhie bisericească 
puternic închegată, cum au fost de pildă cea 
rusă sau cea romano-catolică; precum şi dece 
slăbiciunea împinsă uneori până la inexistență 
a acestei ierarhii nu a fost în stare să primej- 
duiască fermitatea religiozităţii noastre ţărăneşti. 
Iată realitatea istorică. Poate ceva cam bru- 
tală, și crud formulată; dar realitate. Pe ea în- 
cearcă de doi ani, foaia noastră să clădească 
mai departe. Creștinismul face parte integrantă 
din fiinţa noastră naţională. El închide în poten- 
țialitate o concepţie de viaţă şi o disciplină. Dar 
potenţialităţile acestea rămân paralizate, atâta 
timp cât concepţia de viaţă nu e formulată, ca 
să poată deveni isvor de valori culturale, iar dis- 

ciplina nu se exteriorizează într'un aparat ierar- 
hic care să o impună. 

Spre un sistem filozofic cu bază ortodoxă, şi 
spre o biserică mândră, curată şi puternică, au 
mers, într'o nedesminţită continuitate, timp de 
doi ani sforţările noastre. Nu ca înspre niște 
idealuri inventate de o conştiinţă "desrădăcinată 
din vremea ei și neliniştită, ci ca înspre o ne- 
cesitate impusă organic de tradiţia şi structura 
rasei noastre. 

Am isbutit? Intrebarea este oarecum fără. sens; 
căci noi nu suntem conducătorii unei mişcări, ci 
numai reflexul unei stări de fapt. 

„„Este bine totuş să adăugăm: reflezul critic; 
pentru ca să știe toată lumea! 


8 Noembrie 1926. 


RELIGIE ȘI PSIHANALIZĂ 
(Consultaţie cerută din afară) 


Intre multele blestemăţii cari caracterizează 
epoca noastră de lichidare şi prefacere spirituală, 
se arată — şi se pare că chiar în Basarabia 
noastră — şi diverse secte erotice clandestine, 
cari în lipsă de altă ocupaţie mai ordonată, îşi 
caută o justificare „științifică? a aberaţiilor lor 
trupeşti. Adeptul unei asemenea secte neliniştește 
cu biata lui dialectică analfabetă pe o seamă 
de tineri dintr'un oraș de margine a ţării. Ei 

ni se adresează deci, cu rugămintea de a le da, 
prin ziar, câteva lămuriri cu privire la interpre- 
tarea freudistă a religiei. 


(Acum, evident, un ziar nu e o revistă, și el se 
pretează numai cu greu la asemenea consultaţii. 
Cum însă pe de altă parte, nu aş voi să las fără 
nici un răspuns rugămintea tinerilor noştri ceti- 
tori, am să încerc totuş o. lămurire. Rog însă pe 
corespondenții mei să noteze că e o excepţie, şi 
să nu revie cu rugăminți suplimentare. Cel mult 
ar putea să mi se adreseze personal; şi le voiu 
răspunde... dacă voiu avea timp). 


* 


Să deosebim în așa numită interpretare psiha- 
nalitică a religiei două probleme distincte : 
a) viața personală a omului religios; b) feno- 
menul religios însuș; distincția este necesară, 
pentru că și faptele şi interpretările sunt altele. 

Şi acum lămuririle: 


I 


S'a observat că viața omului religios este fră- 
mântată de o mulțime de vedenii, pe cari res- 
pectivul le pune pe seama ispitirilor diavolului. 
Ce sunt aceste ispite? Răspunsul psihanalizei este 
simplu: 

Freud afirmă că toate stările de conștiință de 
natură instinctuală, cari dintr'un motiv sau altul 
ne sunt neplăcute, sunt comprimate de noi şi 
alungate oarecum cu voinţă în subconştient, unde 
o bucată de vreme rămân ca moarte. Cum însă 
în natură nimic nu se pierde, aceste reprezintări 
dau, cu timpul năvală în conştiinţă; la început 
numai ca motiv pe care se clădesc visele, mai 
târziu când ele se înmulţesc şi presiunea lor de- 
vine mai puternică, cu tendinţa de a pătrunde în 
viaţa conştiinţei în stare de veghe. In acţiunile in- 
dividului intră prin aceasta un element irațional, 
al cărui isvor rămâne de cele mai multe ori ne- 
cunoscut; viaţa gândurilor lui este turburată de 
aceste reprezintări cari se ridică din inconștient; 
iar afecțiunile nervoase pot merge până la neu- 
rastenie şi isterie. 

Acestea ar fi pe scurt explicaţia vedeniilor, 
halucinaţiilor, ispitelor la cari sunt supuşi sfinții. 
Până aci însă nimic senzaţional. Asemenea ex- 
plicaţii au mai încercat şi alţii. Ne aducem doar 
aminte de sinistrul şi desgustătorul caraghioslâc 
„ştiințific” în patru volume a lui Binet-Sangl€, 
intitulat „La Folie de Jesus”. 

Freud însă are şi o teorie proprie. El pretinde 
anume că dintre toate reprezentările cari nu ne 
convin şi care prin urmare sunt mai ales com- 
primate, cele mai supărătoare sunt cele de na- 
tură sexuală. Grupul cel mai frequent al repre- 
zintărilor cari provoacă aşa numitele neurose ar 


“fi aşa dar cel sexual. 

Asta este toată teoria. 

Şi acum comentariul. 

Să presupunem că teoria ar fi perfect exactă 
(ceea ce totuș nu e cazul); când ar fi viaţa sfin- 
ţilor explicabilă prin psihanaliză? 1. când în 
adevăr ispitirile s'ar dovedi că sunt de natură 
isterică (şi pe urmă, ce însemnează histerie? 
Ştie cineva să spue precis? I-am fi toată lumea 
recunoscătoare!). 2. când s'ar stabili că originea 
acestor vedenii isterice stă exclusiv în reprezen- 
tări de natură sexuală. 

A dovedit cineva aceste două afirmații? Mi se 
pare că nu. Atunci? 

(Spre dezolarea amatorilor de teorii pornogra- 
fice trebue de altfel să adaug că conceptul de 
sexualitate pe care îl întrebuințează Freud, este 
cu mult mai larg decât cel curent; așa de larg, 
încât el devine neprecis şi irelevant). á 

Iată deci că redusă la ultima ei expresie, dar 
totuș riguros „exactă, ' noua ştiinţă a psihanalizei 
hu se dovedeşte capabilă să explice viaţa per- 
sonală a omului religios. 

Să vedem atunci cum se comportă această 
teorie față de fenomenul religios însuș. 


II 


Transformând conceptul de sexualitate şi lăr- 
gindu-i înţelesul Freud a ajuns şi la alte în- 
cheieri. Şi anume el pretinde că tot așa după cum 
o mașină poate transforma de pildă căldura în 

luciu mecanic, respectiv în mişcare, sexualitatea 
are puiinţa să-şi transforme energia ei într'o ac- 
tivitate spirituală. Despărţită, prin comprimare, 
de obiectul ei natural, sexualitatea îşi caută un 
alt obiect, mai adesea ori abstract, asexual, care 
e în stare să devieze energia dela linia ei ori- 
ginar sexuală şi să o îndrepte pe calea unui pro- 
ces de creare spirituală. Această transformare o 
numeşte Freud: sublimare. De o astfel de natură 
ar fi între altele, conform psihanalizei, creaţia 
în ordine artistică: energie sexuală deviată. 

Această concepţie a fost aplicată şi la explicarea 
faptului religios, care nu ar fi decât rezultatul 
devierii energiei sexuale. Numai că în faţa pro- 
blemei religiei, conceptul freudist de sexualitate 
sa dovedit insuficient. Werner Achelis, care a 
încercat o, interpretare psihanalitică a religiei, 
recunoaşte acest fapt, şi apelează la o derivație 
metafizică a psihanalizei, și anume la teoria lui 
Hans Blüher, care înlocueşte noțiunea quasi-fi- 
siologică de sexualitate, prin aceea metafizică 
de eros. 

Două sunt aşa dar momentele mai însemnate 
în teoria psihanalitică a faptului religios: subli- 
marea şi erosul. Care este însă semnificația și 
valoarea acestei teorii? Să mărturisim: mediocră, 
nesigură şi din punct de vedere al disciplinei 
ştiinţifice, inferioară. 

1. Ea nu contestă existenţa fenomenului re- 
ligios şi nici a unui plan religios ontologic; ci în- 
cearcă numai o descriere a procesului religios din 

om. Deci, în cel mai bun caz psihologie şi nu 
metafizică. Metodă falșă și analfabetă. 

2. Teoria sublimării poate fi cel mult sugestivă. 
Ea nu e însă nici precisă, nici ştiinţificeşte sta- 
bilită, ea corespunzând unor fapte. 

3. Conceptul de eros nu are nici un fel de li- 
mite. Contactul lui cu vechea sexualitate freu- 
diană este aproape nul. Deci chiar dacă in- 
terpretarea psihanalitică a religiei ar fi stabilă, . 
aceasta nu însemnează că religia e în funcție de 
sexualitate. 

lată chestiunea schematic expusă. 

Situaţia e destul de clară. Teoreticianul res- 
„pectivei secte basarabene nu prea are habar de 
lucruri. Nu face nimic; suntem siguri că va 
stărui în teoretizări. Cei mai aprigi apărători ai 
„Ştiinţei” au fost întotdeauna analfabeţii. 


10 Noembrie 1926. 


DUMINICA. 


Iertare! Iertare creştină. Cuvântul a fost prea 
des pomenit în ultimele zile. Dar la înțelesurile 
lui câți dintre noi se vor fi gândit cu dinadinsul? 
Şi totuş el trebue, lămurit. i 
E Creştinismul este religia iubirii, a milei și a 
iertării. Religia celor slabi deci? „A sclavilor? 
A, nu! Ci mai de grabă a eroilor. A eroilor umili 
şi anonimi; a celor cari sau înfrânt pe ei, `a 
celor cari nu mai sunt ai lor, ci ai lui Dumnezeu. 

Cine nu mai cere nimic pentru el, — e creştin. 
Cine nu mai există prin el, — e creştin. 


Cine s'a omorât în trupul lui, în ambițiile şi 
poftele lui, dar trăeşte în spiritul şi în legea lui, 
care e a lui Dumnezeu, e creştin... 

Inseamnă însă aceasta că un creştin nu există, 
nu cere nimic, nu vrea nimic, nu luptă pentru 
nimic? Deloc. El este, luptă şi cere împlinirea 
legii lui Dumnezeu. 

De-ţi va greşi aproapele tău nu de şapte ori, 
dar de şaptezeci de ori câte șapte, iartă-l pre cl. 
De sigur. De-ţi va greşi ȚIE | De-ţi va greşi ție, 
nu ai nici un drept să-l osândeşti; căci cine te-a 
pus pe tine judecător în propria ta cauză: şi 
de unde vei lua puterea să osândeşti, şi hotă- 
rârea să execuţi? 

Cum de poţi aduna atâta tărie în sufletul tău, 
încât să iei asupra ta păcatul grozav de a te în- 
scăuna ca stăpân peste oameni? Deci iartă-l. Dar 
noi mai ştim ceva: 

Ştim că batjocorit, scuipat, pălmuit şi spân- 
-zurat pe cruce, Christos a gemut îndurător: 
Iartă-le lor, Doamne, că nu știu ce fac. Dar tot 
Christos îndurătorul a toate e cel care a luat 
biciul şi a gonit pe zarafii şi negustorii cari 
spurcau casa Domnului. De ce se uită așa uşor 
lucrurile acestea? 

De ce nu ne dăm seama că blasfemăm și că 
batjocorim tocmai ce e mai cutremurător de 
sublim în creştinism atunci când bagatelizăm 
iertarea creştină făcând din ea o mușama cu 

care să acoperim păcatele ce se fac în potriva 
legii”? 

Căci tocmai asta e sublim în religia noastră: 
desrădăcinarea subiectivismului şi a sentimenta- 
lismului obicinuit să centreze toate întâmplările 
asupra noastră înşine, — şi punerea noastră ab- 
solută în slujbă unei realităţi transcendente nouă. 
Iertarea în domeniul relativ al personalului e la 
locul ei: pentrucă noi neexistând ca noi”, in- 
sulta ce ni se face nu are obiect, nu există pur 
şi simplu. Iertarea greșalelor greşiţilor noştri e- 
chivalează cu indiferența faţă de răul care ni se 
face pentru că.acest rău noi nu-l simţim, nu 
trebue să-l simțim. Așa fiind iertarea nu e un 
principiu de morală, ci o metodă terapeutică 
pentru prelucrarea noastră personală. 

Dar atunci iertare pentru. păcate, în potriva 
legii nu există ] pentru noi; ea nu stă în mâna, 
noastră, ci în mâna lui Dumnezeu; singur poate 
Dumnezeu să ierte. Noi nu! Ar fi prea mare Ìn- 
drăsneală, și orgoliul acesta ne-ar pierde. 

Incetaţi deci, mieluşei ai lui Dumnezeu, cu 
risipa de generozitate ; NON DE RE TUA 
AGITUR ! 


29 Noemvrie 1926. 

LA NAȘTEREA DOMNULUI 


„Iară Irod Impărat, 
ana Galileei... 
uzind s'a supărat, 

Gana Galileei... 


„Când sa născut Mântuitorul, în Roma stă- 
pânea Octavian, — iar în Iudea Irod. Perechea 
era bună. Un aventurier crud şi criminal, stă- 
pânul. Un monstru perfid, vasalul. 

Rareori istoria a avut să înregistreze orori mai 
insultătoare ale umanităţii. Un pripășit îndrăzneț 
şi lipsit de scrupule, Irod era un Idumeu. Cu 
Iudeea nu avea nimic comun. Uzurpase domnia 
foştilor lui stăpâni din neamul Asmoneilor: 
Graetz, care obișnueşte să se documenteze, ni-l 
înfăţişează condamnând la moarte pe Hircan, ul- 
timul domnitor din familia învinsă, şi pe ne- 
potul acestuia, Aristobul, căruia totuș, maică-sa 
Alexandra, o femeie îndrăzneață și întreprinză- 
toare, isbutise să-i câștige protecţia lui August 
şi a Cleopatrei. Se însoară cu Mariamne, sora lui 
Aristobul, ca să-şi legitimeze tronul; dar sfârșește 
prin a o trimite la moarte. Tocmeșşte un istoric, 
pe Nikolaos din Damasc, să-i facă o genealogie... 
babilonială; și e tot neliniștit. Domnia nu-i e si- 
gură; peste tot nu vede decât primejdii, spioni, 
asasini plătiţi. Archelaus, ultimul născul al Ma- 
riamnei e şi el executat. Zadarnic. Ori ce pre- 
tendent îl făcea s ătremure. 3 

Superstițios și credul, terorizat de propriile lui 
crime şi de grija păstrării unui tron care nu-i 


CRONICĂ ORTODOXA 45 


aparținea, — așa lau găsit cei trei crai dela 
răsărit, cari veneau să-i anunțe naşterea unui 
nou rege în Iudea. 

Să ne mirăm că, atunci când Magii nu s'au 
mai întors ca să-i spună unde e noul rege, el 
dă ordin să fie sugrumaţi toţi copiii Betleemului? 
Câţi au murit, nu se ştie. Apocalipsa. lui Ioan 
vorbeşte de patruzeci şi patru de mii. Flavius 
Iosephus, tace. Dacă ar fi s ăcredem pe Macro- 
bius, în măcel a pierit și unul din fiii lui 
Irod. Pedeapsă dumnezeiască, ' sau perversitate 
bestială ?.. 

Biserica sărbătoreşte pe aceşti prunci, mai mici 
de doi ani, prima răscumpărare a turburătorului 
noroc de a ne fi venit Mântuitorul. Cunose un 
vechiu imn latin de o înduioșetoare frăgezime: 


Innocentes pro Christos 
infantes occisi sunt... ` 


Prunci nevinovați fură uciși pentru Christos; 
asasinați în vârsta laptelui, de un rege criminal, 
ci urmează Mieluşelului, el însuș fără pată. Salut, 
flori ale martirilor, pe cari în chiar pragul lumei 
urmăritorii lui Christos vă smulseră, precum fur- 
tuna rozele înmugurite. Voi cele dintâi victime 
pentru Christos, turmă fragedă a jertfiţilor, la 
picioarele altarului, -bieţi copilași, vă jucaţi cu. 
palmele şi cununile voastre. 


Aram sub ipsam simplices 
Palma et coronis luditis... 

Este una din cele mai emoţionante și mai sem- 
nificative prăznuiri. A, Copilul Sfânt, născut în 
ieslea simplă a Betleemului, căruia i se închină 
boul şi asinul, păstorii și cei trei Magi ai răsă- 
ritului; stăpânul cerului şi al pământului căruia 
îi pregătim în sufletele noastre „pat de flori” 
pentru a se sălășlui întru noi, spre mântuirea 
noastră! Desigur, asta e Crăciunul. Dar bucuria 
mântuirii nu e singură; şi e atât de cutremură- 
toare, că nu o, putem suporta cu inima liniștită. 
Ori ce bucurie se clădeşte pe o jertfă. Ca și 
bucuria veștii bune a naşterii Domnului, pentru 
care omenirea a plătit birul câtorva mii de prunci 
gâtuiţi. Care este jertfa noastră ?.. 

Pedeapsa — o ştim: Patru ani dela naşterea 
Domnului, Irod murea: îi putrezise carnea; vier- 
mii îi sfârtecau de viu trupul; îl frigeau pi- 
cioarele; răsuflarea îi mirosea a stârv. Avea 
oroare de el însuși — și se omori singur, nemai 
putând îndura chinuri oribile. Grozavă pedeapsă, 
de sigur, pe care cărţile noastre obicinuite nu 
ne-o ţin la îndemână. Irod dispare pentru noi 
odată cu porunca pentru uciderea copiilor de 
sân. Noi uităm însă a ne aminti şi valul ne- 
sfârşit de sânge şi de lapte care a curs ca 9 
răzbunare a Râului, cătră care omenirea trebuia 
să expieze norocul Mântuitorului înfăptuit, — 
şi groaznica moarte a lui Irod, unealtă perversă 
a celui rău. 

Să ni le aducem aminte astăzi, în această zi 
mare, ca o conștiință a jertfelor pe cari le dato- 

răm, — pentru răscumpărarea isbăvirii noastre. 
Căci toate bucuriile fără reculegere — nu re- 


zistă colţului vremii. 


Sâmbătă 25 Dec. 1926. 


n SI S'A FĂCUT OM” 


In nesfârgitul întuneric eu 
văd Treimea sfântă, şi în 
Treimea desprinsă din noapte, 
în mijloc, mă văd pe mine tn- 
su-mi în picioare. 

Angelo de'Foligno 


Aşa mărturisim noi creştinii că Dumnezeu. fiul 
sa coborât pe pământ, s'a întrupat dela Maria 
Fecioara, şi a devenit om. Pentru ca această co- 
borâre a lui să însemne iarăș mântuirea noastră. 

Poate că amintirea, în aceste zile de sărbătoare, 
a nașterii ca om a Domnului Christos, e un 
prilej de reflecțiune la ceeace este mântuirea 
noastră prin Messia. Căci ar fi cu mult prea 
sărac Crăciunul nostru, dacă nu l-am trăi decât 
în atmosfera lui dulce- -aromitoare, dar lipsită de 
rodnicie, a obiceiurilor, şi nu am încerca să de- 
păşim, cel puţin în această împrejurare, cercul 
îngust al concretului, în spre înțelesurile noastre 
mai adânci. 

Nașterea lui Christos indică momentul istoric 
în care Dumnezeu sia făcut om. Iar această apa- 
riţie a lvi Christos, anunțată de Legea veche în 
zeci şi sute de chipuri, este faptul fundamental 
a adevăratei antropologii ca înţelegere a omului. 

De ce uităm așa de stăruitor a ne gândi la a- 
ceasta? 

Conştiinţa greacă socotea pe om şi Dumnezeu 
deosebiți şi în închegarea lor intimă şi spaţial. 
Erau deosebiți şi trebuiau să rămână aşa. lar 
lumea judaică a vechiului Testament nu gândea 
altfel. 

Desigur, omul fusese creat după chipul şi a- 
semănarea lui Dumnezeu; dar păcatul originar 
însemna căderea definitivă; isgonirea lui din pa- 
radis echivala cu o schimbare de esenţă, schim- 
bare pe care Messia cel cu calul alb ar putea să o 
anuleze; iar încercarea Kabbalei de a depăși prin 
Adam Kadmon situaţia tragică a omului, a is- 
prăvit întrun fel de panteism, cel puţin tot așa 
de fără ieşire ca şi ancorarea în vechiul Testa- 
ment. 


Namai omenirea lui Christos a desfăcut cercul . 


de fier al acestei vecinice şi întunecate robii. Căci 
Dumnezeu în cea de-a doua ipostază a lui a de- 
venit om, s'a purtat printre oameni şi le-a trăit 
viaţa în forma ei vecinică şi absolută. Christos 
— noul Adam. ; 

Aşa sa stabilit legătura firească între om şi 
Dumnezeu, — şi s'a ridicat din nou omul la 
conştiinţa esenței lui divine. Veacurile adevăra- 
tului creştinism aveau vie această conştiinţă, ur- 
mătoare cum erau cuvântului Sfântului Pavel, 
care ştie că omul va ţine scaun de judecată pentru 
îngeri. Omul deasupra îngerilor în ierarhia lu- 

mii adevărate, iată marele fapt făcut posibil 
prin întruparea lui Christos. 

Ce departe suntem de lucrurile acestea, care ne 
interesează totuș în așa de înalt grad. E adevărat, 
noi stăm încă sub hipnoza „marei întoarceri” a 
renașterii; care aşezând pe om în centrul uni- 
versului, i-a redat autonomia, instaurându-l în 
vechea lui demnitate pe care i-o confiscase creş- 
tinismul. Dar chiar așa să fie? Reprezintă în a- 
devăr mentalitatea modernă un plus de inovaţie 
omenească ? 

General vorbind, lumea nouă s'a străduit să 
integreze întreaga existenţă concretă într'un sin- 
gur proces, mișcare pe o singură linie. Aşa a 
fost înglobat şi omul în ordinea naturală a lucru- 
rilor, acordându-i-se poate, în această ordine, 
o situaţie proeminentă, dar desbrăcându-l în fapt 
de atributele divinității. 

Că aceste atribute există totuș efectiv, nu 
încape îndoială. Probă însuș acest evoluționism 
de structură știenţistă, care nu sa putut sus- 
trage dificultăţilor rezultate din noul punct de 
vedere, decât prin îndumnezeirea realităţii con- 


-crete în care fusese coborât omul. De aceea toate 


sistemele metafizice ale lumii de după renaştere 
sunt precumpănitor panteiste. Soluţie hibridă, 
fără îndoială, dar dovedind necesitatea de a 
vorbi cu Dumnezeu în categoria în care se pla- 
sează omul. 

In toată această perioadă de sărăcire spirituală, 
singură mistica a isbutit să salveze antropologia, 

menţinând-o pe piscurile însorite ale metafisi- 
cului; mistica creştină și cealaltă. y 

Căci singură această cugetare a ştiut să nu 
părăsească punctul de vedere cosmic în înţe- 
legerea şi valorificarea omului, atunci când “filo- 
sofia se bucura a crede că a surprins cheia în- 
ţelepciunii absolute, pentru că isbutise să inte- 
greze antropologia în domeniul naturei. 

Dar. tradiţia gândirii mistice s'a pierdut; pe 
măsură ce a secat vâna religioasă a culturii. 
Omul a coborât din ce în ce mai mult în lumea 
lucrurilor, pierzând contactul cu divinitatea, din 
care totuşi se împărtășește prin, esenţa lui; — 
într'atât încât chiar pentru conştiinţe religioase 
ridicate îngerul a devenit un ideal de perfecţio- 
nare; uitându-se faptul elementar că, într'o cos- 
mologie creştină consequentă, înger și om se 
mișcă pe linii deosebite; cel dintâiu nefiind decât 
ideal de sublimare a lucrurilor; cel de al doilea, 
treaptă de ajungere la Dumnezeu. 

Gândurile acestea să ni le readucem în minte 
astăzi când vom asculta vechea solie „Naşterea 
ta, Christoase, Dumnezeul nostru, răsărit-a lu- 
mii lumina cunoștinței...” Poate că cel puţin 
nădejdea recâștigării pierdutei demnități ome- 
neşti se va cobori mângâietor asupra noastră. 


Duminică 25 Dec. 1927. 

D. Vasile Goldiș, fostul nostru plenipotențiar 
în tratativele cu Vaticanul, şi cel care a semnat 
concordatul la Roma în vara anului trecut, pu- 
blică într'o broşură textul concordatului întovă- 
rășit de un memoriu care indică până în amă- 
nunt chipul în care au fost duse tratativele şi 
datele pe care a avut să se sprijine guvernul 
de pe atunci. i 

D. Goldiș se vede prin urmare autorizat să 
dea în public toate elementele discuţiei. Era 
singura persoană care avea calitatea să o facă. 
Cu aceasta, d-sa desleagă mâinile celor cari cu- 
noşteau deja faptele, dar cari eram ţinuţi prin 
îndatoriri şi indiscreţiuni a nu face uz de cuno- 
ştințele noastre. . 

Cu aceasta se satisface şi dorința repetat ex- 
primată a tuturor celor interesaţi, de a se cu- 
noaşte textul unui. tratat asupra căruia s'au spus 
prea multe lucruri, dar s'au știut prea puţine. 

Publicaţiunea vine la un moment foarte po- 
trivit. Legea cultelor, minoritare, depusă deja în 
Senat, ridică o adevărată furtună de proteste, 
în care nu lipsesc argumente impresionante. Intre 
ele cele ale clerului ortodox, deoparte, ale ro- 
mânilor ortodocși de alta. Cum erau de așteptat 
însă, discutarea legii cultelor a împins problema 
până la concordat, care este considerat de unii 
ca originea însăș a răului. Şi se cere pur şi 
simplu anularea acestui act. 

Practic vorbind, anularea concordatului este 
foarte simplă. Textul publicat de d. V. Goldiș 
cuprinde în art. XXIII, alin. 2 următoarea dis- 
poziţiune: „Cele două părţi contractante îşi re- 
zervă facultatea de a denunța prezentul concordat 
cu un preaviz de şase luni”. Prin urmare d. 
Goldiş nu ne-a legat chiar așa definitiv de mâini 
şi de picioare, cum ar avea aerul. să pretindă 
fraţii noştri de la „Telegraful Român!” Ce e 
mai uşor guvernului, decât să anunțe Vatica- 
nul că nu mai înţelege a observa condiţiunile 
contractului. Evident, dacă poate; adică, dacă 
are interes să o facă. 

E adevărat, punctul de vedere al societăţii 
Clerului ortodox e că statul trebue să renunțe 
imediat la această legătură. Numai întrebarea e 
ce calitate are clerul ortodox a se pronunţa în 
această chestiune. 

Argumentele pomenite în diverse memorii şi 
moţiuni, cum că ortodoxia ar fi generat şi în- 
treţinut neamul românesc, fac parte, pentru orice 
om de disciplină ştiinţifică, dintr'un arsenal re- 
toric al cărui valoare de argumentare e foarte 
redusă. 

Noi nu discutăm, dacă concordatul e folositor 
sau primejdios; aceasta o vom face cu un alt 
prilej, care nu va întârzia; ci vrem să stabilim 
anumite fapte a căror ignorare face şi mai di- 
ficilă discuţia pe seama problemelor religioase, 
discuţie destul de grea prin natura delicată a 
problemelor. : f 

Biserica ortodoxă — mai exact cei cari mili- 
tează în numele ei — obicinuește a identifica 
neamul românesc cu ortodoxia. In această ches- 
tiune îi stăm alături. Toată nemulțumirea -şi 
tonul acru pe are presa unită le păstrează față 
de acţiunea ziarului nostru provine din faptul că 
hotărît şi repetat am atras atenţia asupra carac- 
terului hibrid şi absolut nepotrivit structurii spiri- 
tuale a rassei noastre a uniatismului. 

Dar este absolut nefundată pretenţia aceloraşi 
ortodocşi de a identifica ortodozia cu statul ro- 
mân. E la mijloc o confuzie împotriva căreia 
am. scris în repetate rânduri. Nimeni nu a ri- 
postat, pentru a face valabile argumente îm- 
potriva tezei noastre. In schimb confuzia persistă; 
şi ea e utilizată cu o insistenţă care face să se 
ridice bănueli asupra bunei credinţe. 

Statul român este un organism politic modern. 
Ca atare, resorturile lui, structura lui, legile lui 
de evoluţie şi elementele hotăritoare în această 
evoluţie sunt astăzi streine — cel puţin în înțe- 
legerea și voinţa oamenilor politici — de factorul 
religios. Noi nu spunem că este bine așa. Spunem 
numai că AȘA E. Incercarea de a solidariza 
statul cu interesele bisericii în genere, este prin 
urmare dela început sortită nesuccesului. 

Iar încercarea de a le solidariza cu interesele 
ortodoxiei e nedreaptă. Trebue să înţelegem o- 
dată pentru totdeauna că statul nu se poate 
identifica cu punctul de vedere al unei parți 
a pepiilaţiei sale, chiar dacă această parte re- 

prezintă marea majorităte a locuitorilor, cu tot 
felul de drepturi istorice sau altfel. 
Aşa că protestul societăţii clerului ortodox. e 
- nepotrivit. Clerul ortodox nu poate indica statului 
român ce are de făcut în relaţiile sale interna- 
tionale, în actele sale pur politice. Clerul orto- 
dox poate cel mult cere ceva pentru el; dar nu 
-e îndreptăţit a interzice statului — care trebue 
să fie neutral sub raportul religios — să dea altor 
confesiuni ceea ce crede el că trebue să dea. 
Aci poate interveni altcineva; cetățeanul. Deci 
cetățeanul și nu clerul ortodox să stea la discuţie 
astăzi cu statul. A făcut-o? Şi în ce formă? Vom 
cerceta. 


8 Martie 1928. 


PENTRU REINTRAREA IN ORTODOXIE 


Zis-a oarecare dinţre Farisei 
Domnului Isus Hristos : „Spune 
Apostolilor tăi să tacă“. lar 
Domnul Hristos, răspunzân- 
du-le, au zis lor: „Adevăr zic 
vouă, că de vor tăcea aceştia, 
pietrele vor striga“ 


Năucitoarea hotărîre dela 23 Februarie, prin 
care Sf. Sinod al bisericii noastre, revenind a- 
supra îngăduirii dela 5 ale aceleiaşi luni, inter- 
zice în chip formal prăznuirea Paştelor:pe data 
de 5 Mai, începe a-şi da roadele. Fără vrerea 
lui, numai prin faptul că nu a încetat un singur 
moment să apere punctul de vedere drept cre- 
dincios, ziarul nostru devine centrul către care se 

îndreaptă plângerile — și nădejdile — tuturor 
ortodocșilor pe cari îi are această ţară. (Și arą 
mulţi!). Tot felul de întâmpinări, prezentate per- 
sonal, prin telegrame, prin memorii sau panta- 
huze se adună din toate părţile țării, mărtu- 
risind — împotriva tuturor scepticilor — cât 
de vie este în popor credința. 

Intâmplările acestea le-am prevăzut. Iar îm- 
potrivirea noastră la multiplele nehotărîri sino- 
dale, sprijinită pe nestârşita serie de argumente 
pe care am înfăţişat-o, verificată printr'o amplă 
schimbare de perspectivă, avea de scop nu numai 
restabilirea bisericii în drepturile ei, ci — încă 
evitarea unei agitaţii care nu se putea să în- 
târzie. Urechea sinodalilor a rămas însă surdă la 
chemarea noastră. Iar răsvotul dela 23 Februarie 
însemnează că dela ei nu se mai poate aștepta 
nimic. De aceea tuturor celor cari în scris sau 
prin viu graiu ne întreabă ce mai e de făcut, 
le răspundem că de acum campania aceasta tre- 
bue strămutată de pe tărâmul împotrivirii teo- 
retice pe cel practic al organizării unei rezistenţe 
a dreptcredincioşilor. i 
„Până la iniţierea acestei campanii însă, care nu 
mai poate întârzia prea mult, — lămurirea unei 
chestiuni prealabile : este această luptă pravo- 


` slavnic fundată, sau ridicarea împotriva sinodului 


e un păcat de moarte? Părerea aceasta, a „cu- 
minţilor” a fost desbătută în ultimele zile prin 
presă, — şi ea merită să fie cercetată; pentru 
ca nici un fel de îndoială să nu se strecoare în 

sufletele credincioșilor, asupra a ceea ce ei au de 
făcut. 

Să spunem deci din capul locului că părerea 
aceasta e falsă; şi să o dovedim. Două sunt de 
fapt chestiunile în desbatere, și anume: 

1. Există pentru un ortodox putinţa să se îm- 
potrivească unei hotăriri a sinodului? 

2. Există pentru laici putinţa de a fi la un 
moment dat în mai mare măsură deținători ai 
adevărului de cât ierarhia eclesiastică? 

Într'un caz ca şi în celalt, răspunsul este: 
DA. Şi iată şi motivele: - 

La chestiunea I. Aşezarea bisericii creștine nu 
se sprijină pe un corp de prescripţiuni norma- 
tive arbitrare şi contractuale, cum e uneori cazul 
legilor juridice. Ca atare, orice dispoziţie de 
caracter eclesiastic nu își are isvorul nici în util, 
nici în bine, ci în adevăr. Trăsătura caracte- 
ristică şi esenţială a aşezării bisericii noastre este 
prin urmare Adevărul. De unde urmează că nu 
urmăm o indicație a bisericii pentru că e a bi- 
sericei, ci pentru că ea exprimă adevărul. (Orice 
credință sau afirmaţie de altă natură este cato- 
lică). Evident, nu e vorba aci de(beteagul hdevăr 
ştiinţific, la dispoziţia raţiunii omen asta ar 
fi protestantism de cea mai săracă speţă), ci de 
adevărul religios, *depozitat oarecum astăzi în 
dogme, canoane şi predanie. 1 

Diw acest postulat fundamental decurge în- 
cheierea că există o măsură obiectivă a adevă- 
rului. Şi că sinoadele nu pot hotărî cu 'dela ele 

inițiativă, ci numai în conformitate cu dogma, 
cunoanele şi predania. Iar dacă nu o fac, gre- 
şesc (cum am dovedit-o, de pildă, pentru sinodul 
nostru, în chestia calendarului). De altfel, si- 
nodul local al unei autocefalii nici nu are darul 
hotărîrii fără greşală. Afirmațiile unui sobor ar- 
hieresc nu poate půrta pentru norod semnul a- 
devărului, decât atunci când unește în aceeaș 
mărturisire pe toţi episcopii drept credincioşi, 
din toată lumea şi din toate vremurile. Este a- 
ceşta cazul pentru hotăririle sinodului nostru, 
dela 24 Ianuarie, 8 şi 23 Februarie? Evident, nu. 

Sinodul, deci, poate să greşească. 

Mai mult, sinodul a greşit. 

Are drept un credincios, deci, să se împotri- 
vească unei hotăriri a Sinodului? De sigur că 
DA, de îndată ce hotărîrea unui sobor ortodox nu 
este un act de autoritate, ci mărturisire a adevă- 
rului, şi de îndată ce ori care creştin are măsura 
adevărului în dogme, canoane și predanie. 

Din aceste consideraţiuni decurge cu evidenţă 
şi răspunsul. 

La chestiunea II. Din moment ce adevărul 


„pravoslavnic este obiectiv, de îndată ce există 


un precis cadru indicatoriu pentru orice nouă si- 


tuaţie bisericească — cadru format de dogme, 
canoane şi predanie — trebue să admitem că 


mai degrabă e deţinător al adevărului un laic 
care respectă acest cadru, decât un episcop sau o 
adunare de arhierei cari nu îl respectă. 

Istoria e de altfel aci, pentru a ne confirma. 

Şi încă într'un caz care ne e cu deosebire aproape. 
Când Românii din Ardeal au făcut la sfârșitul 
veacului al 18-lea unirea cu Roma, au acceptat 
această unire 83 la sută din preoți, dar numai 12 
la sută din turma credincioşilor. Și atunci, întreb 
pe prea .cinstiţii apărători ai ierarhiei eclesias- 
tice, — cine au fost în acele împrejurări tragice 
păstrătorii dreptei credinţe ? Preoţii cari împreună 
cu mitropolitul lor au trecut în proporție de 83 
la sută sub stăpânirea Romei, trădând, pentru 
interese lumești, dreapta credinţă strămoşească, 
— sau poporenii dintre cari 88 la sută au rămas 
credincioși legii și au trecut în ţara românească 
pentru a-şi aduce de acolo Vlădică nou, pentru 
legea cea veche? 

Să isprăvim deci cu falsa supunere față de o 
ierarhie care înfrânge legea. i 

Sinodul a greșit. 

Sinodul să ispăşească. 

Avem dreptul a o cere, — şi o vom face. 


27 Februarie 1929. 


INVIERE 


A înviat Christos. 

Sunt ani de când întoarcerea prăznuirii a- 
cestei cutremurătoare fapte ridică în mine aceeaș 
tristeţe: iarăș voiu ceti aceleași comentarii și voiu 
auzi aceleași interpretări. Proastă literatură pro- 
testantă, anemic efort de „cugetători” poziti- 

vişti în nevoia slăbănoagă de a împăca domeniul 
raţiunii cu cel al harului. Ca şi cum cine a intrat 
odată în împărăţia harului se mai necăjeşte cu 
neputinţa rațiunii | 

Ce zadarnică bâiguială — ştiinţifică, dragă 
doamne! — în jurul unui FAPT simplu şi evi- 
dent! „Renașterea naturii”, „mitul solar” şi atâ- 
tea alte neputinţe, pentru a excamota faptul nău- 
citor, dar FAPT, al învierii după trup a lui 
Christos. Căci a înviat, aşa cum o hotără mai 
dinainte, de altfel, scriptura; şi a fost, după trup, 
în mijlocul alor Săi, în acelaș fel precis şi real 
în care este în mijlocul nostru — trup şi sânge — 
şi va stărui să fie' până la sfârşitul veacului. 

A înviat, cum vom învia şi noi, atunci când 
vor sună trâmbiţele judecății din urmă, se vor 
rupe peceţile cărţii şi vor cădea zidurile carcerii 
vremii;; adică la sfârșitul veacului. 

Aci e doară toată „taina”; care nu e, de fapt, 
nici o taină, ci numai o neînțelegere. Noi vom 
învia din morţi la judecata de apoi. Adică atunci 
când se va sfârși istoria, şi vor cădea încercuirile 
timpului şi spaţiului. Ne-am născut în timp; am 
murit în timp; vom învia însă dincolo de veac. 
Intocmai ca Christos; devenit om şi jertfit în 
yeac; dar înviat în afară de acesta, și rămas 
în- mijlocul nostru după natura lui de înviat în 
afara veacului. 

Cum se lămuresc toate! Şi învierea, şi pre- 
zența lui deapururea în.mijlocul nostru! In sfânta 
împărtășanie este prezent Christos nu „în formă 

de” pâine şi vin, ci existând în chip real ca trup 
şi sânge. Nu e deci vorba de un simbol, de o 
prefiguraţie, ci de un fapt real. Şi totuș... noi nu 
vedem acolo decât pâine şi vin; de şi este trup 
și sânge. 

Ce însemnează asta? Insemnează că există mai 
multe planuri de existenţă; şi că pentru fiecare 
din aceste domenii noi trebue să avem mijloace 
speciale de investigaţie. Că nu putem să înţele- 
gem prin raţiunea noastră decât ceea ce cade in- 
lăuntrul veacului; şi că pentru ceeace este în 
afara lui avem nevoe de un alt instrument, în 
speţă — al credinţei. 

Din această lume de dincole f „e face 
parte învierea după trup a lui Ch.usios; care în- 
viere, ca şi înălțarea la cer, ca şi prezenţa în mij- 

. locul nostru, nu sunt minuni, decât în ordinea 
veacului şi a raţiunii; dar sunt realităţi şi exis- 
tențe fireşti în ordinea care ţine de domeniul cre- 
dinţei. 

Simbol? Nu. Ci FAPT. Simbolic, poate fi cel 
mult limbajul nostru. Faptele însă nu pot fi sim- 
bolice, ci numai fapte, pur şi simplu. A înviat 
Christos. Nu Christos-Dumnezeu, ci Christos - 
Omul, anticipând învierea noastră la sfârşitul 
veacului Anticipând-o, dar nu schimbându-i na- 
tura. Invierea Lui e la fel cu învierea noastră; 
şi după cum noi vom învia la sfârşitul veacului, 
deci după încetarea acestuia, aşa a înviat şi El: 
în afară de veac. 

Afirmând prin aceasta existenţa mai multor 


ORONICA ORTODOXA 6l 


lumi, de grade; de realitate deosebite, sau mai 
exact. comportându-se în chip deosebit față de 
Absolut. 

Şi astfel învierea nu este actul prin care noi 
am fost mântuiți ;ci numai anunțarea și defi- 
nirea lumii în care vom trăi după judecata de 
apoi. j 

„Christos a înviat din morți, cu moartea pre 
moarte călcând...” Moartea lui, — deci jertfa 
lui este faptul hotărîtor al mântuirii noastre. In- 
vierea este doar semn pentru viața veacului ce 
va să vie, deci nu a veacului care, pentru noi 
este în acest moment. 

Să lăsăm deci interpretările și încercările de 
a înţelege, și să mărturisim smeriţi credinţa 
noastră nestrămutată: 

„Şi a înviat a treia zi după scripturi”. 

20 Aprilie 1930. 


ORTODOXIE 


Groaznica întâmplare dela Costești ne-a pus 
— prin comentarii ale căror obiect a fost — încă 
odată în faţă înstrăinarea noastră desăvârșită 
de duhul pravoslaviei. Şi mai înţristătoare de cât 
toate a fost fără îndoială atitudinea prietenilor 
bisericii. Pârjolul acesta dumnezeiesc le-a luat 
glasul: ce or să zică credincioşii! Vă închipuiţi... 
discreditul care cade asupra lui Dumnezeu prin 
faptul că tocmai cei care se adunaseră în Casa 

Lui au fost jertfele acestei grozăvii. lar bucuria 
lor-a fost fără margini, când au aflat că „Evan- 
ghelia nu a ars”, iar mai acum un an se furase 
chiar la Costeşti salba dela icoana Sfintei Fi- 
lofteia. e a 

Bieţii oameni erau salvaţi: aveau „explicaţia”. 
O minune de o parte, o pedeapsă cerească de 
alta. Pentru nişte credincioși cari se străduiau 
să găsească scuze lui Dumnezeu, pleașca era în 
adevăr grasă. 

Inchipuiţi-vă însă că gar afla cineva care să 
lămurească pe aceşti advocaţi ai Absolutului, că 
de când e lumea şi există cărţi, s'a constatat 
că aceste cărți nu ard decât foarte greu; mai 
ales cum se găsea sfânta Evanghelie dela Costeşti, 
strânsă între pardoseală şi trupul preotului; şi 
că afacerea cu salba Sfintei Filofteia nu ar Ti 
decât o poveste. Ei, — ce sar întâmpla atunci? 
Ar rămâne Dumnezeu în vină sau în lipsă cu 
ceva faţă de noi? Și credinţa noastră ar avea 
prilej de clătire? La puţin sar mai reduce a- 
tunci viaţa. şi.realitatea credinţei! 

Şi cu toate acestea, punctul de vedere al „cre- 


dincioşilor” noştri de astăzi ăsta este! Și anume . 


cu două rădăcini. Prima, un fel de înţelegere ne- 
gustorească a raporturilor dintre om și Dumnezeu. 
A doua, o necesitate, superficială prin natura ei, 
de a exprima în material conceptual şi raţionat 
manifestările lui Dumnezeu. Ambele tot așa de 
false şi de străine faptului. de credinţă şi vieţii 
religioase. 

Raporturile negustoreşti, de „do ut des”, sunt, 
structural, de origine catolică. Ele se încadrează 
în tendinţa augustinică de a realiza împărăţia lui 
Dumnezeu pe pământ, tendinţă degenerată în 
protestantism până la credința proastă că res- 
pectarea universală a perceptelor evangheliei, şi 
prin aceasta stârpirea durerii pe pământ, este 
un ideal realizabil. Așa fiind, omul se roagă 
pentru ca Dumnezeu să-i dea în schimb o mai 
bună aşezare a treburilor lui aci pe pământ. Şi 
cum orice „avantagiu” are ca corelativ o jertfă, 
bietul om e dispus şi la jertfa aceasta; cu atât 
mai mult cu cât Dumnezeu e un bătrân generos 
care vinde ieftin şi bun. Există, astfel, chiar 
aci în Bucureşti, o statue făcătoare de minuni, 
a Sfântului Antonie din Padua, care face tot 
felul de afaceri — căsătorii, găsire de obiecte fu- 
rate, etc. — în schimbul unei jertfe, care de 
cele mai multe ori ia forma plăţii în bani. Acum 
de curând chiar, o biată femeie care-și împușcase 
— sau aşa se zicea — amantul, a fost achitată 
de justiţia românească, în schimbul unei plăţi 
de 50.000 lei făcute către efigia Sf. Anton din 
Padua. 

Forme, precum vedeţi, cu totul inferioare ale 
laşităţii şi neputinței omeneşti, cari nu au în 
fond, nimic comun cu viața religioasă. Şi că- 
rora ortodoxia le opune concepţia, ameţitoare ca 
adâncime de înţeles, a Ierusalimului ceresc pe 
deoparte, iar pe de alta a permanenţei și a necesi- 
tăţii terapeutice a suferinței pe pământ. Nu in- 

sistăm. Dar din aceste scurte indicaţiuni se vede 
că toată această atitudine ortodoxă — amplu co- 
mentariu metafizic la problema lui Iov — im- 
plică acceptarea durerii şi neopunerea la rău. 

Iar aci, chestiunea se leagă cu cea deadoua falşă 
rădăcină — protestantă aceasta — a vieţii reli- 
gioase, şi anume cu necesitatea superficială de 
a explica şi de a înţelege hotărârile şi faptele 
lui Dumnezeu. Vrem să înțelegem ,pentrucă ne 
închipuim că nu există decât un plan al reali- 
tăţilor, cei al realităţilor raționate; în care ọm 
şi Dumnezeu nu sunt decât existenţe cantitativ 
deosebite; Dumnezeu fiind mai deştept, mai bun, 
mai puternic decât noi, dar lucrând după ace- 
leaşi legi şi norme după care ne conducem noi 
gestul și paşii. 

Transpunerea în forme raţionale a existenţei a 
fost extinsă până dincolo de limitele veacului, 
şi omul are pretenția să impună legea lui de 
înţelegere — Absolutului, incadrându-l în cele 
patru principii fundamentale ale logicei. Jalnică 
betegeală de minte protestantă, căreia lipsa noa- 
stră de control și de disciplină ne îndeamnă să-i 
cădem victimă. 

Şi cu toate acestea învăţătura ortodoxiei este 
şi aci clară: „Neînţelese sunt căile Tale!”. Adică 
arătările lui Dumnezeu nu cad sub puterea noa- 
stră de înțelegere. Nimic din cele ce sunt ale 
lui, dintr'ale Lui nu se ezplică, ci pur şi simplu 
se acceptă. i 

O calmă, umilă şi senină acceptare a tuturor 

hotărârilor: lui Dumnezeu, asta este înaatorirea 
noastră dintâi: și din urmă de creștini. Și asta 
ain fi așteptat poate, să ni se spună într'o: formă 
potrivită, în-pastoralele duhovniceşti cari nu pu- 
teau lipsi din această dureroasă împrejurare, 

Minunea Evangheliei nearse? Pedeapsă pentru 
salba furată a. Sfintei Filofteia? Cel mult abru- 
tizante superstiții; de cari ortodoxia nu poate avea 
nevoe. Căci nenorocirea a fost; dar ea nu poate 
Îi de cât scară pe care un Dumnezeu îndurător 
ne-o întinde, pentru păcatele noastre spre Teru- 
salimul ceresc. 


1 Mai 1930. 


Să MĂRTURISIM PAȘTELE ! 


„Săvârşitu-s'au!” Cerul şi pământul, iarăș îm- 
„preună, pentru cea dintâia oară dela păcatul 
vechiului Adam, şi-au ţipat în noapte durerea: 
„astăzi s'a spânzurat pre lemn, Cela ce spânzură 
pământul pre ape...”; și s'a spintecat catape- 
teazma bisericii. 

Ce cald şi greu e «aerul în noaptea asta! Cald 
şi greu de rugăciune. Căci chiar dacă noi nu 
ne mai rugăm, undeva cântă pentru noi îngerii, 
şi se roagă sfinţii. Pentru noi; pentru păcatele noa- 
stre; pentru neînţelegerea și împietrirea noastră, 
care e cel mai greu păcat. 

„In Bucureşti se schimbă guvernul. Și .am 
dezertat cu toţii bisericile, ca să viermuim în 

vânzoleala treburilor noui. Fără să ne gândim 
bieții, că şi guvernul care vine va fi tot cum 
va vrea Durhnezeu: după îndurarea lui, — sau 
după păcatele noastre. Pare 'că ştim noi ce va 
ți? Şi dacă va fi bun — fi-va el spre folosul 
nostru? Iar dacă va fi rău — ne va fi dat spre 
pagubă? Cine ştie! Când sigur este că totul se 
petrece după căile necunoscute ale lui Dumnezeu. 

Stau, numai, și cumpănesc ce lipsă de raport e 
între noi şi vremuri. Şi cum trecem cu ochii în- 
pe lângă porţile împărăteşti ale mântuirii! Cum? 
Reculegerea noastră a tuturor să fie mai puţin 
însemnată decât o schimbare de guvern? Mintea 
noastră nu ar fi fost mai clară, sufletul nostru 
nu ar fi fost mai ferm, dragostea noastră nu ar, 
fi fost mai largă gi hotărârea noastră nu ar fi 
fost mai rodnică după o săptămână de cufundare 
în noi înşine? Sau poate că aşa a vrut Dumne- 
zeu, ca de data asta destinele noastre să se înoade 
când îşi dă duhul pe Cruce mielul Domnului, 
când plesneşte cerul sub fulgere în miros greu 
de pucioasă, când ne prohodim Primăvara Dulce 
şi stă pământul încordat în aşteptarea bucuriei 
celei mari a Invierii? Cine ești! 

Desigur, nimeni nu poate şti; dar evident e 
totuş un fapt: lipsa putinţei noastre de a lega 
văzutul cu nevăzutul, lipsa de sevă metafizică a 
aplicării noastre la cotidian. Când începe o treabă 
românul îşi face mai întâi o cruce. De ce? Ca 
să cheme în ajutor pe Dumnezeu? Nu tocmai. 
Ci ca să pună acţiunea lui sub egida lumii celei- 

ialte, de la care totul purcede; ca să deschidă 
înspre realităţile lui concrete poarta prin care 
să pătrundă Puterile și Stăpăniile, ca să restabi- 
lească unitatea originară dintre Dumnezeu şi 
creațiune. Crucea aceea simplă, înfricată și umilă 
este — cine s'ar fi gândit? — mărturisirea şi 
închinarea cotidiană a Paştelor. 

Cași Paştele asta sunt: marea dramă prin care, 
după hotărîrea lui Dumnezeu, s'au aruncat iarăș 
punți de legătură. între. ereaţiune și Stăpânul ei. 
Restabilindu-se — ca posibilitate numai, e ade” 
vărat, ca posibilitate la îndemâna celor cari în- 
teleg şi vor — starea de la început, când omul 
trăia cumpănit şi împăcat cu el însuș în Dum- 
nezeu. 

Starea asta fusese ruptă prin păcatul primului 
Adam; care adâncise prin vina lui şi a Şarpelui 
o prăpastie între el şi Făcătorul lui, origine a 
tâcâielii, a sbuciumului şi a chinurilor noastre. 
Pentru umplerea acestei prăpastii îi fusese făgă- 
duită de la început jertfa Mielului, singura care 
putea să ne răscumpere. Ea a venit. Prin păti- 
mirea lui Christos, Dumnezeu și Om, cel deal- 
doilea Adam. In zilele astea. ni se împlinește 
jertfa făgăduită, — şi mâine va răsuna imnul 
de bucurie a învierii, pecetea mântuirii noastre, 
puntea dintre văzut şi nevăzut. Căci a înviat 
Dumnezeu-Omul, lăsând să irumpă realităţile de 
DINCOLO-dincoace, şi a înviat Dumnezeu-0- 
mul, deschizând poarta celor de DINCOACE în- 
spre Dincolo. 

Aşa. Vedeţi: ce posibilităţi mari, nebănuite ni 
se deschid și cum putem iarăşi inoda firul bucu- 
riei contemplative, al echilibrului: nostru vecinic, 
rupt prin ispita diavolului? f 

Să mărturisim deci Paştele. Să facem ca cei 
simpli şi adevărați semnul crucii la fiecare act 
al vieții noastre, slăvind şi sfințind ori ce gust 
şi orice, început, asigurându-le rodnicia. Căci 
omul nu poate trăi desprins de Dumnezeu şi 
cazna lui nu poate rodi-în afară de El. Să facem 
semnul crucii, care nu însemnează acceptarea 
suferinței, ci, dinpotrivă chezăşia mântuirii. n 

La locul Căpățânii crucea de eupliciu stră- 
Iuceşte de toate nădejdile noastre împlinite. Nu 
vrem să coborim strălucirea asta în noi? 

„Să facem deci semnul crucii, mărturisirea 


Paștelor! 
12 Aprilie 1931. 


PAŞTELE GÂNDULUI 
ŞI CELELALTE PAȘTE 


Nu știu cum sar putea mai bine prăznui 
Paştele. Probabil că trăindu-le. Dar asta e din 
ce în ce mai greu. Pentru cei mai mulţi dintre 
noi. A trăi Paştele — asta presupune a te duce 
la biserică; à te ruga acolo; a te supune — ceară 
moale şi receptivă — tuturor sugestiilor trans- 
cendenţei; a te pregăti pentru coborârea harului 
lăsându-te purtat pe unda caldă şi învăluitoare 

a cultului — minunată propedeutică la deschi- 
derea cerurilor. Inţeleg, însă, că asta mu se mai. 
poate. Asupra tuturor acestor amănunte şi mo- 
mente noi am gândit; noi, părinţii noștri, pă- 
rinţii părinţilor noştri; de patrusute de ani în- 
coace; sau noi singuri, cu mintea acestor patru- 
sute de ani. lar gândul omoară viaţa — ori de 
câte ori, orgolios, se ridică deasupra ei, voind 
să o stăpânească în loc de ai se supune şi a 
o sluji. 

Și aşa gândul a omorît în noi Paștele în mo- 
mentul în care am vrut să trăim ceea ce înțé- 
legem, în loc să fi încercat a înţelege ceea ce 
trăim. A fost, desigur, în sufletul omenirii, 
cândva, undeva, o soluţie de continuitate; când 
sa întunecat totul și când la întoarcerea luminii 


„ne-am găsit într'un alt peisaj spiritual. A fost. 


Nu înţelegem bine când şi cum. Dar a fost. Şi 
când pe crugul cerului s'a întors, ca în fiecare 
an, ceasul tainei pascale, auzul nostru nu se mâi 
măsură pe trăznete, ci pe plesnituri de bici; ful- 
gerile erau biete scântei electrice, pe cari şi noi 
le puteam fabrica' în laborator la o simplă ma- 
şină a lui Whimshurst; şi nu mai mirosea tot 
cuprinsul a pucioasă, ci ne gâdila înțepător nă- 
rile doar fumul de iarbă de puşcă a focurilor de 
tracatruci! Paştele erau o amintire ştearsă, care 
nu se mai revărsa împlinitoare în suflete. Dar 
pentru că totuş, măcar ca moştenire (deşi ză- 
vorită cu nouă lăcate înţelegerii ființei noastre) 

încă mai dăinuia, ne-am îndreptat asupra ei cu 
cheia gândului. 

A, desigur, din vechea taină am deslegat prea 
puţin. Un colţ; o fărâmă. Dar pentru că fărâma, 
aceasta era tot ce puteam înţelege cu gândul, 
am crezut că asta e tot. Şi sa născut astfel 
pentru omenire, chiar pentru cei mai buni dintre 
noi paştele nou, paştele cel sărac. In care taina 
a dispărut. In care omul-Dumnezeu a devenit 
omul-erou. Un erou al unei noui credinţe, care 
pentru această nouă credință, a lui, se oferă în 
holocaust; cam aşa cum pentru convingerea lui 
era să se ofere ca jertfă şi Galilei —.dacă nu l-ar 
fi isbit spaima durerii. Ce e Christos? Un erou 
al unei convingeri morale. Ce e Paștele? Prăz- 
nuirea amintirii unui proces, juridic între două 
morale, în care peste veacuri a învins cea a vic- 
timei. Atât. Nu e destul? 

Atât —'nu e destul! „Probe” — de sigur nu 
am. Dar «e ceva în fiinţa mea care se refuză cu 
încăpățânare gândului că Paştele ar putea să 
fie aniversarea unui fel de „afacere Dreyfus” 
de acum nouăsprezece veacuri. A răsunat în 
mine Joi seară strigătul sfâşietor al crainicului 
care anunţă: „astăzi s'a spânzurat pre lem, Cela 
ce spânzură pământul pre ape”; şi s'a strâns în 
mine sufletul în seara de Vineri la cântarea de 
prohodire, care -mărturisea că în mormânt fu 
pusă, prin 'coborirea lui Christos, însăş viaţa. 


Patimile, răstignirea şi învierea nu sunt sim- ` 


boale, ci fapte. Ele nu „însemnează”, — ci „sunt”. 

S'au întâmplat aievea; iată, acum 1900 de ani. 
Şi ne-au deslegat pe noi de păcat, de vină şi 
de poarte. A trebuit să se jeritească cineva. Dar 
jertfa omului singur nu putea deschide din nou 
porțile cerului. Şi s'a jertfit Dumnezeu-omul. 
A suferit pe lemnul de spânzurătoare ca un om 
— “după ce ca Dumnezeu suferise pentru noi încă 
dula căderea lui Adam în păcat. 


S'a răstignit deci; 
şi s'a îngropat; 
şi a înviat a treia zi. 


Toate — „pentru noi oamenii, şi pentru a 
noastră mântuire”. Ca să ne fie iarăș cu pu- 
tinţă a arunca punți dela noi la Dumnezeu; de 
a eşi din noi destrămându-ne în Dumnezeu; de 
a scăpa de noi — depășindu-ne. Ca să săi se 
mai sperie gândul nostru în faţa morţii, a murit 
El; cu moartea pre moarte călcând — omorînd 
deci moartea. Şi a înviat — după trup — cum 
vom învia şi noi la împlinirea vremii; când se va 
împlini şi ceea ce credem atunci când mărturi- 
sim: aştept învierea morţilor, și viaţa veacului — 
„ce-va-să-fie. 

„Iată Paştele — pentru cari nu am probe, 
dacă voiți. Dar Paştele sunt, dincolo de gånd, 
în inima fiecăruia, bucurie. Intreb, ded nimai: 
unde e bucuria, acolo sau aci? Şi poate că prin 
asta am făcut şi proba. Pentru cine are nevoe. 

1 Mai 1932. 


72 ROZA VÂNTURILOR 
CE E PREDANIA ? 


Una din cele mai mari primejdii care ame- 
ninţă ortodoxia românească — -şi cu ea însăş 
aşezarea spirituală a poporului nostru în structura 
lui intimă — este nevoia de „inoire” pe care o 
simt din ce în ce mai stăruitor anumite cercuri 
teologice de la noi. Dacă această nevoie sar 
face simțită numai în unele personagii ridicule, 
scăpate în bălăriile teologiei rumâneşti, cari s'ar 
simţi dezonorate dacă nu ar fi în stare să valo- 
rifice pe Fouillce sau chiar pe Ernst Haeckel 
pentru învăţătura dumnezeiască, chestiunea nu 
ar fi tocmai așa de gravă. Se întâmplă însă că 
o problemă a „înoirii” există realmente în orice 
viaţă religioasă. Astfel încât o cercetare atentă 
a situaţiei, obligată a se ţine deopotrivă departe 
atât de „ştiinţiticitatea” inovatorilor, cât şi de 
„ortodoxia” habotnicilor, e datoare să stabilească 
cu precisie sensul şi limitele acestei  înoiri. 

Imi îngădui să cred că, în ciuda frecvenţei 
şi gravităţii excepţionale a etorilor în cari a 
căzut neliniştea reformatorilor, există un îndrep- 
tar sigur, aș zice: infailibil, în problema „actua- 
lizării” bisericii, şi că numai ignorarea acestui 
îndreptar a făcut, aiurea şi la noi, posibile toate 
greşelile pe cari le-am trăit sau le ispăşim. A- 
cest îndreptar este PREDANIA. Adică sfânta 
tradiție a. Bisericii. 

1. Orice învățătură religioasă, deci și învăță- 
tura lui Christos, este trăită de oameni. Trăirea 

aceasta, considerată în toralitatea 'ei spaţială şi 
timporală, constitue într'un fel viața însăș a în- 
văţăturii. Căci învățătura nu este un adevăr 
oarecare, pe care cineva l-a formulat odată, l-a 
săpat apoi într'o tablă de aramă și l-a pus un- 
deva sub sticlă, ca să se uite lumea la el — sau 
chiar să i se închine. Ci e mai degrabă ca o 
sămânță; care e pusă în pământ, încolţește și 
dă roadă. La învăţătura lui Christos se adaugă, 
deci, într'un fel, trăirea ei de către noi: ea nu 
mai este învăţătură pur şi simplu, ci învăţătura 
care a rodit în noi, învăţătură rodită. 

Astfel fiind însă, învăţătura este un fapt, cu o 
istorie a lui, cu diverse momente cari se inscriu 
‘þe o curbă. Curba aceasta e însăş legea de des- 
Jășurare a posibilităţilor cuprinse în învăţătură. 
lar înscrierea la conștient, formularea diverselor 
momente, e ceia ce numim noi PREDANIE sau 
TRADIȚIE. 

2. Dacă însă orice aşezare religioasă se defi- 
nește prin învățătura iniţială plus formula de 
identificare a creşterii ei, două primejdii ame- 
ninţă, permanent, o asemenea definiţie: a) se 
poate ca o învăţătură să crească strâmb; b) se 
poate ca o învăţătură, chiar normal crescută, să 
fie fals formulată. Există oare garanţii împo- 
triva unor asemenea primejdii, și cari ar fi ele? 

Răspundem: în creștinătatea ortodoxă ele e- 
xistă. Şi anume, iată-le: adevărurile religiei cre- 
ştine ortodoxe nu sunt adevăruri individuale. 
Viaţa lor se desfășoară într'o comunitate, — şi 

anume în comunitatea de iubire care este Bise- 
rica. Atâta vreme cât această çomunitate de ia- 
bire funcționează normal, este exclus ca creșterea 
învăţăturii să fie strâmbă. 

Asta despre creștere. Dar formularea? For- 
mularea se face, la noi, în sinoade, de către 
sinoade, plecându-se de la principiul absolut just 
că adevărul creştin, chiar atunci când e vorba de 
înţelegerea cuvântului lui Christos e de natură 
conciliară, şi nu raţională — raţiunea individuală 
neavând nimic de spus într'o asemenea pro- 
blemă. Cum însă un sinod funcţionând normal 
nu poate da formulări eronate, şi cum în bise- 
rica noastră există indicațiuni precise în privința 
condiţiilor în cari trebue să funcţioneze un sinod, 
însemnează că noi putem şti care formulare: e 
justă şi care nu. 

Garahţia creșterii drepte a învăţăturii și a 
formulării juste a acestei creşteri stă, deci, în 
normalitatea funcționării- comunităţii de iubire 
şi a sinodului, normalitate care este suficient in- 
dicată în ortodoxie. Iar dacă, prin imposibil, 
asta nu e încă deajuns, atunci mai există încă 
o garanţie. 
` In adevăr: spuneam că viața, creşterea unei 
învățături se înscrie pe o curbă. Curba aceasta, 

“ chiar dacă nu poate fi calculată, poate fi în orice 
caz desemnată, cel puţin pentru ceea ce se leagă 
cu trecutul. Fiecare moment al ei trebue să stea, 
structural, într'un raport organic cu toate cele- 
lalte, să se integreze în unitatea organică a curbei. 

Nu e locul să stăruim aci asupra chestiunii. 
Cine a făcut însă morfologie istorică sau meca- 
nică, îşi dă seama cât de uşor e să stabileşti 
dacă un moment oarecare se integrează organic 
într'o curbă sau nu. Şi atunci problema e simplă: 
se integrează momentul, el poate fi acceptat; 
nu se integrează, — el trebue respins, înlăturat, 
ca unul ce introduce o anormalitate în curbă, 
un desechilibru în situaţie. 

Cu alte cuvinte: garanţia valabilităţii creşterii 
învățăturii, sau formulării acestei creșteri stă în 
organicitatea ei, — adică în concordanța ei cu 
tradiţia. 

3. Inaderenţa structurală a unui neam sau 
unei culturi la o formulă de viaţă religioasă sfâr- 
şeşte, mai curând sau mai târziu, prin desprin- 
derea acelui neam sau acelei culturi de religia 
respectivă. Ea poate lua însă, provizoriu, şi alte 
forme, cum ar fi de pildă încercarea de a reface 
învăţătura. Așa au făcut, de pildă, protestanții, 
— cari au luat drumul întoarcerii la origine. 

: Intoarcerea la origine este, însă, o operaţie 
imposibilă pentrucă ea însemnează pur şi simplu 
înlăturarea predaniei, adică ignorarea caracterului 
viu şi deci a creşterii învăţăturii. E ca şi cum, 
punând în pământ un bob de grâu şi părându- 
fise ţie că a crescut rău, ai vrea să anulezi 
creşterea şi... să te întorci la bobul neîncolţit, 
Încercând întoarcerea la origine protestanții igno- 
rează faptul elementar că învăţătura lui Christos 
nu mai este astăzi ceea ce stă scris în Evanghelie, 

ci această Evanghelie așa cum este ea înfăţi- 
şată de Biserică, adică de sfinţii părinți, de si- 
noadele ecumenice, — cu alte cuvinte! Evan- 
ghelia trăită și crescută normal în comunitatea 
de iubire a Bisericii. 

4. Acum ştim însă ce e înoire: înoire nu poate 
să însemneze schimbare pur şi simplu, ci creştere 
firească. Introducerea luminii electrice în bise- 
rică o fi înoire, — dàr creştere firească nu e. 
Pentru că lumânarea care arde în biserică nu este 
un instrument de luminare (altfel nu ar arde 
şi ziua!), ci o jertfă omagială. Şi nici retipărirea 
bibliei, ca promovare a religiozității, nu e creştere 
firească, — pentrucă nu biblia ne mântuieşte, 
ci Biserica. i 

Ştim, deci, acum ce e înoire firească, pentru 
că ştim ce e predania, măsura ori cărei înoiri, 
legea de creştere a învăţăturii creștine. 


1 Martie 1937. 


POLITICĂ EXTERNĂ 


APROPIEREA UNGARO-JUGOSLAVĂ 


Lucrurile se petrec în imediata noastră veci- 
nătate. Și totuş se pare că semnificația lor ne 
scapă. Nu ştiu dacă personalităţile cari mânu- 
iesc, la Capul Podului, destinele ţării, sunt în 
adevăr la înălțimea situaţiei; dacă, cu alte cu- 
vinte, înţeleg nouile raporturi ce sunt pe cale 
a se stabili în centrul şi sud-estul Europei, şi 
dacă pot interveni activ în evenimente. Impresia 
mea este că conjunctura ne depășește, şi că 
iniţiativa ne-a scăpat. Un „mare” ministru de 
externe nu am avut de foarte multă vreme. 
Poate că nu l-am avut nici odată. Şi totuşi de 
el am avea foarte tare nevoe acum. Să cre- 
dem că e d. Mitilineu? Sau d. General Averescu? 

Jată faptele. Mica Antantă care a fost oare- 
cum centrul de gravitate al politicei noastre 
de după războiu, a intrat deja în disoluţie. Era 
şi natural. Ea nu pornea din necesităţile sta- 
tornice ale Europei Centrale, ci era mai mult 
o asociație care asigura pe beneficiarii marelui 
războiu împotriva unor eventuale pretenţii de 

revizuire a statutului acestei părți din Europa.» 
Valoarea ei ca şi importanţa care i s'a acordat, 
rezultă mai mult din faptul că Franţa avea 
nevoe de un grup de forţe care să țină pată 
cum, în şah mișcările Germaniei. Dar pe eee 
dintre aceste două mari puteri continentale n 
inutilă şi neinteresantă pentru Francezi ia 
tenţa mai departe a Micei Antante. PREN E 
neş, cum am mai spus-o şi altă dată, se za 
deşte a nu fi mai mult decât un „Privatdozen ; 
şi încă democrat. După întrevederea. de la Thoiry, 
Ceho-Slovacia a luat calea. pe care. i-o indica 
noua situație şi în acelaş timp situația ei sta- 
tornică: în remorca Germaniei. Noul cabinet 
Ceho-Slovac constituit cu ajutorul ceai 
din Boemia, ca şi discursul rostit cu acest pia 
de primul-ministru Svehla sunt preludiul chiar 
cestei orientări. ' ` T 
3 In acelaş timp însă în care d. Beneş se pri 
pacă cu Germanii şi le făcea, la Geneva, to 
felul de graţiozităţi, Horty se ducea la Mo- 


i -jugo- - 
haci, pentru a anunța apropierea ungaro-jug 5 
glav: P După Germania, Ungaria. Al doilea o- 


biectiv dispărea; şi anume prin întovărăşire cu 
je ATR Ceho-Slovaciei de Berlin ne b 
teresează numai indirect, Legătura Belgrad-bu- 
dapesta ne atinge însă în deaproape. Ea ei 
problema balcanică în alţi termeni cu totul 
noui, şi ne obligă a lua o atitudine. i a 
vorbind, lovitura “cea mare o primeşte itala. 

Pentru a-şi aşigura -libertate de mișcare în Pen- 
insula Balcanică, ea â urmărit o izolare a Sâr- 

bilor.. Prietenia ei cu Bulgaria şi cu Ungurii 
nu avea alt înțeles. Se pare chiar că a mers mai 
departe. Intoarcerea Contelui Banffy în Tran- 
silvania şi cererea lui de a deveni cetăţean ro- 
mân nu poate fi interpretată decât ca o încer- 
care de a lucra pentru apropierea ungaro-ro- 
mână; evident sub auspiciile Italiei, 

Acum toate, aceste combihaţiuni cad. Apro- 
pierea sârbo-ungară stabilește dintr'odată carac- 
terul activ pe care îl va lua politica slavilor 
de sud din Balcani, sprijinită de data aceasta 
probabil de o alianță naturală, chiar dacă nu 
explicit şi formal încieiată a țărilor din Eu- 
ropa centrală: Germania, Ceho-Slovacia, Unga- 
ria, cărora Serbia nu le este decât o fericită a- 
vangardă. z 

În această nouă grupare de forțe şi de inte- 
rese, noi am fost lăsaţi. la o parte. De această 
neglijență a profitat Italia; care a socotit în- 
totdeauna cu noi în ambițiile ci balcanice. Iată 
deci şi explicarea politică a interesului care-l 
prezintă pentru d-l Mussolini o înţelegere sta- 
tornică cu ţara noastră. 

Situaţia României nu este însă de invidiat. 
In actualele împrejurări rolul nostru nu mai 
poate fi decât de a doua mână. Centrul po- 
litic mutându-se în Balcani, gruparea se face 
în vederea acestui fapt. Noi putem pecetlui de- 
finitiv soarta peninsulei alăturăndu-ne nouei con- 

federaţii dunărene; dar colaborarea noastră, chiar 
dacă ar fi bucuros acceptată, nu este incă do- 
sită. Ar fi deci să ne oferim, ceea ce nu e 
tocmai plăcut, chiar având siguranţa că nu vom 
fi refuzaţi. 

Ne rămâne desigur soluţia ce 
De sigur, nu cea mai proastă. Dar pentru a- 
ceasta ar trebui să ni se ofere o situaţie de la 
egal la egal. Şi mai întâiu să ne lămurim precis: 

dacă, cu ajutorul nostru, al Bulgariei, şi e- 
ventual al Angliei, Italia poate câștiga partida 
balcanică; z 

iar dacă da, cari ar fi în acest caz avantajiile 
noastre, — mai mari decât cele pe cari ni 
le-ar da o victorie sârbo-ungaro-germană, ca- 
reia noi ne-am fi alăturat din vreme. - i 

Iată datele problemei. Suntem curioşi să știm 
cum le va mânui actualul nostru guvern. 


alaltă: cu Italia. 


23 Octomvrie 1926. 


DE CE NU E BUN ȘOVINISMUL 


Am scris, acum în urmă, în această foaie, 
o serie de articole asupra datelor orientării ito- 
rice a politicei noastre externe. Era o încercare 
de a desprinde elementele permanente ale viéții 
noastre de stat şi de a căpăta din aceste elemente 
indicațiuni pentru orientarea noastră. Am a- 
firmat cu acest prilej că latinitatea noastră — 

principalul argument al celor cari pledează pen- 
tru o occidentalizare — este în bună parte o 
prejudecată. Pentru cine cunoaşte cât de cât 
structura ‘ vieții noastre de stat şi a vieții noa- 
stre spirituale, afirmația aceasta nu închidea ni- 
mic surprinzător sau... de ruşine. De aceea în 
presa românească articolele mele au trecut ne- 
comentate. 

Iată însă că aceste considerații au găsit: un 
ecou la... Budàpesta. Și anume în coloanele con- 
fratelui „Nemzeti: Ujsàg”; care comentează punc- 
tul nostru de vedere, sub titlul ,Abandonarea 
latinității valahe”. Am cetit. Am cetit, și nu 
mă pot dumeri nici acum. Ce a înțeles şi mai 
ales ce a putut scoate confratele budapestan 
merită, în adevăr, atențiunea noastră. 

Citez: „Cele scrise de ziarul „Cuvântul” sunt 
foarte instructive; şi de natură a tempera en- 
tusiasmul exagerat care a contribuit la orien- 
talizarea şi balcanizarea Ardealului. Articolul va 
avea de efect că Europa. occidentală va lua 
notă de caracterul oriental al României; şi va 
înțelege ce greu: păcat au făptuit cei cari, în 
numele democraţiei apusene, au aruncat Ardealul 
unei ţări cu suflet oriental”. 

Eu cred că dacă onoratul meu confrate ungur 
Sar fi gândit că lucrurile acestea se cetesc şi 
dincolo de graniţa. ţării sale, ar fi ezitat să le 
scrie. Pentrucă, vedeţi, peste graniţă se găsesc 
şi oameni cari să fie sustrași deformaţiei „pa- 
triotice” de perspectivă. Şi dacă nu altceva, 

dar cel puţin un lucru pot opune aceşti oameni 
consideraţiilor patriotice de la Budapesta: că Ar- 
dealul nu ne-a fost „aruncat” de nimeni, — 
şi ca atare „democraţia apuseană” nu a avut 
nimic de spus în această afacere. 

Cu „democrația apuseană” şi cu „Europa oc- 
cidentală” avem noi, de sigur, socotelile noa- 
stre: în care sunt înscrise precis debitul şi cre- 
ditul. Şi nu am precupeţit niciodată recunoş- 
tinţa noastră discretă, sobră și demnă, dar cu 
atât mai efectivă, atunci când am fost în' si- 
tuaţia de a fi primit mai mult decât am dat. 
Ardealul însă nu ni l-a dat nimeni. Nici măcar 
nu l-am luat noi. Ci Ardeal și „Țară” au mers 
unul înaintea alteia, ca două părți ale aceluiaș 
tot, atunci când s'a ivit prima împrejurare priel- 
nică, pe care de ua mileniu o aşteptam cu dinții 
încleştaţi.. 

Dar confratele „Nemzeti Ujsăg” ne „denunţă” 
Europei: vedeţi, valahii ăștia nu sunt decât 
nişte... orientali; şi dv. le-aţi dat Ardealul! Stra- 
nie şi întristătoare atitudine. E destul de du- 
reros să vezi wn popor mândru ca cel al ma- 
ghiarilor — dar oare maghiar să fie redactorul 
autor al articolului? — coborându-se la rolul 
de delator. Când însă delațiunea e de aşa cali- 
tata, întristarea noastră devine jale. In adevăr, 
neamului omenesc nu-i e cruţată nici un fel 
de umilinţă. i 

Când noi ne-am exprimat îndoieli în chestia 
latinităţii noxstre şi am afirmat caracterul ca- 

tegoric oriental al civilizației româneşti, am ex- 
primat nu numai un fapt, ci şi necesitatea orien- 
tării politicei noastre după realități. Nu ne-am 
gândit un singur moment că a nu fi occidental 
e o... ruşine. Pentru că — am dovedit-o doară!! 
— nu există pentru un popor civilizaţii sau cul- 
turi superioare şi inferioare, ci numai o sin- 
gură formă de cultură; aceea de care el e ca- 
pabil, în virtutea componentelor lui istorice. Å 
pune însă, peste aceste imperative ale realităţii, 
în: cumpăna valorificării, formula structurală a 
apusului şi a răsăritului, şi a decide fără nici 
un fel de discuţie prealabilă în favoarea celei 
dintâi, iată ce nu poate face decât cineva care 
nu numai că ignorează primele elemente ale cul- 
turii și civilizaţiei răsăritene, dar e străin şi 
de dureroasa îndoială în care se frământă de 
un sfert de veac metafizica apuseană. 

Evident însă, confratele nostru nu face nu- 
mai teorie; ci el ar vrea să spună: ați aruncat 
Ardealul orientalilor ălora de valahi; şi nu ni 
l-aţi lăsat nouă. Nouă, — cui? Desigur, nouă — 
Ungurilor; cari se ştie doară că suntem occi- 
dentali. A ni se refuza nouă dreptul de a ne 
uni cu Ardealul pentru că nu suntem occiden- 
tali,- şi a-l cere dela democraţia apuseană, pen- 
tru Unguri ca reprezentanţi ai acestei democra- 
ţii, iată, de sigur, încă o culme. Pe care o a- 
tinge „Nemzeti Ujsăg”; care ştiţi ce însem- 
nează: Gazeta Poporului. 

In ce mă priveşte, eu am ştiut întotdeauna 


86 ROZA VANTURILOR 


că Ungurii sunt de origine turanică şi că gepre- 
zintă un popor tânăr, mândru, viguros, şi — 
în păturile lui adânci — o rasă nealterată. Pen- 
tru aceasta i-am şi prețuit întotdeauna; pentru 
ceace aduceau ei în centrul Europei: orizonturi 
largi de stepă, pasiuni puternice PH cari im- 
presionează chiar când se exercită în potriva 
noastră, — sălbatec romantism nostalgic al unui 
neam de plugari şi păstori, viață autentică şi 
un fel de cavalerism, unite toate într'un pa- 
triotism halucinant care a dat Europei cea mai 
înaltă şi mai cuprinzătoare formulă metafizică 
a misticei statului. } 

Şi iată-l acum pe confratele meu maghiar a- 
runcând. peste bord această magnifică moşte- 
nire, pentru -a intra slugă proastă la occident. 
Be ce? Ca să „capete” înapoi Ardealul. Ca și 
cum Ardealul se capătă şi nu se ia, și ca şi cum 
o ţară cu un suflet ca al fraţilor noştri de peste 
munţi se poate guverna cu mandat dela Sepi 
apuseană, ca o colonie oarecare din Papuasia! 
Vai! i 

Nu scriu lucrurile acestea pentru Unguri. 
Nu-mi voiu permite nici odată să dau lecții 
unui neam, mai ales când e străin. Le scriu însă 
pentru fraţii mei, Românii. Ca să înțeleagă ei 
ridiculul sinistru la care poate duce şovinismul; 
şi ca să se ferească de acest cel mai greu păcat 
al unei rasse. 


21 Martie 1930. 

Să nu ne fie luat în nume de rău dacă vom 
spune că larma care Sa iscat în jurul uniunii 
vamale: austro-germane are în ea un element 
de neşinceritate. Cum adică? Să fi venit faptul 
aşa, pe neașteptate, — și marile cancelarii eu- 
ropene să nu fi știut, în adevăr, nimic? Iată 
ce ne e peste putință să credem. Căci eveni- 
mentele din ultima vreme — mai precis: din 
ultimele trei săptămâni — indicau că hotărâri 
însemnate se desbat între Viena şi Berlin. Şi 
nu evenimente asupra cărora sar fi păstrat, 
doamne. fereşte, taină, ci publice! Brusca ma- 
nifestare a îngrijorării şi atitudinile protivnic 
categorice numai în formă, adoptate de presa 
şi oficialitatea marilor aliaţi, apar deci, mai 
degrabă ca un fel de fişă de consolaţie pentru 
cehoslovaci, jugoslavi sau români, aliaţi sau foşti 
aliaţi, dragă Doamne, cari — se crede în apus 
-z ar avea ceva de zis în potriva acestei uniuni 
vamate. Așa fiind, e,mai potrivit, credem, ca 
evitând orice diversiuni „de atmosferă”, să ju- 
decăm lucrurile și puţin pe socoteala noastră. 

După interesele pe cari ni le bănuiesc unii 
şi ni le bănuim chiar unii din noi, ţara româ- 
nească ar trebui să ia categoric atitudine îm- 
potriva uniunii vamale austro-germane, aceasta 
amenințând tratatele şi creând în Europa cen- 
trală — la al cărei statut noi suntem direct in- 
teresaţi — o nouă stare de lucruri, oarecum peste 

capul nostru şi, cine ştie, poate chiar în po- 
triva noastră. Așa pusă problema, se prea poate 
ca punctul acesta de vedere să fie îndreptăţit. 
Numai că, după impresia noastră, Sar putea ca 
problema să se pună şi altfel; şi anume nu din 
punctul nostru de: vedere, ci. din cel al reali- 
tăților. Să ne întrebăm, cu alte cuvinte, nu dacă 
amintita uniune ne-ar fi de pagubă sau de fò- 
los, ci dacă, considerată în ea însăşi, ea se în- 
cadrează în chip firesc în condițiunile realită- 
ților, sau nu este, eventual, decât o creațiune 
arbitrară. A PT 

Se afirmă, de' pildă, că această uniune” ya- 
mală nu ar fi decât preludiul unei uniuni po- 
litice, —' în acelaş fel în care „Zollverein”-ul 
din veacul XIX a dus la Germania federativă a 
lui Bismarck. Să ne opunem deci! Da? Mi-e 
teamă că chestiunea nu e aşa de simplă. Imi 
aduc” aminte,” de pildă, că acum câteva luni 
câţiva oameni politiei dela noi, e adevărat nu 
destul de serioşi, anunțau o uniune vamală ju- 
goslavo-română. Intenţia era, evident, prema- 
tură; dar mu aberativă. De ce însă în legătură 
cu noi şi vecinii noştri sârbi nu s'a vorbit, „cu 


acest prilej, şi de o uniune politică, dar se 
„vorbeşte în schimb de un asemenea lucru în: 


> legătură cu acordul dela Viena? Pentrucă, pro- 
babil, acolo sunt anumite elemente în plus, cari 
îşi aşteaptă o firească îndestulare. lată deci, o 
indicație pentru cadrul în eare, obiectiv şi is- 

toric trebue discutată problema. Şi mai sunt 
şi altele. 

General vorbind, trebue să recunoaştem că 
dacă există o problemă a Europei centrale, ea 
nu a fost rezolvată de răsboiu decât în parte, 
pe laturea națională; dar politic şi economic, 
nu. Era, întrun fel în această parte a pămân- 
tului, o stare de desechilibru înainte de răs- 
boiu, — această stare a continuat şi după, chiar 
dacă din cu totul alte motive. Lucrurile acestea 
trebuesc spuse odată răspicat. Din nefericire — 
o recunoaștem — e greu. Sunt unii cari cred că 
de câte ori vorbeşti de o soluţie pentru Europa 
centrală, au dreptul să te socotească partizan al... 
vechei monarhii. Vecinii noştri Unguri, de pildă, 
nu concep o schimbare, decât... revenind la ve- 
chile graniţe; — sau dacă nu se poate asta, se 
mulţumesc deocamdată cu o rectificare de fron- 
tieră. Evident că așa, nu se poate discuta. Nu 
pentru că, Doamne fereşte!, ar fi puse în dis- 
cuţie granițele noastre — că doară ştiut e că 
aceste graniţe nu pot fi puse în discuţie de ni- 
meni —; ci pentru că aceasta dovedeşte o to- 
tală lipsă de înţelegere a nouilor realităţi. Pro- 
blema de azi a Europei centrale depăşeşte în 
toate direcţiile vechea mentalitate, în care na- 
ționalul, politicul şi economicul se amestecau 
într'o oribilă confuziune; şi atacarea ei trebue 
deci făcută pe alte baze. 

Incercarea dela Viena este, teoretic vorbind, 
o asemenea încercare, şi anume probabil numai 

un început. Puternice afinități de rasă şi de 
cultură, cari merg uneori până la identitate, 
au pledat pentru începutul în această direcţie. 
Principial însă, ea se putea începe şi altfel. i 
Faţă de acest eveniment deci, întrebările pe cari 
trebue să ni le punem sunt nu dacă asta ne con- 
vine sau nu; şi să ne însemnăm acest adevăr 
fundamental că interesele noastre nu pot să 
meargă nici odată împotriva așezărilor fireşti. 

Va trebui, ca atare, să ştim: , 

este acordul dela Viena o problemă a rassei 
germane, sau una a Europei centrale? 

există în adevăr o Europă centrală? 

poate fi considerată uniunea vamală austro- 
germană ca un început de soluție a problemei 
Europei centrale, sau nu? 

Şi mai ales: r 

se întâmplă lucrurile acestea la timp, — sau 
prea târziu? Nu cumva, adică, avem de aface 
cu vechea „Mitteleuropa” a lui Naumann, pe- 
rimată astăzi? Sau mai precis, deşi mai puțin 
clar: înțeleg austro-germanii această uniune va- 
mală ca -o soluţie, ori ca o metodă? D 

Iată adevăratele chestiuni pe cari le ridică 
acordul dela Viena. Ele trebuesc cumpănite, — 
şi rezolvate în consecință. 


26 Martie 1931. 

Nam mai auzit nimic, în ultimul timp, despre 
o acțiune a Europei în legătură cu uniunea va- 
mală austro-germană. A fost, la început, o a- 
gitație prin presă, cu întrebări cominatorii și 
cu amenințări mai mult sau mai puțin deschis 
formulate, şi pe urmă — tăcere. Pe undeva, la 
Geneva, una din numeroasele comisii ale Ligii 
Naţiunilor studiază chestiunea, Atât. Iar austro- 
germanii îşi văd de treabă. 

Lucrurile se întâmplă deci exact așa cum am 
prevăzut noi din' capul locului, — şi cu toate 
acestea nu avem nici un merit. Nu avem nici un 
merit, pentru că era elementar să se întâmple așa. 
Au putut şi judeca şi crede altfel, numai cei cari 
şi-au închipuit că există o Europă şi o solida- 
ritate europeană eficace. Și s'au înșelat. 

Europa nu există. Nu există unitate spirituală. 
Ceeace numim noi astăzi spirit european este 
o atitudine precumpănitor anglo-saxonă, aș zice 
specific anglo-saxonă, care nu isbuteşte a încadra 
decât nord-vestul Europei, lăsând în afara a- 
cestei structuri spirituale într'o bună măsură, 
sudul şi întru totul sud-estul şi estul continen- 
tului. De altfel această structură nici nu defineşte 
spiritul european ca atare; ci însemnează pur şi 
simplu, o preponderență istorică, pe o anumită 
perioadă: cea care începe ca renașterea. Dacă 
mâine sub spirit european se va înţelege acelaş 
lucru, e cu 'totul îndoelnic. Căci astăzi spiritul 

european se defineşte prin structura anglo-saxonă 
cam în acelaș fel în care acum două mii cinci 
sute de ani el se definea prin cea greacă, acum 
două mii prin cea romană s aşa mai departe. 
Dacă însă „spiritul european” nu € o realitate 
unitară, ci numai unul din aspectele (şi anume 
cel mai prestigios întrun moment dat) ale unui 
conglomerat de spiritualități, — impenetrabile, 
ca toate formele de cultură, — nu se mai poate 
vorbi, din acest punct de vedere cel puţin, de o 
solidaritate europeană. 

Dar Europa nu e nici o unitate economică. 
Inlăuntrul continentului există sau se pot con- 
stitui, probabil, asemenea unităţi. Ele se pot con- 
stitui şi cu depășirea graniţelor continentului, 
aşa cum de pildă a urmărit-o politica colonială. 
Dar o unitate economică formată din totalitatea 
statelor Europei, — asta nici nu există, şi nici 
nu se poate constitui. i 

Ce însemnează atunci Europa? O unitate geo- 
grafică? Nici asta. Rusia întoarce fața mai de- 
grabă înspre răsărit, iar primele culturi și state 
europene nu s'au clădit pe baza unităţii geo- 
grafice a Europen ci pe cea a Mediteranei. A- 
tunci? : 

Atunci — Europa nu există ca o realitate, ci 
numai ca o ficțiune, iar luarea ei în considerare 
nu e numai lipsită de eficacitate, ci deadreptul 
primejdioasă. Rusia de astăzi e cea mai vorbi- 
toare pildă. In Rusia revoluția există virtual de 
200 de ani. Adică de pe vremea lui Petru cel 

Mare, care şi-a închipuit că poate să radă băr- 


‘bile ruşilor şi să transforme toată ţara, așa lipsită 


de unitate, inconsistentă pentru Ochiul logic, dar 
„reală, cum era ea, întrun stat „european. Două 
sute de ani realităţile ruseşti s'au sbătut în cămașa 
de forţă a împăratului Petru, — şi pe urmă au 
plesnit legăturile. Era natural. Dar iată, de mai 
bine de doisprezece ani revoluţia îşi caută dru- 
murile, şi nu le găseşte. De ce? Nu pentrucă 
e vremea prea scurtă dela isbucnirea revoluţiei 


„până astăzi! Ci pentrucă revoluţia rusească a fost 


şi în bună parte este încă, în mâna unor „Ey- 
ropeni”; căci totul s'a redus, o bucată de vreme, 
la înlocuirea „europenismului” ţarului Petru prin 
„europenismul” lui Karl Marx. Greşală funda- 
mentală, — căci revoluţia rusească nu era de 
natură economică, ci politică etică; pe deoparte. 
lar pe dealta, pentru că formula economică a 
Rusiei, pe care marxismul trebuia să o „asaneze”, 
nu era cea „europeană” a capitalismului, împo- 
triva căruia — și pentru înlăturarea mizeriei de- 
curgând din ea — pășeşte la acțiune marxismul. 

lată, în adevăr, unde pot duce contuziunile 
născute dintr'o înţelegere redusă a realităţilor. 
Să mai adăugăm că ceeace se petrece cu Rusia 
Sa petrecut şi se petrece încă şi cu noi? Este 
un adevăr trivial. Cam dela 1840 până astăzi 
noi nu am făcut decât să ne întrebăm ce zice 
Europa” j ne-am forțat să ne potrivim pasul 
după „ea”. Aproape un veac, în care un popor 
tânăr şi sănătos, face politica eroilor lui Cara- 

giale. Fără să se întrebe un singur moment ce 
este această Europă şi dacă în adevăr ea există. 

Este evident că astăzi stăm la o răscruce. 
Frământările prin care trecem nu sunt semn 
numai de neputinţă şi inconsistență; ci, mai 
degrabă, vânzolelile chaosului în proces de dife- 
renţiare și de precizare. Şi iată tocmai când 
trecem prin aceste dureri, din lagărul țărănist, 
adică de acolo un.'e ar fi trebuit să ne aşteptăm 
mai puţin, ni se serveşte teoria crizei „„euro- 
pene”, și necesitatea de a ne solidariza cu ea! 

Este fals. Politica se face cu realitate. Cine 
vrea în adevăr să rezolve ceva în așezarea noa- 
stră, trebue să se lămurească odată că activitatea 
noastră politică trebue să pornească dela reali- 
tăţ > românești. 

„ate, de altfel, — oricât de paradoxal s'ar 
părea — singura cale pe care se poate, eventual, 


ajunge “sprijinul „Europei”! 


16 Aprilie 1931. 


„ŞI DESPRE MARII NOȘTRI ALIAȚI 


Problema beneficiilor 


Suntem de o bucată de vreme în bătaia presei 
franceze. In bătaia întregii prese; de stânga şi 
de dreapta; de opoziţie şi de guvern. Oficioasele 
ministerului din Quai d'Orsay, cel puţin, ţin 
fruntea. De ce? Deocamdată nu ni se spune 

precis. Ne aflăm în perioada de preparare: Sun- 
tem deci atacați pe chestiuni lăturalnice şi gin- 
gaşe. Cu falsuri şi perfidii desigur. Dar chestiu- 
nile nu sunt mai puţin gingașe. Asta, în sincer 
limbaj gazetăresc se numește șantaj. Fac o pre- 
siune întrun punct pe care eu ţi-l socotesc vul- 
nerabil, pentru a te sili să cedezi pe o chestiune, 
alta, în care nu am asupra ta nici un mijloc de 
constrângere. Trudă zadarnică, cinstiţi confraţi 
de pe malurile Senei, noi la șantagii nu cedăm. 

Aşa fiind, eu socotesc că e pentru ambele 
părţi mai practic să spunem lucrurile pe nume, 
punând în discuţie adevăratele puncte litigioase. 
Metoda aceasta a sincerităţii fiind în actualele 
împrejurări singura care poate duce la o înţe- 
legere sau cel puţin la o prietenească lămurire, 
Presa franceză (în fond, guvernul francez), e 
îngrijorată de eventualitatea unei schimbări de 
front pe cale de a se opera în politica noastră 
externă. A existat, se spune, o alianţă de pe urma 
căreia România s'a ales cu întregirea hotarelor 
ei etnice. Se pare însă că acum România ar in- 
tenţiona să renunţe la această alianță. Frumos e? 

Frumos sau nu, — nu știm. Deocamdată avem 
însă impresia că problema este rău pusă. Ce 
vor, anume, să spună aliaţii şi fraţii noștri Fran- 
cezi? Că noi am fost beneficiarii unei alianțe, 
— şi că, prin urmare, există pentru noi obligația 
de a rămâne mai departe în cadrul ei, ca să ne 
plătim oarecum pentru beneficiile pe cari le-am 
tras? Asta nu poate fi chiar așa de exact. 

e 
Noi-credenă că dacă alianţă a fost, apoi de sigur 
că beneficiile au căzut de ambele părţi; căci nu 
ne închipuina- alianţe leonine între Francezi şi 
noi, în cari partea “leului să nu revină tocmai 
nouă. În adevăr: noi am avut o alianță pentru 
purtarea răsboiului. „Ea sa făcut nu pentru. că 
aveam” rioi nevoe de ea, ci pentru 'că le era de, 
nevoe Francezilor: Afirmația, oricât de parado- 
xală s'ar părea, nu e mai puţin. perfect valabilă. 
Pentru ce a fost purtat oare răsboiul? Pentru 
mai multă libertate, şi pentru a face posibilă 
exercitarea dreptului de autodeterminare a na- . 


ţiunilor. Şi: ce :am căpătat de „pe urme. răsboiu- < 


lui? Teritorii? Da, dar nu teritorii cucerite prin 
arme. Mai exact, noi nici nu am’ căpătat teri- ' 
torii; ci am cooperat ca să isbândească un prin- 
cipiu. Căci nu suntem un stat mărit prin vic- 
toria armelor, ci prin isbânda unui principiu. 
Nu ne-am cucerit fraţii, ci le-am înlesnit putinţa 
de a hotărî ei asupra destinelor lor. Proba? Tra- 
tatele de pace nu au făcut decât să consfințească 
stări de lucruri care se înfăptuiseră deja: unirea 
Ardealului cu Vețhiul Regat, unirea Bucovinei 
şi a Basarabiei ch vechiul regàt. Am avut, e 
drept; un tratat de alianță cu puterile alături de 
cari am purtat răsboiul; dar-nu 's'a ţinut seamă 
de el. De aci şi revolta lui Ion Brătianu; care : 
nu înţelesese că pacea nu se discută pe baza tra- 
tatelor de alianță, ci pe baza 'drepturilor de- 
“curgând din principiul -autodeterminării; ceea ce 
ne scurta, e drept, de câțiva chilometri pătrați, 

dar ne dispensa în schimb de orice solidaritate 
morală, în viitor faţă de aliați. 

“ Căci, în adevăr, cui datorăm, noi unitatea na- 
ţională? Voinţei fraţilor noștri de peste Carpaţi 
şi Prut, cari au hotărît că. vor să fie una cu noi. 
De sigur, această voinţă a fost eficace între al- 
tele şi pentru că există putinţa exercitării drep- 
turilor decurgând din principiul autodetermină- 
rii. Era însă, pentru asta, nevoe ca noi să intrăm 
în räsboiu? Să presupunem, un moment, că noi 
am fi stat neutri, și că totuş răsboiul sar fi 
câştigat, — adică ar fi învins principiul drep- 
tului de autodeterminare. Li s'ar fi putut re- 
fuza Ardelenilor sau Basarabenilor dreptul de a 
se uni cu noi? Evident, nu. Prin urmare: dacă 
am intrat în răsboiu, e pentru că aliaţii noştri de 
mai târziu aveau nevoe de sprijinul nostru întru 
câştigarea „partidei începute. Aveau nevoe, sau 
cel puţin aşa credeau ei. 

Aşa fiind însă, noi nu suntem în. nici un fel 
beneficiarii bunăvoinţei aliaţilor, ci acei ai unui 
principiu pentru isbânda căruia am luptat și 
noi — după puterile noastre. Cum ni s'a dat 
oare mai mult decât ni se cuvenea? Mai în- 
tâiu nu ni s'a dat nimic; Ardelenii și Basarabenii 
au venit ei la noi. Dar presupunând că ni s'a, 
dat. Ni s'a dat mai mult de cât ne revenea? A- 
tunci aliaţii au încheiat o pace nedreaptă și ar- 
tificială. Nu ni-sa dat mai mult? Atunci ce 
obligaţii mai avem faţă de aliaţi, — după în- 


cheerea păcii? 
> y ary A 

Să nu ni se mai vorbească deci de anumite în- 
datoriri de recunoştinţă. Pentru că asemenea în- 
datoriri nu avem. lar după ce am lămurit acest 
prim punct, să punem problema -pe adevăratele 
ei date. 


12 Iunie 1931. 


Alianţele noastre 


SOLIDARITATEA VECHILOR ALIAȚI 


Ziarele românești continuă a reproduce ex- 
trase din presa franceză, unde suntem admones- 
taţi în forme mai mult sau mai puțin accepta- 
bile și unde — în sfârșit! — a început să ni se 
vorbească și de necesitatea păstrării vechilor a- 
lianţe ale răsboiului. Mărturisim repetat că am 
fi preferit din capul locului această metodă; 
pentrucă e cea a bunei-credințe și a demnităţii 
omeneşti, şi ar fi evitat confraţilor noștri pari- 
zieni penibilele falsificări şi nedelicatele imix- 
tiuni în chestii ce nu-i privesc, la care s'au dedat, 
spre paguba legăturilor sufleteşti dintre ei și 
noi. Dar pentru că, chiar aşa tardiv şi neîndemâ- 
natec cum problema se pune, nu noi ne vom 
refuza unei discuţiuni. 

Ni se cere, şi se cere mai ales de către Fran- 
cezi, să nu rupem solidaritatea vechilor aliaţi, — 
a ţărilor şi popoarelor cari au făcut umăr la umăr 
răsboiul. Frontul acesta comun formează oarecum 

unul din postulatele politicei învingătorilor con- 
tinentali. Care sunt însă fundamentele şi îndrep- 
tăţirile lui? 

Vom observa, mai întâiu, că o obligațiune mo- 
rală în acest sens nu există: a) pentru că solida- 
ritatea aceasta a fost ruptă de mult prin atitu- 
dinea Angliei şi Italiei; ceea ce însemnează că 
dacă noi am avea de gând să ne schimbăm în 
adevăr orientarea — ceea ce nu este zis — nu 
am face decât să urmăm pe unii din foştii no- 
ştri mari aliaţi cari au înţeles mai de mult să-și 
aleagă drumuri proprii; 

b) pentrucă, după cum am dovedit-o mai ieri, 
nu am intrat în răsboiu numai pentru folosul 
nostru, — contractând deci anumite obligaţiuni 
de recunoștință sau altfel —, ci în virtutea unei 
învoieli cu foloase de ambele părţi. Cum ar fi 
fost, în adevăr, beneficiile numai de partea noa- 
stră, când noi a trebuit să intrăm în răsboiu în 
momentul în care era mai ameninţat Verdun-ul, 
şi când Rușii se învoiseră deja cu puterile cen- 
trale asupra împărțirii ţărilor româneşti? 

Așa fiind, va trebui să ni se conceadă că men- 
ţinerea vechilor alianţe — a celor din vremea 
răsboiului — nu se fundează pe trecut, ci pe 
viitor; adică pe avantagiile ce aceste alianţe 
ni-ar asigura de aci înainte. Acest adevăr ele- 
mentar are însă darul de a schimba faţa pro- 
blemei. Căci greutatea nu mai cade acum pe 
menţinerea vechilor alianțe — desiderat lipsit 
de sens — ci pe interesele noastre de stat şi 

naţionale. Este adevărat, de pildă, că unul din 
aceste interese e pentru noi formulat în princi- 


piul intangibilităţii graniţelor noastre; şi că,- 
PRINCIPIAL, cei cari au făcut alătari răsboiul, _ 


au câștigat isbânda şi au dictat pacea, sunt 
interesaţi la menţinerea acestor granițe; dar nu- 
mai principial; pentru că de fapt s'ar putea ca 
pentru: unii din foştii aliaţi o graniţă să fi fost 
necesară așa cum s'a stabilit ea în 1919, — dar 
să fie astăzi necesară în altfel, mai ales când nu 
e a lor. (In privinţa aceasta aliaţii şi prietenii no- 
ştri Polonezi au o experienţă prea dureroasă, 
pentru ca noi să putem trece cu ușurință peste 
asemenea eventualităţi). Dar dacă solidaritatea 
care exista între aliați în momentul încheierii 
păcii, nu mai există astăzi, sau s'ar putea să nu 
mai existe, atacată cum e uneori de interese di- 
vergente, atunci e de la sine înţeles că solida- 
ritatea vechilor aliați nu poate fi un îndreptar şi 
o ţintă pentru politica noastră externă. Cine 
crede şi scrie altfel — şi sunt şi din aceştia — 
greşeşte; pentrucă ia în braţe o problemă fals 
pusă. Căci solidaritatea vechilor aliaţi nu este 
un scop, ci un mijloc. Scopul este: păstrarea 
ţării în graniţele ei actuale și promovarea unei 
vieţi ordonate și cât mai îngbielșugat posibile în- 
lăuntrul acestor granițe. Pot să ne asigure ve- 
chile alianţe împlinirea acestui scop,` imperativ 
absolut al vieţii noastre naţionale şi de stat? Vom 
fi cei dintâi bucuroşi să păstrăm aceste alianțe. 
Nu înţeleg, nu vor sau nu pot să o facă, vom fi 


POLITICA EXTERNA 101 


siliţi să ne orientăm altfel. Nu pentrucă am voit-o 
noi, ci pentru că am fost împinși să o facem. 

Asupra nouilor alianţe pot plana, de sigur, 
îndoieli. (Planează în orice caz regrete sufletești 
in legătură cu cele vechi). Dar nici așa de scep- 
tici nu trebue” să fim. Franţa s'a, apărat acum 
15 ani şi cu ajutorul Italiei căreia îi luase totuş 
Nizza şi Savoia, iar pe frontul de Vest au luptat 
alături Germanii şi Austriacii, cari avuseseră nu 
chiar așa de demult ceva de descurcat la Sa- 
dowa. ; s e) 
Nu e vorba să fim brutali. Cinismul, chiar 
în politica statelor, e de prost gust; și până la 
urmă, păgubitor. E însă, de sigur, vorba să nu 
înfruntăm realităţile. Iar realităţile dictează: nu 
se fac alianţe pe ce a.fost, mai ales când în ceea 
ce a fost soldurile s'au balanţat. Politica oricărei 
țări stă sub imperiul necesităţilor de azi și de 
mâine. Dar aşa fiind, solidaritatea”vechilor aliaţi, 
nu poate forma obiectul unei politici de stat de- 
cât: 1) dacă această solidaritate: există efectiv, ` 
2) dacă ea continuă să fie eficace în cadrul noui- 
lor probleme cari se pun unei ţări. lată punctul 
de vedere real și sănătos. » 
„Veţi“ spune însă că peste toate interesele unei 
politici de stat, există totuș între Francezi și noi, 
o legătură sufletească ce nu se poate nega. In- 
contestabil. Nu poate să fie, şi nici nu trebue 
negată sau slăbită. Dar despre asta, — cu alt 
prilej. j 

14 Tunie 1931. 

Alianţele noastre 


O LEGATURĂ DE DRAGOSTE... 
UNILATERALĂ 


Incercările mele de a lămuri problema alian- 
telor rumâneşti în datele ei iniţiale, a ridicat 
într'o anumită parte a presei bucureştene pro- 
teste furtunatece. Simple declaraţiuni de dra- 
goste pentru Franţa, romanțe pe chitară, de un 
gust îndoielnic, cu acompaniament de pitpalac, 
sau insulte nestăpânite pentru puţinătatea mea, 
aceste proteste nu aduc până în prezent nici o 
ideie şi nu contribuesc în nici un fel la lămu- 
rirea chestiunii. Invăţat să discut pe fapte şi pe 
argumente și să mă păstrez, în materie de ra- 
tiune, insensibil faţă de gargariseala sentimen- 
tală — chiar cu riscul de a părea paradoxal şi 
de a înfrunta prejudecăţi adânc înrădăcinate, cu 
valoare circulatorie curentă — nu-mi găsesc deci, 
spre sinceră părere de rău, putinţa de a răspunde 
preopinenţilor mei. Constat însă că protestele 
există şi, cum unele din ele sunt sincere, consider 
faptul ca simptomatic; meritând, prin urmare, o 
explicaţie. 

Argumentul principal al protestatorilor este 
strânsa legătură sufletească, iubirea care există 
între noi şi Franţa. Iubirea aceasta e un- fapt. 
Şi, ca atare, nu o vom nega. Numai că, sunt 
fapte şi fapte. Fapt e de pildă o îmbielșugată 
pioaie la vreme, dar năvălirea lăcustelor tot fapt 

e. De unde urmează că faptele trebuesc şi ele 
cercetate şi înțelese, înainte de a le accepta şi 
a ne supune lor. În speţă, întrebarea care se pune 
este: legătura aceasta de iubire între noi și 
Franţa, este ea esenţială plămădirii noastre sufle- 
teşti şi aşezării noastre de stat, sau nu? In cazul 
întâiu, o alianţă de toate felurile franco-română, 
este cu totul recomandabilă — ca fiind necesară; 
în cazul dealdoilea însă, ea nu se poate impune 
decât pe baza unui schimb de avantagii con- 
crete privind prezentul şi viitorul apropiat. Să 
vedem așa dar care e situaţia. 

Incontestabil, iubim pe Francezi: Vorbim fran- 
ţuzeşte şi cetim la fel. Călătorim cu predilecție 
în Franţa şi le cercetăm universităţile. Institu- 
tiile noastre de învățământ sunt organizate după 
modelul francez. Mai mult: învăţăm să cunoaștem 
istoria lumii în funcţie de istoria Franţei. Așa 
era pe vremea mea, — așa e și acuma. De aceea 
şi simţim cu Francezii. Așa de mult, încât a- 
desea simţim ca Francezii. 

Iubirea aceasta e așa de puternică, încât ia 
uneori forme aberative. 13 Martie 1906 e o 
dovadă. Mai sunt însă şi altele. Cred că nu există 
în lume o ţară în care miniștrii să nu cunoască 
decât foarte aproximativ limba concetăţenilor lor, 
dar să vorbească în schimb impecabil franțu- 
zeşte. Noi avem asemenea miniștri. Asta poate 
să nu fie grav; dar nici normal nu e. Mai grav 
e însă că s'au găsit și se găsesc la noi miniştri — 
oameni respectabili — cari într'un moment dat 

să fi putut spune: să piară Rumânia, numai să 
învingă Franţa. In ori ce altă parte a lumii ase- 
menea oameni ar fi fost lapidaţi. La noi se bu- 
cură de mare cinste. Atât de adâncă e la iioi 
iubirea pentru Franța şi cele franţuzeşti. 

„Este adevărat, nu suntem siguri dacă acestei 
iubiri a noastre îi corespunde, din partea Fran- 
cezilor, una la fel. Mișcări de generozitate față 
de noi sunt rare. Sau în orice caz nu le cunoa- 
ştem. De la ei la noi, sprijinul a fost mai 
adeşea negustoresc. Atitudinea lui Clemenceau 
la conferinţa Păcii, o cunoaştem. (Nu spun că 
Brătianu a avut dreptate; dar nu spun nici că 
nu a avut. Asta e o altă chestiune). Ni s'a sem- 
nat protocolul Basarabiei, desigur; dar semnă- 
tura ne-a fost negociată. Și era totuş vorba de 
bunul nostru drept. Ni s'au dat bani cu împrumut. 
Şi asta e adevărat; Sunt însă banii cei mai scumpi 
pe cari i-a împrumutat vreodată cuiva Franţa. 

Ştiu, nu suntem oameni de treabă. Sau cel pu- 
ţin nu am fost guvernaţi de oameni de treabă. 

Suntem nevoiaşi şi adesea incorecţi în relaţiile 
noastre internaționale.: Oameni străini cari au 
venit pe la noi,:cu banii și cu munca lor, au 
avut de suferit; nu numai din pricina dorinţei 
lor exagerate de câștig, ci şi din pricina obi- 
ceiului nostru de a... vămui câştigurile. Dar în- 
dreptăţeşte asta tratamentul așa de aprig la care 
adesea am fost supuşi? Sau mai exact: dragoste 
e asta? 

Cu ce e îndreptăţită, mă rog, abandonarea 


POLITICĂ EXTERNA 105 


noastră în mâinile d-lui Finaly de la Banque de 
Paris et des Pays Bas? Cu amenitatea d-lui Lu- 
gojanu şi cu francofilia d-lui Mihai Popovici? 
Evident, nu e nebun cine mănâncă şapte pite, 
— e nebun cine i le dă. Şi pitele le-am dat noi; 
întâia și a doua oară. Dar a accepta şapte pite, 
atunci când ştii că nu ţi le mai dă nimeni altul, 
şi că nu ai dreptul la ele, — asta nu însemnează 
tratament pe bază de iubire. 

Frăţie de cruce și” legătură sufletească franco- 
română? Nu. O “eală iubire, uneori de forme 
exagerate și anormale, din partea Rumânilor pen- 
tru Francezi. La care însă nu se răspunde de 
fapt cu aceeaş măsară. Așa în cât raporturile 
noastre sunt clare: noi îi iubim; ei — cel múlt 
se lasă a fi iubiți. Et encore! 

Inţeleşul «dragostei noastre pentru fraţii noștri 
Francezi trebue căutat desi numai aci, la noi. 

O vom face. 


18 Iurte 1931. 


Alianţele noastra 
LICHIDAREA ROMANTISMULUI 48-ist 


A Nu ştim cum se va desfăşura până la sfârşit 
încordarea sentimentală franco-română; căci în- 
cordare este, dacă presa de acolo şi de aci răs- 
frâng în adevăr realităţi, Nu ştim, și nici nu 
avem propriu zis vreo dorință în această privire. 
Singura noastră dorință, mărturisită şi altfel, fiind 

să se asigure ţării noastre o politică de alianţe 
cu adevărat rodnică. 

Un ziar francez vorbea în ultimul timp, în le- 
gătură cu noi, de o politică franceză a Europei. 
Mărturisim că problema e rău pusă. Pentru noi 
nu poate fi vorba nici de una, nici de cealaltă; 
ci numai de o politică românească în cadrul 
european; și anume, în cadrul european — DACĂ 
E NEVOE. A urma o politică franceză sau ger- 
mană a Europei însemnează a fi francezi sau 
germani. Nu suntem, însă, nici una „nici alta; 
suntem numai români. Mici, neputincioşi, păcă- 
toși, bicisnici, — dacă vreţi d-vs. — dar Români. 

Știu, ni se vorbeşte de un fel de identitate 
între noi și francezi. Intr'un fel ne-am şi ocu- 
pat de ea, când am subliniat legătura de dra- 
goste dintre noi şi ei. Dar ce fel de identitate 
e asta? Stă etosul franțuzesc în plămada sufle- 
tului şi culturii noastre? Sau s'a constituit, poate, 
noul stat românesc prin gând şi faptă franceză? 
Vedeţi, problema e vastă; și complicată. Nu o 
voiu ataca pe latura spirituală; ea ar fi de alt- 
fel, în ocurenţă, irevelantă. Mă gândesc însă 
la laturea cealaltă, — a constituirii statului nos- 
tru. Ce este — deci — francez în organizarea 
statului modern românesc? 

Evenimentele cari au dus la închegarea- Ro- 
mâniei de astăzi au urmat două linii deosebite: 
una, a faptelor mărunte, cotidiene, întâmplate 
în chip firesc, fără un plan propriu zis, — aceea 
a desvoltării economice a ţărilor române; alta, 

a intenţiunilor reformatorii, a faptelor de vo- 
ință urmând un plan și un gând conştient, — 
aceea a desvoltării noastre politice propriu zise. 
Cea dintâi începe la 1828 cu pacea dela Adria- 
nopole; cea de a doua la 1848, cu revoluţia mun- 
teană. Unde sunt Francezii? j 

Cu siguranță, nu în primul domeniu de ac- 
tivitate. Intrarea noastră în lumea comercială 
a Europei sa făcut prin Englezi. Englezii sunt 
în adevăr, cei dintâi negustori cari ne-au cum- 
părat grânele, și anume imediat după 1828. Stă- 
pânirea lor asupra piețelor româneşti de grâne 
Sa întins de-alungul întregului veac al 19-lea; 
în aşa măsură, încât îmi aduc aminte că acum 
vre-o 40 de ani, în copilăria mea, sterlingul en- 
glez circula încă în mod curent pe piaţa Brăilei. 

Cât despre industrializarea ţării şi despre co- 
merţul de bani, aceste două activităţi au luat 
naştere la noi sub un impuls precumpănitor 
german. Afirmațiile mele sunt așa de evidente, 
încât Francezii abandonaseră înainte de războiu 
țara noastră ca făcând parte cu totul în această 
privință din zona: de acţiune germană. Aşa se 
explică de altfel şi dificultăţile pe cari le-a în- 
tâmpinat prin 1915 Marghiloman, când a voit 
să încheie un împrumut de stat li Paris. 

Dar dacă așa numita revoluție burgheză . s'a 
născut și s'a desfășurat la noi fără nici un fel 
de participare a Franţei, — apoi cu siguranță 
că aportul acesteia a fost precumpănitor, aproape 
exclusiv aş spune în domeniul revoluţiei şi con- 

stituirii statului românesc politic. Nu direct, de- 
sigur. Istoria rolului lui Napoleon II în nașterea 
României moderne ar trebui probabil funda- 
mental revăzută (lucrările d-lor Iorga şi Al. 
Dem. Marcu au făcut-o de altfel). Indirect însă, 
da. Toți revoluționarii munteni dela 48 din Franţa 
vin. Atmosfera publică în care 'aceștia au putut 
lucra este tot de importaţiune franceză. Veţi 
spune că fiecare ţară şi-a avut 48-ul ei. De si- 
gur. Dar al nostru nu e, pentru asta, mai puţin 
francez. Şi, pe urmă, să nu uităm că, după 
revoluție, constituţia noastră în fond franceză 
a fost, ca şi aşezarea noastră juridică sau cea 
şcolară. Este neîndoios deci că dacă Franţa a lipsit 
dela naşterea sau constituirea economiei noastre 
naţionale publice, şi private, apoi ei îi revine, 
în schimb, ca influență partea leului în așezarea 
politică a ţării. 

Asta e adevărat. Numai că, o desvoltare așa 
de ciudată ca cea a statului nostru impune o 
cercetare mai amănunţită; iar în acest cadru 
apar alte întrebări; ca de pildă: a mers la noi 
viaţa economică pe aceeaș linie cu cea politică? 
Răspunsul e, — nu. Şi mai departe: dintre cele 
două serii de fapte, economice şi politice, care 
a fost mai în acord cu condiţiile noastre speci- 
fice şi deci care a atârnat mai greu în cum- 
păna desvoltării noastre? Şi aci răspunsul e clar: 
cea dintâi. Cea dintâi, adică tocmai cea în care 
influența franceză a lipsit cu desăvârşire. 

Şi iată, atunci, încheierile. Viaţa statului nostru 

a fost dominată la suprafață de o clasă de oa- 
meni politici, care forma oarecum opinia publică 
văzută, şi care, compusă în cea mai mare parte 
din avocați —- oameni de concepţii şi cultură 
franceze — a dat aparatului nostru forinal de 
stat și vieţii publice a oraşelor o înfățișare pre- 


„ cumpănitor franceză. Sub această aparenţă pulsa 


însă cotidianul viu, gestul mărunt și sănătos de 
creație al negustorului mare sau mic, al me- 
seriașului şi al plugarului, care nu aveau nimic 
de afate cu revoluția de la 48, cu parlamen- 
tarismul şi democraţia şi care-și găsea îndes- 
tularea în munca și ostenelile lui proprii. lată . 
adevărul.. 

Care 'ne îngăduie, deci, să spunem că influența 
franceză la noi nu s'a manifestat decât în re- 
giunile păturei suprapuse, şi. nu a însuflețit de- 
cât activități ale căror legături cu realitățile ro- 
måneşti sunt mai- degrabă. îndoelnice. Afirmaţie 
care înfruntă multe obicinuințe de gândire, de 
sigur, dar care nu înfruntă adevărul. Și prin- 
cipalul asta e. 

Așa fiind, ne. © greu să admitem că gând şi 
faptă franceză intră în plămada așezării noastre 
de stat; iar necesitatea de a face o politică fran- 
ceză a Europei, încetează pentru noi de a fi un 
lucru de la sine înțeles. Nici politică franceză, 
— nici germană; ci, aşa cum e normal, o poli- 
tică românească. ÎIncotro ne duce ea, asta e o 
altă chestiune. Pe care statul nostru va trebui 

să o discute. Recunoaştem, după răsboi datoria 
noastră e ca întâiu să o discutăm cu Francezii. 
Dar numai atât. Căci există cel mult un drept 
de preempţiune al Francezilor asupra noastră; 
o opţiune însă, nu. 

Niădăjduim că asta o vor concede și Fran- 
cezii, şi ne vor înlesni calea unei înţelegeri. 
„Cu «i. 


19 Iunie 1931. 


CUMPĂNA DREAPTĂ 


Nu cred în utilitatea acţiunii antirevizioniste. 
Şi o spun deschis, cu toate că îmi dau seamă 
de calitatea replicei care va urma unei asemenea 
afirmaţiuni: insulte — ad personam. Insulte. 
Ei şi? Parcă va fi pentru prima oară; şi parcă 
asta schimbă ceva în situaţia de fapt. 

Nu cred în utilitatea acţiunii antirevizioniste, 
— şi nici nu o înţeleg. Există, desigur, peste 
graniță o acţiune revizionistă. Răspunsul la o 
asemenea acţiune nu e însă, nu poate fi cel care 
se încearcă a se da aci la noi. 

Vezi, un om ţi-a furat căciula. Şi sa bu- 
curat de ea o bucată de vreme. Până când, într'o 
zi, ţi-ai prins omul 'la- strâmtoare, și ţi-ai luat 
căciula înapoi. Omul, — ce să facă? A pornit-o 
prin vecini: că, uite, că mi-a luat căciula pe 
care eu o purtam! de zece ani; că eu fără că- 


POLITICA EXTERNA 111 


ciulă nu pot să trăiesc — capăt guturaiu; că o 
fi ea căciula lui, dar vezi că nu-i şade bine, şi 
pe capul meu era mai chipoasă; şi așa mai de- 
purte. Asta face el. Dar tu ce faci? Ai de făcut 
ceva? Ce? Vrei să pleci şi tu pe la vecini? Ce 
să spui? Că e căciula ta? Asta o ştie toată lu- 
mea!! Că nu vrei să o dai înapoi? E ca și cum 
ţi-ai închipui că te crede cineva în stare de 
aşa prostie. Tu, deci, nu faci nimic. Nu ai nimic 
de făcut. Cel mult, dacă îţi îndeși mai bine că- 
ciula pe cap; și ridici din umeri; lasă-l, nene, 
să spue! Iar în buzunar, îți faci mâna pumn. 
Pentru o întâmplare ca aceea! Dar să ţi-o facil 

ipă unii împotriva graniţelor noastre? Țipă. 
Am ţipat şi noi pe vremuri împotriva grani- 
telor lor. Şi încă cu mai mult cuvânt. Ei fac 
deci, astăzi, ceea ce într'o formă mai cuviin- 
cioasă — poate şi pentrucă aveam mai multă 
dreptate — am făcut noi eri. Asta este însă 
relevant pentru întreaga problemă. Căci o pro- 
blemă există. Dar precum înainte de războiu 
această problemă a fost rău pusă, — așa şi 
astăzi. 

Inainte de răsboiu vecinii noștri stăpâneau, 
în stăpânire naţională, neamuri şi ţinuturi cari 
întreceau cu mult neamul și ţinutul lor. Asta 
crea o situaţie labilă. Așa de labilă, încât noi 
nici nu prea aveam interesul să ne mișcăm. 
Complexul acela lipsit de orice fel de omogeni- 
tate trebuia să se desfacă. Și desfăcându-se, tre- 

buia să ne arunce în braţe partea noastră de fi- 
rească moştenire. Precum s'a și întâmplat. 

Astăzi vecinii noştri umblă pe la toate por- 
tile plângându-se. Plângându-se împotriva a ce 
şi cui? Impotriva istoriei şi a aşezării lui Dum- 
nezeu? A! dacă ar fi fost la mijloc un act ar- 
bitrar, de violenţă! Dacă am t cucerit, noi cu 
armele Ardealul sau mai știu eu ce! Dar nu. 
N'am cucerit. nimic. S'a desfăcut, după înche- 
ieturile prost lipite wechea monarhie, şi s'au 
tras toate neamurile la matca lor. Ostaşul no- 
stru? Nu a creat istorie. El numai a murit, ca 
un mărturisitor, cu jertfa trupului lui, în faţa 
lui Dumnezeu. Mărturisind pentru neamul lui 
şi drepturile . acestui neam. lar când a trecut 
dincolo de munţi, la sărbătoarea unirii, el nu 
a fost decât portărelul lui Dumnezeu. Care A- 
cesta dăduse hotărârea. 

Și acum, ce vor vecinii noştri? Să ne întoar- 
cem la cum a fost? Absurd. Căci dacă cum 
a fost era bine, ceea ce a fost nu sar fi des- 
făcut. Nu sar fi desfăcut așa de firesc. Și to- 
tuș, e incontestabil, vecinii noştri suferă. Și nu 
e numai treaba lor. E şi a noastră. Căci sufe- 
rinţa la graniţele noastre nu poate să nu fie, 
întrun fel sau în altul, suferință şi pentru noi. 
Problema există. Nu în forma în care o pun 
vecinii noştri. Şi am văzut de ce nu. Dar există. 
Ea se formulează așa: cum se poate ajunge aci. 
în valea Dunării, la o formulă de convieţuire 

pacinică; sau cu alte cuvinte: care e formula 

de echilibru stabil a Europei centrale. 

Să nu ne îndreptăm, pentru aflarea unei s0- 
luţiuni la vecinii noştri cari agită formule revi- 
zioniste. Nu vom găsi nimic. Ei sunt fericiţii 
posesori de ieri, cari se consideră nefericiţii de- 
posedaţi de astăzi. Că au stăpânit pe nedrept 
că stăpânirea lor era stearpă și crudă, asta să 
nu le-o spui. Să nu le-a spui, pentrucă e za- 
darnic. Nu o vor înţelege. Dacă ar fi putut-o 
înțelege, ar fi făcut altă politică — şi nu ar 
fi ajuns aci. 

Soluţia să o căutăm la noi, în noi. lar pu- 
terea noastră, în generozitatea noastră. Nu în 
generozitatea noastră faţă de vecini. Asta să o 
evităm. Pentrucă: asta jigneşte. Nimeni nu are 
nevoe de pomana nimănui. Şi mai ales un po- 
por — nu. In generozitatea noastră, adică în 
felul nostru larg de a înţelege realităţile şi de 
a trata problemele. Singurul care poate duce 
la soluţii trainice și rodnice. 

„Pe scurt? lată: Revizionismul este o atitu- 
dine care nu duce la nimic. Ar duce, cel mult. 
principial, la vechea stare de dezechilibru di- 
nainte de răsboiu. Condamnabilă. Și condam- 
nată prin desfăşurarea istoriei. Dar tocmai de 
aceeð „antirevizionismul” nostru de astăzi nu 
poate duce nici el la nimic. Pentru că nu e de- 
cât aceeaș mentalitate revizionistă, transpusă din- 
coace la noi, în termeni aşa zicând românești 

Să mergem deci la aniversarea dela 1 De- 

cembrie.' Ca la prăznuirea împlinirii unei drep- 
-tăți istorice. Dar să lăsăm adunările antirevi-. 
zioniste. Cari nu fac decât să învenineze o'si- 
tuaţie; pe care noi suntem destul de tari ca 
să o stăpânim şi fără aceste adunări. i 
Cu aceste adunări însă, starea de spirit ne- 
cesară unei. largi soluții a problemei, care nu 
se poate să ştirbească drepturile noastre nu 
pentru că sunt ale noastre, ci pentru că sunt fi- 
reşti, după, aşezarea lui Dumnezeu — starea 
nouă de spirit e bătută în coastă, şi asta e păcat. 
..Pentrucă totuş problema există. 


1 Decembrie 1932. 


TRATATIVELE CU RUSIA 


`° De când se vorbeşte de tratative cu Sovietele 
pentru încheierea unui pact de neagresiune, a 
început să reapară în presa noastră, în o parte 
a ei cel puţin, acea nesfârșită serie de clişee 
așa zicând premonitorii,. mergând toate înspre 
aceeaş încheiere categorică: nici o legătură, nici 
o discuţie cu „bolşevicii”, aceşti criminali ordi- 
nari, etc. 4 
Atitudinea aceasta e cel puţin ridicolă. Căci 
lăsând la o parte chestiunile litigioase; dintre Ru- 
sia și noi, — litigioase cel puţin în părerea lor, — 
nu e mai puţin adevărat că Uniunea Republici- 
lór Sovietice e ui -stat de 150 de milioane. lo- 

cuitori, şi încă un stat în hotarul nostru. Nu e 


însă ridicul să ne închipuim că vom putea noi 
ţine la infinit în carantină pe un vecin care ad- 
ministrează mai mult de jumătate din întinde- 
rea Europei, şi încă partea cea mai bogată? 

Şi presupunând, prin, imposibil, că am putea 
să o facem. In ce scop? Şi cu ce perspective? 


` Atitudinea noastră ar fi îndreptăţită oarecum, 


dacă am şti că actualul regim e pe punctul să. 


cadă, și să fie înlocuit sau cu un regim rus care: ' 


ne-ar coriveni nouă, sau ca un regim... european 
care ar lua în exploatare colonială Rusia. 

Regimul rus care să ne convină nouă, nu-l 
prea vedem. Nu ne-a convenit Rusia ţaristă; nu 
ne-a. convenit” Rusia lui Miliukow și a lui Ke- 
renski; nu ne convine republica lui Stalin. Pu- 
tem noi aştepta ceva mai bun? 5 

Şi, în definitiv, ce ne repugnă nouă în actualul 
regim? Ar fi, să spuneni, un impediment prag- 
matic-politic: Sovietele nu vor să. ne recunoască 
drepturile noastre asupra Basarabiei. Asta nú e 
serios. Drepturile noastre asupra Basarabiei. nu 


pot forma un obiect de discuţie. Pentru că sau . 


Rusia vrea să meargă la Constantinopol pe la 
gurile Dunării, şi atunci nici un regim — ori 
care ar fi -el — nu ne va, respecta drepturile 
asupra Basarabiei, chiar dacă ele ar fi recunoscute 
prin două zeci: de tratate; sau Rusia renunţă la -- 
planurile Împărătesei Caterina, şi atunci Basara- . 
bia nu mai are nici o, însemnătate pentru ea.. 
Recunoașterea protocolului Basarabiei este însă, 

precuin se vede, o chestiune de politică externă 
rusească şi nu una de regim intern. lar dacă e 
vorba de politică externă, mai uşor ne putem 
înţelege cu un regim actual care socotește Rusia 
drept o ţară eur-asiană, de cât ca un regim 
civilizat”, „occidental”, care: ar urma tradiţia 
concepţiunii petrinice. 

Impedimentul moral? Nu putem sta de vorbă 
cu oamenii cari au distrus, au jefuit şi au omo- 
rât? Asta doar ca să râdem. Noi ne mai aducem, 
doară, aminte de o Europă întreagă care pentru 
motive analoage nu voia, acum 100—150 de 
ani, să stea de vorbă cu Franţa! Şi pe urmă; 
cine suntem noi să aruncăm această bulă de ex- 
comunicare, atunci când, nici un alt stat euro- 
pean nu o mai face? ia 

Ar mai fi, de sigur, impedimentul principial- 
politic, republica sovietelor reprezintă. o “formulă 
revoluţionară cu care nu voim să avem de aface; 
tratativele cu Ruşii însă, ar putea înlesni pro- 
paganda lor la noi; şi asta ar însemna „„bolşevi- 
zarea” noastră. Am impresia că ideile nvastre 
despre stările din Rusia sunt cu totul neclare. 

Ruşii au făcut o revoluţie. Au făcut-o însă 
nu numai pentru ei, ci pentru noi toţi. În ace- 
laş fel în care la 1789 Francezii au făcut o re- 
voluţie pentru toată lumea. Probă că e aşa 
faptul că, în afară de Rusia, pretutindeni astăzi în 
lume regimul capitalist-burghez trece printr'o 
gravă criză; şi o criză nu trecătoare, de îndată 

ce țări ca Anglia sunt de părere că vechea struc- 
tură capitalist-burgheză trebue părăsită. 

„Rusia a făcut deci revoluţia. A început-o a- 
dică. Şi de atunci, de 15 ani, caută într'una for- 
mula convenabilă. Bolşevism? Nu. Bolșevicii nu 
mai sunt de mult la putere; şi republica sovie- 
telor nu mai e de mult bolșevică. Inerţia face 
ca anumite forme şi formule bolşevice să fie 
încă astăzi în circulaţie. Inerția şi anumite ne- 
cesităţi de oportunitate tactică., In fond însă. 
perioada romantic-revoluţionară, cu  ideoolgii is 
cu' „doctrina” ei scoasă- deadreptul “din cărti, 
N e n 
sa închis de mult. In Rusia se caută astăzi. 
cinstit, patetic de cinstit, şi cu mijloace adesea 
impresionante, o nouă formulă de viață. Care 
va fi aceea? Dumnezeu ştie. Se poate spune 
însă că ea nu va fi cea comunistă — sau cel 
puţin că nu va fi cea comunistă a manifestului 
comuniat şi nici a internaţionalei a treia. In așa 
măsură încât bieţii comuniști din afară de Ru- 
sia apar astăzi — față de actualul stadiu al 
revoluţiei rusești — ca niște naivi cari luptă 
în slujba unei cauze de mult pierdute. $ 
> Primejdia comunistă — care era o primejdie 
întru atât întru cât urmărea realizarea unei for- 
mule artificiale, livreşti în simetria ei geome- 
trică =å trecut de mult. Ea nù mai e valabilă 
decât în. ţările îngust reacționare, care se în- 
chid cu încăpățânare prefacerilor fireşti ale vre- 
mii. Rusia comunistă a trăit. Rusia e o țară 
în revoluție, pur şi simplu. Dar în revoluție 

sunt astăzi toate ţările mari ale Europei. Vă în- 
chipuiţi, poate, că în fond revoluţia e mai puţin 
la ordinea zilei în Anglia sau în Germania decât 
în Rusia? Nu. Diferenţa e numai în formă. Im- 
prejurările impunând celei din urmă metode mai 
radicale. Dar atât. Refuzăm noi însă, să tratăm 
cu Anglia sau cu Germania? De ce, atunci, 
boicotul acesta pronunţat în potriva Uniunii Re- 
publicilor Sovietice? T 
Suntem naivi, — ‘sau ce suntem? 


6 Ianuarie 1932. 


CEALALTĂ FAȚĂ A TRATATIVELOR l l 


Controversa asupra unității tratativelor cu Ru- 
sia continuă în presa noastră. Dar — oricât de 
tragi-comic ar fi — trebue să o mărturisim.: 
continuă la noi, pentru că continuă... în Franța. 
Căci, nu ştiu de ce, dar aşa am eu impresia 
că dacă presa franceză de dreapta nu ar avea 
aprehensiuni împotriva unui pact franco-sovietic, 
nu ar exisat aprehensiuni de asemenea natură 
nici la noi. De când însă societatea telefoanelor 
asigură o aşa de minunată legătură Bucureşti- 
Paris, am devenit şi noi mai informaţi — dacă 
nu mai inspirați — şi mai europeni în anver- 
gura consideraţiilor noastre. i 

Indărătnici și retrograzi cum suntem, noi nu 
întrebuințăm telefonul cu Parisul decât pentru 

treburile noastre particulare. Rămânând ca in- 
spiraţia în materie de politică rumânească să 
o luăm din realităţile noastre de aci. Să conti- 
nuăm, deci, discuţia cu elementele noastre. 

Discuţia, nu însă controversa. Căci contro- 
versa, dacă e bine sau nu să avem relaţii de 
ori ce fel cu Rusia, pentru noi nu există. Pentru 
motivele pe cari le-am arătat aci; — și cari 
nu pot fi lipsite de valabilitate decât dacă nu 
vrei sau nu poţidsă înţelegi adevăruri elemen- 
tare. Împotriva “cărei stări nu e nimic de făcut. 

Sunt, însă, din punctul de vedere al politicei 
noastre rumâneşti, o serie de chestiuni cari tre- 
buesc lămurite. Nu numai, în interesul relaţiilor 
eventuale ruso-române. Ci în interesul general 
al fixării unei metode — ca să zicem așa — 
în politica noastră externă. 

Va trebui să începem prin a recunoaşte că 
momentul în care încep aceste tratative nu a 
fost ales de noi, — şi ca să fim complet sin- 
ceri — nu ne convine, sau în orice caz ne con- 
vine mai puţin nouă decât Rușilor. După' câte 
ştim, nu s'a observat încă în chip public că tra- 
tativele acestea ruso-polone și ruso-române ajung 
în faza decisivă tocmai acum în preajma des- 
chiderii conferinței dezarmării. De ce tocmai 
acum? E simplu: Polonia și România au în Eu- 
ropa, ca ţări stând în hotar cu Rusia, poziție 
cu totul specială; care le asigură în discuţiile 
asupra limitării armamentului, dreptul la un mai 
ridicat coeficient de înarmare. 

Dacă Rusia se grăbeşte astăzi cu tratativele; 
o face desigur şi pentru ca la conferinţa dezar- 
mării — unde va fi prezentă — să ne înfăţișeze 
ca fiind pe calea unei normalizări a situaţiei, 
şi să ne conteste acest drept la o mai puternică 
înarmare. Evident, nimeni nu è bucuros să în- 
treţină armate noui. Mai ales pe aceste vremuri. 
Dar este situaţia noastră normală, şi se va nor- 
maliza <a în curând în așa măsură încât să 
renunțăm noi la coeficientul nostru excepţional? 
Nu. Sau e, în ori ce caz, o chestiune de discu- 
tat; şi nu una care să se poată rezolva acum. 
lată, însă, că la conferința dezarmării Ruşii vor 
ridica, probabil, această problemă; în 'defavoa- 
rea noastră. De ce? Pentru că au prilejul să 
o facă. Şi cine le dă acest prilej? Noi, cu tra- 
tativele dela Riga tocmai în acest moment. 

Este din partea noastră o greșală de tactică? 
Chiar dacă ar fi, greșala nu e din partea noastră. 
Pentru că IN TOATĂ AFACEREA ASTA, NOI 
NU AM FOST DECÂT UN FEL DE CHIBIŢI. 
Este zadarnic să ni se spună la această afir- 
maţie proteste. Le respingem din capul, locului, 
pentru că noi știm ce spunem; şi nu ne-am în- 
gădui în chestiuni așa de serioase, afirmaţii pa- 
sionate sau fanteziste. Tratative cu Rusia sovie- 
tică fuseseră începute, fără ca noi să fim în- 


cunoştiinţaţi. Dacă la un moment dat am ştiut-o, 


— este pentru că am aflat-o noi. Când am a- 
flat-o — singuri — ni sa spus de ce e vorba. 
Dar numai după ce am aflat-o. Şi atunci ni s'au 

dat asigurări că nu vom fi lăsaţi pe dinafară. 
Că nu vom fi lăsaţi pe dinafară, — asta e bine. 
Dar sunt anumite întrebări cari totuş ar trebui 
lămurite: 1. Trebuia — da sau nu — să fim 
şi noi încunoștiinţaţi de începerea tratativelor? 
2. noi nu ne îndoim că nu era să fim lăsaţi 
pe dinafară; dar nu trebuia să fim întrebaţi şi 
noi, dacă vrem sau nu să nu fim lăsați pe 
dinafară? adică cum, se tratează pentru noi şi 
în numele nostru — fără ca noi să fim preveniţi 
măcar? 

Căci, vedeţi, ori ce s'ar spune — noi aștep- 
tăm deja desminţirea Ministerului de Externe; 
şi îl rugăm să nu se mai ostenească, pentru 
că nu o vom accepta — ori ce s'ar spune deci, 
situaţia asta e; s'a discutat şi pentru noi; noi 
figurând literalmente ca o anexă, ca un stat 
clientelar, în aceste tratative. Ni se poate face, 
oare, nouă o vină că discuţiile ajung în faza de- 
cisivă astăzi, în ajunul conferinţei dezarmării, 
adică într'un moment defavorabil pentru noi? 

Asta însemnează că în tratativele cu Rusia noi 
avem astăzi ceva de dres. Şi asta e o indicație 
asupra rezultatului tratativelor. Dar asta mai 
însemnează ceva: că noi.nu avem o politică ex- 
ternă a noastră! Că iniţiativele nu ne mai stau 
în mână; şi că singurul lucru ce ne mai rămâne 
este să dregem ce au stricat alții pentru noi. 

Ne reprezintă azi în tratativele de la Riga d. 
Mihail Sturdza, unul din cei mai harnici, mai 
pricepuţi, mai îndemânateci şi mai bine infor- 

maţi din toţi agenții noștri din străinătate. Mi- 
siunea lui este însă, în împrejurările de acum, 
cu deosebire grea. Să nu ne dedăm deci unui 
optimism care ar fi cu totul deplasat; f 

— şi să învăţăm ceva din această situație. 


10 Ianuarie 1932. 


MAREȘALUL PILSUDSKI LA CHIȘINĂU 


Presa noastră şi opinia publică în genere au 
trecut cu mult prea uşor asupra prezenţei ma- 
reşalului Pilsudski la noi în ţară. Cu mult prea 
uşor, pentrucă, între altele, a scăpat din vedere 
semnificaţia unora din gesturile lui. Iar între 
acestea, călătoria lui la Chişinău. SE 

De sigur, nu a vizitat oraşul în chip oficial. 
Desigur, nu s'a dus decât ca să-şi vadă con- 
sulul general de acolo. Dar a fost la Chişinău, 
în Basarabia, în pământ rumânesc, în stat ru- 
mânesc; la Chişinău, unde Polonia are un con- 
sul care reprezintă interesele poloneze față de 
guvernul român, consul pe care în această calitate 
a lui l-a vizitat. 4 

Nu am voi să fim indiscreți. Şi nu putem 
spune, deci, că ne aflăm în faţa unei manifestații. 
Va. recunoaşte însă oricine că chiar dacă nu ar 
fi o manifestaţie, călătoria mareșalului Pilsud- 
ski la Chişinău constitue afirmarea unei realități 
cari pentru aliaţii noştri e categorică şi indiscu- 
tabilă. 

Valoarea gestului acesta e dublă. Pe de o 
parte Polonia se află în preajma semnării „pac- 
tului de neagresiune cu Sovietele. O situaţie 
specială, hotărâtă între altele și de legăturile a- 
liaţilor noștri de'a nord cu statele baltice, im- 
pun această semiare. O impun chiar dacă noi 
nu am fi în măsură să o facem. In preajma a- 
cestui act, mareșalul Pilsudski ţine însă a crea 
situaţii clare. Şi ca şi cum, pentru afirmarea 
alianţei cu noi nu ar fi fost deajuns prevederile 
după care semnarea pactului de neagresiune nu 
schimbă cu nimic obligaţiunile Poloniei rezultând 
din tratate de alianță anterioare, mareșalul ţine 
să meargă la Chișinău, pentru ca să afirme cu 
ultimă precizie care este atitudinea Poloniei în 
chestiunile pe cari Sovietele le socotesc litigioase 
între ele şi noi. E, dacă voii, un exces de pre- 
tiziune; dar un exces care pentru noi, mai mult 
decât pentru Soviete, își are valoarea lui. 

Şi aci intervine a doua semnificație a gestului 
mareșalului Pilsudski. Manifestaţia aceasta de 
prietenie, de solidaritate, nu este numai plato- 
nică. Ea confirmă hotărîrea neclintită a aliaţilor 
noştri de a pune această alianță înaintea oricăror 
alte interese, de a face din această alianță pia- 
tră de temelie pentru politica statului polon. E, 
aceasta, o realitate care nu ne e îndeajuns de 
prezentă. Și asupra căreia trebue să chemăm 
atenţia noastră. 

Politica României nu a ajuns încă la o de- 
plină conștiință de sine; şi, așa fiind, nici nu-şi 

are țeluri proprii, nici nu e de sine stătătoare. 
Trăim în regimul unui fel de consimţământ 
care nu e nici măcar expres; consimțământ la 
o încadrare la care nu ne-am gândit nici odată 
` şi care nu a luat pentru noi forma precisă a 
unei probleme. Iniţiativele noastre de gândire 
în materie de politică externă sunt aproape nule. 
Mica Inţelegere a privit o problemă cu un ca- 
racter cu mult prea local şi prea provizoriu, şi 
nu a isbutit să se adapteze unei problematici 
mai vaste. Şi însăș alianţa cu Polonia nu a în- 
semnat pentru noi decât soluţia la o problemă 
subsidiară, de defensivă, — centrul de greutate 
al întregii noastre politici externe fiind în altă 
parte; unde ne angrenaserăm oarecum în vir- 
tutea inerţiei. 


Puternica afirmare de solidaritate pe care o 


făcu în ultimele zile mareșalul Pilsudski, poate 
fi de natură a ne chema la cercetarea proble- 
melor noastre. Mai mult necesităţile decât perspi- 
cacitatea noastră, ne atrag atenţia asupra lipsei 
de' perspective proprii, de consistenţă şi de pre- 
cizie a politicei noastre externe. La o reculegere 
va trebui să ajungem. La o, reculegere în care 
să “se pună problema noastră, şi să se creeze 
cadrul politicei externe rumânești. 

O politică a noastră însă, îşi are bazele ime- 
diat indicate. Ea va trebui să transforme alianța 
polono-română într’o realitate de colaborare care 
să depăşească caracterul ei iniţial militar defen- 
siv: întrun centru de acţiune constmuctivă, ax 

de orientare pentru întreg sud-estul european. 
Atâta vreme cât — ca să vorbim numai de 
noi — România va consimţi să facă o politică 
de remorcă și să fie obiect de competiţie pen- 
tru diverse zone de influenţă, situaţia noastră 
nu se va putea îrabunătăţi. Lucrurile nu se pot 
schimba decât atunci când noi vom tinde să 
creăm noi zona noastră de influență. Problemă 
îndrăzneață, de sigur, dacă voiţi; dar problemă 
din domeniul realităţilor imediate, căreia alianța 
noastră cu Polonia — așa cum se desprinde ea 
din manifestaţia mareșalului Pilsudski — îi dă 
nu numai baza necesară, dar și garanţia suc- 
cesului. 

Cine nu vede, de aci, deschizându-se nici o 
perspectivă, are pe ochi solzii prejudecăţilor. 
Nu pentru aceștia scrim noi însă. 


24 Aprilie 1932. 


TRATATE ŞI GRANIȚE 


Nu ştim dacă până la sfârșit se va trece în 
faptă. Nu ştim, adică, dacă în adevăr se va a- 
corda Germaniei în chip efectiv dreptul de a 
se înarma, așa cum se înarmează celelalte po- 
poare. Asta e, mai la urma-urmelor, indiferent. 
Căci după impresia noastră, Germania este deja 
înarmată. E, adică, pregătită pentru un viitor 
răsboiu. Că nu are artilerie grea sau mai ştiu 

eu ce? Se poate. Dar cine ar fi în stare să ne 
asigure că viitorul răsboiu va fi dominat de 
artileria grea sau alte instrumente de tortură 
a .căror fabricare şi posesiune au fost interzise 
Reichului? Evident, nimeni. Din potrivă, pare 
mai fondată ipoteza că forma viitorului răsboiu 
e aproximativ necunoscută astăzi, — în ultimul 
moment putând să intervină iniţiative surprin- 


zătoare, cari ele să hotărască de înfăţişarea osti- ` 


lităților. E obligatoriu, oare, ca aceste iniţiative 
să apară numai în domeniile speciilor de arme 
interzise Germaniei? Nu. Ci, mai degrabă, dim- 
potrivă. Iar dacă nu vom avea naivitatea să cre- 
dem că ţara aceasta a stat dela 1918 cu mâinile 
în sân, va trebui să deducem că ea a făcut ceva 
în ultimii 14 ani, ca să nu avem dreptul a o 
socoti dezarmată. 

Când a cerut, deci, egală îndrepiăţire şi egal 
tratament în privinţa înarmărilor, Germania nu 


a cerut dreptul de a se înarma, ci altceva, mai ' 


important — alături. Că reînarmarea ar scădea 
numărul şomeurilor cu circa un milion (cifra 
contingentelor sub arme), se poate. Dar nici asta 
nu e chiar așa de interesant. Căci, în definitiv, 
un milion de soldaţi costă incomparabil mai mult 
decât un milion de şomeuri. Ce au urmărit, a- 
tunci, Germanii? lată: 

Am cetit acum de curând o lucrare de pro- 
pagandă, excelent făcută, intitulată „Facteurs de 
puissance franco-allemands. Contributions com- 
paratives à la question du désarmement”, și 

semnată de Hans Rohde. Impresia pe care unui 
neprevenit isbutește să o lase? Grozav de de- 
favorabilă pentru Franţa, care e înfăţişată numâi 
în cifre drept ţara unui militarism feroce; şi 
grozav de defavorabilă pentri Germania care 
apare ca un stat hu numai dezarmat, dar şi 
pus cu totul la dispoziţia armatelor vecinilor. 
Ce pretind, deci, Germanii? Dreptul de a se 
înarma? Nu. Ci altceva: dreptul de a trăi liberi, 
fără ameninţarea sub care stau în fiecare clipă 
de a li se frânge junghitura de către oricare 
din vecini, — dreptul ca în desfășurarea ener- 
giilor poporului lor, să poată vorbi şi lupta de 
la egal la egal. 

De la egal la egal. Vedeţi, aci e toată şiretenia 
trebii. Că ei, de fapt, vor fi lucrat şi până acum 
sub regimul egalităţii, e sigur. Formal însă, nu. 
Noul statut al Europei conceput şi realizat la 
Versailles, statornicea pe toată durata valabili- 
tății tratatului — principial pe vecie deci — 
că există două feluri de popoare: armate şi de- 
zarmate. Cari aveau dreptul să facă ce vor, 
şi cari aveau dreptul să facă numai ce le în- 
gădue cele dintâi. Că era bine sau rău, asta era 
o altă chestiune. Noi credeam că e bine. Ger- 
manii și foştii lor aliaţi, din potrivă, că e rău. 

S'a ajuns acum, însă, la încheierea că prin- 
cipial cel puţin — Germania are dreptul să 
pretindă un tratament de egalitate. Ce însem- 
nează asta? Practic, pentru noi, un singur lucru; 
că un întreg capitol din tratatul dela Versailles 

cade. Că, altfel vorbind, tratatele sunt pasibile de 
a fi revizuite. Nu avem decât a ne felicita, — 
succesul campaniei antirevizionistė întreprinse de 
noi, în. ultima vreme este... evident. 

Dar să fie, însă, înfrângerea noastră chiar așa 
de mare? Din fericire, nu. Este evident, în 
jurul tratatelor se. poate discuta; şi discuţiile 
pot duce la anumite retușări ale tratatelor prin 
bună învoială. E însă la mintea omului că nu 
toate stipulaţiile tratatelor se pot discuta. Şi 
între acestea, cele dintâi, stipulațiile privind gra- 
nițele unei țări. Revizuirea tratatelor? Poate. Re- 
vizuirea granițelor însă, nu. La asta, vă asigur, 
nu se gândesc nici cei mai optimişti din ama- 
torii de revizuire. Nu se gândesc, pentru că Îşi 
dau seamă că nici o graniţă nu se poate schimba 
fără răsboiu. Iar cine consimte să q facă în dauna 
lui, — acela își merită soarta. 

Să nu ne alarmăm prea tare deci. Se revizuiesc 
tratatele. Nu însă şi graniţele. Pentru asta dis- 
cuţiile în forurile internaţionale nu sunt de ajuns. 
Mai trebue și răsboiu. Și mai trebue şi vic- 
torie. Aşa că, vedeţi, problema se lămureşte 
suficient: cine are graniţe, să şi le apere. Le 
poate apăra prin drepturile juridice, istorice sau 
mai ştiu eu cum, — cu atât mai bine. Nu, — 
va trebui să se înarmeze. Asta e situaţia. 

O situaţie însă, cu nimic schimbată prin ul- 
tima revizuire a tratatelor. Căci putinţa de a 
fi atacați pe cale armată a existat oricând, chiar 

a doua zi, după tratatul din Versailes. Putinţa 
teoretică. Cât despre cea practică, să facem așa 
ca pentru noi ea să nu existe niciodată. 


15 Decembrie 1932. 


LIGA ANTIREVIZIONISTA? 

Alarmat de faptul că peste o sută cincizeci 
de deputaţi englezi au semnat un memoriu ce- 
rând revizuirea tratatelor, confratele nostru „Uni- 
versul” lansează prin directorul său, d. Stelian 
Popescu, un apel pentru formarea unei Ligi 
Antirevizioniste. Nu obicinuim a face procese de 
intenţiuni. De aceea nu vom urma pe confrații 
noştri pe linia coborâtă unde au așezat dis- 
cuţia: dacă nu cumva apelul acesta e o în- 
cercare de diversiune în politica internă. Ini- 


ţiativa confratelui nostru —: ori cari i-ar fi 
“intenţiile — are şi q valoare obiectivă. Şi asta 


e suficient pentru a înlesni o lămurire serioasă 
şi satisfăcătoare. 

Dacă înţelegem noi bine, apelul d-lui Stelian 
Popescu urmăreşte o cale precisă: crearea unei 
mișcări de opinie publică, pe baza căreia să se 
încerce o lămurire a opiniei publice mondiale a- 
supra adevăratei situaţii, ;— adică 'asupra to- 
talei lipse de fundament şi dreptate a revizio- 
niştilor cari se ridică în potriva hotarelor noa- 
stre: Să fie, în adevăr, asta metoda indicată ca 

să ne apărăm interesele? Mă îndoiesc. Şi iată 
dece : 4 

Metoda Ligei Antirevizioniste ar consta în a 
opune propagandei. maghiare, de pildă, contra- 
propaganda noastră. Principial — foarte bine 
judecat. Căci dacă Ungurii au isbutit să câș- 
tige simpatii pentru cauza lor, atunci când nu 
au dreptate, — cu atât mai ușor vom reuşi 
noi să restabilim lucrurile, dat fiind că obiectiv 
dreptatea e de partea noastră. Din toate punc- 
tele de vedere. Din nefericire însă, lucrurile stau 
numai principial aşa. Căci convingerile opiniei 
publice "europene nu se formează pe bază de 
date obiective, ci pe cale pasională. Iar calea 
aceasta e deschisă și înlesnită de o mulţime 
de elemente lăturalnice, împotriva cărora za- 
darnic ai încerca să lupţi cu argumente obiec- 
tive. Dacă astăzi, de pildă, teza revizionistă ca- 
pătă aderenţe din ce în ce mai largi — de ce 
nu am spune-o, de îndată ce aşa e — apoi 
asta se întâmplă nu pentrucă dreptatea noastră 
"e mai puţină astăzi decât în 1919; ci pentrucă 
sa schimbat, în conștiința publică: europeană, 
"eșichierul în care se încadrează, pentru această 
conștiință publică, problema hotarelor noastre. 
Aşa fiind însă, schimbarea aceasta de atitudine 
în chestiunea revizionismului nu provine în pri- 
mul rând din propaganda inamicilor noştri; şi 
de aceea nici contrapropaganda noastră- nu ar 
putea fi prea eficace. Contrapropaganda, și deci 
nici Liga Antirevizionistă. 

Dar atunci — să nu fie leac? Ba este. Nu însă 
în mișcările noastre de opinie publică, ci în 
politica noastră de stat. A ne menţine pe baza 
tratatelor, e de sigur o atitudine juridicește per- 
fect valabilă: nu însă şi în fapt. Pentru că în 
fapt orice tratat poate fi, dacă nu revizuit, cel 
puţin înlocuit cu un altul. Şi de aceea politica 
menţinerii tratatelor cu argumente și mijloace 
juridice este nu numai ridiculă, dar și ires- 
ponsabilă. Ceeace se cere, este altceva; anume, 
așezarea noastră într'o situaţie DE FAPT -de așa 
natură, încât revizuirea tratatelor să nu ne atingă 
— să fie faţă de noi imposibilă. Am făcut noi 
asta? Să vedem: 

Pentru a o fi făcut, se cereau două lucruri: 
1. organizarea ţării în aşa fel încât ea să repre- 
zinte o forță a cărei dușmănie să fie temută 
şi a cărei prietenie să fie dorită; 2. încadrarea 
țării noastre întrun sistem de alianțe şi prie- 
tenii firești, care să facă imposibilă ameninţarea 
graniţelor noastre. 

Organizarea lăuntrică a țării şi crearea unui 
instrument serios de apărare nu s'a făcut. Lipsiţi 
de simțul marilor prefaceri istorice, încrustaţi 
într'o mentalitate: subalternă care ne împiedecă 
a lua cunoştinţă chiar de faptul că suntem un 
popor de 18 milioane, incapabili de a ne ridica 
până la contactul cu realităţile directe, noi am 
întârziat şi întârziem încă în chip iresponsabil 
într'o politică învechită care nu mai poate da 
nimic astăzi nici chiar în tările unde ea pe vre- 

muri a luat naştere în chip firesc, şi condam- 
năm astfel o ţară bogată şi un popor muncitoț 
la o paralizie permanentă care nu are decât o 
singură ieşire: catastrofa. 

Încadrarea noastră întrun sistem de alianţe 
fireşti, iarăş nu am făcut-o. Stăruim şi astăzi, 
15 ani de la răsboiu, întro politică pasivă de 
păstrare — împotriva tuturor evidenţelor — a 
legăturii cu „marii noştri aliaţi”, fără să voim 
a recunoaște că alianțele. răsboiului nu mai e€- 
xistă şi că imperativele aşezării noastre ne in- 
dică linii de acţiune precise. Acum câte-va luni, 
la începutul toamnei, am avut impresia că in- 
trăm întro epocă de inițiative. Şi ne-am bu- 
curat. Dar bucuria noastră a fost scurtă. Îniţia- 
tivele au existat în adevăr; dar a lipsit execu- 
tantul, Se cerea un om cu inteligenţă plastică; 
cu simţ al realităţilor directe; cu înţelegere pen- 
tru problematica răsăritului. Ni sa dat un om 
mort, cu acea blestemată inteligență de cal- 
darăm de care vorbeam altă dată și care a fost 
întotdeauna nenorocirea popoarelor; un occiden- 
tal uscat de sucurile vieţii, pentru care toată rea- 
litatea se închide în câteva paragrafe juridice, 
iar frământările popoarelor se reduc la o seacă 
dialectică de cancelarii. Rezultatul? NUL. Stim 
astăzi exact unde eram şi acum un an adică; 
în afară de realitatea răsăriteană a Europei. Cu 
singura deosebire agravantă că anul trecut nu 
încercasem încă, iar astăzi suntem după o ìn- 
cercare nereușită. lată. 

Liga Antirevizionistă? Vai, domnule Stelian 
Popescu, e prea puţin: Căci problema e mult 
mai gravă! Şi responsabilităţile nu stau la noi, 
în opinia publică; ci în altă parte. Să își facă, 
deci, datoria cei cărora le incumbă. 

Nu? 


2 Decemvrie 1933. 


„REVIZUIREA TRATATELOR” 


Articolul meu din 20 Aprilie asupra frămân- 
tărilor în jurul „directoratului” european, a fost 
comentat de presa italiană. Este o plăcere de 
care, de data aceasta cel puţin, maş fi lipsit 
bucuros. Căci să vedeţi: cum a fost rezumat în 
ziarele italieneşti articolul meu. Citez: „Cuvân- 
tul” publică un articol asupra revizuirii trata- 
telor. După ce relevă că deplina adesiune bri- 
tanică la proectul directoratului este un pu- 
ternic indiciu că ideile d-lui Mussolini nu ascund 
un pericol grav, adaugă că în actuala situaţie 
este primejdios a nu fi de partea cui cere re- 
vizuirea, rămânând de partea celor ce se opun 
oricărei modificări. Actuala situaţiune este im- 
posibilă, şi modificarea. trebue realizată prin- 
tro colaborare generală. România nu poate ră- 
mâne de partea celor ce nu admit modificări”. 

Rezumatul acesta este fals. Și sunt cu atât 
mai surprins cu cât nu mă știu scriind con- 

fuz sau intortochiat. Ce să răspund? Și cu ce 
Să încep? 

„„Deplina” adesiune britanică? N’am scris așa 
ceva. Nu ştiu dacă adesiunea britanică a fost 
deplină. Şi chiar dacă va fi fost — ceeace eu 
nu... ştiu, — nu am scris așa ceva. 
` Că „ideile d-lui Mussolini nu ascund nici un 
pericol grav”? Nici asta nu am scris. Nu am 
scris, şi nici nu reiese din cele ce am scris; nicii 
din text, nici din context. Nici despre peri- 
col; nici despre pericol „grav”. 

Revizuirea tratatelor? Aş vrea să ştiu unde 
a cetit onorabilul rezumator asta! Dacă revi- 
zuirea tratatelor înseamnă revizuirea graniţelor, 
— apoi am spus-o categoric: ar fi ridicul să 
se creadă că prin revizuiri şi „rectificări” de 
graniţă se poate rezolva ceva din dificultăţile 
situaţiei de astăzi. Că revizuirea tratatelor poate 
să însemne şi altceva decât revizuirea statutului 
teritorial? Atunci, da, putem sta de vorbă. Dar 
numai să stăm de vorbă; căci de înțeles, până 
la sfârşit, tot nu ne vom înţelege cu rezuma- 
torul nostru. Nu, nici în acest sens nu am vorbit 
de revizuirea tratatelor. Şi nu am făcut-o, pen- 
trucă după părerea mea, pe care nu 9 sin- 
gură dată am exprimat-o, nu prin revizuire de 
tratate se poate ajunge la schimbarea la care 
cred .eu că trebue să se ajungă în lume, şi la 
care 'se va şi ajunge. Să mi se ierte expresia tare. 
dar eu am impresia că a se vorbi de revizuirea 
tratatelor e o prostie; tot aşa de` mare şi de 

lipsită de viaţă, ca şi hipocrizia celor cari vor- 
besc de respectarea tratatelor. Ce e, oare, un 
tratat? Un pact? Nu. Ci constatarea unor stări 
de fapt și a unui râport de forţe. Adică, cum? 
Işi închipue cineva că Ardealul face parte din 
Statul Român în virtutea şi graţie tratatului 
dela St. Germain? Nu. Ci în virtutea faptului 
că în chip firesc el trebue să facă parte din 
Statul Român, şi. că am avut putinţa să reali- 
zăm această intrare în normalitate. Nu putem, 
deci, vedea soluţii la situația de azi în revi- 
zuirea tratatelor — orice ar însemna. aceasta, 
— pentru simplu motiv că nu sunt obici- 
nuit a căuta soluţii la problemele vieţii în 
rafturile prăfuite ale arhivelor diplomatice. unde 
mucezesc tratatele. : 

Şi tot astfel, nu am spus, nu puteam spune 

că „modificarea trebue căutată prin colabo- 
rarea generală”. Nu cred în colaborarea ge- 
nerală, pentru că nu cred în iluminism, în 1789, 
în Umanitate (cu U mare), în contractualism, 
în Liga naţiunilor şi așa mai departe. Socotesc, 
în domeniul politic, naţiunile ca unităţi colec- 
tive ireductibile, şi nu sunt atât de „jurist” (ca 
să nu zic altfel) ca să nu-mi dau seamă de 
permanența ireductibilă a conflictelor tari între 
colectivele politice. 
: Nu. Onoratul corespondent al agenţiei italiene 
nu a înţeles nimic din articolul meu. Poate pen- 
trucă nu a putut. Fapt e însă că nu a înțeles 
nimic. Nici după literă. Nici după: duh. Mai 
ales. 

Eu am spus alt ceva. Am spus că situaţia e 
peste tot turbure. Turbure şi grea. Lumea se 
frământă în durerile facerii. Căci toate sem- 
nele sunt aci pentru a ne vorbi de lumea nouă 
ce stă să vină. Asta spuneam eu când vorbeam 
de schimbările necesare. Şi ceream, așa cum e 
logic, să nu ne dăm de partea celor ce vor să nu 
se schimbe nimic, pentrucă ăştia stau în lotul 
prăpădului și al morţii. lar eu nu înţeleg pen- 
tru neamul nostru decât un drum, — cel al 
vieţii. 

Cum se traduce asta în termeni concreţi? Nu 
e chiar așa de greu de spus: să căutăm linii 
noui de acţiune; în spre locurile unde încolţeşte 
viaţa, unde noi ne încadrăm normal. Am făcut 
un pas în ultimul timp; înspre Europa centrală. 
Dacă aş cunoaşte şi spiritul în care acest pas 
sa făcut — până acum nu înțeleg încă nimic 
— aș putea spune dacă e bine sau rău. Princi- 
pial se poate să fie în aceeaș măsură şi bine 
după cum poate fi şi rău. 

Este însă un drum care e al nostru; fără nici 
un fel de îndoială; e cel al sud-estului european. 
Drumul cel mai firesc al nostru, şi cel pe care 
ar fi trebuit să-l călcăm mai întâiu, Nu o spun 
acum pentru prima oară; şi nu o spun nici cel 
dintâiu. A spus-o înaintea mea, cu mult, Ne- 
culai Iorga, acest vizionar al destinelor şi al 
politicei noastre, atunci când a înfiinţat: la Bu- 
cureşti Institutul Sud-Est-European. Drumul a- 
„acesta, politica noastră de stat nu l-a umblat 

totuş. Va trebui deci să mergem la Belgrad în 
acest spirit; la Belgrad ca şi la Sofia; la Sofia și 
la Atena. Dar mai ales va trebui să mergem 
—— mai ales astăzi — la Angora; unde se leagă 
multe din firele vieţii în care noi ne încadrăm. 

Vedeţi, — așa se pune problema. Și asta 
am spus. „Revizuirea tratatelor”? „Modificarea 
situaţiei prin colaborarea generală”?  Naivitate 
sau ipocrizie de neputincioşi. Sau — poate — 
pur şi simplu fleacuri ! 


27 Aprilie 1933. 


PERSPECTIVA ISTORICĂ ŞI CEALALTĂ 
PERSPECTIVĂ 


Intâmplările din Germania sunt pretutindeni 
întâmpinate cu dușmănie. Dacă dușmănia aceasta 
ar isvoră dintr'o judecare obiectivă a situaţiilor, 
nu ar fi nimic de obiectat. Fie care ins, fie care 
popor, fie care stat are dreptul să examineze 
un eveniment, și, după împrejurări, să-l accepte 
sau să-l condamne. Impresia noastră este însă 
că, faţă de frământările din Germania, duşmănia 
aceasta pleacă dintr'o lipsă de înţelegere istorică. 
Şi asta e grav. Pentrucă lipsa unei asemenea 
înţelegeri ne ridică posibilităţile de orientare. 
Nu vreau să spun, Doamne ferește!, că noi tre- 
buie să adoptăm o atitudine prietenească faţă de 
regimul Hitler. Vreau să spun însă, şi asta ca- 

tegoric, că oricare ar fi hotărârea noastră, ea 
nu poate fi luată decât după o examinare a si- 
tuaţiei făcută oarecum sub specie istoriae. 

Din toate părţile lumii curg proteste împo- 
triva celor ce se petrec în Germania. (Până şi 
dela noi. Unde P. E. N-Clubul a hotărât să 
se asocieze unei acțiuni de „înfierare”). Tema 
pe care se protestează e dublă: persecuțiile îm- 
potriva Evreilor pe deoparte; arderea cărţilor pe 
de alta. Deci: sălbăticie şi stupiditate. 

Că va fi sălbăticie şi stupiditate nu mă în- 
doesc. Este. Sigur. Dar asta să fie perspectiva 
sub care trebue să judecăm noi situaţia? Săl- 
bătăcii și stupidităţi a mai cunoscut omenirea. 
A fost isgonirea evreilor dir Spania; gravele miş- 
cări antisemite din Anglia la începutul erei capi- 
taliste; izgonirea hughenoţilor din Franţa. Şi pe 
urmă: sălbăticia dementă a ghilotinărilor fran- 
ceze; stupiditatea isgonirii lui Dumnezeu din bi- 
serici şi instituirea cultului Raţiunii. A fost ars 
„Capitalul? lui Karl Marx? Stupid, de sigur. 
Dar numai aproape așa de stupid ca arderea E- 
vangheliilor şi cărţilor bisericeşti diw Rusia. Și 
sunt isgoniţi Evreii din Germania? Sălbatec, de 
sigur. Dar numai aproape aşa de sălbatec, ca 
isgonirea Ruşilor din Rusia! 

Să stabilim deci că Germanii — fie şi numai 
Germanii lui Hitler — nu au inventat nimic. 
Sălbăticia şi stupiditatea fiind permanentă în o- 
menire. Că noi protestăm astăzi în potrivă? Da. 
Dar nici noi nu am inventat nimic. Pentrucă 

„şi înaintaşii noştri au protestat. Şi împotriva 
urmăririlor din Spania, Anglia sau Franţa, şi îm- 
potriva sălbăticiilor sau stupidităților din Franţa 
sau Rusia. 

Şi acum, iată faptul în adevăr surprinzător: 
noi protestăm, după cum au protestat și înain- 
taşii noștri în împrejurări analoage. Avem noi 
dreptul să protestăm? Da. Şi dreptul să pro- 
testăm. Exact ca şi înaintașii noștri. Şi cu toate 
astea, protestele perfect justificate ale acestora, 
nu au schimbat nimic din cursul lucrurilor: re- 
voluţia franceză de pildă şi-a urmat cursul; exact 
cum şi-a urmat cursul revoluția rusească. 

Cum e asta? Dacă înţeleg eu bine, protestele 
sunt justificate atunci când se fac. împotriva 
unor fapte ce înfrâng mersul firesc al lucrurilor. 
Dacă Europa protestatară dela 1789 avea drep- 
tate, atunci revoluţia franceză trebuia să fie 
nefirească; dar nefirească fiind, ea trebuia să 
eșueze; ca toate intreprinderile nefirești. Cum 
se face, atunci că totuș revoluţia franceză a 
isbutit? Mă rog, — cine a avut dreptate — 
Europa protestatară, sau revoluția franceză? 

Iată problema. Care nu e nici paradox, nici 
sofismă. Ci o problemă cu o soluţie foarte clară, 
şi foarte simplă: dreptate au avut ambele părţi; 
şi protestatarii şi revoluționarii; numai că, din 
punct de vedere deosebite. Protestatarii acționau 
în numele ordinei stabilite; revoluționarii — în 
numele stărilor ce stăteau să se facă. 

Mi se va obiecta însă că nu e vorba de asta; 


140 ROZA VÂNTURILOR 


că nu e vorba de lume veche şi lume nouă; că 
într'o lume veche sau nouă uciderea sau isgo- 
nirea oamenilor tot sălbăticie e, iar arderea căr- 
ţilor — biblie, talmud sau „Capital? — tot 
stupiditate. De sigur. Numai că, vedeţi, de câte 
ori a fost revoluţie, au fost şi sălbătăcii sau 
stupidități. Şi atunci: nu cumva nu se poate 
trece de la o stare a istoriei la alta decât numai 
„prin sălbăticie şi stupiditate? Sau chiar dacă 
nu ar fi aşa, nu e totuș clar că sălbăticia şi 
stupiditatea sunt inofensive față de soarta unei 
revoluţii? Ba da. 

Așa fiind însă, trebue să recunoaștem că în- 
cepe a fi ridicul spiritul de critică exercitat îm- 
potriva sălbăticiilor şi stupidităţilor unei revolu- 
ţii. Hitler isgoneşte dreptul roman din univer- 
sitate? Să spunem că e o copilărie (deşi: între 
noi fie zis, dreptul roman este dreptul regimului 
capitalist). Hitler dă afară pe Evrei din func- 
ţiunile publice. Să spunem că e o aberaţie. Hitler 
arde cărţile lui Karl. Marx. Să spunem că e 
o stupiditate. Ei şi? Copilării, aberaţii sau stu- 
pidităţi, toate aceste acte nu sunt decât gestu- 
rile prin cari o revoluţie lichidează trecutul. 
Francezii aveau ghilotina. Ruşii — revolverul. 
De- ce? vă supăraţi? Pentru că Hitler nu are 
decât rugul pentru cărți şi decretul de expul- 
zare pentru oameni? 

Haide, să fim serioşi. Căci dacă e admisibil 
unei revoluţii să procedeze sălbatec sau cara- 


ghios, dat fiind că întotdeauna aşa au procedat 

revoluțiile, — fără ca pentru asta să reușească 
mai puţin —, apoi nouă individual nu ne e 
îngăduit să fim ridiculi, pentrucă pentru individ 
ridiculul e moarte. 

A fi în contra lui Hitler. pe tema sălbătăciilor, 
aberaţiilor şi stupidităţilor lui, e inoperant. Fiţi, 
dacă credeţi că se poate — și dacă vă ţin 
curelele — împotriva revoluţiei germane. Asta 
ar fi ceva. ' 


18 Mai 1933. 


CULTURĂ POLITICA 


MUNTENIA CARE UNIFICA » 


Scriitorul Radu Dragnea, care s'a remarcat în 
ultimii ani prin foarte sugestive și ingenioase in- 
terpretări ale elementelor de cultură românească, 
îmi face obiecţiunea că în raportul de forțe 
„nord sud” în care eu prevedeam isbânda nor- 
dului, sar putea, să intervină un' factor special, 


care să hotărască totuș pentru victoria sudului | 


muntean. Acest factor ar fi după d-sa funcțiunea 
unificatoare a Munteniei, așa de activă în con- 
stituirea României moderne. 

Evident, problema este prea. vasă ca să nu 
comporte tot felul de obiecţiuni. ia. depăşeşte 
-de altfel nu numai cadrul, dar și preocupările 
unei gazete, fie ea chiar „Cuvântul”. Am arun- 
cat-o în discuţiune mai mult că o sugestie, în 
preajma adunării dela Alba-Iulia, asupra semni- 
ficaţiei căreia era în măsură să arunce unele în- 
ţelesuri mai adânci. De o discuţie prin ziare în 
legătură cu ea, nu sunt bucuros; pentru că nu se 
încadrează în psihologia ziarului în genere. 

Obiecţiunea d-lui Dragnea se leagă însă di- 

rect cu probleme desbătute îndelung în această 
foaie. Deci obiecţiunea, în ea însăș, fără rapor- 
tarea ei la problema nord-sud, căreia de altfel 
eu nu-i găseam interpretări și justificări, ci o 
construiam numai din fapte brute, poate fi cer- 
cetată și aci. i å 

Funcțiunea unificatoare a Munteniei? O recu- 
noaştem, a existat. Ea isvorăște însă deadreptul 
din lipsa de rădăcini naționale a mentalități 
‘muntene, din pierderea contactului cu tradiția; 
prin ridicarea unei clase noui de oameni, adap- 
tabilă la mentalitatea abstractă a liberal-demo- 
cratismului apusean tocmai prin incapacitatea ei 
de a gândi organic: mentalitate de schimb, nu 
de producţie. (De altfel nici nu se poate. vorbi 
de o mentalitate general munteană, "căci şi aci 
ţuicarii din regiunea dealurilor au înfrânt pe 
plugarii Bărăganului): 

Că în asemenea împrejurări muntenii au luat 
conducerea treburilor şi au construit noul stat. 
românesc, nu e decât normal. Conjunctura eu- 
ropeană şi momentul istoric îl indică pentru a- 
ceasta. Aci stau, dacă e vorba de uşoare indi- 
caţiuni explicative, şi pricinile succesului mun- 
tenilor asupra moldovenilor. Dar tot aci stă şi 
cauza caracterului tranzitoriu al acestui succes. 

Pentru că tocmai funcțiunea aceasta unifica- 
toare a spiritului românesc de sud, care i-a con- 


stituit resortul intim, îi devine astăzi germenul 


de pierzare. Toate ţările se adaptează de două 
zeci de ani încoace unei noui formule de așezare 

politică; formulă care îşi trage inspirațiile din- 
tr'o mentalitate concretă, în contact direct cu rea- 
litățile, şi având deci nu numai respect, dar chiar 
grija pentru libera desvoltare a “formelor locale 
de viață. Pe când deci mentalitatea munteană 
„decretează”, construind după un plan abstract, 
conceput după idei programatice, — spiritul mo- 
dern încearcă pretutindeni o umilă apropiere 
de realitate, căreia vrea să-i surprindă secretul; 


“nu pentru a o face să se supună voinţei spiri- 


tului, ci pentru a-i înlesni libera desfăşurare 
de forţă. 

Mentalitatea moldovenească, deși mai aproape 
de realități, nu poate lupta din alte motive. Po- 
poarele din răsăritul Europei nu au avut darul 
de a crea state. Actele creatoare în ordinea po- 
litică, au: venit toate la noi din centrul Europei. 
Contactul strâns cu Rusia, nu putea da prin 
urmare moldovenilor geniu politic constructiv. 
(Ci oel mult idei). Au deci mentalitate realistă. 
Scapă dificultăţilor structurii unificatoare; — dar 
nu au gestul: politic. 

De aceea afirmam că oamenii zilei de azi: 
sunt Ardelenii, celalt nord al ţării. Ei posedă 
şi înţelegerea concretă a realităţilor, după cum 
însăş au tradiţia organizaţiilor politice prin con- 
tactul cu Austria (care, administrativ, ori ce 
s'ar zice, a cunoscut meseria ca puţini alții). 

Funcțiunea unificatoare a Muntenilor? Nu o 
contestăm. (Dacă nu ar fi decât limba lite- 
rară!) Dar iată, tocmai această! acţiune unifica- 

toare ne dă argumente pentru a prevedea apro- 
piata cărare a sudului. 


13 Mai 1928. 


IULIU MANIU — OM POLITIC 


Suntem de câteva limi deja 'obiectul unor in- 
tervenţii prietenești. care ar dori să obțină o 
explicaţie „cordială” între noi cei dela „Cuvân- 
tul” şi d. Maniu. Aceste intervenţii au devenit în 
ultimul timp cu mult prea frequente, pentruca 
să nu le putem lua în seamă. O explicaţie per- 
sonală însă între d. Maniu şi noi nu ar avea 
nici un rost. Legături prietenești, în afară de 
cele prilejuite de fosta noastră tovărășie, de 
luptă, nu au existat nici odată. Şi ele nici nu 
şi-ar avea de altfel locul întrun proces care 
priveşte viața publică. Dacă deci e vorba de o 
explicaţie, ea nu se poate face decât în public, 
pentru că publice sunt şi motivele acţiunii noa- 
stre. 

Intrebarea: „de ce atacați pe d. Maniu?”, care 
ni se pune din atâtea părţi, nu e de natură a 
încercui. cu destulă preciziune problema noastră. 
Ei i se poate răspunde pur şi simplu: „de ce 
nu am ataca pe d. Maniu?”; şi discuţia ar fi în- 
chisă. 

Căci argumentele cari se pun în linie în po- 
triva „schimbării de atitudine” pe care toţi aceşti 

binevoitori şi ostenitori pentru d. Maniu 6 iden- 
tifică la noi nu rezistă unui examen, nici chiar 
superficial. -. 

1. Că am susţinut într'o vreme pe d. Maniu 
şi că acum îl atacăm. Inconsequenţă deci. 

Inconsequenţă? Să vedem. .Că am fi susținut 
pe d. Maniu, este numai aproximativ exact. Am 
„susținut? pe d. Maniu întru atâta întrucât era 
coriducătorul partidului naţional-țărănesc şi pre- 
zumat ca omul în stare a: face să rodească pen- 
tru ţară puterile acestui: pard. 

A fi „susținut” odată pe cineva nu-ţi crează 


“însă obligaţia permanentă de a-l susţine. Ati- 


tudinea ta faţă de el e condiţionată de măsura în 
care el răsptinde ţelurilor pe cari şi le-a pus; 
căci ţelurile sunt cele cari contează şi nu oame- | 
nii; cari nu pot fi politicește interesanți decât 
prin valorile pe cari le crează. 

lată deci că d. Maniu însuși nu există prin 
persoana lui; ci prin măsura în care ẹl poate 


valorifica — în funcțiunile lui — forțele par- 
tidului național-țărănesc, sau — considerat. în 
el însuş — prin realizările lui personale în do- 


meniul politic. De unde, consequent, rezultă pen- 
tru noi, principial, dreptul de „a ataca” pe un om 
politic, după ce l-am „susținut”. Clar, nu? 

Ni se răspunde însă că: 

2. nu avem dreptul: să atacăm pe d. Maniu, 
pentru 'că d-sa — îri afară de orice considera- 
ţiuni — este purtătorul de cuvânt al Ardealului. 

Nu o vom contesta, d. Maniu are puternice 

aderenţe peste munţi. S'ar putea spune însă, 
are încă. Pentru că nu este exclus ca populari- 
tatea d-sale să nu fie chiar de aramă; şi să ce- 
deze cu vremea. O popularitate sub beneficiu 
de inventar nu poate fi însă o pavăză împo- 
triva atacurilor. ; 

Să presupunem totuș că în adevăr d. Maniu 
ar fi detentorul incontestat și incontestabil al 
voturilor ardeleneşti. Insemnează că prin aceasta 
însăși d-sa e sustras atacurilor? De ce? ? 

Există, de sigur, o mistică a reprezentanţei 
îmasselor, care acoperă de drept și de fapt pe 
aleşi. Dar poate fi considerat d. Maniu ca bene- 
ficiar al acestei mistice? Să vedem. 

Motivele pentru cari șeful naţional-ţărănist. co- 
lectează- voturile ardelene, pot să fie de natură 
foarte diferită. 

De pildă: Există un particularism ardelenesc; 
care constă — grosso modo — în a avea mai 
multă încredere întrun ardelean decât întrun 
regăţean; chiar dacă, întâmplător, acesta din 
urmă ar fi mai inteligent, mai cult, mai harnic, 

- mai creator şi mai corect decât cel dintâiu. 

Politiceşte, particularismul acesta îşi găseşte 
expresia în aderenţa la partidul naţional. Nu la 
d. Maniu, ci la partidul naţional. Sunt probabil 
reminiscenţe istorice, şi o solidaritate cu organi- 
zaţia care a purtat atâta vreme în Ardeal stea- 
gurile românismului. E sigur că dacă mâine d. 
Maniu ar părăsi acest partid, d-sa ar împărtăși 
soarta d-lor Goga sau Goldiș, cari azi au pierdut 

popularitatea, deşi personal reprezintă valori cari 
nu stau deloc în urma d-lui Maniu. 

Va să zică, primul motiv al aderenţei de care 
vorbim nu se raportă la calităţile de creator în 
ordinea politică ale D-lui Maniu, ci la locul pe 
care îl ocupă. Dar, veţi spune, locul acesta nu 
şi-l datorește calităţilor personale? Poate da, 
poate nu. Căci chipul în care se face selecţia e, 
în viaţa publică,’ foarte ciudat. Și elementele 
iraționale joacă în acest proces un rol -covâr- 
şitor aproape. i 

Alte motive? Noi ştim cum s'a făcut politica 
în Ardeal. Şi ne dăm seama că exelusivismul 
ardelenesc manifestat de unele cercuri naţionale 
— atunci, când de aci, din partea noastră se 
făceau toate eforturile pentru o apropiere — 
nu a fost decât o tactică urmărind un scop precis: 
să creeze în masse impresia că d. Maniu e duş- 
mănit de regăţeni pentrucă el ţine cu Ardealul, 
şi să solidarizeze, prin aceasta, pe toţi ardelenii 
cu d. Maniu. 

Operația a reuşit. Dar dacă e așa, asta ìn- 
semnează că popularitatea d-lui Maniu e factice, 
şi că ca nu e legată de calităţile d-sale de om 
de stat; mistica electorală nu-l poate deci acoperi. 

Atunci? Atunci, principial cel puţin, avem 
dreptul să-l „atacăm”. Există motive cari să ne 
acorde acest drept şi in concreto? lată ce ră- 
mâne să cercetăm. 


15 Iulie 1930. 

Iuliu Maniu — om politic 
“EROAREA INIŢIALA 


Pe ziua de eri am primit o scrisoare dela d... 
Verax. D. Verax este unul din vitejii cari când 
se cred în obligaţia de a te insulta, iscălesc... 
anonim. Verax-ul de eri mă ţine de rău: că 
dece combat eu pe d. Maniu? Apoi, onorabile 
domn: Verax tocmai problema asta e în curs 
de lămurire. Intrebarea e însă, — ești d-ta sen- 
sibil la jaţionamente şi la argumentări? Şi dacă 
îţi voiu spune, vei fi în stare să asculţi şi să ju- 
deci? Pentru că, după impresia mea, toți aceşti 
anonimi zelatori ai d-lui Maniu, nu ştiu decât 
una şi bună: că d. Maniu e „Papă” (Verax mi-o 
şi spune textual) şi că, prin urmare, despre d-sa 
nu se pot spune în orice împrejurare decât cu- 
vinte de laudă; orice ar fi făcut. 

Pentru oamenii aceştia e zadarnic deci să scrim. 
Şi nici nu o facem pentru ei. Ci pentru lumea 
care în adevăr vrea să fie lămurită şi caută ele- 
mente de orientare. 

Că, principial, d. Maniu poate să fie combătut, 
asta am dovedit-o. Că de fapt acţiunea politică 
a actualului președinte de consiliu ne INGĂDUE 
a-l combate, asta trebue să o dovedim de aci 
înainte. i 

Cari sunt calitățile d-lui Maniu? Capacitatea 
gospodănească, technician al guvernării? Nu. Căci 
în materie de politică economică, de pildă, nu 

numai că d-sa nu posedă elementele unei jude- 
căfi constructive, — dar, mai grav încă, este 
impenetrabil là orice raționament în legătură cu 
problemele economice. In. acest domeniu, d-sa 
se referă la anumiți „bărbați de încredere”; cari 
în speță sunt dd. Mihai Popovici, V. Madgearu 
şi I. Lugojanu; adică trei oameni cari trag în 
trei părți. Asta şi explică de ce politica econo- 
mică a guvernului a fost așa de lipsită de unitate, 
bătută de toate: vânturile, după cum conjunctu- 
rile impuneau d-lui Maniu pe unul sau pe celalt 
din cei trei consilieri., í : 

Capacitate gospodărească în ordinea adminis- 
trativă? Nici asta. Am crezut-o o bucată de 
vreme gândindu-ne la cu adevărat magistralul 
discurs rostit de d-sa, în Camera liberală la. legea 
administrativă. De atunci a trebuit să ne veri- 
ficăm însă. Pentrucă de atunci d. Maniu a fost 
în măsură să facă el însuș o lege administrativă 
Iar legea aceasta am. văzut-o: o însăilare hi- 
bridă, lipsită de orice unitate şi de orice prin- 
cipiu directiv, care a sabotat o așezare administra- 
tivă ce trebuia să fie piatra unghiulară a noului 
regim. A 

Aşa fiind, singurul domeniu în care se. mai 
poate pune problema capacităţii d-lui Maniu e 
deci cel politic. Nu d. Maniu — ministru de 
resort; deci d. Maniu prim-ministru. Adică, om 
care să privegheze la organizarea în așa fel a 
condiţiilor exterioare de viață ale regimului, încât 
să asigure colaboratorilor săi. capacităţi specia- 


154 ROZA VANTURILOR 


Jizate, un maximum de rendement în cadrul pro- 
gramei partidului. | 

A fost d. Maniu, în măsură să asigure cabine- 
ului său aceste condițiuni de lucru? Să vedem. ` 

Prima problemă de ordin politic care Sa pus 
„d-lui Maniu în calitatea lui de şef de guvern a 
fost preluarea puterii. Partidul naţional-ţărănesc 
se afirmase ca o organizaţie politică revoluţio- 
mară, Schimbarea de guvern în toamna lui 1928 
trebuia deci să însemne o schimbare de regim. 
Asta aştepta toată țara. Căci dacă era vorba nu- 
mai de înlocuirea capacităților liberale printr”o 
serie de capacităţi naţional-țărăniste, asta nu sa- 
tisfăcea pe nimeni. Un suflet nou, o înţelegere 
nouă a realităţilor, o etică şi o valorificare nouă 
erau singurele îndreptăţiri ale acțiunii şi: pre- 
enţiilor național-țărăniştilor. 

In ordinea morală, ca şi: în. ordinea politic- 
gospodărească deci, imperativul momentului în 
care d. Maniu prelua puterea era unul: denun- 
tarea politicei de continuitate. f 

Vom spune că problema era pe atunci sufi- 
scient precizată. In aşa măsură, adică, încât d. 
Mihalache se refuza ori cărui contact cu regența, 
cerea puterea fără condițiuni și fără discuţii prea- 
labile; şi în acest scop se pregătea să plece la 
ţară, pentru a organiza acolo preluarea puterii, 
pentru cazul în care fostul siat al coroanei. ar 
fi voit să pună condițiuni. 

D. Maniu — tare aş vrea să fim desminţiţi! 
— a preferat o altă cale: aceea a pertractărilor. 

A stat, deci, de vorbă cu Regența. Speriat de 
întenţiunile demente ale unor" cercuri cari ur- 
măreau instituirea unui guvern Știrbey, şi nu 
deplin conștient de faptul că conjunctura istorică 
îl impunea la putere împotriva ori cui, d. Maniu 
a acceptat să discute, să se tocmească și să sfâr- 
şească prin a abdica: șeful mândrului și puter- 
nicului partid naţional-ţărănesc primea puterea, 
obligându-se să realizeze — în materie de îm- 
prumut şi stabilizare — politica începută de d. 
Vintilă Brătianu; nu numai în principiile ei, ci 
şi în amănuntele concrete ale operaţiilor. înce- 
pute — dar neterminate— de guvernul liberal. 
Ce însemna această abdicare, nu era greu de 
prevăzut. Ea angrena guvernul d-lui Maniu în- 
trun . mecanism greoiu, demodat şi primejdios 
care nu putea duce decât la un rezultat: frân- 
gerea gâtului. Altfel nici nu se poate califica 
un act care punea dintr'o dată noul regim la re- 
morca politicei d-lui V. Brătianu. 4 
Nu facem aci aprecieri retrospective asupra 
evenimentelor. Ci numai reproducem ce am gân- 
dit atunci; căci în seara de Sâmbătă a zilei în 
care sa constituit guvernul Maniu, în redacţia 
„Cuvântului” s'a spus. față de martori — străini 
de redacţie, dar prieteni politici: — bătălia este 
pierdută; totul trebue reluat dela capăt. 
Iar când mai târziu ni s'a oferit de către gu- 
vern o “strânsă colaborare, nu am acceptat-o. 
Iată-l deci pe d. Maniu — am politic, în mo- 


mentul, important între toate, al preluării pu- 

terii, adică atunci când trebuia să pună ba- 
zele de lucru ale noului regim: lipsit de curaj, 
lipsit de clar vedere, mic şi şerpuit, gata la tran- 
sacţii, — şi sfârşind prin a duce partidul — marea 
nădejde a unei țări întregi — în servitute, d-lui 
Vintilă Brătianu, prin acceptarea politicei de con- 
tinuitate. i 

Şi asta, vreţi, dv. să numim noi „mare poli- 
tică”? 

„Nu s'a isprăvit însă. 


16 Iulie 1930. 


Iuliu Maniu — om politic. 
ELEMENTELE DE ARBITRAJ 


„Era deci, de prevăzut că eroarea iniţială, co- 
misă de d-l Maniu atunci când a acceptat gu- 
vernul cu condițiuni și s'a obligat la continuarea 
politicei liberale, nu putea duce de cât la neutra- 
lizarea marii prefaceri pe care ţara o aștepta 
dela partidul naţional-ţărănesc. 

Odată cea dintâi mare problemă politică ne- 
fericit soluționată, perpectivele noului regim erau, 
evident, mai degrabă sumbre. 

Cu toate acestea situația nu era iremediabil 
pierdută. Ceea ce nu se obținuse dintr'o dată, 
printr'o: atitudine fermă şi printr'o înțelegere 
clară a datelor problemei, se putea obţine cu 
încetul, prin deplasarea centrului de greutate a 

vieţii publice dela Coroană,-— care, în lipsa 
unui rege vrâstnic, nu era în plinătatea funcțiunii 
prerogativelor sale — în spre masse. 

A doua mare problemă politică deci, care 
se punea d-lui Maniu, după jalnica întâmplare cu 
preluarea condiţionată a puterii, era organizarea 
unui partid de masse, ca reprezentanță efectivă 
a voinţei naţionale, în scopul creării unui instru- 
ment de arbitraj a vieţii publice. 

Mai simplu: Consiliul de Regenţă ne având de 
fapt nici căderea, nici putinţa de a da delegaţie 
valabilă de guvernare unui cabinet ministerial 
şi de a asigura, prin prestigiul său, opera de gos- 


. podărie a guvernului, d. Maniu trebuia să caute 


justificarea şi acoperirea acţiunii sale politice 
în singurul loc unde acestea se puteau găsi, — 
la masse. 

Aparent, a şi făcut-o. Căci șeful partidului | 
naţional-ţărănesc nu a scăpat nici un prilej de 
a consulta massele electorale și de a se acoperi, 
în chip explicit, cu rezultatele acestor consul- 
taţiuni. 

Numai că d-l Maniu nu a înţeles situaţia; nu 
aceasta era problema. Nu era, cu alte cuvinte, 
vorba de o acoperire formală a guvernului; ci 
de schimbarea structurii vieţii noastre publice 
în aşa fel, încât să se institue un stăpân efectiv, 
care să acopere de fapt guvernele, creiând o 
stabilitate care să îngădue miniştrilor să lucreze. 
In această problemă nouă care se punea omului 
politic trebue văzută originea cererii formulate 

de noi imediat după instalarea guvernului Ma- 
niu, — crearea unui pârtid de masse şi insti- 
tuirea dictaturii de partid. 

Cum a procedat d. Maniu, se ştie. D-sa a 
început prin afacerea demisiilor în alb, cerute 
parlamentarilor nu de partid, cum ar fi fost 
normal, ci de guvern; marcând prin aceasta o 
atitudine cu totul neașteptată, și anume: pu- 
nerea partidului la dispoziția guvernului; adică 
răsturnând lucrurile pe cap și creiând o situație 
instabilă în care elementul vremelnic (guver- 
nul) devine precumpănitor față de elementul 
statornic (partidul). 

In acest fapt, de falsă interpretare a realită- 
ţilor politice, stă închisă întreaga lipsă de înțe- 
legere a d-lui Maniu față de resorturile esen- 
ţiale ale vieţii publice. De aceea tot ce a urmat, 
după gestul cu totul fals al demisiilor în âlb, 
nu mai putea surprinde pe nimeni. ` 

Şi, se ştie, a urmat măcinarea partidului na- 
ţional-țărănesc. Nu este astăzi partizan oricât 
de credincios al preşedintelui de consiliu, care 
să nu recunoască deschis că partidul e, după 
aproape doi ani de guvernare, incomparabil mai 
slab decât era în momentul preluării puterii. 
Mai slab, nu prin uzura normală a guvernării; 
ci prin ruperea resorturilor lui. lăuntrice, prin 
disolvarea tuturor legăturilor pe cari se clădea 
solidaritatea organizaţiei, — prin părăsirea ma- 
rilor țeluri de acţiune cari polarizau forţele de 
luptă şi nutreau oarecum cohesiunea partidului. 

De sigur, unii dintre partizani — cei fanatici, 
și deci cu redusă capacitate a judecății critice — 
caută acestei slăbiri a partidului tot felul de 
pricini de mâna a doua: acţiunea subversivă 
şi disolvantă a cutărui ministru, opoziţia per- 
fidă a cutărui adversar, -măcinarea sistematică 
pornită din lagărul, împrăștiat astăzi, al d-lui 
Barbu Știrbey, ş. a. m. d. 

Se poate. Noi suntem siliți însă a constata că 
toate aceste pricini, cari de fapt nu sunt decât 
dificultăţi neesenţiale, au fost mai tari decât 
d Maniu; şi că acest domn Mani: nu a fost, deci, 
capabil să păstreze part! lul și să-l poa--2 intact 
printre stâncile primejdioase ale atacurilor din 
lăuntru și din afară. Acesta e faptul esenţial. 
Restul nu e— vorba lui Rabbi Hillel — decât... 
comentar. 

* Iar dacă e vorba de explicaţie, nu găsim decât 


"una: d. Maniu nu a văzut problema necesităţii 


instituirii unui partid de masse, şi nici nu à ur- 
mărit-o. DE CE nu a văzut-o însă și de ce nu 
a urmărit-o, — asta e o altă chestiune pe care 
nu vom întârzia să o lămurim. Pentru că cu a- 


„jutorul ei vom răspunde la o altă întrebare e- 


senţială: de ce este o datorie patriotică să com- 
batem existenţa politică PERSONALĂ a d-lui 
Maniu. 


17 Iulie 1930. 

Iuliu. Maniu om politic. 
PROBLEMA RESTAURAȚIEI 


Viaţa publică de după răsboiu nu.a cunoscut 
o mai penibilă guvernare ca cea a d-lui Maniu. 

Au fost desigur guvernări excesiv de grele. 
Cea a d-lui Vintilă Brătianu, de pildă. Dar a- 
ceasta reprezenta un regim de lichidare. Murise 
Ion I. C. Brătianu, care ţinuse cu voinţa lui nă- 
praznică şi cu prestigiul lui unic, strâns laolaltă 
partidul; deşi organizaţia aceasta. era ca struc- 
tură şi ca ideologie anacronică; și acum — sub 
loviturile vremii nouă, — partidul pârâie din 
“încheieturi, întocmai ca o corabie veche de lemn 
sub vânturile echinoxului. 
"Guvernarea d-lui Maniu însă trebuia să fie 
un început de regim. „Noul curs”, pe care toată 
ţara îl dorea şi pentru care atâţia ne înhămaserăm, 
la carul d-lui Maniu. Şi în loc de noul curs, am 
avut o guvernare care s'a târit de pe o zi pe 
alta, isbită la fiecare cotitură de drum, amenin- 
ţând la fiecare pas să sucombe sub o nouă difi- 
cultate. Au fost vremurile grele? De sigur. Nu 
însă sub marile probleme a suferit regimul Maniu. 
Ci sub cele mărunte, pe cari şi le creia singur; 
sau pe cari, îndemânatec, i le creau adversarii. 
„Guvernarea aceasta nu şi-a putut găsi drumul, 
pentru că lipsea elementul de echilibru al vieţii 
publice, — supra arbitrul. 

Iar când, după un'an de guvernare, d-l Ma- 

niu nu isbutise să echilibreze viaţa publică, pen- 
trucă nu fusese în stare, sau nu voise, să orga- 
nizeze partidul de masse şi dictatura de partid, 
şeful naţional-țărăniștilor se găsi în faţa celei 
de a treia mare problemă politică a regimului 
său, restauraţia monarhiei. A reacţionat, în a- 
ceastă împrejurare, șeful naţional-ţărăniștilor în- 
trun fel care să ne îngăduie a-l socoti om politic? 
Să vedem. i . 

Este în deobşte cunoscut că unul din punctele 
de program cari mai ales au atras simpatiile 
ţării înspre partidul d-lui Maniu a fost restau- 
rarea monarhiei efective. 

Acţiunea naţional-ţărănistă a fost în această 
privinţă așa de precisă, încât „carlismuP” acestui 
partid era un fel de steag. Așa că atunci când, 
în. Noembrie 1928, am avut schimbarea de re- 


. gim, toată lumea era încredinţată că chemarea 


în ţară a Principelui pribeag era o chestie, dacă 
nu de săptămâni — de luni cel mult. 

Nu s'a întâmplat însă nimic. D-l Maniu ui- 
tase cu totul de chestiunea dinastică. In aşa mă- 
sură, încât își aşeza guvernarea pe baza prieteniei 
şi colaborării cu d-l Barbu Știrbey. 

Când în toamna lui 1929 noi am redeschis 
chestiunea, provocaţi de scrisoarea nepotrivită a 
d-nei Eliza Brătianu către d-l William Martin, 
d-l Maniu a fost... surprins. Și ne-a rugat să 
încetăm, — din motive de... oportunitate. 

Moartea înaltului regent Buzdugan punea însă 
problema în chip brutal. D-l Maniu trebuia să 

zică da sau nu. A preferit o soluţie dilatorie, şi 
a ales în Regenţă pe d-l Sărăţeanu, a cărui de- 
misie — pretindea d-sa — o avea la dispoziţie; 
pentru cazuri excepţionale. 

Era acest „caz excepţional”, întoarcerea Re- 
gelui? Astăzi, d-l. Maniu şi amicii săi o pretind. 
Sunt însă ei îndreptăţiţi să o facă? Nu! 

Este adevărat că, cu rare excepţiuni, d-l Maniu 
nu s'a” pronunţat categoric împotriva actului re- 
stauraţiei. D-sa a păstrat contact cu 'cercurile 
„carliste”, e drept; dar tot așa de drept e că 
d-sa a sabotat. întotdeauna acțiunea acestor cere 
curi. X 
Ni se va răspunde că preşedintele partidului 
naţional-ţărănesc sabota asemenea acţiuni pen- 
trucă înţelegea să păstreze pentru el iniţiativa 
în actastă chestiune. Să admitem. Dar când tre- 
buia exercitată această "iniţiativă? Avea intenția 
să o exercite efectiv? Şi în ce sens? 

Motive pentru intrarea în acţiune erau, slavă 
Domnului, suficiente. Le-a luat în considerare? 
Nu. Este cineva care să poată afirma contrariul ? 
Să o facă şi să o dovedească! 

Dar Regele, luând El iniţiativa, a sosit în ţară. 
Sa raliat d-l Maniu nouei situaţii? Nu. Ci a 
declarat că multul mult pe care-l poate face 
e să-L accepte cane al treilea membru în Re- 


gență. 
Prin urmare — şi asta nu suportă nici un fel 
de desmințire —: în chestiunea dinastică d-l 


Maniu a căutat să-şi asigure iniţiativa; dar nu 

a exercitat, şi nici nu a dat semne că ar vrea 
să exercite această inițiativă, nici odată; iar în 
faţa faptului împlinit a crezut că restaurarea 
monarhiei efective se poate face prin... complec- 
tarea regenței. 

A. treia mare problemă politică pe care în 
decurs de un an şi jumătate d-l Maniu isbutește 
să o rateze. De ce, vom vedea. Dar însemnează 
asta — om politic? 


19 Iulie 1930 


Iuliu Maniu — om politic, 
CAUZE ȘI EFECTE 


Dintre cele trei mari probleme politice cari 
Sau pus d-lui Iuliu Maniu, în calitatea sa de 
şef de guvern: preluarea puterii, crearea instru- 
mentului de guvernare, reştaurarea monarhiei 
efective, nici una nu a fost deci soluţionată de 
preşedintele partidului naţional-ţărănesc în chip 
mulțumitor. Am dovedit-o. Evident, dovezile a- 
bundă; — iar ceea ce am spus noi nu e decât 
o mică parte din multul care se poate spune. 

Noi ştim că odată dovada rațională făcută, 
chestiunea nu poate fi socotită ca de fapt în- 
chisă. Sunt anumite cercuri în țara românească 
în care „psichoza Maniu” persistă încă în ciuda 
tuturor -argumentelor raționale și împotriva e- 
videnței însăş. 

Ar fi nedrept însă ca aceste cercuri să ne 
acuze pe noi de pripită sau neîndreptăţită schim- 
bare de atitudine. Ci, dacă în lagărul d-lui Ma- 
niu se află un om care să dorească cinstit o 
lămurire a situaţiei, atunci să treacă în revistă 
evenimentele guvernării Maniu şi să ne indice 
problema politică pe care şeful guvernului a 
soluţionat-o în chip fericit. Și vom sta de vorbă. 
Operația aceasta noi am făcut-o. Și de aceea 
suntem siguri că dovada capacităţii politice a 
d-lui Maniu nu se mai poate aduce. 

Cu aceste consideraţiuni însă problema noastră 
se strânge până către ultimele preciziuni. Am 
dovedit („Cuvântul” din 13 Iulie c.) că nici 
faptul că într'o vreme am susținut acţiunea d-lui 
Maniu, nici faptul că d-sa e încă exponent al 
Ardealului, nu-l pot acoperi — principial — 
în potriva unor eventuale atacuri din partea 
noastră. Am mai dovedit. („„Cuvântul” din 16, 
17, 19 Iulie c.) că lipsa unor calităţi technice 
şi politice (evidenţiate prin incapacitatea flagrantă 
de a soluţiona, în chip acceptabil, măcar, marile 
probleme cari i s'au pus), îndreptățește şi o 
combatere de fapt a d-lui Maniu. Am dovedit. 
Recunoaştem însă că aceste elemente nu sunt 
încă îndestulătoare pentru a lămuri situaţia. Noi 
am stabilit numai că d. Maniu poate fi combă- 
tut. Asta nu explică însă de ce îl şi combatem. 
Ar fi necesar, cu alte cuvinte, să aducem dovada 
nu numai pentru faptul că şeful naţional-ţărăniş- 
tilor poate fi combătut (dovadă pe care am fă- 

cut-o), ci şi pentru faptul că d. Maniu trebue 
combătut (dovadă care urmează să fie făcută). 
Să ne lămurim deci. 

Ar fi eftin şi cu totul neserios dacă, sprijiniți 
pe constatările și precizările de până acum, 
ne-am grăbi să conchidem că d. Iuliu Maniu 
este un om politic de mâna a doua sau a treia, 
care a ajuns, prin întâmplări, la o situație neme- 
ritată, și căruia nu trebue, deci, să i se acorde 
o importanţă mai mare decât se acordă plevuştei 
politice de categoria unui Duca oarecare, de 
pildă. Nu. D. Maniu este o personalitate politică 
îndeajuns de interesantă, care sub aspecte ge- 
latinoase ascunde o anumită consistență. Ea me- 
rită, deci, să fie urmărită mai îndeaproape. 

D. Maniu a făcut greșeli grave, — de sigur. 
In toate cele trei mari probleme politice pe 
cari le-am amintit, soluţia sau atitudinea d-sale 
a fost falşă. Din incapacitate? Să vedem. 

Dacă urmărim greşelile comise de şeful gu- 
vernului în cele trei împrejurări amintite, putem 
stabili dealungul acestei adevărate cariere de e- 
rori, un fir roșu conducător. In adevăr: d. Maniu 
trebuia să o rupă cu vechiul regim, şi nu a 
făcut-o; trebuia să-şi consolideze partidul, şi 
nu a făcut-o; trebuia să restaureze monarhia, 
şi nu a făcut-o. De ce? Iată: : 

f 1. Dacă d. Maniu nu o rupea cu vechiul re- 
gim, ci accepta politica de continuitate (cum, 
de altfel, a şi făcut-o) d-sa rămânea dependent 
de partidul liberal (slăbit considerabil prin moar- 

tea lui Ion Brătianu) şi de Regență (care ori 
când putea fi ţinută în şah prin agitarea „ches- 
tiei închise”). Dacă o rupea cu vechiul regim 
şi respingea politica de continuitate, d. Maniu 
«rămânea dependent de partidul național-țărănesc 
şi programul său. 

Șeful guvernului a acceptat prima soluţie. De 
“ce? Pentru că îi convenea să depindă de cineva 
slab, — şi nu de cineva tare. 

2. Dacă d. Maniu instituia politica de masse 
şi realiza “dictatura de partid, d-sa ar fi creat 
un organ de arbitraj al vieţii publice, care ar 
fi sfârşit prin a deveni independent. 

Şeful. guvernului nu şi-a întărit partidul, pen- 
trucă îi era frică să nu devină el însuș supus 
al partidului său. i i 

3. Dacă d. Maniu se declara, categoric, păr- 
taş al restaurării monarhiei efective şi o realiza, 
ar fi contribuit la echilibrarea vieţii publice şi 
la crearea unor raporturi. normale în cari parti- 
dele, politice ar fi trebuit să accepte intervenţia 


şi controlul Regelui, ca element regulator în . 


viaţa constituţională. 

Prin urmare, în toate trei căzurile analizate 
de noi, soluţia — greşită — acceptată de d. 
Maniu mergea în aceeaş direcţie: în spre crearea 
situaţiei celei mai anarhice, de cea mai mare 
labilitate; înspre neutralizarea tuturor elemen- 
telor de control şi arbitraj. Sunt acestea. greșeli 
întâmplătoare? Ne e greu să o credem. Părerea 
noastră e că, mai degrabă, d. Maniu alegea în 

toate împrejurările soluţia care, desagregând în- 
cheeturile vieţii noastre publice, îi îngăduia in- 
stituirea, încetul cu încetul, a unui regim de 
dictatură personală. 

Dar dacă așa stau lucrurile, nu e de datoria 
sie a să pășim, pe faţă, împotriva d-lui Ma- 
niu? 


20 Iulie 1930 


Iuliu Maniu — om politic, 


INTRE DICTATURĂ ȘI SUGRUMAREA | 
VIEȚII 


«Prin urmare: Dacă încercăm a surprinde 
ceeace e caracteristic și esențial erorilor comise 
de d. Maniu în cele trei mari probleme politice 
cari i sau pus în calitatea lui de om de gu- 
vernământ, ajungem la rezultatul, în adevăr stra- 
niu, că toate au ceva comun: tendința de a 
dezagrega instituţiile vieţii politice ca atare, şi 
de a neutraliza forţele de control. 

Aşa fiind însă, e greu să mai considerăm 
aceste erori ca provenind dintro incapacitate; dela 
caz la caz a d-lui Maniu de a reacţiona: just 
la problematica realităţilor; că trebue să căutăm 
originea acestor erori ceva mai adânc. Cu alte 
cuvinte: nu avem de aface cu erori întâmplă- 
toare, pricinuite de o întâmplătoare intuiţie im- 
perfectă a datelor realităţii; .ci. — mai grav — 

cu o tendinţă structurală, organică, a şefului 
naţional-țărănist de a alege dintre toate soluţiile 
posibile ale unei probleme pe 'cea care, parali- 
zând totul împrejur,. creează d-lui Maniu per- 


sonal — e adevărat, momentan numai — 0 
situație privilegiată. 
Este evident — -şi asupra acestui punct nici 


nu ar putea fi discuție, dacă am avea voe să 
recurgem la fapte. din „istoria secretă” a ulti- 
“milor doi ani — d. Maniu a mers în chip con- 
stant în spre dictatura personală. Ambiţia aceasta 
poate . fi, mai la urma urmelor, îngăduită — 
principial — ori cui. Condiţionat însă. 

Un dictator reprezintă întotdeauna un exces 
de viaţă și o putinţă de a gospodări energiile 
naţionale întrun ritm care depăşeşte canoanele 
ordinei stabilite. Regimul constituţional nu 
croit, de altfel, decât pe un minimum de rea- 
lizări, pe care încearcă să-l şi asigure efectiv. 
El este, ca atare, valabil numai în vremuri nor- 
male, stăpânit de energii mediocre. Şi încetează 
de a mai fi operant în perioadele de sub-nor- 
mal ale puterilor creatoare. Ca ori ce lege im- 
pusă din afară, constituţia nu este şi ea decât 
o formulă medie. Asta explică totul. 

Dar dacă pactul fundamental nu este un ab- 
solut, ci numai un fel de schelet extern croit 
pe măsura normalului și mediocrului, atunci e 
de la sine înțeles că marile personalităţi au 
dreptul la pretenţia de a sparge formele prea 
strâmte ale constituției; pentru a ridica digurile 

cari zăgăzuiesc şi comprimă puterile creatoare; 
şi pentru a lăsa drum liber acestor puteri. 

De unde rezultă cu necesitate: că dictatura 
nu e o formă de administrare a forțelor naţiu- 
nii, care să trebuiască a fi principial combătută; 
dar că această dictatură nu-și poate avea justi- 
ficărea decât într'o mare putere creatoare. 

Și acum: d. Maniu dictator? 

Nu. 

D. Maniu nu poate crea. Pentru că, înainte 
de orice, creaţia este viață; iar printr'un blestem. 
congenital care apasă, înghețat,- asupra întregii 
lui acţiuni, d. Maniu este o unealtă a morţii. 

Contrafăcut şi artificializat, începand prin a 
omori în el însuș ultima sămânță de viață, şeful 
partidului naţional-ţărănesc tinde în orice îm- 
prejurare în chip constant, printr'o aplecare fi- 
rească, în spre soluţia care asigură un maximum 
de descompunere. 

Exemple? Dovezi? Pe lângă cele trei probleme 
politice fundamentale pe cari le-am analizat mai 
de aproape, toate gesturile d-lui Maniu se înca- ` 
drează în această formulă: felul în care şi-a 
constituit cabinetul; simpatia d-sale pentru e- 
lemente ca D. R. loaniţescu, Madgearu, Știrbey, 
fiecare reprezentând — din puncte de vedere 
deosebite — un maximum de descompunere; 
antipatia d-sale pentru elemente ca Grigore Iu- 
nian; felul în care a rezolvat” chestiunea ca- 
lendarului; intrigile pe cari în chip voit le-a 
întreţinut în partid şi în guvern; sinistrele și — 

în acelaş timp — ridiculele remanieri ale ca- / 


binetului; hibrida lege administrativă, monu- 
ment de incoherenţă şi de perfidie; atitudinea 
d-sale în chestiunea Vaida şi Mihai Popovici; 
felul- în care — personal, de o impecabilă co- 
rectitudine — a ştiut să acopere operaţiuni ne- 
delicate. petrecute sub regimul d-sale şi a îngă- 
duit amestecul surprinzător al-unor oameni cari 
îi stăteau aproape în chestiuni cu cari nu aveau 
nici o legătură; soluţia la care s'a oprit în cazul 
Stere... Şi peste toate aceste şi atâtea alte ges- 
turi, persoana d-lui Maniu însăşi: o ocnă de 
ambiţii neputincioase, 0 pungă care distilează 
venin, amorţind, paralizând, desagiegând totul 
în“ juru-i — singura formă sub care poate. stă- 
pâni. 
Aci stă de altfel nodul tragic al acestei stranii 
şi, câtă va vreme, enigmatice figuri a vieţii noa- 
stre publice: conştient de neputința sa creatoare, 
d. Maniu este biciuit totuşi de o ambiţie bol- 
năvicioasă; care îi depăşeşte cu mult posibili- 
“văţile şi care îl obligă să recurgă la orice — 
fie chiar şi la sugrumarea vieţii — numai ca 
să-și ostoiască setea de stăpânire personală. 

Este, în. adevăr, o tragedie. 

Dacă ea ar privi numai pe un om, pe d. Ma- 
nju, poate că. 0 îndatorire creştinească ne-ar 
îndemna să-i stăm alături; în acelaș fel în care, 
tu om sănătos, strecori, cu 0 strângere de inimă, 
cocainomanului torturat, de lipsă, praful alb. 

Dar nu e cazul. Vijiul cocamomanului se hră- 

i doar din trupul acestuia. Ambiţia d-lui 
aniu se desalterează însă din viața noasträ. Ea 
A vlaga unei nații întregi, şi nu lasă în urmă 
ec t ochi împăienjeniți, creiere cu mușiță, brațe 

vlăguite şi căzute. Asta e! i 

“Dar atunci; noi — în slujba d-lui Maniu? 

Nu. - | 

i A : 
ra a decile, devotate şi fervente în 
apt e unei mari puteri creatoare — ori când! 

5 zi pa nostru tânăr, cald și sănătos, jertfă 
inutilă și besmetică într'un act d iri 

nui le vam — 
nici odată! ri 

De „aceea, proclamăm cu aceeaș convingere 
tie şi cu aceaș hotărire ce nu cunoaște 
frica, cu care statornic am mărturisit aci pentru 
isbânda adevărului şi a vieţii: 

3 Sera unei vieți publice românești sănătoase 
şi rodnice nu va fi cu putință decât după elimi- 
narea politică a d-lui Maniu. 

23 Iulie 1930 


Iuliu Maniu — om politic. 


EPILOG 
Noi şi Ardelenii 


E Nefasta acţiune de dezagregare exercitată de 
E Maniu asupra vieţii noastre publice, în scopul 
de a-şi asigura o stăpânire personală cât mar 
largă şi mai nediscutată, poate fi urmărită şi 

studiată pe un caz tipic: felul în care șeful par- 
tidului națioanl-țărănesc a organizat legăturile 
dintre noi şi ardeleni. Cazul merită și altfel a 
fi cercetat mai de aproape, el referindu-se la 
una din problemele esenţiale ale noului stat ro- 
mânesc. 

Intre noi şi ardeleni sunt, de sigur, simţitoare 
deosebiri: structurale. Nu din punctul de vedere 
al valorii noastre respective. Căci sunt unele a- 
şezări mai bune la ei, după cum sunt altele mai 
bune la noi. Dar am trăit istoriceşte — şi în- 
trun fel şi spiritualicește — sub latitudini deo- 
sebite, şi bucuriile sau vicisitudinile noastre au 
fost, respectiv, altele. 

Dar deosebirile acestea dintre. ei şi noi nu sunt 
atât de categorice, și mai ales nu sunt atât de 
esenţiale, încât iubirea să nu poată arunca peste 
ele punți de legătură. Şi iarăș nu se poate spune 
că aceste legături nu au fost dorite și de o parte 
şi de alta a munţilor. A fost însă întotdeauna 
cineva care sia pus deacurmezișul acestor do- 
rinţe şi a sabotat ori ce încercare de apropiere. 

Voiu înfățișa aci experiența mea personală; 
alţii o vor face, dacă o vor, crede de cuviinţă 
şi de nevoe, pentru ei. Contactul meu cu con- 
ducătorii vieţii publice ardelene, mwa dus încă 
dela începutul acestor relaţiuni la convingerea 
că o înfrățire a vechilor generaţii nu este cu pu- 
tinţă; îi cunoșteam și pe ai lor — şi pe ai noş- 
tri; şi îmi dădeam seama că oamenii nu mai au 
destulă elasticitate spirituală şi sufletească, pen- 

tru a se putea adapta nouilor împrejurări. Nu 

mi-a fost greu să constat însă că deoparte şi 
de alta se ridicau două generaţii nouă, pline de 
hotărire, de spiritualitate şi de avânt între cari 
o înţelegere şi o. legătură erau nu numai cu 
putinţă, dar chiar cald dorite. Aci se putea lucra 
deci. 

Prilejul s'a şi ivit curând de tot. Pe un. 
special, e adevărat, dar s'a ivit. Urmând îndem- 
nuri spontane — şi neconcertate, dacă-mi adue 
bine aminte — tineretul naţional-ţărănist de o 
parte, „chemăriştii” de alta, m'au solicitat să-i 
ajut într'o operă de organizare a nouei generaţii, 
Preocupările mele lăuntrice cari, o mărturisesc, 
primează, — sunt de altă natură decât politica, 
Am stat deci, în fața acestei propuneri; mult la 
gânduri; cu dorința intimă de a mă ţine departe 
de asemenea întreprinderi. Chemarea însă s'a 
repetat; și încă, cu atâta sinceritate şi deschidere 
de suflet, încât am crezut că nu mai pot refuza 

Am fost, deci, să văd pe „mai marii” lor: 
Era o acțiune nouă, și nu aș fi vrut să fiu acuzat 
că... corup tineretul, ducându-l sub alte steaguri 
decât cele naţional-ţărăniste. 

Am văzut întâiu pe d. Mihalache. Mi-a strâns 
mâna. . 
A Am văzut apoi pe d. Vaida. Două ceasuri şi 
Jumătate de vorbă; în care timp, printre tot 
felul de poveşti dela Curtea din Viena, am fost 
supus unui interogator în regulă. Pasă-mi-te eu 
mă purtam cu gânduri ascunse; şi d. Vaida; mu- 

sai, trebuia să le afle! A sfârşit zicând: da; şi... 
trimițându-mă la d. Maniu. 

Care ma primit surâzător şi dulce şi... 
trimis la d. Vaida. 

Am înţeles. Şi mam mai insistat. 

Curând după aceea sa ridicat însă în Ardeal 
spus-o atunci 
emnificativ şi 


m'a 


puternica mișcare a voinicilor. Am 
şi o repet acuma: este cel mai s 
mai însemnat fenomen politic dela răsboiu în- 
coace. Mişcarea trebuia însă definită, precizată, 
organizată; — spre maximum de efect. Am ho- 
tărit deci să fac o serie de conferințe în ţară şi 
în special în Ardeal, pentru lămurirea faptului. 
Şi am anunţat-o. Ideea a tost bine primită. Pro- 
babil însă că „prea bine”. Căci d. Vaida a în- 
ceput iarăş să-mi spună cum era la curtea din 
Viena, — şi iarăş ma trimis la d. Maniu. 
La care, evident, nu m'am mai dus. 


Ştiu însă că, după asta, unii chemăriști cari ` 


activau printre voinici au fost chemaţi la Bucu- 
reşti; ca să li se pună brutal alternativa: cu noi, 
sau cu... Nae Ionescu. Ridicul, nu? 

Ridicul şi nu prea. D. Maniu ştia, în definitiv, 
u nu hrănesc nici un fel de ambiţie 


că personal e 
ţa mea nu voiu fi 


politică; era sigur că în via! 


nici deputat, nici ministru, nici — doamne fe- 
reşte! — şef de partid. Deci nu de... concu- 
d. Maniu. 


rența mea politică avea a se teme 
Era însă ceva: faptul că eu eram unul dintre 
cei câțiva tineri „regăţeni” cari cred în necesi- 


tatea şi au luptat pentru unificarea spirituală şi 

politică a țării. Iar prin aceasta eu amenințam 
interesele d-lui Maniu şi ale generației sale. 
Căci Ardealul este o unitate închisă, a cărui 
reprezentanță e constituită îi monopol şi dată 
în exploatare d-lui Maniu și a lor săi. Orice 
spărtură în zidurile acestei cetăţi, orice poartă 
deschisă înspre zările românismului integral, este 
un act de dușmănie, personală în potriva d-lui 
Maniu. Înţelegere directă dela om la om, dela 
suflet Ja suflet,. dela generaţie la zenerako? Nu 
se poate! Totul prin d. Maniu; care lasă să 
treacă doar atât cât crede şi vrea el, — adică 
mar cât nu amenință câtuș de cât calitatea d-sale 
e singur reprezen i f 
a me pi miere tant autorizat, rege neîncoro- 
Nu cunosc o generaţie cu un mai sigur in- 
stinct politic şi cu o mai impresionantă putere 
de acţiune, decât tânăra generaţie ardeleană. Nu 
o spun acum pentru prima oară. Dar în acelaş 
tinip nu cunosc o generaţie mai comprimată 
politiceşte de înaintaşii ei, ca aceasta. De ce? 
D. „Maniu trebue să-și asigure stăpânirea necon- 
diţionată, — şi orice personalitate care se ri- 
dică, poate ameninţa solidaritatea de sclavie po- 
litică pe care o exploatează d. Maniu. Să se 
ridice; dar trecând prin ciurul „șefului” şi pur- 
tând fierul stăpâniei lui! ie 
Dar toate astea — pentru ce? Este d. Maniu 
purtătorul unui nou ethos? Reprezintă d-sa po- 
sibilități de înoire a vieţii publice şi a spiritua- 
lităţii româneşti? Aduce o competență deose 

bită în rezolvarea problemelor de iT Simte 
în el însuş o chemare messianică 
ai e Regimul d-sale și “generaţia d-sale arde- 
leană s'au dovedit cel puţin tot aşa de venali, 
prevaricatori, incapabili, gata la orice tranzac- 
ţie, lipsiţi de avânt, de spirit de jertfă, de in- 
teligență, de talent şi de spiritualitate, ca şi 
regățenii noştri cari au deţinut până acum ma- 
rile situații politice. Atunci? Ap 

E clar: d. Maniu sabotează orice încercare 
de unificare politică şi sufletească între noi şi 
ardeleni, pentru că numai dușmănia între noi 
şi ei — pe care în Ardeal d-sa o întreţine sa- 
vant — îi poate asigura situaţia (și beneficiile) 
de singur reprezentant autorizat al Ardealului. 

Aci ca şi în altă parte, pasul hotăritor nu se 
poate face decât trecând peste cariera politică 
a d-lui Maniu. 


24 Iulie 1930 


Criza partidelor politice 


1. PARADOXUL DIALECTICEI PARTIDELOR 
ŞI PARTIDUL DE MASSE 


Se pare că scoaterea din circulaţie a partide- 
lor politice, care e cerută, sau în. orice caz re- 
comandată, de unele personalităţi proeminente 
ale vieţii publice şi de o parte din presă, soluţie 
care găseşte un ecou din ce în ce mai larg în 

cercurile opiniei publice, a început să  îngrijo- 
reze pe unii din oamenii noștri politici. „Drep- 
tatea”, „Viitorul” şi „Indrepiarea” — oficioasele _ 
partidelor de guvernământ, ca şi confrații cari 
trăesc' în apele căldicele ale unui vag sentimen- 
talism democratic, se ocupă stăruitor — şi nici 
decum ca de un „subiect de vacanță”, de această 
problemă. Ba, ceva mai mult, se pare chiar că 
d. Duca — se putea altfel! — după audiența 
la Palat (semnificativ, nu?) ar 'fi propus, sau 
ar avea de gând să propună, o coaliţie a par- 
tidelor de guvernământ cu scopul de a împie- 
dica instituirea unui »guvern personal”, 

Chestiunea este deci acută şi ea merită a fi 
luată în .considerare. Credem însă, din capul’ 
locului, că discuţiunea ar câştiga şi în preciziune 
şi mai ales în rezultate practice, dacă părțile în 
prezenţă şi-ar da mai mult seama de coeficien- 
tul de relativitate al tezelor lor respective, şi 
ar concede că atitudinea dogmatică şi categorică 
pe care o păstrează astăzi: e fundată mai mult 
în necesitățile polemice, decât. în realităţile po- 
litice şi sociale. : 

Cu alte cuvinte: adversarii sistemului parti- 
delor politice ar trebui să nu uite că aceste par- 


‘tide s'au născut în chip natural din condiţiile 


de viaţă ale statelor moderne -— şi că, întru 
atâta întru cât sunt fenomene naturale, organe 
în organismul societăţii, este pur și simplu ab- 
surd să li se nege existenţa şi să se preconizeze 
suprimarea lor. È 

Iar partizanii acestui sistem sunt tot aşa de 
datori să-şi aducă aminte că, întru "atâta întru 


cât sunt organe, partidele politice sunt pasibile | 


de „crize”, în cari funcțiunile lor să fie sus- 
endate. í } 

In cadrul acestor încercuiri metodice să cer- 
cetăm deci problema. 

S'a spus că un partid politic este o realitate 
dialectică. Aceasta însemnează că existenţa unui 
singur partid politic este un non sens. Partid 
însemnează, doară, parte; şi stă în însăş natura 
părţii să nu epuizeze întregul. Intrun fel; iar 
în altul, partidul are, prin definiţie, o structură 
polemică; el opunându-se unui alt partid. 

Ca orice organizaţie polemică însă, un partid 
trebue să fie dogmatic, exclusivist şi intolerant. 
El nu poate admite nici discuţii, nici tranzac- 
ţiuni asupra țelurilor pe cari le urmăreşte, asupra 
punctelor de vedere pe cari le reprezintă. Pen- 
tru acelaş motiv, el este dușmanul hotărât al 
oricăror veleităţi de spirit critic. Acesta repre- 
zintând întotdeauna un ferment de disoluţie şi 


sfârșind, mai curând sau mai târziu, prin a pro- ` 


voca o spărtură în solidaritatea şi disciplina par- 
tidului. 

Unitate de luptă deci, partidul e obligat să 
posede anumite resorturi, în virtutea cărora el 
se diferenţiază de celelalte organizaţii analoage 
şi în conformitate cu cari el urmăreşte victoria. 
Aceste resorturi pot fi de două feluri: exterioare, 
ţelurile către cari se îndreaptă, idealul. pe care 

vrea să-l realizeze; sau lăuntrice, deosebiri struc- 
turale, de mentalitate, de factură. (E dela sine 
înțeles că exterioare sau: lăuntrice, aceste forţe 
nu se exclud ci, în cele mai multe cazuri cola- 
borează, sau chiar se condiţionează). 

In virtutea ţelurilor lui sau în conformitate 
cu indicaţiile ineluctabile ale structurii lui, un 
partid dă, deci, lupta politică. Pentru ca să se 
realizeze. Să observăm însă că în momentul în 
care s'a realizat, adică în momentul în care şi-a 
înfrânt adversarul, partidul politic şi-a subscris 
propria sentinţă de moarte. Căci de îndată ce un 
partid e, în adevăr, o „realitate dialectică”, el 
nu -poate exista decât prin opoziţie cu un alt 
partid; — deci încetează el însuș de a fi, în 
momentul în care, prin victorie, şi-a distrus pro- 
tivnicul. 

Este exclus ca un asemenea rezultat, înfrânge- 
rea definitivă a adversarului, să se poată obţine, 
fără. ca partidul învingător să nu aibă de partea 
sa massele, sau — ceeace, în fapt, e tot una — 
marea majoritate a elementelor politice active. 
Aşa fiind însă, în momentul în care o organizaţie 
politică şi-a distrus adversarul şi a rămas defi- 


nitiv stăpână pe situaţie, ea — încetând a mai 
îi un partid politic — se identifică cu însăş 
stara”. 


Iată deci că viața politică normală ne poate 
duce la un moment dat, principial cel, puţin, 
la înlăturarea partidelor politice. 

Consideraţiile acestea nu sunt numai teore- 

tice. Atât bolşevismul din Rusia, cât şi — în 
altfel — fascismul în Italia, nu sunt altceva 
decât regimuri instituite după mecanismul schiţat 
mai sus. 

Noi înșine trebuia să ajungem întro situaţie 
analoagă; dacă partidul naţional-ţărănesc era în 
adevăr un partid şi d. Iuliu Maniu un om po- 
Jitic. Acesta este sensul istoric al acțiunii noas- 
tre, când recomandam transformarea partidului 
național-ţărănesc într”o organizaţie de masse şi 
instituirea dictaturii masselor. (lar în lumina a- 
cestor consideraţii apare şi semnificaţia cu ade- 
vărat istorică a „bandelor” de voinici, pe cari 
anumiţi teoreticieni” nu le pricep nici astăzi). 

Este evident că dictatura masselor și corela- 
tivul ei, inexistența partidelor politice, nu re- 
prezintă o poziţie echilibrată şi ca atare stabilă. 
Intoarcerea la vechea formulă, a partidelor po- 
litice, este oarecum fatală. Dat fiind că este im- 
posibil ca, mai curând sau mai târziu, să nu 
înceapă a se produce diferențieri. în această 
massă, identificată cu ţara. Tocmai de aceea, 
şi pentru a evita eventuale sguduiri, noi am 
propus încă din Ianuar 1929 în această foaie, 
ca — în cazul în care dictatura masselor ar 
fi fost instituită — să se încurajeze în chip 
normal lipsa de omogenitate a partidului. naţio- 
nal-ţărănesc, în scopul de a se înlesni polariză- 
rile cari ar fi dus în mod. natural la formarea 
nouilor partide. (Cât a înţeles d. Maniu din a- 
cest proces politic, se vede din faptul că ne-a 

chemat, ca să ne demonstreze că... nu se ceartă 
nimeni în partid!) 

Ori cum ar fi însă, se pot identifica momente 
în procesul istoric, în care partidele politice nu 
există. Că această inexistenţă a partidelor — rea- 
lizată pe căi absolut. normale — nu se poate 
menţine cu vremea decât prin forță (Mussolini) 
sau prin teroare (Stalin) asta e o altă chestiune. 
Am dovedit ceeace nu trebuesc să uite oamenii 
de partid: că partidele politice nu sunt — în 
procesul normal istoric — realități cu existență 
perpetuă, și că stă în însăș natura partidului 
politic ca la un moment dat el să dispară. 

Era să fie chiar cazul nostru. Nu a fost însă. 
Cazul nostru e deocamdată altul. Il vom cer- 
ceta. 


30 Iulie 1930 


Criza partidelor politice 


II. PARTIDUL DE CADRE ȘI MASSA ELEC- 
TORALĂ MOBILĂ 


Dacă natura dialectică a partidului politic duce, 
după cum am arătat, la o luptă categorică şi 
la o victorie care sfârşeşte — în chip destul de 
paradoxal —, prin a suspenda existenţa orică- 
rui partid politic în genere, nu e mai puţin a- 
devărăt că, în marea majoritate a cazurilor 
partidele politice nu se distnig reciproc, ci eo: 
există. j 

Coexistă de sigur, întrun fel, ca unități în 

luptă, atâta timp cât victoria care să le suprime, 
întârzie. Dar mai coexistă şi altfel: în sensul 
în care, de pildă, liberalii şi conservatorii şi-au 
trecut, în Anglia, unii altora puterea, sute de 
ani dearândul. 

Asta înseamnă că, în afară de posibilitatea 
strict logică, decurgând din chiar conceptul de 
partid, a urmăririi luptei până la capăt şi a su- 
primării vieţii de partid, posibilitate care, după 
cum am văzut, e de domeniul realităţilor, is- 
toria ne mai oferă cazul, — de fapt, nu de 
drept, e adevărat — al suportării reciproce a 
partidelor, al colaborării partidelor la existența 
lor reciprocă. Este cazul cel mai trequent, de 
altfel — care din această pricină pare şi cel 
mai normal — și pe care urmează să-l analizăm. 

Pentru ca două partide să se suporte reciproc, 
este neapărată nevoe ca în structura şi progra- 
mul lor să existe un minimum de puncte esen- 
tiale comune. Este posibil să se suporte, de 
pildă, două partide cari ambele lucrează în ca- 
drul constituţiei şi cărora această constituţie le 
e un cadru destul de larg pentru desfăşurarea 
acţiunii lor. Nu se vor suporta, ci vor merge la 
soluţia radicală, de ex., comuniştii şi partidele 
burgheze, — după cum în Franţa monarhiştii 
nu pot“îngădui existenţa partidelor republicane... 
decât de nevoe. (Un asemenea partid radical 
ar constitui la noi țărănismul, dacă ar fi conse- 
quent desvoltat şi organizat). Celelalte partide 
însă, se suportă. 

lar coexistența lor este posibilă, prin faptul 
că ele reprezintă, fiecare, organizaţiuni cu inte- 
rese limitate; care în nici un caz nu pot ajunge 
la punerea în chestiune a structurii şi fundamen- 
telor statului. Statul există — așa cum există; 
în forma lui dată şi codificată; rostul partidelor 
politice este, ca atare, să găsească formulele po- 
litice cari să asigure acestui stat — considerat 
ca absolut şi deci imuabil — un maximum de 
rendement. Funcțiunea partidelor politice este, 
deci, clară: ele au datoria să găsească, în cadrul 
unui sistem care le şi defineşte ființa, soluţiu- 
nile technice cele mai potrivite la diversele pro- 
bleme cari se pun spre rezolvare. 

În această a doua eventualitate deci — a 
coexistenţei şi îngăduirii reciproce a partidelor — 
viaţa publică prezintă două elemente constitutive: 

1. Două sau mai multe partide politice admi- 
ţând toate un program minimal comun (consti- 
tuţia sau în genere forma statului); diferenţiân- 
du-se prin sistema prin care înţeleg să gospodă- 
rească forţele statului (programul propriu fie 
cărui partid); având fiecare la îndemână un 
număr de cadre mai mult sau mai puţin fixe; 
şi bucurându-se de anumite aderenţe în masse, 
cari adèrențe nu  constituesc în: nici un caz ò 
majoritate de guvernare. ? 

2. O massă electorală neutrală, nefnserisă în 
vreun partid, sau nevotând întotdeauna cu ace- 
laş partid, care se hotărăște după oportunități 
şi care, după cum se alătură aderenţei stator- 

nice a unuia sau altuia dintre partide, contribue 
la constituirea majorităţii de guvernare. 

Nu e greu de înţeles că aceste două elemente 
sunt absolut necesare unui regim politie bazat 
pe existența unor partide politice reale. 

Să vedem însă, acum, care e situaţia dela noi. 

Două sau mai multe partide politice admi- 
tänd toate un program minimal comun (în speţă, 
constituția): avem. 

La aceste partide — cadre mai mult sau mai 
puţin fixe: avem. 

Aderenţe în masse, cari aderenţe nu constituesc 
în nici un caz o majoritate de guvernare: avem: 

Insă: 

1. Nu există programe proprii fie cărui partid. 
Partidele noastre politice trăesc -într'o anarhie 
programatică de nedescris: partidul liberal le- 
giferează în cadrele mentalității şi sistemei 80- 
cialiste; partidul național-țărănesc îşi însuşeşte 
punctul de vedere al burgheziei liberale; iar 
partidul poporului înscrie pe steag: muncă, lega- 
litate, cari pot constitui o metodă formală, dar 
nu şi un program substanțial de guvernare. 

Aşa fiind,. ceeace poate aştepta țara dela a- 
ceste așa zise partide este cel mult o capacitate 
technică oportunistă de guvernare, şi nu diferen- 
tieri sistematice, programatice în opera de gos- 
podărire a statului. 

2. Pe de altă parte: există, de sigur, o massă 
electorală neutrală, neînregimentată în partide, 
care e singura în stare să dea unuia sau altuia 

dintre partide majoritatea de guvernare. Din 
nefericire însă pentru partizanii sistemei parti- 
delor politice, această massă mobilă nu e la 
noi în stare să se hotărască după motive obiec- 
tive, ci, după cum se ştie, e zestre guvernamen- 
tală: ea votează întotdeauna cu guvernul. 

De unde urmează cu. necesitate: că într'o ţară 
unde partidele politice nu se diferenţiază pro- 
gramatic şi unde indicaţiunile pentru ordinea 
succesiunii la putere a acestor partide nu se face 
prin iniţiativa massei electorale neutre, nu se 
poate vorbi de un regim al partidelor politice. 

Ce drept au aceste partide ca să ceară totuș 
permanentizarea sistemului ? 

Nici unul! i 

Şi vom arăta de ce. 


31 Iulie 1930 


Criza partidelor politice 


II. INTRE „ECHIPELE DE LUCRU” ȘI GU- 
VERNUL PERSONAL 


Față de pretenția: partidelor politice româneşti 
că permanentizarea regimului lor constitue sin- 
gura formulă normală a vieții publice şi că orice 
încercare de a se recurge la un guvern personal 
echivalează cu o lovitură de stat, am arătat aci: 

1. Că suspendarea existenţei partidelor politice 
poate să fie, la un moment dat, iun fenomen 

cu totul normal — din*punctul de vedere al 
procesului istoric — decurgând din însăș natura 
dialectică a partidului politic. 

2. Că existenţa partidelor politice ca instru- 
mente de guvernământ e condiţionată: a) de 
diferenţiarea programatică a acestor organizaţii, 
b) de putinţa indicării ordinei de succesiune la 
guvern prin acţiunea autonomă şi spontană a 
unei masse electorale neutrale. 

3. Că, în ţara noastră, aceste două condițiuni 
esenţiale nu sunt împlinite. ă 

i am făgăduit să revenim cu amănunte lămu- 
zitgare. Să o facem deci. 

Este clar că, de îndată ce partidele politice nu 
oferă nici programe politice diferenţiate, nici a- 
derenţa clară a majorităţii massei electorale, și 
de îndată ce această majoritate este constituită 
prin anexarea zestrei guvernamentale, — în ţara 
românească dăinuieşte de fapt o situaţie alọ că- 
rei caracteristice sunt: 

1. Ficţiunea regimului parlamentar, 

2. Inexistenţa unor criterii obiective pentru 
stabilirea ordinei de succesiune a partidelor la 
guverne. Cu alte cuvinte: ý 

Pentru ca cineva să guverneze, are, desigur, 
nevoe de majorităţi partâmentare. Dar aceste ma- 
jorităţi parlamentare şi le creiază ori ce partid 

Jitic de îndată ce e la guvern. De unde ur- 
mează că, nu guvernul depinde de majorităţi, ci 
majorităţile de guvern. Sistemul acesta, aşa de 
înrădăcinat în viaţa noastră publică, încât a fost 

adoptat chiar şi de d. Maniu, deşi nu avea în 
acel moment (1928) nici un interes să o facă, 
echivalează însă cu recunoașterea implicită a 
inexistenţei efective a partidelor. politice. Nu 
insistăm însă. Ci revenim la fapte. 

Cine stabileşte formal, la noi, ordinea de succe- 
siune la guvern? Regele. Care după cum se ştie 
„numeşte şi revoacă pe miniştrii săi”. Dar sta- 
bilind ordinea de suceesiune, deci acordând unui 
partid politic mandatul de a forma guvernul, 
Regele îi acordă tot deodată, prin zestrea guver- 
namentală și majorităţile parlamentare. 

Așa fiind, tot jocul politic se reduce, în ma- 
terie de succesiune la guvern, la hotărirea Re- 
gelui. 

Ce'elemente obiective se oferă însă reflexiunii 
regale, în momentul în care Suveranul trebue 
să ia o hotărire? Ă 

Aderenţe electorale? Nu. De îndată ce procen- 
tul în această inaterie îl dă zestrea guverna- 
mentală. 

Atunci, ce? Partidele politice, de sigur. Dar 
partidele politice, ca partide, cu programe, sis- 
teme şi metode diferenţiate? Nu. 

Atunci? Să nu ne. înşelăm singuri. Sau să nu 
ne lăsăm furați de prejudecățile obicinuite ale 
vieţii publice. Singurul lucru real pe care ni-l 
oferă partidele politice este o echipă de lucru. 
Fiecare șef de partid posedă o asemenea echipă 
din care poate constitui ori când un guvern. 
Atâta tot. Nu trebue să se supere nimeni, dar: 

„şef de partid” însemnează, la noi, exact atâta 
cât însemnează un „vătat” în portul Brăilei. Ai 
un vapor de încărcat, te adresezi unuia din „vă- 
tafii” portului; care, cu echipa lui, îţi încarcă va- 
porul. Ai o ţară de guvernat, te adresezi unui 
şef de partid; care din echipa lui îţi constitue un 
guvern cu care gospodăreşti apoi țara. 

Criteriile de selecțiune? Ele nu pot fi decât 
absolut personale şi subiective. Pentru motivele 
pe cari le-am arătat. Dar atunci pe ce se ba- 
zează oare. pretenţia partidelor ca numai lor 
să se adreseze Regele când are de format un 
guvern? Precum se vede, — pe nimic. 

Singurul argument al partidelor ar fi că ele 
prezintă echipe de lucru mai omogene şi mai 
ajustate. Ar fi, analog, cazul unei echipe de 
foot-ball, de .pildă, care sa antrenat mai multă 
vreme şi a îsbutit să stabilească o anumită cohe- 
ziune între membrii ei. Argumentul nu ar fi, 
principial, lipsit de valoare. Numai că, în-practică, 
noi constatăm că d. lunian nu e de loc,ajustat” 
cu d. Vaida sau cu d. Maniu; şi că în schimb d. 
Madgearu ar fi grozav de ajustat cu d. Duca. Aşa 
că şi acest argument cade. i 

Neexistând însă criterii obiective de selec- 


ţiune, iar Regele fiind silit să acorde mandatul . 


de guvernare — şi cu el odată şi zestrea guver- 
namentală — după aprecieri personale. su- 
biective, urmează că chiar adresându-se unui 
partid, Regele tot tot un guvern personai con- 
stitue. Așa că nici măcar această funcțiune nu 

îndeplinesc la noi partidele politice: de a acoperi 
coroana. Faptul este atât de adevărat, - încât, 
la noi, de câte ori un partid crede că a stat prea 
mult în. opoziţie începe să atace. Coroana care 
nu se hotărăşte să trimită la plimbare guvernul 
în funcţiune. s 

Dar dacă aşa stau lucrurile, de ce să nu fim 
odată sinceri cu noi înşine? De ce să susținea 
că Regele nu are dreptul să facă guverne (ori- 

um personale) decât prin intermediul şefilor de 
partide; şi să nu recunoaştem că El se poata 
adresa în acest scop şi altor persoane, cari re- 
prezintă ceva prin valoarea lor personală — cum 
ar fi d-nii Prezan, Iorga, Titulescu de pildă — 
Şi nu numai decât prin activitatea lor de vătafi ai 
vieţii publice! f 
` Partidele politice vor avea dreptul să ridice 
pretențiile pe cari le formulează astăzi, atunci 
când vor fi cu adevărat partide politice — pro- 
gramatic diferenţiate — şi când va exista o 
opinie publică autonomă şi “spontană. 

Până atunci, guverne. de partid sau guverne 
de personalităţi, reprezintă formule politice de 
o egală îndreptăţire; şi liber este Regele — şi 
anume sub exact aceleaşi responsabilități: — să 
se hotărască pentru o- formulă sau alta, după 
cum Il îndeamnă libera Lui judecată şi simțul 
pulsului vieţii, care hălăduieşte în EL. 

3 August 1930. 

DE LA „SĂMĂNĂTORUL” 
LA NOUL STAT ROMÂNESC 


Atitudinea protestatară şi surprinderea mani- 
festată de partidele politice față de puternica 
mişcare de opinie publică împotriva regimului 
partidelor, dovedesc o dată mai mult, dacă mai 
era nevoe, totala lipsă de înţelegere a oamenilor 
vechiului regim, față de . transformările spiri- 
tului public şi de noua problematică a statuilui. 

Dacă acceptăm premisa — pe care 0 soco- 
tim astăzi suficient fundată — că criza parti- 
delor politice nu este, într'un fel, decât reflexul 
imediat al crizei statului, atunci militanţii re- 
gimului partidelor vor fi obligaţi să recunoască 
deschis, că „lupta” care se dă astăzi, nu e decât 
punctul de ajungere al unui întreg proces de 
transformare spirituală, iniţiat cam acum treir- 
zeci de ani; şi anume de d. Iorga, prin „Sămă- 
nătorul”. 

“Statul „modern”, statul liberal, statul parti- 
delor politice, a avut, de sigur, 'şi anterior re- 
zistențe de întâmpinat. Ele porneau, pe deoparte, 
din lagărul conservator care nu urmărea însă 
decât menţinerea unor anumite privilegii şi a 
unei situaţiuni de fapt care nu mai putea ţine 
piept curgerii vremii; — pe de alta, din la- 
gărul culturalilor cari își dădeau seama că ritmul 
şi cadrele în care se desfășoară viața statului 
nostru duceau în chip fatal la sugrumarea spi- 
ritualităţii. 

Unii şi alții, conservatori și junimiști, nu. a- 
duceau cu ei însă un program pozitiv de gu- 
vernare și nici un principiu creator pe a cărui 
desfășurare să'se poată construi un stat. Acţiunea 
ziaristică a lui Eminescu, singurul om public 
care, în această perioadă a gândit organic — 
şi încă şi el numai timid —, a rămas izolată; 
cu atât mai mult cu cât nici nu a ajuns la o 
formulă matură de expresivitate. i 

Primul deci, care a isbutit să arunce funda- 

mentele adevăratei civilizații româneşti a fost 
profesorul Torga, şi anunie în acțiunea între- 
prinsă la „Sămănătorul”. Meseria, temperamen- 
tul şi structura lui spirituală îl indicau de altfel. 
Și astfel am aflat că statul românesc şi civili- 
zaţia românească nu se pot ridica decât pe au- 
tohtonism, adică pe punerea în valoare a speci- 
ficului românesc, și nu au decât un isvor de ali- 
mentare — clasa ţărănească. 
"Mişcarea dela „Sămănătorul” a deviat insă. 
Trecută' în mâinile „poporanișştilor” dela Iași, ea 
a luat forma hibridă a unui ţărănism încadrat 
în formele democraţiei contractuale apusene, cu 
puternice reflexe din lumea materialismului is- 
toric. , 

Iar partidul țărănesc, început în 1918—19 sub 
cele mai bune auspicii, a degenerat și el prin 
imixtiunea lipsită de înţelegere a. patru elemente 
de falsificare: 

1. social-democratismul saint-simonian al d-lui 
dr.. Lupu, 

. 2. liberalismul de metodă materialist. istazică- 

a d-lui Madgearu; . Zu i 
3. poporaniemul, chaotic ruso-german al d-lui 

Stere, şi 

4. juridicismul şi legalismul josefinian, de cea 

mai artificială şi mai pură „Aufklărungspbiko- 

sophie”, a d-lui Maniu. 

Era însă imposibil ca marele adevăr fixat 
şi formulat. de d. Iorga să nu rodească. Neu- 
tralizat, prin accidentele mai sus amintite, in 

“ planul realizărilor practice, el a fost cu atât mai 
activ în mişcarea ideilor. Aci se încadrează: 

1. lupta în potriva spiritului şi "mentalități 
liberale — care e un fapt permanent în istoria 
României moderne, dar care s'a adâncit și, siste- 
matizat sensibil după răsboiu; 

2. noua mişcare ortodoxă care în fond nu este 
decât o reacțiune împotriva spiritului secular 
înstăpânit în metafizică şi al cărui punct de a- 
jungere trebue să fie — mână?n mână, de altfel, 
cu. neo-scolastica. — neutralizarea spiritului pro- 
testant. al renaşterei pe care s'a construit. civili- 


zaţia, actuală europeană şi — artificial — şi cea 


românească; 

3. necesitatea de ase ajunge la manifestări: do 
artă şi cultură specifice, formulată — în chip 
ceva cani... programatic şi normativ, e drept —- 
prin autobtoniem. ; 

Incepută pe baze modeste şi insuficient de 
eficace, dar cu remarcabilă preciziune progra- 
“matică în 1919 la „ideea Europeană”, această 

mișcare spirituală și-a găsit expresiunea stator- 
nică și sigură în două organe de publicitate: 
„Gândirea” şi „Cuvântul”. Revista  internaţio- 
nală de sinteză ortodoxă „.Logos”, care a trebuit 
să-și suspende apariţia după două numere, foarte 
impunătoare de altfel, se încadrează tot 'aci. 

Mișcarea aceasta însemnează o nouă formulă: 
şi anume formula generației noastre. Nu am in- 
ventat-o noi. Ea se ridică în chip necesar din 
structura noastră! şi. îşi cere, împotrivă tuturor 
întârziaților, realizarea. Că această realizare va 
trebui să se răsfrângă în chip imediat şi asupra 
așezării statului, de asta nu se mai poate îndoi 
nimeni, 

Cel dintâiu care a intuit-o și a formulat-o — 
noi nu suntem decât glossatori! — a fost Neculai 
Iorga. El ne-a definit generaţia, el ne-a pre- 
cizat drumurile. De aceea, ori pe unde ne-am 
afla. alături de el sau... împotriva lui, noi, ge- 
neraţia răsboiului, căreia îi cade în sarcină crearea 
noului stat românesc, suntem PROMOȚIA TS- 
TORICĂ NECULAI IORGA. 

Ce reprezintăm? PRIMATUL SPIRITUALU- 
LUI. Mai exact: depăşirea „economicului” prin 
spiritual”. 

«Iar celor cari s'ar întreba dacă a sosit vremea 
acestor realizări, le vom aminti că în fruntea 
ţării stă astăzi Regele Carol al II-lea, al cărui 
program de tinereţe a fost CULTURALIZAREA. 
Adică programul generaţiei noastre. á 

Asta dă de gândit și celor mai tnțepeniți, nu? 

13 August 1930. 

A FI „BUN ROMÂN” 


Intâmpinarea, plină de dorința sinceră a unei. 


lămuriri, pe care colegul meu de învăţământ, 
d. prof. Frollo, a publicat-o în această foaie 
în apărarea românilor catolici, ne dă prilejul să 
revenim asupra unor chestiuni pe cari noi, la 
„Cavântul”, le socotim drept fundamentale. 

D. Frollo se întreabă surprins şi, oarecum, în- 
durerai: de ce şi de unde îndârjirea unor cer- 
curi ortodoxe împotriva românilor de confe- 
siune romano-catolică? Adică cum, un catolic 
nu poate fi un „bun român”? Şi nici nu mai 
aşteaptă răspunsul ; căci dreptatea atitudinei 
d-sale îi apare ca evidentă. 

La prima impresia, — de sigur! Dar numai la 
prima. impresie. Căci, în fond, chestiunea aşa 
cum e pusă de d. Frollo, și în genere de toți 
românii catolici sau numai catolicizanţi, este cu 
mult prea puţin precisă pentru a putea con- 
tribui la lămurirea problemei. 

In adevăr, oricât de paradoxal sar părea, toţi 
românii catolici sunt în măsură a răspunde vic- 
torios la întrebarea dacă uri catolic poate fi un 
„bun român”. Nici unul însă nu se opreşte la 
chestiunea mai simplă — dar cea revelantă — 
dacă un catolic poate fi „român”. Et pour cause! 
Căci a fi „bun român” este, sub raportul etnic 
şi spiritual, mai puţin decât a fi „român” pur şi 
simplu. Dar ceeace în adevăr atinge miezul pro- 

blemei noastre, nu e chestiunea bunului român, 
ci a românului. 

Să ne lămurim. „Bun român” este o noţiune 
foarte vagă, foarte complicată. şi foarte confuză. 
Ea închide un element de valorificare morală, 
unul de încadrare politică, şi în ultimă analiză, 
unul de apartenenţă spirituală. 

Bercu Solomon, din târg dela Pașcani, care 
munceşte de dimineaţă până'n noapte, care își 
plăteşte regulat birurile şi e respectuos de le- 
gile ţării, care a fost în războiu şi şi-a împlinit 
însărcinările cu convingerea fermă că e dator 
să o facă, este de sigur un „bun român”. 

Samuel Micu, cărturarul ardelean care a mers 
după învăţătură la Roma, a adus de acolo do- 
vada latinităţii noastre şi a contribuit ca nimeni 
altul la definirea, la delimitarea conștiinței noa- 
stre naţionale, este iarăși un. „bun român”. Şi 
tot așa, pentru a ne ţine în istorie: 

Ion Brătianu-tatăl care a construit armătura 
statului românesc modern și urmărit, cu o pu- 
tere vie încă în copiii lui, înstăpânirea româ- 
nilor asupra statului şi avuţiei din coprinsul lui, 
a fost un „bun român”. r 

„Buni români” toți aceşti trei, fără îndoială. 
Dar şi români? Aci e nodul chestiunii. Să nu 
mai vorbim de Bercu Solomon, săracul, — deși 
poate cel mai patetic dintre toţi. La el situația 
e clară: „bun român”, adică: bun cetăţean al 
statului român, în cea mai largă accepţiune a 
cuvântului. Pentru asta însă, nu e nevoe să fii 

numai decât român, nu? După cum nu e Bercu 
Solomon; deși nu este exclus .ca acesta să fi 
murit în războiu, cu liniștea detașată şi lipsită de 
retorism a celor cari au conștiința împlinirei unei 
datorii faţă de o realitate colectivă care îi în- 
globează şi îi depăşeşte. ; | 

Cazul lui Samuel Micu e ceva mai complicat. 
Călugărul acesta papistaș este unul din ctitorii 
conștiinței româneşti. S'ar putea oare pune la 
îndoială românismul lui? Şi totuș, se poate. Eu 
nu vreau să cercetez aci dacă Samuel Micu a 
fost sau nu român cu adevărat. Cred însă să 
pot afirma că nu e nevoe să fii român, ca să 
faci ce a făcut Micu. 

Iată, mai anul trecut ne-a cercetat aci în Bu- 
curești un englez, colonelul Wedgwood. Wedg- 
wood este un englez de baștină. Neamul lui fa- 
brică porţelanuri de vre-o două sute de ani. Colo- 
nelul nostru este însă... ziarist. Poate că puţini 
oameni au făcut pentru conștiința etnică și pen- 
tru naționalismul evreu, cât a realizat Wedg- 
wood, acest stăruitor şi îndărătnic militant al 
sionismului. Care e însă situaţia lui? 

Dacă ar fi locuit în Palestina, ar fi fost, de- 
sigur, un „bun evreu”. Este el însă pentru -asta 
și evreu? Evident, nu! 

„Iată, deci, cum cazul lui Samuel Micu de- 
vine irevelant. 

Mai rămâne cel al lui Ion Brătianu-tată]. E- 
xemplul colonelului Wedgwood este şi. aci ho- 

tăritor. S'ar putea totuş ca el să nu epuizeze 
fondul chestiunii; deaecea vom insista. 

E incontestabil că Ion Brătianu a voit să fie 
român. A voi să fii român: nu însemnează însă 
şi a fi român. A fi român, însemnează o. stare 
naturală, o formulă de echilibru a existenţei 
din care decurg, prin „însăș desfășurarea vieţii, 
amımite forme. Un bob de et d dacă îl îngropi 
în pământ, la umezeală, încolțeşte şi dă fir. Un 
anumit fir, cu o anumită desvoltare, necesară, 
mai dinainte determinată de î îngăş structura ho- 
bului de grâu. Aşa'se petrece şi cu „românia” 
noastră. A fi român însemnează a avea o anumită 
plămadă, din care decurg cu necesitate absolută, 
anuinite atitudini şi gesturi, Voința noastră nu 
are nimic de zis în această împrejutare; pen- 
irucă noi nu ne putem depăşi în chip. normal 
pe noi înşine decât încetând a mai fi noi-inşine. 

Prin urmare: Ion Brătianu-tatăl a construit 
statul nostru modern. Este acest stat în adevăr 
românesc? Dacă da, atunci, desigur, Brătianu a 
fost în adevăr român. Dar dacă statul nostru 
modern nu e cu adevărat românesc? Atunci lu- 
crurile se schimbă: Ion Brătianu a fost „bun 
român”, adică a avut cele mai bune intenții 
pentru poporul şi statul nostru, — dar „român” 
nu a fost. După “cum nu e grâu sămânţa care 
sfârşeşte prin a purta un spic de orz. 

„Iată deci adevăratul cadru al problemei. Ca- 
tolicii români zevendică pentru ei calitatea de a 
fi „buni români”. Es ist zu viel des Guten. Noi 

ne-am mulţumi numai cu răspunsul la o în- 
trebare... mai modestă: Buni români puteţi fi 
şi, desigur, sunteţi. Sunteţi însă şi români? 

O vom lămuri tot noi. 


30 Octombrie 1930. 


A fi „bun român“. 
NOI ŞI CATOLICISMUL 


“Dacă Părintele Russu nu ar fi astăzi episcop, 
ci ar continua să conducă la Blaj foaia greco- 
catolică „Unirea”, este sigur că articolul meu 
de ieri şi în genere toate consideraţiunile cari 
vor urma pe această temă ar fi căpătat o în- 
tâmpinare cu deosebire virulentă. Aşa, avem cel 
puţin certitudinea că o discuţie, dacă va fi, se 
va păstra în limitele unui respect reciproc şi 
a unei bune credințe cari singure pot înlesni, 


dacă nu un acord — cel puţin o lămurire cin- 
stită a punctelor de vedere cari stau în pre- 
zenţă. 


Eu recunosc că tema e extrem de delicată. 
Şi că pentru niște oameni ca rumânii catolici- 
zanţi, catolici de-abinelea, sau numai „uniţi” 
cari sunt încredinţaţi nu numai că ei sunt ro- 
mâni cu adevărat, dar că reprezintă forma emi- 
nentă a românismului, şi cari consideră absenţa 
noastră dela închinarea față de Roma drept una 
din cauzele stării noastre de înapoiere, iar „uni- 

rea” ca una din binefacerile cu cari Dumnezeu a 
învrednicit neamul nostru, — afirmaţia care se 
desprinde deja din rândurile mele (că anume 
ar fi o antinomie sau cel puţin o incompatibili- 
tate între câlitatea de român și cea de catolic) 
poate apărea drept iritantă. Cum însă nu scriu 
ca să irit, şi cu atât mai puțin ca să insult pe 
cineva, ci numai ca să lămuresc, nu pot evita 
această discuţie pe care o socotesc ca purtând a- 
supra uneia din cele niai de seamă probleme ale 
spiritualității româneşti; cu atât mai mult cu 
cât discuţia îmi e oferită de catolici. 

Și revenind la... berbecii noştri; pentru a 
strânge mai deaproape problema vom repeta cele 
ce, credem, am stabilit: că anume poate fi ci- 
neva „bun român” fără ca neapărat să fie „ro- 
mân”; calitatea aceasta de bun român fiind oare~ 
cum exterioară românismului și neindicând de- 
cât o atitudine, să zicem, amicală, afirmativă 
faţă de realitatea românească. i 

De aci urmează, însă, că romano-catolicii nu 
dovedesc nimic în legătură cu tema pusă în 
discuţie, atunci când stabilesc că un catolic poate 
fi şi „bun român”. Pentru a-și justifica situaţia 
de români și catolici, şi mai ales pentru a crea 
o îndreptăţire atitudinii lor categoric proseliste, 
ei ar trebui să arate că poţi fi catolic şi român. 
Asta însă, e mai greu de dovedit. Și iată de ce: 

A fi român, turc sau englez însemnează a sta 
într'un raport de apartenență și participare în 
acelaș timp, faţă de o realitate colectivă, na- 

iunea; care te depășește, dar care constitue în- 
săşi raţiunea suficientă a existenţei tale ca ro- 
mân, turc sau'englez. Realitatea aceasta colectivă, 
este, după natura ei, o unitate spirituală; iar după 
structura. ei organică, o comunitate. de iubire. 

(Formal — mai exact: fenomenologice, struc- 
tural, — există o isbitoare asemănare între na- 
ţiune şi: biserica. creştină). 

Aşa fiind, nu poate fi cineva român, de pildă, 
decât dacă participă în chip efectiv la „românia”, 
— dacă, cu alte cuvinte, „realizează. în còn- 
cret, în individual, structura organică spirituală 
a cărei depozitară în esenţial e națiunea noastră. 

„Naţiunile sunt însă realităţi istorice. Ele iau 
naştere în spaţiu şi în timp; şi sunt condițio- 
nate, ca atare, de tot ceea ce cade sub categoria 
individuaţiei. Atitudinea unui popor faţă de Dum- 
nezeu, felul în care el trăeşte nu numai legă- 
tura lui cu Divinitatea, dar chiar Divinitatea în- 
săș, face parte integrantă din structura intimă 
a naţiunii. 

Eu nu ignorez că, în abastă privinţă, există 
o cunoștință revelată din a cărei. codificare ies 
dogmele. Dar nu e mai puţin adevărat că deşi 
dogmele sunt, în ele înșile, adevăruri neschim- 
bătoare, absolute, — există totuș o istorie a 
dogmelor; ceea ce însemnează: că adevărul re- 
velat poate fi deformat prin presiunea realită- 
ţilor istorice. De aci şi existența diferitelor re- 
ligii şi a diferitelor confesiuni înlăuntrul unei 
aceleași religii. 

Noi nu discutăm aci chestiuni de religii, ci 
de etnicitate. Aşa fiind, putem să lăsăm la o 
parte întrebarea dacă există în genere cunoștință 


„revelată nealterată de intervenţia elementelor is- 


torice, sau dacă între catolicism şi ortodoxie 
prima sau cea din urmă reprezintă adevăratul 
creştinism. 

Ne e suficient, pentru lămurirea problemei 
in desbatere, să constatăm că există. catolicism 
şi ortodoxie ca realităţi istorice distincte, întâiu; 
şi al doilea, că in chip natural, istoriceşte, ro- 


mânii sunt, în marea lor majoritate — deci in 
normalitatea lor — prezentă şi trecută. orto- 
docși. 


Cu aceasta însă chestiunea e strânsă pe ul- 
tima ei poziţie: 

De îndată ce confesiunea, realitate istorică, 
face parte integrantă din cealaltă realitate isto- 
rică, națiunea, urmează că în definiţia noțiunii 
„român” și în constituția realității „român” intră 
ca notă, respectiv componentă, esenţială, orto- 
doxia. A fi român, nu „bun român”, ci român 
pur şi simplu, însemnează a fi și ortodox. In 
acelaș fel în care, de pildă, animalul „„caP” este 
şi „patruped”. 

Iată însă, unii români găsesc că ortodoxia nu 
e bună; şi trec la catolicism. Este evident că 
avem aface cu o operaţie de grefă, de altoire. 
Intrebarea este: în momentul în care am de- 
venit eu catolic, mai sunt și român? Cu alte 
cuvinte: a atiris această operaţie de înlocuire 

a ortodoxiei prin catolicism o componentă esen- 
țială, sau numai una accidentală a „rumâniei”? 
Sau mai simplu şi mai general: este confesiunea 
în genere, o notă esenţială a naţiunii sau nu? 

lată întrebare de care depinde soluţia antino- 
miei dintre universalismul romano-catolic şi par- 
ticularismul național.. 


31 Octombrie 1930. 


A fi „bun român”, 


SORȚII DE ISBANDĂ A NOUEI OFENSIVE 
CATOLICE 


Cineva îmi atrage atenţia asupra inactualităţii 
temei pe care am luat-o în desbatere. Inactuală? 
E numai o impresie. Și în orice caz, o judecată 
nu poate fi formulată acum asupra chestiunii, 
atâta vreme cât nu sau. văzut ultimele conse- 


cinţe. - 
Aș conceda altceva. Că discuţia e prea teo- 
retică, — prea abstractă. Asta se poate. Dar 


nu e nimic de făcut. Sunt cazuri în care tema 
ne impune și nivelul și maniera desbaterii. Și 
acesta e un asemenea caz. 

Criteriul de selecţiune a problemelor pe cari 
le luăm în cercetare este însemnătatea lor pentru 
așezarea naţiunii şi statului românesc, şi acui- 
tatea lor. Cari în ori ce caz nu pot fi puse la 

îndoială astăzi, când, incontestabil, asistăm la o 
bine nutrită ofensivă catolică. 

Personal, această ofensivă nu mă îngrijorează. 
Căci trăind de multă vreme în contact intim cu 
structurile realităţilor colective, îmi dau seama. 
de incompatibilitatea funciară care există între 
catolicism şi românie. Catolicii nu o văd: Şi nici 
nu-i interesează. Căci pentru ei o asemenea in- 
compatibilitate nici nu există. Orientată cu mult 
prea mult înspre ordinea seculară, interpretând 
„primatul spiritualului” ca un drept al papei de 
a patrona în chip direct tot ceea ce se petrece 
în „veac”, biserica romano-catolică îşi regulează. 
indulgența sau implacabilitatea mai adesea după 
interesele ei politice. Felul cum trăieşte cineva, 
legătura dintre om și Dumnezeu, GRADUL în 
care o trăiește, sunt lucruri de a doua mână. 
Important este adesiunea formală la domnia 
Sfântului Părinte; şi supunerea la autoritatea 
bisericii. Iicolo, — fiecare cum îl ajută Dum- 
nezeu. D-ta cetitorule, eu, sau altul ca noi sun- 
tem sceptici asupra autenticităţii conţinutului ro- 
mano-catolic de credinţă a unui Zulus; de pildă. 
Misionarul catolic, nu! Și nici Roma, cu toată a- 
meţitoarea ei capacitate de a despica. firul de 
păr în patru în discuţiile teologice. In această 
voită lipsă de spirit critic şi de preciziune stă, 
de altfel, şi puterea acţiunii ei proselitiste. 

Dar aci stă și slăbiciunea ei. Căci pornită să 
cucerească inși, ea riscă să neglijeze şi să piardă 
suflete. Neţinând seamă de elementul viu, con- 

“ret, istoric, catolicismul :se , poate aventura să 
'acă prozeliţi peste: tot pământul, dat fiind că 
pentru el nu există condițiuni istorice de reali- 
zare. Ori ce om poate deveni catolic. Iată con- 
vingerea .inebranlabilă a Romei. 

Poate însă în adevăr? S'a observat că pro- 
testantismul a făcut ravagii înlăuntrul bisericii 
romano-catolice; dar că a fost incapabil să rea- 
lizeze cel mai mic- progres în țările ortodoxe. 
Explicaţia nu stă în precelența ortodoxiei, cum 
le-ar plăcea unora din noi să creadă; ci întrun 
fapt mult mai simplu: în faptul că biserica ro- 
mano-catolică înglobase în sânul ei populaţii şi 
naţiuni cari structural nu se puteau încadra în 
doctrina catolică, — şi cari mai curând sau 
mai târziu trebuiau să se desprindă de ea, cău- 
tându-şi formele fireşti de viaţă religioasă. Căci 
oricât ar trece biserica romană cu vederea ten- 
dinţele particulariste — ce formă mai necato- 
lică voiţi, decât franciscanismul de pildă, care 
totuş e tolerat, ba chiar pronat, în catolicism !, — 
realităţile spirituale sfârşesc uneori prin a depăși 
această biserică; formula lor fiind alta. 

Faptul acesta însă, că înlăuntrul catolicismului 
s'a ivit larga mișcare de reformă a protestantis- 
mului, formează dovada peremptorie că o con- 
fesiune nu se poate întinde la infinit; ci că, din 
potrivă, ea îşi găseşte limite de expansiune în 
anumite împrejurări locale, istorice, cari deter- 
mină structuri fundamental deosebite — şi deci 

` — incompatibilităţi. 

Asemenea  incompatibilităţi struetwrale există 
însă, după convingerea mea; între: catolicism și 
rumânie. Căci catolicism: şi ortodoxie nu: sunt 
numai confesiuni. -prezintând anumite deosebiri 
dogmatice şi culturale; ci două valorificări fun- 
damental deosebite ale existenței în genere. Dife- 
renţele dogmatice sunt, aş putea: spune, punctele 
cele mai puţin deosebitoare. Marea. neînțelegere, 
incompatibilitatea, impenetrabilitatea' categorică 
dintre catolicism şi ortodoxie își au originile în 
altă parte: în structurile spirituale -istorice, con- 
crete, cari le formează suportul, înlăuntrul că- 
rora ele se realizează. ; 

Nu e deloc o întâmplare, deci,. că răsăritul 
Europei este ortodox, iar sud-vestul ei, catolic. 
Confesiunea face. parte integrantă - şi - e, oare- 
cum. determinată de'plămada sufleteastă a re- 
giunilor respective. Acesta e adevărul fundamen- 
tal în problema națiunii şi religiei: ele sunt 
realităţi corelative. i 

Suntem, ca atare, ortodocși pentri-:că. suntem 
români, și suntem români pentru că suntem or- 
todocși: j : 

Să devenim. catolici? Ca să devenim: catolici, 
ar trebui-să ne transformănr astfel sufletește. în 
cât să putem realiza catolicismul. 'Pransformarea 
aceasta: însemnează însă: renuiițarea Tæ istoria 
noastră şi la structura noastră spirituală. Cu alte 
cuvinte: renunțarea la românie. > ` 

Aci nw există o a treia poziţie: sau rămâi ro- 
mån. — și atunci catolicismul: tău ni e o rea- 

litate; sau devii catolic şi atunci nu mai eşti 
român. Cine crede altfel, se înşală. Realităţile 
sunt aci, — și ne putem controla. m 

„lată de ce nu mi-e teamă de noua ofensivă 
catolică. 


5 Noembrie 1930. 
Afi „bun român" 


ILUZIILE CATOLICIZANȚILOR 


Era natural ca, atunci când m'am hotărît să 
accept discuția provocată de. românii catolici pe 
o temă așa de delicată — dar şi de fundamen- 
tală importanță — să mă aştept la o replică. 
Cum însă îi ştiu pe catolicizanţii noştri oameni 
de cultură şi de dialectică, nu am crezut nici 
odată că cel dintâiu răspuns care îmi va veni va 
fi jalnic de confuz şi de puţin îndemânatec. Şi 
totuş așa s'a întâmplat. De unde, iată-mă în 
necesitatea ca —: așteptând ceva mai de seamă 
— să desbat obiecţiuni cari, între oameni cu 
simţul ideilor şi al argumentării, nici nu ar îi 
trebuit: să fie ridicate. O fac însă, pentru că a- 
cest moment polemic se. mişcă totuș pe linia con- 
sideraţiunilor mele. a i 

Obiecțiunea celor cari ar vrea să fie preopinen- 
ţii mei este simplă: se înșiră o serie de români 
de seamă cari au fost uniţi sau chiar catolici. 

şi mi se pune, victorios, întrebarea: ăştia ce sunt? 
nu sunt români? 

Ba, să presupunem, sunt români. Ei şi? Ce 
mi s'a dovedit cu asta? Că poţi să fii şi catolic 
şi român în acelaș timp? Nu. Pentrucă dacă eu 
isbutesc a stabili cu precizie suficientă că cutare 
ins, care-și zice catolic, e în adevăr român, am 
„datoria să-mi pun imediat întrebarea: dar e şi 
catolic? 

Căci, la urma urmelor, ce însemnează a fi 
catolic, sau a fi român? Este de ajuns a te numi 
Ionescu şi a avea act de naţionalitate românească 
pentru a fi român; ori a fi înscris.în controalele 
bisericii romano sau greco-catolice . pentru a fi 
catolic? Evident, nu. 

Sau poate că este duajuns a voi să fii român 
sau să fii catolic, pentru ca să şi fii una sau alta?! 
Mă rog, lucrurile astea trebuesc totuş odată lă- 
murite! Să precizăm: eu trăiesc în țara româ- 
nească; m'am născut din părinți români; sunt 
identificat, conştient sau fără să-mi dau seama, 
cu toată istoria și tradiţia. noastră; şi mai sunt, 
să zicem, mădular al bisericii ortodoxe. Reflec- 
tând însă asupra diferitelor confesiuni, eu ajung 
la încheierea că, de pildă, catolicismul e superior 
ortodoxiei. Şi, connsequent, trec la catolicism. 
Insemnează asta că eu sunt catolic? Cum adică? 
Apartenența efectivă la o categorie naturală să 
fie realizabilă printr'un act de voinţă? Atunci 
când eu am din naștere părul negru, e suficient 
să vreau a-l avea roșu, pentru ca să-l și am? 

Augustin Bunea, mi se spune, a fost nen 
şi a fost catolic. Ergo! Daţi-mi voe să ridic i 
umeri: să zicem că a fost român; de unde 
ştiţi că a fost şi catolic? Pentru că Va spuro 
el? Pentru că a crezut-o el? Pentru că a mărtu- 
risit-o el? Pentru că a vrut-o el? Asta nu este 
grea să spun cu asta? Iată răspunsul meu; 
sub forma unei probleme pe care am mai pus-o 
odată, ardelenilor, într”o conferință la Cluj, şi 
pe care acum o înfățişez catolicizanţilor. Se ştie 
că biserica ortodoxă este sobornicească și apos- 
tolească; pe când cea catolică — numai aposto- 
lească. Asta însemnează că pentru pravoslavnici 
adevărul nu e deţinut decât de o unitate colec- 
tivă — soborul, sinodul —; pe când pentru stà- 
tini” el e de natură individuală. De aci, la not 
ca autoritate supremă sinodul — reprezentanță 
colectivă, anonimă —, la ei papa, repreżentanță 
individuală, personală. TIR 
i ear ek, sunt o mulţime de catolici şi 
uniţi. Şi în Ardealul acesta, catolic sau ze a 
luat naştere o organizaţie politică, a „voinicii i 
Ştiţi care este caracteristica acestei mişcări, îvi i 

după toate informaţiile, în chip spontan e 

ral? O să vă surprindă: că ru are un șef. Mai 

mult: că nu admite un şef. În. privința aceasta, 
toate datele — adunate deia uniţi sau ortodocşi 

— sunt de acord: pretutindeni organizațiile de 

voinici, țărănești şi românești, au mers inspre 

reprezentanța colectivă şi anonimă, — și nu în- 

spre cea individuală și personală. 

Şi atunci mă întreb: cum se face că uniții din 
Ardeal — catolici, dragă Doamne! — merg în 
comunitatea de iubire a bisericii după catolici, 
iar în comunitatea de iubire a națiunii după... 
ortodocşi? Și cum se face că această structură 
a organizaţiilor de voinici nu a putut fi schim- 
bată nici chiar de intervenţia explicită a d-lor 
Vaida și Maniu? 

Ei, vedeţi? Țăranii ardeleni s'au pronunţat prin 
fapta lor pentru conducerea unităţii colective 
în potriva celei personale. Ei 'sunt, de siguri, 
români. Dar sunt şi catolici? 

În potriva acestui fapt au protestat doi oa- 
meni politici: d-nii Vaida și Maniu. Ei sunt, 
de bună seamă, catolici. Dar sunt și români? 

Să nu: mi se răspundă cu exclamaţii. Aci nu 
e vorba de obicinuinţe, de prejudecăţi, de inte- 
rese personale. Ci de fapte; şi de probleme; 
cari trebuesc gândite dela început, — tocmai 
pentru a evita erorile provenite din clişeu şi lene 
de cugetare. . 

A fi român; e o stare de fapt. A fi catolic e o 
stare de fapt. Ambele reprezintă anumite struc- 
turi organice cu precipitat spiritual. Intrebarea 
este: sunt aceste două structuri compatibile sau 
nu? Cum am vrea noi să fie, ce vrem noi să 
fim, — asta nu are nici o însemnătate. Insemnat 
e: cum este, şi ce suntem. lată nodul situației. 

De aceea toată acţiunea prozelitistă care nu 

ţine seamă de acest adevăr. fundamental se spri- 
jină pe o iluzie. In cazul cel mai bun. 


4 Noembrie 1930. 


LA INCHIDEREA UNEI DISCUȚII 


— Intre catolicism şi ortodoxie — 


Am pus coloanele acestui ziar la dispoziția 
catolicilor din România, pentru lămurirea punc- 
tului lor de vedére. La trei sau patru articolą 
ale mele, colegul profesor I. Frollo a răspuns 
cu opt. Imi va fi îngăduit să încheiu deci a- 

ă discuție. a 
ca apă că ea va fi mai strânsă și mai siste- 
' matică. Eu am făcut afirmații precise; şi scurte. 
Nădăjduiam să mi se răspundă la fel. D. Frollo 
a crezut însă necesar nu atât o precizare de po- 
ziții; pe cât mai ales o dovadă a falsităţii punc- 
tului meu de vedere. Trudă zadarnică. Pentru ca 
ortodozie şi catolicism sunt stări naturale 3 ea 
discuție noi ne putem deci cel mult învinge unul 
pe altul. Dar convinge, nu. Aşa fiind, eu voiu 
încerca să desprind din toată această discuție 
punctul litigios, ireductibil. Ca să priceapă lumea 
de ce nu ne putem înțelege. Şi să constate de 
rtea cul €. EE 
Pe Treo peste primele patru . articole ale d-lui 
Frollo, cari nu sunt revelante pentru teza pusă 
în dezbatere, şi cari se sprijină toate pe 0 con- 

fuzie între definiția naţiunii şi realitatea ei; de 
unde și cea de a doua confuzie între diferențele 
specifice ALE UNUI CONCEPT și elementele 
constitutive (esenţiale) ALE UNEI REALITĂȚI 
ISTORICE. Eu ştiu că de sute de ani catolicii 
sunt logicieni. Dar mai ştiu că îndeletnicirea 
lor îndelungată cu logica a degenerat uneori în 
logomahie; şi că „întrebuințarea” sofismei sau a 
paralogismului tot în logică se studiază. Şi pe 
urmă, în logică sunt şi eu în meseria mea. So- 
„câtesc deci că e zadarnic, să mai discuţi, atunci 
când, tu spunând că ortodoxia e element consti- 
tutiv a ceea ce se numește „rumânie”, ți se răs- 
punde că nu e adevărat, pentru că ortodoxia e 
element constitutiv și al „bulgăriei”, „rusiei” sau _. 
„sârbiei”! Se poate o miai categorică confuzie 
între nota specifică, după care se diferenţiază 
o noţiune întrun „gen”, și elementele constitu- 
tive ale unei realităţi? Eu spun: pentru ca un 
animal să fie cal, el trebue ca, între altele, el să 
aibă NEAPĂRAT şi patru picioare. D-l Frollo 
îmi răspunde: nu e adevărat... pentru că şi cânele 
tot patru picioare are! 

Să trecem deci la discuţia cea serioasă. Ea 
începe abia acolo, unde, d-l Frollo, recunos- 
când că apartenenţa la o naţiune nu poate fi 
un act de voinţă, declară — împotriva punctu- 
lui meu de vedere — că apartenenţa la o con- 
fesiune este totuș un act de voință. Așa pusă 
chestiunea, ea se reduce la afirmaţia că viața na- 
țională a unui individ este un fapt natural, pe 

câtă vreme viaţa lui religioasă, nu. In potriva 
acestei teme eu m'am înscris însă din capul lo- 
cului în fals; şi nu pot fi decât surprins că pers- 
picacitatea logică a preopinentului meu a avut 
nevoe de a pipăi terenul timp de patru articole, 
pentru a descoperi punctul nevralgic. Să ne de- 
limităm deci poziţiile faţă de acest punct li- 
tigios. i 

D-1 Frollo zice — şi cu el toţi catolicii — că 
învăţătura lui Christos e una; şi că, prin urmare, 
ådevărul învăţăturii lui e universal. Din această 
afirmaţie, care este netăgăduit valabilă, preo- 
pinenţii noştri deduc însă că acest adevăr unul 
trebue să fie văzut de toţi la fel. Trebue? Se 
poate. Și nici măcar nu zic că nu e posibil. 
Cine ştie ce va mai hotărî Dumnezeu cu noi 
până la sfârşitul „veacului”! Eu constat însă, 
că asta nu s'a întâmplat încă. Şi că adevărul în- 
văţăturii lui Christos unul e pentru ortodocși, 
altul pentru catolici şi, în sfârşit, altul pentru pro- 
testanţi. Şi ceeace e mai ciudat încă, fie care 
din noi din aceste categorii, suntem încredin- 
taţi că adevărul nostru este cel valabil; că ade- 
vărul nostru e absolut. Din FAPTUL acesta, pe 
care nu-l poate contesta nimeni, eu deduc că 
chiar dacă învăţătura lui Christos e una în ea 
însăş, trăirea ei, şi înţelegerea ei, diferă în timp 
şi spaţiu. Cu alte cuvinte: viaţa religioasă a unui 
ins, participarea lui la Invăţătură, este condiţio- 
nată istoriceşte. De unde eu conchid cu necesi- 
tate că apartenenţa la o credinţă este un fenomen 

natural. Dumnezeu mi-a vorbit, — de sigur. 
Dar eu nu Il pot înţelege decât cu facultăţile mele 
de OM, istoriceşte condiţionat. Pot eu deci în- 
văţa pe dinafară catehismul bisericii romane, 
şi pot declara cât voiu voi că sunt catolic; asta 
nu are însă nici o valoare, atâta vreme cât 
eu nu voiu fi trăit în condiţiunile istorice în cari 
sa desfășurat catolicismul, şi nu voju fi eu. în- 
su-mi produsul acelor: condițiuni. 

Cum adică? Până la 1518 germanii AU FOST 
efectiv catolici, şi de la acea dată AU DEVENIT: 
efectiv protestanți? Până la 1699 o parte din 
românii ardeleni au fost efectiv ortodocși; şi 
dela acea dată au devenit efectiv catolici? E 
o glumă! Mai drept e să. spunem, cred eu, 
că germanii nu àu fost niciodată efectiv cato- 
lici = ci întotdeauna protestanți —, şi că ro- 
mânii nu au devenit niciodată catolici — ci 
au rămas mereu ortodocşi —; chiar dacă unii şi 
alții ar crede-o şi declara-o altfel. 

Asta însemnează că formele de viață spiri- 
tuală nu se transmit și nu se impun; ci ele:se 
nasc pur și simplu. „Transmiterile” sunt în- 
totdeauna o impunere de forme arbitrare sub 
cari mocneşte realitatea (cazul protestantismu- 
lui). Forme arbitrare, pe cari de cele mai multe 
ori nu le înţelegem și deci nici nu le asimilăm. 
Dovada? D. Frollo însuș. Care nu ştie — şi 
întru atâta cât e catolic, nici nu poate şti £ 
ce e un sobor. D-sa spune, de pildă, că Aca- 
demia e un sobor. Intocmai ca tot apusul ca 

tolic — şi protestant, e drept — care și-a ima- 
ginat întotdeauna un conciliu ca un... parla- 
ment eclesiastic. De ce? Pentru că în apus nu a 
fost nici odată înţeleasă convenabil — şi, deci 
nici trăită — realitatea, vie în tot orientul greco- 
arab, cuprinsă în vocabula fneuma. Numai un 
exemplu! 

Vedeţi dar, toate îndemânările logice sunt de 
prisos. Intrebările cari circumscriu litigiul sunt 
precise: este viaţa religioasă a oamenilor un 
fenomen natural sau nu? Formele de viaţă spi- 
rituală ge nasc sau se transmit? Dacă nu, atunci 
avem. noi dreptate; și îi rugăm să ne lase în 
pace în ortodoxia noastră — atâta câtă este —,; 
după cum îi lăsăm noi în pace în catolicismul 
lor — chiar acolo unde nu e. 


17 Noembrie 1930 


„INTERNAȚIONALA” SUB GLUGA 


Sunt sigur că pentru o mare parte din ceti- 
tori, discuţia în jurul catolicismului a fost prea 


lungă. De aceea am şi scurtat-o, mărginindu-mă. 


în replica mea la un singur articol. Nu putem 
face însă acelaș lucru și faţă -de preopinenţii 
mei; pentru că sunt „gazdă, pentru că socoteam 
de datoria mea să îngădui adversarilor a spune 
tot ce au de spus, și — să o mărturisesc a 
cum — pentru o diabolică plăcere personală: 
am văzut din capul locului că teza adversarilor 

trebuia să ducă. la o fundătură, şi... îi aștep- 
tam. Așteptarea nu mi-a fost înșelată; căci cei 
cari au urmărit cu atenţie răspunsul d-lui Frollo, 
au putut înţelege -că pe acest cald și patetic 
credincios catolic îl paşte... excomunicarea: d. 
Frollo este, anume, evoluționist. lar, după câte 
îmi. aduc eu aminte, evoluționismul este la Roma, 
condamnat. x 

„Să fim bine înţeleşi: eu cel dintâiu apreciez 
îndemânarea dialectică a preopinentului meu. Re- 
cunosc în replica d-sale o bună școală catolică, 
a cărui tradiţie din nefericire începe să se piardă, 
şi care pe vremuri făcea bucuria mea intelec- 
tuală. Vă închipuiţi deci cu câtă plăcere urmă- 
ream meandrele unei discuţiuni, care îmi adu- 
cea aminte, într'un fel, strânsa disciplină de ex- 
punere . scolastică, ale cărei tradiții abia dacă 
le-a mai păstrat în vremea noastră un Garrigou- 
Lagrange. 

Dar pentru acelaș motiv, vă închipuiți cât de 
trist trebue să mă fi simțit, constatând că nici 
măcar această minunată cultură catolică nu mai 
e în stare astăzi să asigure cărturarului și cu- 
getătorului acea viziune organică a realităţilor, 
a cărei cea dintâi lege este corelaţia, şi care e 
singura cale de înţelegere a acestor realităţi. 
Dacă eu am acceptat discuţia cu catolicii noştri, 
e pentru că am crezut că între ei şi mine exista 
ceva comun: punctul de plecare; care, în speţă, 
nu putea fi decât unul: existența speciilor şi 
incapacitatea naturii de a le depăși prin varia- 

ţiuni lente. Este marele principiu - antievoluţio- 
nist pe care biserica romană și l-a însuşit în 
chip categoric şi pe care puţinătatea mea îl 
profesează încă de pe vremea când — ca orice 
biolog care se respectă — omoră broaşte ca să 
afle... secretul vieţii. 

Spre surprinderea mea, a trebuit să constat 
însă că punctul litigios, pentru care trebuia, 
până la sfârșit, să combat, era caracterul organic 
al unităţilor spirituale şi incapacitatea lor de a 
se transforma unele în altele; fapt pe care eu 
îl enunțam în formula: formele de viaţă spiri- 
tuală, condiţionate toate istoriceşte, nu se tran- 
smit, ci se nasc. 

Din nefericire neînţelegerea acestui fapt fun- 
damental, de care au dat, în discuţia noăstră, 
dovadă catolicii, este un fenomen cu mult mai 
general; care depăşeşte tema pusă în desbatere 
şi caracterizează un moment spiritual pe care 
în vremurile de faţă îl depășim; dar care e incă 
activ la` „bonzii”: noștri „intelectuali”, şi conti- 
nuă să ne terorizeze cu prestigiul lui „ştiin- 
tific”. 

Toată falsitatea și artificialitatea culturii ro- 
mânești, de aproape 100 de ani încoace, e re- 
zultatul încercărilor făcute la noi de a se trans- 
pune — nici măcar de a se transplanta deci! — 
în realitățile moldovalahe anumite forme de viață 
apusene cari acolo se născuseră în adevăr în 
chip organic. Iar -postulatul, presupoziția acestor 
încercări, a fost Întotdeauna convingerea că for- 

mele de cultură în ultimă analiză: de spirituali- 
tate — se pot transmite, şi, deci, importa. E- 
roare fundamentală, care s'a verificat pretutin- 
deni ca atare. 

Sunt încredințat că neamul nostru nu se va 
reculege, nu va lua cunoştinţă de el însuș, şi 
nu va isbuti să devină creator în ordinea spi- 
rituală, decât din momentul în care va pricepe, 
în sfârşit, că în această -ordine nu se poate con- 
strui decât pe baze autochtone, şi că ori ce 
import de idei — valabil, de sigur, în cadrele 
stricte ale techniciei — rămâne sterp şi duce la 
apariţiuni ridicule; rostul acestor idei importate 
neputând fi decât cel mult de „combustibil”, 
în nici un caz de „sămânţă”. 

Imi dau seamă, de sigur, de falsa perspectivă 
pe care o crează astăzi obicinuințele noastre și 
lenea noastră de cugetare, neputința noastră de 
a ne smulge unor tipare de gândire cari ne sunt 
cu violență impuse de aproape un veac. Asta nu 
mă va împiedica însă să afirm și să pun mereu 
ca temă de reflecţie pentru cei cari nu au pier- 
dut obicinuința de cugetare, faptul fundamen- 
tal că influenţele între culturi sunt numai a- 
parente, şi că ori ce cultură nu împrumută al- 
teia mai „înaintate” decât nume pentru realităţi 
proprii, originare, — sâmburele însuş, elemen- 
tul esenţial și caracteristic generator fiind prin 
însăș natura lui netransmisibil, netransformabil 
şi deci neasimilabil. i 

Iată convingerea noastră — cu adevărat „ştiin- 

țifică”, aceasta —; iată mărturisirea noastră de 
credinţă care trage o precisă linie de demarca- 
ție între noi şi toate internaţionalele din lume 
fie ele negre, albe, verzi sau roşii. Ar mai fi 
ceva de adăugat? Nu. 


18 Decembrie 1930 


PREJUDECĂȚI 


Un prieten mi-a trimis acum de curând car- 
tea. lui Boris Bajanow, Avec Staline dans le 
Kremlin (Paris. Les éditions de France) cu in- 
dicaţia că nu ar fi o carte obicinuită. Am çe- 
tit-o. In adevăr, obicinuită nu e. Bajanow a 
fost vreme de câţiva ani unul din cei mai in- 
timi colaboratori ai lui Stalin, și a luat: parte, 
în calitate de secretar, la şedinţele faimosului 
Politbureau unde se ţes — sau se coc! — des- 
tinele Rusiei de astăzi. Destăinuirile lui pot avea 
deci ceva în adevăr senzaţional; ca ale unuia 
care a văzut lucrurile din lăuntru în afară. 

Şi au chiar. Bajanow a apropiat pe toţi pu- 
ternicii republicei sovietelor; i-a văzut în inti- 
mitate și la lucru. Insemnările lui, de o preci- 
sie care nu lasă nimic de dorit, sunt noui ca 
fapte, şi proaspete ca impresie. Aflăm din ele 
o mulțime de lucruri noui, şi mai. ales înţele- 
gem altele mai vechi. Í 

Din nefericire însă, pentru carte, Bajanow ştie 
numai să vadă; dar nu să şi înțeleagă. Tuturor 

marilor întâmplări istorice din marea republică 
vecină, autorul acesta le iese în întâmpinare 
cu o înţelegere în cel mai rău înțeles al cuvân- 
tului burgheză; o judecată concretă și supără- 
tor personală; fără suflu și fără orizont revo- 
luţionar. În așa măsură, încât pentru răsturnă- 
toa ale evenimente de peste Nistru, el nu are 
altă unitate şi alt criteriu de. apreciere decât 
jurisdicțiunea şi morala noastră cotidiană, tă- 
iate ambele pe scurgerea normală a întâmplări- 
lor. Așa fiind comentariile şi explicaţiile lui cad 
întotdeauna alături de realităţi; şi nu isbutesc de 
fapt să lămurească nimic din forţele cari sunt 
la lucru în marea întoarcere rusească. i 

Ce credeţi dvs. oare că e Stalin, stăpân şi 
dictator peste destinele a 150 milioane de su- 
flete? Ne-o spune Bajanow şi ne-o dovedeşte: 
un om incult şi mărginit, respingător și lipsit 
de orice talent, neînţelegând absolut nimic, am- 
nezeu, stăpânit de o devorantă patimă a pu- 
terii. Și ca Stalin, întrun fel sau altul, — şi 
ceilalți. 

Eu presupun că Bajanow are dreptate. Mai 
mult: sunt sigur că Bajanow are dreptate. Mă 
întreb însă în. ce scop ni se spun toate acesta 
lucruri? Ca să fim desgustaţi de revoluţia ru- 
sească? Ori, poate, ca să ne convingem de ne- 
seriozitatea sau fragilitatea ei? Că revoluţia ru- 
sească nu va isbuti, sau mai exact că nu va is- 
buti. în intenţiile ei comuniste, asta o știm. Asta 

o știam înainte de începutul ei chiar, Şi o ştia 
orice om care nu e prostit de gândirea poziti- 
vist — »Ştiinţifică” și care nu poate crede în 
comunism pentru că crede în realităţile vii şi 
viabile. 

Dar asta nu are nimic de aface cu inteligenţa 
lui Stalin. In privința aceasta, Bajanow, ca orice 
om vechiu, înoată în prejudecăţi. Căci dacă stăm 
să judecăm lucrurile, aşa cum sunt ele, şi nu. aşa 
cum ne-am obicinuit noi să le vrem, în materie 
de politică inteligenţa conducătorilor e o pre- 
judecată; şi încă una gravă de tot, Noi, în ţara 
românească putem să o spunem; pentrucă am 
experimentat-o, şi am plătit-o scump de tot. 
Eu nu zic că Stalin nu 9 fi prost. Spun însă că 
asta nu interesează. De aproape opt ani, omul 
acest dispune de destinele Rusiei. Notaţi:. de. 
opt ani, într'o vreme de răsturnări și prefaceri 
continui. In aceşti opt ani, lucrurile au început 
în Rusia să capete o consistență. Se poate ca a- 
ceastă consistență să nu ducă înspre comunism, 
ci în altă parte. Dar ce e important pentru Ruşi 
oare? Să realizeze comunismul?, — sau să gă- 
sească o formulă politic-economică de echilibru 
(ori care ar fi ea) în locul celei a ţarismului, 
care categoric, nu mai mergea? 

Nu mă îndoiesc, Trotzki e mai inteligent; e 
inteligent şi talentat! Era însă de preferat ca 
republica rusească să fie astăzi stăpânită de 
Trotzki? Nu cred. Pentru că Trotzki fiind un 
om inteligent şi cu idei, şi aplicând întâmplă- 

rilor vechea concepție eroică a istoriei — după 
care un om cu voinţă poate face orice =e 
fi violentat realitățile, încercând să le păstreze 
în cadrul strict (teoretic!) al comunismului. Ar 
i ine? Hotărât, nu! 
pt ei fiind, cum zice Bäjanov, proh 
și neştiind ce e coniunismul, S'a' lăsat ca 
de împrejurări și a reacţionat dela caz la a 
după indicațiile imediate ale realităților. Sau 
poate că nici nu a reacționat de loc. Ceea i 
probabil,. a fost încă mai bine. Lăsând lucruri e 
să se așeze singure; el mărginindu-se a le în- 
i numai. ş 
E la deci toate aceste prejudecăţi la o 
parte. Istoria nu au făcut-o oamenii til re 
Inteligenţii și voluntarii cel mult dacă au fal- 
şificat-o şi au întors-o din drum. Nu vom e- 
xagera spunând că deşteptăciunea ar îi unim- 
pediment; nu. E- cert însă, că ea singură nu 
crează un drept la guvernare. B W 
Vreţi dovezi? Toată istoria polițică e. plină. 
Nu a fost oare Carp mai deștept de cât Ion 
Brătianu? Şi se poate continua. 


28 Ianuarie 1931 


TOT DESPRE PREJUDECATA INTELI- 
GENȚEI 


Scurtele mele însemnări în legătură cu cartea 
lui Bajanow asupra Rusiei lui Stalin și cu rolul 

proştilor în istorie, a provocat nedumeriri. Co- 
mentariile şi aprecivrile cari mi-au ajuns până 
acum nu sunt din cele mai măgulitoare; nici 
„pentru mine, — dar mici pentru autorii lor. 
Cel mai grav. lucru care mi se spune e că aș 
fi paradoxal. Să mă iertați, dar eu paradoxal 
nu sunt. Paradoxul e un lux pe care şi-l pot 
permite oamenii deştepţi cari, nu cred în nimic 
şi se complac în diletantism. Acesta însă nu e 
cazul meu; dacă nu pentru altceva, cel puţin 
pentru faptul că pentru mine viaţa e un lucru 
foarte serios, în care eu cred. 

Când am luat deci apărarea proştilor în poli- 
tică, împotriva „deștepţilor”, nu am vrut să fac 
paradoxe, ci să stabilesc adevăruri. Eu ştiu 'că 
în unele împrejurări prostia poate fi o pacoste 
şi o pedeapsă de la Dumnezeu. Ştiu. Căci meseria 
mea mă obligă adesea să umblu prin ponoarele 
filosofiei, şi îmi dau seamă ce dezastre şi ce 
nenorocire organizează în acest domeniu prostia; 
mai ales când e gravă şi serioasă. In filosofie 
prostia e însă fatală pentru tă ne aflăm în- 
trun domeniu specific inteligenţei. Nu însă a- 
celaş e cazul politice; care toată se mișcă în 
planul gestului creator. 

Pentru punctul meu de vedere pledează în 
primul rând realităţile — starea -de fapt. Căci 
înodând aci firul cu cele ce spuneam mai zilele 
trecute: nu a fost un Carp mai deştept decât 
Ion Brătianu bătrânul? Şi totuş, bine sau rău, 
Ion Brătianu a făcut incomparabil mai mult în 

țara românească, decât Petre Carp. O să spu- 
neți că acesta din urmă nu a fost lăsat să facă? 
Non-sens. Căci omul politic nu e lăsat sau îm- 
piedecat să facă ceva; ci îşi crează singur posi- 
bilităţile de acțiune. Cel care aşteaptă să fie 
lăsat a face, poate fi orice: vătăşel, slujbaş, ad- 
ministrator, — numai om politic nu. 

Om politic, asta însemnează în primul rând om 
de acţiune. lar ceeace de obiceju numim noi 
un om inteligent, e mai degrabă contrariul unui 
om de acţiune. Inteligența este prin natura ei 
o funcţiune analitică; ea despică realităţile, și 
pe cele pentru, și pe cele contra. Așa fiind, in- 
teligența pune frâne gestului. + “Ea: poate păzi 
de eroare și de insucces; dar în acelaș timp 
poate acționa inhibitiv; cum se întâmplă de 


fapt. 
Omul de acţiune trebue să fie destul de am- 
bițios, — pentru ca să aibă un resort lăuntric; 


dar şi destul de mărginit, pentru ca să nu-și 
dea seamă de puţinătatea puterilor sale. Şi mai 
ales, destul de prost, ca să nu poată face teorii. 

Marea pacoste a istoriei moderne au fost oa- 
menii inteligenţi şi teoriile lor. Mintea omenească 
e dela natură pornită spre generalizare. Ea por- 
neşte dela fapte siimple, şi se ridică repede la 
teorie. Din nefericire, de cele mai multe ori 
aceste teorii sunt false; pentru că faptul dela care 
sa plecat nu e esenţial. Omul însă crede că 
teoria lui primează, — şi că realitatea trebue 
pă i se supună. Sunt peste 300 de ani de când 

omenirea toată e victima unei „teorii”; aceea a 
individualismului; care a provocat, provoacă şi 
va mai provoca încă multe dezastre şi adâncă 
mizerie în toate ramurile existenţei umane. Cre- 
deţi că e ceva de făcut? Credeţi că din toată a- 
ceastă dezastruoasă experiență omenirea a În- 
văţat ceva? Nu. Noi rămânem mai departe vic- 
timile „inteligenţei”; așteptând să se îndure în- 
trun fel Dumnezeu de noi; şi să ne facă să 
uităm şi ce e inteligenţa, şi ce e libertatea, şi 
ce sunt drepturile omului. Dacă se va: îndura!... 
Da, da! Să nu facă teorii. Căci să ne înţele- 
gem: eu nu vreau să exclud pe oamenii deş- 
tepţi din politică; nu. Ci numai să feresc pe 
oamenii politici de panta «erorilor inteligenței. 
Care de cele mai multe ori duce din nefericire 
la teorie. 4 
Multă vreme hu am înţeles de ce d. prof. 
Iorga nu poate să sufere pe filozofi. Acuma ştiu. 
Pentrucă filozofii sunt prin execelență fabricanți 
de teorii; şi pentru că d. Iorga, inteligență suplă 
care se pleacă şi se mulează pe fiecare semn al 
vieţii, detestă teoria. Nu aţi băgat de seamă 
că toţi acei cari. cârâie pe urma d-sale îi aduc 
vina că ar fi inconsequent şi că se contrazice? 
Se contrazice! Ei şi? Par'că natura nu se con- 
trazice! Parcă eri nu a plouat, — și azi e soare! 
Dar, vedeţi, în această neîntelegere e nodul în- 
tregii chestiuni. Inteligența e orgolioasă şi rigidă. 
Ea vrea să se institue nu numaj în stăpân ab- 
solut, — dar şi în demiurg. Și greşeşte. Omul 

de acţiune însă stă prea în contact cu realităţile, 
pentru a-şi permite să se ţină de teorie. Autoritar 
faţă de oameni, el e umil față de realităţi; pe 
cari nu vrea să le violenteze; ci să le slujească 
eupunându-li-se; tocmai pentru a le putea folosi. 

Inţelegeţi acum ce n'a putut să priceapă Ba- 
janow în Stalin? 


31 Ianuarie 1931 


UN NOU FACTOR CONSTITUȚIONAL: 
„PARTIDUL 


In cuvântarea de analiză a situaţiei politice ți- 
nută Ja clubul naţional-ţărănese, cuvântare me- 
nită, probabil, a exprima punctul de vedere al 
acestui partid față de problemele momentului, 
d. Iuliu Maniu a emis, între altele, şi o nouă 
teorie a partidelor. Şi cu toate că sunt atâţia, 
„„constituţionalişti” astăzi cari şi-au luat nobila 
însărcinare de a veghea la intangibilitatea con- 
stituţiei în spiritul și litera ei, această teorie a 
trecut neobservată. O vom releva, deci, noi. 

D. Maniu spune: „Partidul nostru a fost tot 
timpul gelos de menţinerea programului său po- 
litic, ca şi drepturile constituţionale ale naţiunii 
(ah! gramatica d-lui Maniu!), dar şi de DREP- 
TUL SAU de a fi. consultat în privinţa persoa- 
nelor chemate să realizeze îmbunătăţirea situa- 
{iei financiare”. 

Iată, în adevăr, un fapt nou, pe care viața 

noastră constituţională nu Pa cunoscut încă: drep- 
tul partidului de a fi consultat la constituirea 
unei liste ministeriale făcute în afară de par- 
tid. Adică, mai clar: Regele. însărcinează pe o 
personalitate politică oarecare, cu formarea ca- 
binetului.. Ținând seamă de anumite. conside- 
raţiuni de ordin technic, tactic şi politic, acea 
personalitate își constitue o listă a cabinetului. 
Cunoscând spiritul şi litera constituţiei, d-ta, 
cu și altul ca noi, ne închipuiam că această listă 
e prezentată Suveranului şi că, dacă ea gă- 
seşte Inalta aprobare, guvernul e constituit. Nu? 
Nu. Căci, vedeţi, mai e şi d. Maniu. Care spune: 
pardon, eu nu am aprobat lista! Aţi constituit-o? 
Foarte bine! Fiţi buni, vă rog, şi prezentaţi-o 
aci la aprobare. Căci partidul meu are dreptul 
de a fi consultat în privinţa persoanelor chemate 
să realizeze... etc., etc.! 

Domnule cetitor, d-ta îţi vei fi închipuind 
că eu glumesc. Că am luat un pasagiu izolat din 
discursul d-lui Maniu, că Pam sucit, Pam învâr- 
tit, Pam citat trunchiat și până la sfârşit am 
isbutit să scot din el declaraţiuni aberative. D-ta 
crezi, adică, așa împăciuitor cetățean cum te 
afli, că d. Maniu face aci aluzie la practica con- 
stituţională următor căreia la o schimbare de 
regim Regele se consultă cu preşedinţii Corpurilor 
legiuitoare şi cu şefii de partide! Nu. Nu e vorba 
de asta. Consultarea la care te referi d-ta are 
cu totul un alt caracter. Ea poartă asupra si- 
tuaţiei politice în general, iar indicaţiile şefilor 

de partide se raportează la structura generală 
a viitorului cabinet; preciziunile se coboară cel 
mult până la persoana preşedintelui de consiliu. 
Aci însă e vorba de altceva; de „DREPTUL” 
partidelor de # fi consultate în privința „PER- 
SOANELOR” cari vor intra în cabinet. Şi pen- 
tru ca asupra acestui lucru să nu mai fie nici 
o îndoială, d. Maniu aduce toate preciziunile 
necesare. In adevăr; făcând istoricul crizei mi- 
nisteriale, șeful partidului național-țărănesc de- 
clară întrun loc în acelaș discurs: „Am fost 
apoi cercetat de d. Iorga, care mi-a sugerat 
ideea Să MĂ INVOIESC ` la schimbarea listei 
ministeriale, PREZENTATE DE D. TITULESCU 
ȘI APROBATĂ DE MINE în prezenţa d-lor Mi- 
halache și Madgearu. N'am putut satisface această 
dorinţă...” etc. 

E clar, nu? D. Titulescu a prezentat o listă 
ministerială. Cui? Evident, Suveranului. Lista a- 
ceasta fusese însă aprobată deja de d. Maniu. 
Sau cerut, totuşi, aşa reiese din text, anumite 
modificări. D. Titulescu a consimţit se pare. Dar, 
probabil, asta nu era deajuns: trebuia să se 
învoiască... şi d. Maniu. Cum însă d. Maniu 
nu a putut „satisface această dorință”, guvernul 
Titulescu nu s'a mai constituit. Vasăzică, nu am 
exagerat nimic: ca să se constitue un guvern 
în ţara românească, nu e suficient ca Regele 
să însărcineze pe cineva cu constituirea guver- 
nului și să-i accepte lista pe care acesta ar pre- 
zenta-o; nu; ci, mai e nevoe şi de aprobarea 

partidului naţional-ţărănesc. Iar aprobarea aceasta 
nu e o necesitate de fapt, cum din nefericire 
era, pe vremuri, necesitate de fapt în asemenea 
împrejurări, părerea lui Ion Brătianu. Ci apro- 
barea aceasta e un drept! 

Nu știu dacă, din expunerea mea, reiese în 
deajuns caracterul aberativ al acestor pretenţiuni. 
Vom observa însă că prin aceste „principii” 
d. Maniu încearcă o restrângere a puterilor re- 
sale. Nu era de ajuns deci că — după părerea 
parlamentariștilor noştri, părere a cărei îndrep- 
tăţire am văzut-o! — dreptul Regelui de a numi 
pe miniştri Săi era cenzurat de parlament! Nu. 
Mai era nevoe de o cenzură; şi d. Maniu a gă- 
sit-o: a partidului (d-sale)! 

Desigur că între toate atentatele la deplină- 
tatea funcţiunilor Coroanei, acesta. e cel mai a- 
beratiy. D. Maniu, superarbitru al actelor de 
inițiativă regală! Iţi stă mintea în loc! 

In aceste împrejurări repet însă întrebarea: 
intenţia d-lui Iorga de a restitui Coroanei drep- 
turile cari i-au fost sustrase, nu e, în asemenea 
condițiuni, prima îndatorire a ceasului de faţă? 


7 Mai 1931 


CINE URMĂREŞTE DICTATURA? 


Un prieten ma căutat telefonic ca să-mi 
spună... că mă înşel. Că, anume, formula poli- 
tică emisă de d. Maniu la clubul din strada 

Corăbiei şi analizată de mine eri aci — după 
care ar exista un drept al partidelor de a cen- 
sura actele: regale — nu ar fi a d-lui Iuliu 
Maniu, ci a fratelui d-sale, Cassiu. Nu știu nici 
acum dacă prietenul meu voia să glumească, 
sau vorbea serios. Formula e în ea însăș de aşa 
natură, încât ar putea fi şi a profesorului uni- 
versitar Cassiu Maniu. In speță însă ea e a ṣe- 
tului partidului faţional-ţărănesc. 

Dacă totuș faptul apare unora ca neverosi- 
mil, aceasta se datorește- împrejurării că multă 
vreme lumea românească s'a înșelat asupra ca- 
lităţilor de cugetător politic ale d-lui Maniu. De 
fapt, fostul preşedinte al consiliului nu e un cu- 
getător: Are, desigur, anumite calități de ordo- 
nare a ideilor şi incontestabilă metodă în dis- 
cuţie. Dar idei politice crescute din realităţile 
imediate sau esenţiale, și amplificarea acestor 
idei până la doctrină și sistem, iată bunuri inte- 
lectuale cari sunt cu totul străine d-lui Maniu. 
D. Maniu nu are idei, ideologice, doctrină, sau 
mai ştiu eu ce; ci pur şi simplu justificări ra- 
ţionate ale atitudinilor sale, justificări cari merg 
uncori până la formulă, şi dau, ca atare, impresia 
unei cugetări politice. 

Din nefericire însă, formulele acestea nu au 
rădăcini, nu rezumă realităţi; ci sunt, după îm- 
prejurări, doar paveze după cari se ascund ne- 
cesităţile de moment. Cazul amintit mai sus — 
dreptul unui partid de a censura actele regale — 
este o dovadă categorică a afirmațiilor noastre. 

Teoria aceasta nu a scos-o d. Maniu așa din 
capul d-sale. Şi, în principiu, nici nu este chiar 
aşa de absurdă. Sistemul e doară realizat în 
Europa; odată în Rusia, unde partidul comunist 
împlineşte rolul de arbitru suprem, pe deasupra 
tuturor elementelor constitutive ale republicei so- 
vietice; a doua oară în Italia, unde întreaga viață 
politică şi de stat e controlată de fascism. De 
ce nu s'ar realiza oare şi în România, și anume, 
în beneficiul d-lui Maniu? 

De ce? Pentru că nu se poate. D. Maniu ia- 
răş confundă situațiile. A controla viața politică 
a țării printrun partid, nu însemnează a asi- 
gura partidelor în genere anumite funcțiuni de 
arbitraj, — ci à institui dictatura unui partid. 
Căci numai aşa e posibil controlul de care vorbim 
D. Maniu îşi dă, instinctiv seama de acest fapt, 
atunci când d-sa cere: dreptul acesta de control 
numai pentru partidul d-sale (Cf.) Discursul de 
la club: „Partidul nostru a fost întotdeauna ge- 
los... de dreptul său de a fi consultat în privința 
persoanelor”... etc. Dar acelaş domn Maniu nu 
îşi dă seama că dictatura de partid nu se poate 
institui decât printr'un partid de masse. 

Şi totuş e foarte simplu, — și natural să 
fie aşa. Nu poate exercita un asemenea rol de 
arbitru decât un deţinător direct al „voinţei na- 
ţionale”. Această voinţă naţională nu-şi găseşte 
însă o exprimare colectivă directă decât: într'un 
regim politic de masse. Regimul care organi- 
zează în chip organic, unitar şi activ massele, 

poate pretinde, în adevăr, că are contact direct 
cu voința națională prin colectivitate, şi ca atare 
poate cere pentru această colectivitate controlul 
asupra vieții publice. 

O asemenea organizare activă a masselor, în 
scopul de a obține o exprimare directă și co- 
lectivă a voinţei naționale este însă şi imposi- 
bilă şi superfluă întrun regim monarhic; — 
pentru simplul motiv că în acest regim voinţa 
naţională își găseşte expresia ei firească şi com- 
pletă în Rege. 

Iată deci cum stau lucrurile, și iată ce nu în- 
ţelege d. Maniu. D. Maniu a trecut prin Italia 
şi — întors în ţară — a încercat să facă fas- 
cism. Căci asta reprezintă în fond pretenţia d-sale 
de a rezerva, partidului naţional-ţărănesc dreptul 
de control al vieţii publice: fascism. Surprin- 
zător, nu? Şi totuş e aşa. 

Foarte bine. Numai că d. Maniu uită sau nu 
știe — anumite lucruri: 

1. Că fascismul este un regim hibrid şi ne- 
viabil, pentru că păstrează monarhia, atunci când 


institue un instrument — partidul de masse; 
fasciile — care se substituește funcţiunilor co- 
roanei. 


2. Că partidul naţional-ţărănesc! nu e, în struc- 
tura lui, un partid de masse. El lar fi putut fi, 
şi în anumite împrejurări, ar fi trebuit să de- 
vină. In ce mă priveşte, eu am recomandat-o 
stăruitor în 1928—29, când lipsa Regelui vrå- 
etnic şi regimul regenței cerea hotărât un re- 

prezentant direct şi efectiv al voinţei naţionale. 
Atunci, d. Maniu nu a făcut-o, pentru. că-și te- 
mea situația: adevăratele partide de masse îşi 
cam schimbă șefii. Astăzi, când d-sa îşi caută 
alianţe împotriva monarhiei, ridică steagul dic- 
taturii partidului. Aşa o fi. Numai că nu se 
poate. Pentru că mai întâi ar trebui să organi- 
zeze partidul de masse; iar pentru asta ar trebui 
să organizeze partidul de masse; iar pentru asta 
ar trebui să deschidă pe față lupta împotriva mo- 
narhiei. Dacă are curajul, — să o facă. Dacă 
însă nu, — să isprăvească odată cu formulele 


astea perfide şi confuze. Pentru că e aberativ 


și ridicol. 
9 Mai 1931 
„AM FOST CU D-TA.../» 


Ca reacțiune la ultimele mele consideraţiuni 
în legătură cu manevrele politice ale d-lui Ma- 


niu, un vechiu prieten țărănist îmi trimite ur- 


mătoarele rânduri: . 

„Frate Naie, când toată lumea îţi dădea cu 
piatra, noi am fost cu d-ta fiindcă: 1. ni erai 
drag, 2. şi viaţa înţelegem să ni-o trăim, cu 
panaș. | 

„Azi când eşti mare, ai atâţia prieteni sinceri, 
încât ne poți jigni pe noi. Cerem iertare, mă, 
rog frumos, dar nu ştim de frică; nam ştiut 
eri, nu putem şti azi. Vorba e; ce va rămâne 

la d-ta din mărire! Păcat de tine să ne dai frip- 
turismul de azi. Ce va mai fi, — vom vedea”. 

Dacă nu ar fi formula de adresare „Frate 
Naie” (cu 4 litere) așa de categorică, mai că 
aș crede că rândurile acestea nu mă privesc. 
„Azi când eşti mare”, zice prietenul meu. Sunt 
„mare”? Nu văd. Sunt exact ceeace am fost 
intotdeauna. , Ba, ca să o mărturisesc sincer, mă 
simţeam mai „mare” înainte, 'când cu tovarăşii 
mei dela „Cuvântul” rămăsesem singur pe po- 
ziţie ca să apăr. un steag care nu fusese numai 
al meu, dar pe care alţii îl trădaseră, — decât 
astăzi când, lăsând altora grija‘ organizării cetăţii 
cucerite, eu m'am tras liniştit deoparte, aştep- 
tând cel mult vremea când va fi iarăşi treabă 
şi pentru mine. 

Am jignit pe cineva? Nu cred. Dacă cineva sa 
simţit în adevăr jignit, o regret sincer. In orice 
caz, eu linia mea politică nu mi-am schimbat-o. 
Dacă adevărurile scrise aci de mine jignesc as- 
tăzi, și anume tocmai pe cei pe cari îi bucura 
eri, asta nu din vina mea se întâmplă. 

lar cât despre „fripturismul de azi”, pe care 
eu aş fi dat, să-mi fie îngăduit a ridica din 
umeri, pentru că în adevăr nu înțeleg nimic. 

Există totuși un pasagiu în această mică epis- 
tolă amărât-sentinientală care se raportă în a- 
devăr la mine: începutul. „Când toată lumea îşi 
dădea cu piatra”, zice prietenul meu, „noi am 
fost cu d-ta”. Eh, domnule prieten, asta e numai 
pe jumătate adevărat. Căci de două ori am fost 

expus pietrelor: odată sub regimul d-lui Duca, — 
a doua oară sub cel al d-lui Maniu. Prima dată, 
e adevărat, dv. aţi fost cu mine. Dar a doua 
oară? 

Dar dacă aşa este, — atunci de ce aţi fost 
cu mine? Pentru că vă eram drag? Se poate. 
De ce însă vă eram drag când vă aflaţi în opo- 
ziţie, şi nu vam mai fost drag când Vaţi aflat 
la putere? Pentru că înţelegeţi să vă trăiţi viaţa 
cu panaș? Unde va fost însă panaşul de la 
Noembrie 1929 şi până astăzi? 

Ingăduie-mi să vorbesc deschis. Aţi fost cu 
mine — cum spui d-ta — nu pentru că vam 
fost drag și nu pentru că înţelegeţi să vă trăiţi 
viaţa cu panaș. Ci pentru că aşa au fost indi- 
caţiile intereselor şi ambițiilor dv. politice. De 
sigur, aţi fost cu mine şi la Februarie 1927, şi 
la Martie 1928 şi la 6 Mai al aceluiaș an. Aş 
spune ceva mai mult: am fost eu cu dv. Dar 
de pe urma acestei 'tovărăşii — spune, te rog, 
sincer, am folosit eu sau dv.? S'a realizat po- 
litica mea — care o bună bucată de vreme 
fusese a noastră — sau a dv., pe care până la 
sfârşit o descoperirăm identică cu cea a d-lui 
Duca? 

Aţi fost cu mine? Când? La moartea regen- 
tului Buzdugan? la alegerea d-lui Sărăţeanu? 
Vai! 

Eh, domnule prieten, eu: nu uit că în toamna 
anului 1929, când cu faimoasele destăinuiri ale 
d-nei Eliza I. I. C. Brătianu şi cu răspunsul meu, 

d. Madgearu, întors proaspăt din străinătate unde 
lansase vestita impertinenţă „eu nu stau de vorbă 
cu oameni neserioşi”, bătea cu pumnul în masă 
şi vocifera de se adunau funcţionarii pe la uşa 
cabinetului ministerial: „am să vă sugrum; să-i 
spui lui Nae că eu vă sugrum! Eu nu sunt Duca! 
Să încetaţi cu infamiile, că cu mine nu merge!” 
Infamiile erau, precum bine ştii, răspunsurile 
mele la scrisoarea d-nei Brătianu! i 

Şi pe urmă, — când aţi mai fost, vă rog, 
cu mine? La 4 Ianuarie 1930, când d. Maniu 
îmi confisca ziarul în care nu făceam decât 
să reproduc declaraţiile pe cari d-sa le făcuse 
în opoziţie? ; 

Sau în Februarie al aceluiaș an când mi se 
ofereau prin PRIETENI cinci milioane de lei, 
„bani pe masă”, cu condiţia să nu mai scriu 
nimic în anumite chestiuni? - 

Vezi, cinstite corespondent, politica mea a fost 
una. Un singur an de când întâmplările m'au 
aruncat într'o luptă pe care, mărturisesc, nu 
am dorit-o. Poţi afirma d-ta despre dv. acelaș 
lucru, — despre dv. toţi? Ai uitat pe d-nii 
Maniu şi Madgearu din noaptea de 6 spre 7 Iu- 
nie trecut? Ai uitat pe cei şase din consiliul de 
miniştri dela 7 lunie?. Ai uitat clipăle tragice 
ale acelei zile? Ai uitat -+ sau poate că. nu cu- 
noşti — pe d. Maniu din August 1930? 

Aţi fost cu mine! Ştiu că ai întrun foa?te 
înalt grad simţul ironiei. Nu credeam însă că 
îl vei exercita împotriva chiar a dv.! Vreţi să 

e 

fiţi iarăș, în adevăr, cu mine? Vă aştept. Măr- 
turisesc, nici nu am o mai vie dorinţă. Dar 
dacă o doriţi sincer, întrebaţi pe d. lunian ce 
aveţi de făcut; e singurul care a stat neclintit 
pe vechile poziţii în ultimii doi ani, — şi sin- 
gurul deci care vă poate iarăşi îndrumă. 


10 Mai 1931 


DEMISIA D-LUI MANIU 
I. Intre şef şi partid 


Demiterea d-lui Maniu dela conducerea parti- 
dului național-ţărănesc a provocat în anumite 
cercuri îngrijorare. Este incontestabil că ges- 
tul fostului președinte de consiliu îşi are impor- 
tanţa și gravitatea lui. Indreptăţeşte el însă în- 
grijorarea manifestată de unii în ultimele zile? 
Să vedem. 

Nu încape nici o îndoială, demisia aceasta nu 
e o simplă retragere din viaţa politică. Explica- 


ţiile şi discuţiunile urmate în comitetul de di- 


recţie al partidului, sunt destul de străvezii, pen- 
tru a nu acoperi intenţiile “d-lui: Maniu. D-sa 
se retrage într'o atitudine protestatară şi trece 
munţii pentru a organiza, deocamdată, rezistenţă 
pasivă. Asta nu poate surprinde pe nimeni; căci 
e o mișcare de şah care face parte din jocul d-lui 
Maniu cel înfrânt; în aşa măsură, încât noi, aci 
la „Cuvântul” nu numai că am prevăzut-o din 

vreme, dar i-am consacrat în. repetate rânduri 
articole întregi. Şi nu ştiu cum, dar am impresia 
că surprinși şi îngrijoraţi sunt astăzi tocmai cei 
cari pe acea vreme credeau că noi facem intrigi 
nereuşite. 

Prin urmare d. Maniu a făcut gestul pe care îl 
bănuiam. Ce vrea d-sa, ştim deci. Intrebarea 
însă e: ce poate d-sa. Principial, un asemenea 
afirmat-o şi altă dată, iar împrejurările n :-au 
verificat — nu poate avea consecințe sta:or- 
nice decât actul politic care răspunde unor rea- 
lităţi generale şi fireşti. Voința arbitrară a unui 
om nu poate devia decât pentru un timp scurt 


` istoria; care-și reface repede curgerea normală. 


Intrebarea care se pune astăzi deci, şi care sin- 
gură e cheia problemei nou create, este: are 
gestul d-lui Maniu o fundare obiectivă, în fapte, 
sau nu isvorăşte el, în primul rând, decât din 
necesitatea de a-și ameliora o situaţie personală 
dificilă? Iată nodul chestiunei; a cărui deslegere 
ne îngădue să apreciem chiar de astăzi posibili- 
tăţile de succes ale nouei politici iniţiate de frun- 
tașul ardelean. 

Să începem prin a observa că scrisoarea de 
demisie către d. Mihalache stăruie în chip a- 
proape indiscret asupra unităţii desăvârşite a 
partidului naţional-ţărănesc şi asupra legături- 
lor sufleteşti și de bună tovărăşie politică sau 
altfel existând între d. Maniu și restul partidului. 
Corespund asemenea afirmaţii realităţii? Nu. 

D. Maniu se face a uita că la începutul lui 
Octombrie trecut s'a constituit de către partidul 
naţional-ţărănesc un guvern Mironescu, şi că a- 
cest guvern a constituit împotriva voinţei, ca- 
tegoric exprimate, a şefului partidului. Ori se 
face d. Maniu că nu înţelege? Ori, poate, vrea 
să uite? Posibil. Nu uităm însă noi. Nu uităm, 
pentiu că, chiar cei cari la început zâmbeau, 
au trebuit să se încredințeze repede, că consti- 
tuirea guvernului Mironescu însemna, de fapt, 
începutul unei schimbări fundamentale în struc- 
tura vieţii noastre publice de partid. Pentru d. 
Maniu, care stătuse în capul primului partid 
de masse în ţara rumânească, dar care se refu- 
zase în chip constant politicei de masse — do- 
ritor cum era de a stăpâni el partidul și prin 
acesta ţara — guvernul Mironescu a însemnat 
o mare și categorică înfrângere. Căci prin acest 
act, partidul se sustrăgea autorității necondiţio- 
nate a șefului și își înțelegea posibilităţi de ac- 
ţiune publică şi în afară de directa conducere 
a acestuia. 

D. Maniu a înţeles-o; a înțeles, anume, că 
un guvern prezidat de altcineva decât de șeful 
partidului, echivala cu o preponderență a par- 
tidului asupra șefilor şi ducea fatal la o deca- 
pitare a acestora: sau cel puţin la o însemnată 
scădere a importanţei şi puterii lor. De aceea 
d-sa s'a şi opus la. constituirea noului guvern 
naţional-ţărănist prezidat de altcineva şi a pre- 
conizat retragerea în opoziție. lar când i sa 

refuzat această declaraţie de solidaritate din par- 
tea partidului, — d-sa a încercat să-şi acopere 
înfrângerea prin adoptarea unei soluţii care, a- 
propiindu-se cât mai mult de indicaţiile nor- 
malului, să nu-i ştirbească prea mult prestigiul 
şi autoritatea. A propus deci un guvern Miha- 
lache. Soluția avea, pentru d. Maniu, două a- 
vantagii: 1. d. Mihalache fiind primul vice- 
preşedinte al partidului, se putea lansa versiu- 
nea că d. Maniu are nevoe de odihnă şi că pleacă 
lăsându-și în loc pe primul locotenent; că, deci, 
indicaţia pornea tot dela şeful partidului, 2. 
Cabinetul nou constituit, având o situație gres 
drept moştenire şi nefiind decât un guvern pro- 
vizoriu, trebuia în chip fatal să macine autoritatea 
şi prestigiul șefului de guvern, — în speţă a 
d-lui Mihalache. Nu era bună socoteala? Ba da. 
Numai că era socoteala... cea de acasă. În târg, 
partidul care-i refuzase solidarizarea şi consim- 
tise la un al doilea cabinet (cu aceleaşi camere, 
cu acelaș partid, dar fără şef), îl refuza încă o- 
dată, purtând la preşedenţia de consiliu pe d. 
G. G.' Mironescu. D. Maniu era înfrânt în pro- 
priul său partid. O ultimă încercare, desperată 
aproape, de a opri catastrofa sa personală, şi 
constând într'o convorbire în care d-sa a cerut 
categoric d-lui Mironescu — sub cuvinte grele — 
să nu accepte mandatul eșuă în chip lamenta- 
bil. Guvernul se constitui; iar d. Maniu plecă 
în străinătate; — în refacere. 

Dar. dacă așa stau lucrurile, mai are dreptul 

fostul şef al naţional-ţărăniştilor să vorbească 
de buna înţelegere care constant a existat în- 
tre el și partid? E cel puţin straniu. Straniu, 
dar nu şi inexplicabil. 


28 Iunie 1931 


Demisia D-lui Maniu 
tb ne-a br e oră 


II. REGISTRUL GREŞELILOR POLITICE 


Incercarea d-lui Maniu de a se prezinta astăzi 
ca perfect solidar cu partidul şi de a face să 
se creadă că originile gestului său nu au nimic 
comun cu o situaţie personală zdruncinată, nu 
poate să aibă succes. Faptele sunt prea cunos- 
cute, pentru ca cineva să mai poată fi înșelat. 

Adevărul este că partidul naţional-ţărănesc a 
fost adânc desamăgit de politica şi capacităţile 
positive ale fostului său șef; şi că cele întâm- 
plate la constituirea guvernului Mironescu — 
care marchează declinul „stelei” d-lui Maniu — 
nu au făcut decât să concretizeze, formulând 
o stare de lucruri real existentă. 

Nici nu se putea altfel. Indemânatec luptător 
în opoziţie, unde a ştiut să lase timpul a lucra 
pentru el; d-l Maniu sa dovedit la guvern, 
ca om politic constructiv şi ca conducător al 
unei echipe de lucru, sub toate aşteptările. Nu 
a fost împrejurare de caracter hotărâtor, nu a 
fost mare problemă, politică sau altfel, care 

să-l găsească cu o soluție potrivită. Ci, din po- 
trivă, atitudinile lui au fost categoric greșite. 
Greșite, și în opoziție cu voința partidului. Cå- 
teva exemple: i 

1. La venirea la putere a consimțit să tra- 
teze şi să accepte condițiuni; între cari cea mai 
gravă a fost aceea a adoptării politicei lui Vin- 
tilă Brătianu în materie de împrumuturi și sta- 
bilizare. Este prima greşeală; care a anulat — 
în ciuda realităților — caracterul revoluționar 
al noului guvern, împingându-l pe calea „conti- 
nuității”. 

2. A ignorat caracterul de partid de masse al 
organizației pe care o conducea. A făcut ò po- 
litică de putere personală. Nu a știut să asi- 
gure cohesiunea în partid şi în guvern — ba 
dimpotrivă a încurajat rivalităţile pentru a pu- 
tea mai uşor stăpâni. Fapt care a dus la desa- 
gregarea partidului și la incapacitatea de a lucra 
a guvernului. 

3. La moartea regentului Buzdugan a forţat, 
împotriva tuturor, alegerea în regență a d-lui Să- 
răţeanu călcând unul din punctele de orientare 
a partidului, care era anularea actului de la 4 
Ianuarie; şi-a trădat prin aceasta intenţiunile 
de stăpânire absolută — la un ipocrit adăpost 
al legilor — şi a încurajat tendinţele de supri- 
mare a factorului de arbitraj în viaţa publică. 

4. Nu a fost în stare să ţină partidul la adă- 
post de: bănuielile cari — pe drept sau pe ne- 
drept — nu au întârziat să se manifesteze. în 


ae 

legatură cu corectitudinea regimului. și a oame- 
nilor lui, ci a înlesnit prin aceasta compromiterea 
unui partid dela care ţara aştepta în primul 
rând o regenerare morală. lar ce e mai grav 
încă: 

5. a combătut — începând dela :Noembrie 
1929 — orice încercare de revizuire a actului 
dela 4 Ianuarie. S'a opus în chip constant res- 
tauraţiei, deşi actul era cerut de` întreg parti- 
dul — cu excepţia câtorva rude și prieteni per- 
sonali —; iar în ziua de 7 Iunie s'a împotrivit 
cu îndârjire (trecând limitele oricărei prudenţe 
şi oricărei raţiuni) propunerii de proclamare ca 
Rege a Principelui sosit de peste graniță. A 
votat contra acestei proclamări în consiliul de 
miniştri din acea seară și a demisionat din pre- 
ședinţia consiliului ca să nu prezideze ministerul 
sub care se făcea proclamarea Regelui; obţinând 

„de la unii din amicii personali care: intrau în 
noul cabinet Mironescu, să nu depună jură- 
mântul.. 

6. Insărcinat din nou cu formarea cabinetului 
nu a acceptat decât după puternice presiuni 
din lăuntrul partidului; dar a făcut o politică 
de constantă sabotare a nouei ordini constitu- 
tionale. A îngăduit anume d-lui Vaida să în- 
treţină sau numai să tolereze în ţară o atmosferă 
de agitaţii cari au culminat în turburările an- 
tisemite. A. organizat răspândirea de svonuri sub- 
versive. Şi a deschis, în chip intempestiv o ches- 
tiune familiară de caracter strict particular — 

în care justiţia se pronunţase categoric — în- 
cercând să implice în ea pe d-l Titulescu, che- 
mat dinadins din străinătate, şi propunând la 
miezul nopţii în Sâmbăta care a precedat ple- 
carea acestuia (în August trecut), demisia cabi- 
netului pe această chestiune. 

Să mai continuăm? Suntem gata, — mai ales 
dacă ciheva ar' îndrăzni să ne desmintă sau 
să ne provoace. Faptele enumărate mai sus sunt 
însă suficiente pentru a explica de ce d-l Maniu 
se făcuse, în momentul constituirii cabinetului 
Mironescu, imposibil la conducerea partidului. 
Independent de locul şi situaţia pe cari și le 
câștiga în viaţa politică a ţării, d-l Maniu rea- 
lizase pentru partidul naţional-ţărănesc urmă- 
toarele rezultate: înăuntru, măcinase cohesiunea 
partidului, puterea lui de creaţie, prestigiul lui 
și încrederea în el însuş; dizolvase toate inche- 
ieturile, întreţinuse toate intrigile şi curentele 
de destrămare, acoperise abuzurile şi încurajase 
ambițiile cari îl slujeau chiar când ele erau bol- 
năvicioase; în afară crease acestui partid o si- 
tuaţie imposibilă luând atitudini de adversar al 
Coroanei asupra căreia pretindea să arbitreze, 
deşi atitudinea întregului partid era de devota- 
ment și respectuoasă afecţiune faţă de Regele 
pe care Il dorise, Il ceruse şi Il așteptase. 

Nu este atunci explicabil faptul „că în Oc- 
tombrie 1930 acest partid nu mai consimţea 
să se solidarizeze cu şeful lui şi mergea într'un 
nou guvern, Mironescu, împotriva. voinței ex- 

prese a d-lui Maniu? Inexplicabil ar fi doar 
contrariul. 

Veţi obiecta, însă, că din toamna trecută şi 
până azi situaţia s'a schimbat, şi că azi d-l 
Maniu poate vorbi în adevăr în numele parti- 
dului său. 

Aşa să fie? 

Vom încerca să descurcăm şi această chestiune. 


29 Iunie 1931 


Demisia D-lui Maniu 
III. D. PREȘEDINTE SE RĂZBUNĂ 


Mari manifestații de solidarizare i se organi- 
zează pretutindeni d-lui Maniu. De sigur. Nu- 
mai că manifestaţiile acestea trebuesc și ele luate 
„cum grano salis”. Declaraţii de dragoste şi cre- 
dință politică? Vai, am primit noi înşi-ne atâ- 
tea! Imi aduc, de pildă, aminte că în toamna 
lui 1928, în ziua aceea de Sâmbătă când na- 
ţional-ţărăniştii preluau puterea, d. Maniu strân- 
gându-mi mâna emoţionat îmi spunea: noi nu 
uităm că 50/, din această victorie o datorăm 
„xCuvântului”. Se putea o mai categorică mani- 
festare de simpatie şi un mai precis legământ 
de solidaritate? Şi totuș nu mai departe decât 
la sfârșitul lui lanuârie 1929, d. Maniu trata 
cu inamici de-ai noştri, suprimarea ziarului „Cu- 
vântul”. Noi suntem însă obicinuiţi cu manifes- 

taţiile d-lui Maniu. Ultima dată când am stat 
de vorbă, la 2 Ianuarie 1930, când — după o 
conversaţie de aproape două ore în care preşe- 
dintele de pe atunci, slăbit, enervat și hârţuit, 
a sfârşit prin a-şi desvălui cele mai intime in- 
tenții (ȘI CE INTENŢII!) — m'am sculat să 
plec, d. Maniu m'a condus prieteneşte până din- 
colo de ușă şi ma asigurat de statornicia sen- 


-timentelor sale subliniând. necesitatea absolută a 


colaborării noastre. Asta la ora 1.20. Ceeace nu-l 
împiedica însă ca la ora 1.25 să cheme telefonic 
siguranța generală, cerându-i să mă pună în ur- 
mărire (Am în această privinţă, declaraţii faţă 
de martori!). De ce ne-am emoţiona deci de ma- 
nifestaţiile cari se fac azi pentru d. Maniu și 
am crede mai mult în declaraţiile partizanilor 
decât în cele ale șefului? Cu atât mai mult, cu 
căt situația de fapt pledează contra. 

Contra d-lui Maniu. Căci se poate spune orice 
în această chestiune; nu se poate spune însă 
că din toamnă, când raporturile între partid și 
şef erau cum le știm, şi până astăzi, când se 
produc manifestaţiile de solidaritate, situaţia se 
va fi schimbat în favoarea d-lui Maniu. Nu. 
Indelungata şedere în străinătate va fi fost pen- 
tru fostul preşedinte un prilej de reflexiune. Nu 
însă și unul de împăcare. D. Maniu a fost adânc 
levit de atitudinea partidului și a parlamentului 
în împrejurarea constituirii cabinetului Miro- 
scu; și nu a putut să o uite. Vremea nu a lucrat 
în sensul înțelepciunii și al împăcării. D. Ma- 

niu s'a întors înrăit şi cu gânduri de răzbunare. 
Mare slăbiciune pentru un şef politic, de sigur; 
dar FAPT. Căci atunci când a fost în.măsură 
să o facă, ȘEFUL PARTIDULUI A PROVOCAT 
DISOLVAREA PARLAMENTULUI. : 

Asupra acestei întâmplări nu există îndoieli. 
Să amintim împrejurările. Insărcinat cu formarea 
unui cabinet de uniune naţională. d. Titulescu 
şi-ar fi putut împlini misiunea, dacă ar fi în- 
teles că un asemenea cabinet nu se poate con- 
stitui decât cu camerele naţional-țărăniste. Mi- 
nistrul nostru la Londra a crezut altfel, împo- 
triva tuturor indicaţiilor cari i s'au dat în chip 
expres; şi a eşuat. Vineri seara însă — Vinerea 
care a precedat constituirea -guvernului Iorga — 
se ‘ajunsese, precum se ştie, la soluția unui ca- 
binet Titulescu fără dizolvarea parlamentului. 
Această combinaţie nu a reuşit nici ea însă. 
De ce? Pentru că d. Maniu a declarat că nu 
poate pune Camerele, recte majorităţile parla- 
mentare, la dispoziţia viitorului guvern, decât 
dacă i se admite controlul asupra eventualei 
compuneri a ministerului. Cred că nu fac in- 
disereţiuni amintind aceste împrejurări. Faptele 
au fost de altfel relatate de chiar ziarele amice 
d-lui Maniu de unde le și iau. 

Este dela sine înţeles că o asemenea preten- 
ţie, a cărei împlinire ar fi conferit d-lui Maniu 
o situaţie de supra arbitru în viaţa noastră pu- 
blică, nu putea fi acceptată. A trebuit deci să 
se renunțe la parlamentul naţional-ţărănist. Nu 

c însă clar că, în „asemeneă împrejurări, vina 
dizolvării revine în întregime d-lui Maniu? Ba 
da. Ce hotăra însă pe acesta la un asemenea act? 
Situaţia politică? Nu. Ci numai resentimentele 
sale personale împotriva parlamentului, care nu 
consimţise în toamnă să se solidarizeze cu el, 
şi acceptase. un guvern Mironescu. 

lată deci cari erau raporturile dintre şef şi 
partid în Aprilie 1931. D. Maniu era supărat, 
exercita răsbunări şi încerca să-şi măsoare oa- 
recum forţele. In acelaş cadru se plasează de 
altfel şi ultima campanie a „„Patriei”; campanie 
cu totul dezordonată, care nu putea găsi apro- 
barea partidului; ce importanță avea însă asta? 
D. Maniu voia să vadă: va avea curaj partidul 
să protesteze? Ei bine, experienţa nu a fost fa- 
vorabilă şefului; partidul a protestat; și nu au 
protestat numai ţărănişti (ceea ce ar fi fost 
normal) sau „Chemăriştii” (ceea ce iarăș ar fi 
fost normal), ci au protestat chiar vechii arde- 
leni, de un netăgăduit dinasticism, în cap cu 
d. Aurel Vlad. 

Faptul acesta era hotărâtor pentru d. Maniu. 
D-sae se răsbunase pe parlament pedepsindu-l; 
dar partidul nu fusese impresionat de acest gest 
de forță. El judeca singur, şi pretindea să dea 
indicaţiuni chiar şefului. Situaţia delicată şi di- 
ficilă la care d. Maniu probabil nu se așteptase. 
Trebuia să reacționeze. Repede. Şi a făcut-o. 

Cum? Vom explica. 

1 Iulie 1931 

Demisia D-lui Maniu 
IV. DIVERSIUNEA 


Este foarte probabil că toate intervenţiile cari 
së fac actualmente pe lângă d-l Maniu în sco- 
pul de a se obține o revenire asupra demisiei 
sale, nu vor avea succes. Actul fostului preşe- 
dinte de consiliu a fost. calculat în vederea atin- 
gerii unor obiective precise, — și aceste obiec- 
tive nu au fost încă nici măcar în parte atinse. 
Rezistenţa va continua deci. A 

Nimic mai firesc. Toată acțiunea politică a 
d-lui: Maniu a fost constant dominată de pa- 
tima de a stăpâni. Și nu de a stăpâni pentru 
a crea, căci felul în care şi-a înțeles rosturile la 
guvern îl dovediră a fi incapabil de creaţie 
positivă şi rodnică; ci de a stăpâni pentru a 
stăpâni; — pur și simplu. in 

Sub acest raport, anii cari au urmat morţii 
lui Ion Brătianu au fost pentru d-sa o epocă 
de aur: ţara condusă de o regență, în care ele- 
mentul dinastic se afla pus vecini în minori- 
tate; opinia publică nădăjduind într”o prefacere 
fundamentală -ce se făcea din ce în ce mai pu- 
termic necesară; el însuş şef al unui mare partid 
care polariza toate simpatiile şi nădejdile. Moar- 

tea regentului Buzdugan şi înlocuirea lui- prin 
d-l Sărăţeanu' marcau astfel un apogeu: avea 

la dispoziţie reprezentanța Coroanei și un make 
partid; adică tot ce-i trebuia pentru a stăpână. 

Situaţia se caracteriza însă ca o stare de echi- 
libru instabil, şi ea nu putea dura. Lipsa unor 
calităţi positiv-creatoare, şi metoda — falsă: — 
de a paraliza pentru a stăpâni, nu puteau duce 
decât la descurajare şi la pierderea încrederii, 
stare de spirit cu deosebire propice înfloririi 
idealurilor. Actul restauraţiei lua, în asemenea 
condițiuni, dimensiunile sugestive ale unui mit. 

Unei asemenea forțe d-l Maniu nu putea să 
reziste pe faţă. Singura cale ce-i sta deschisă 
era să saboteze restauraţia prefăcându-se a-i fie 
prieten. Ceea ce a şi încercat. Avea însă — din 
nefericire pentru el — adversari “prea ascuţiţi; 
intenţiunile i-au fost pătrunse, iar planul repede 
dejucat. Ziua de 6 Iunie însemnează cea mai 
grea lovitură pe care o putea primi setea de 
putere a d-lui Maniu. A mărturisit-o singur, 
când în consiliul de miniștri din seara de Sâm- 
bătă 7 Iunie, declara: „eu, în cariera mea po- 
litică, nu. am fost învățat decât cu victorii; asta. 
e prima mea înfrângere; mă retrag”. 

Ori care alt om politic ar fi admis noua 
situaţie ca o realitate de fapt; şi i s'ar fi înca- 
drat — în dorința de a sluji viața publică a 
țării; a făcut-o doară însuș Vintilă Brătianu; 
nu însă d-l Maniu; o incapacitate, organică aş 
zice, de a se da sufletește unei ordini superioare 
de lucruri, îl împiedeca dela un asemenea act. 
D-l Maniu se gândea că dacă nu mai poate 
dispune de o influență personală asupra actelor 
şi intențiunilor Coroanei, are totuș la dispoziţie 

un, puternic partid, — şi a stăruit în intenţiile 
de stăpânire. Ce a urmat, se știe: guvern na- 
şional-țărănist sub preşedinţia d-lui Mironescu. 
Un mai adânc şi mai total dezastru pentru un 
pătimaș al stăpânirii este greu de imaginat: 
la începutul lui Iunie pierde stăpânirea asupra 
Coroanei; la începutul lui Octombrie stăpâni- 
rea asupra partidului. Impresionantă dramă, chiar 
dacă numai personală, nu? 

D-l Maniu nu e însă omul care să renunţe. 
D-sa e astăzi încredințat că nu a făcut nimic 
rău şi că nu a comis nici o eroare. Situaţia po- 
Jitică cu totul dificilă, în care se află? Duş- 
mănia, răutatea şi neînţelegerea oamenilor, — 
asta sunt pricinile înfrângerii lui. Cum 'ar re- 
nunţa deci? Și atunci demisia.. Nu însă demi- 
sia pentru a pleca, ci demisia, pentru a... veni. 
Demisia ca mijloc de presiune. Mai exact, — 
demisia ca diversiune. 

D-l Maniu vrea să deplaseze: situaţiile. El în- 
cearcă să facă a se uita faptul că se află de 
multă vreme în conflict declarat cu partidul; 
care nu mai crede în el, nu-l mai iubeşte și 
nu-l mai acceptă ca şef necontrolat. Și deschide 
alte procese. 3 

A, nu! E prea simplu. Şi e prea uşor. Chiar 
aşa de începători în ale politicei nu suntem 
doară în ţara rumânească. Nu e vorba de ni- 
ciun proces de interes public; ci numai de unul 
personal: procesul d-lui Maniu cu partidul său 
propriu. S'a desbătut procesul acesta? A căzut 

în el sentința definitivă? Sau rezorbit toate 
motivele de grave neînțelegeri între şef şi par- 
tid? S'a restabilit încrederea și solidaritatea? Nu. 
Atunci pe cine înșelăm noi prin această depla- 
sare a chestiunii? Manitestaţii de solidaritate — 
sunt. Dar ele nu pot fi decât forţate, nesin- 
cere și numai aparente. Crede d-l Maniu că 
poate forța partidul la solidaritate cu d-sa an- 
gajându-se într'o luptă nouă? Să o spună. Şi 
mai ales să spună ce luptă vrea să deschidă. 
Ca să o ştie toată lumea. Ca să o ştie și par- 
tidul. 

Partidul, şi Ardealul. 

„Căci câmpul tactic al d-lui Maniu are mai 
multe linii de tranșee. Dar despre asta, — mai 
târziu, când chestiunea se va pune efectiv. 


2 Iulie 1931 


„ȘI DESPRE SPIRITELE NEGATIVE 


lată-mă, în sfârşit, trădat de mine însu-mi. 
Descoperit: Şi arătat, prin chiar greşala mea 


“lumii, gol, așa cum sunt. Distrugător. Spirit ne- 


gativ. Că am spus-o doar eu însu-mi, mai ieri, în 
Cuvântul”: nu s'a distrus încă destul în ţara 
rumânească, pentru ca să se poată în adevăr 
clădi. Va să zică, sunt în adevăr, ceea ce de 
mult bănuiau unii, un negativ, bolnav de furia 
distrugerii. Aşa îmi scrie cineva de aci din Bucu- 

reşti, care mi-a făcut cinstea să mă cetească şi-şi 
ia osteneala să mă pună la perete. 

Şi asta e bună. Numai că argumentarea preo- 
pinentului meu nu mă convinge. Dacă ar fi să 
fie vorba. de mine, nu aş avea, chiar așa ne- 
convins, nimic de obiectat. Dar eu am pus o 
problemă; de interes general; de a cărei rezolvare 
atârnă, după adânca mea conviagere, rodnicia 
şi sănătatea viitoarei desfăşurări a istoriei noas- 
tre. Deci nu e vorba dacă eu sunt un spirit ne- 
gativ sau nu. Căci ce importanță are asta: ce 
sunt eu şi cum sunt eu, faţă de toate întâm- 
plările la cari suntem inartori, atunci când nu 
suntem chiar actori. Intrebarea e âlta: consta- 
tarea mea e fundată sau nu? Este această operă 
de distrugere de care vorbesc necesară sau pri- 
mejdioasă? Aci trebue ţinută discuţia, dacă e 
vorba să scriem pentru oameni sau pentru viața 
publică. Chestiunile de persoane nu mă intere- 
sează, — nici chiar când e vorba de mine. 

Iar problema generală stă aşa: eu nu am pus 
chestiunea distrugerii pentru distrugere; asta ar 
fi nihilism — sau cum s'ar spune, nebunie cu- 
rată. Eu am spus că elementele vii ale realită- 
ţilor rumâneşti sunt înăbușite sub un întreg 
aparat artificial de rutină, de prejudecăţi şi de 
falsă arhitectonică statală; — de putregaiul su- 
fletesc al clasei conducătoare în viața publică 
să nu mai vorbim. lar ceea ce am propus eu, 
este elementar; e ceea ce face grădinarul, când 


CULTURA POLITICA 253 


taie buruiana rea din jurul firului prețios ieşit 
din sămânța cea bună. 

Elementar, dar nu tot aşa de simplu. Căci în 
viața noastră de stat, așa cum e ea astăzi pro- 
movată de aşezările care o definesc şi îi cana- 
lizează forţele, a crescut prea multă balărie şi 
aproape că s'a închircit colțul ierbii celei bune; 
dacă nu cumva se va şi fi altoit neghina în grâu. 
De nepricepuţi. Sau de răi. 

Așa că, vedeţi, trebue distrus. Pentru ca să 
nu îngrăşăm cu eforturile noastre tocmai iarba 
rea. Vreţi un exemplu? Iată unul dintr'o mie: 
polotica noastră culturală, faţă de minorităţi. 
Ea a fost întotdeauna proastă. Și atunci când o 
făcea d. dr. Angelescu, omul care își închipuia 
vă poate desnaționaliza toate minoritățile (şi dacă 
ar fi putut — vă închipuiţi ce procopseală: să 
creezi bastarzi!) şi mai târziu când au făcut-o 
ardelenii, cari aveau dureri mari, ale trecutului, 
de răsbunat. Dar iată, a venit guvernul actual, 
care vrea să facă una mai bună. Să ni se îngă- 
duie: e prea bună. Guvernul stă pe punctul de 
vedere — principial perfect just — că nu tre- 
bue să se facă confuzie între cultură şi cetăţenie. 
Că un ungur, deci, poate fi perfect ungur, și 
în acelaş timp perfect cetățean român. Așa e. 
Suntem de aceeaș părere. Am şi spus-o. Poate 
să fie, dar nu.e. 

Politica guvernului în materie de cultură mi- 
noritară ar fi deci excelentă atunci când toată 
lumea ar gândi cum trebue să gândească — 

şi cum gândeşte guvernul de fapt —; numai 


că minoritarii, să zicem de pildă unguri, gân- 


desc încă iredent. Şi atunci nu e politica gu- 
vernului plină de riscuri? 

Să distrugem deci, — înainte de a clădi. 
Să distrugeră: tot ce împiedecă desfășurarea să- 
nătoasă a vieţii adevărate. Obicinuinţa, lene de 
gândire; şi mai ales actualul aparat de stat care 
consfințește starea. de lucruri de astăzi; şi o 
consolidează. Știu că asta sperie. Schimbări au 
fost prea multe la noi, şi dacă se cere ceva, 
apoi asta e azi stabilizare. Da; numai că schim- 
bări au făcut în persoane și în beneficiari; 
şi noi cerem — cu ce justificări, se vede — 
schimbarea de sistem. 

Se poate realiza schimbarea aceasta de sistem 
fără distrugeri prealabile? Dacă da, — nu mai 
avem nici o pretenţie. Să vină marii meşteri 
constructori, şi să reclădească Statul ăsta care 
pârâie din toate încheieturile lui. Dar dacă nu, 
atunci să nu se mai vorbească de spirite nega- 
tive şi distrugătoare. Nu sunt negativi cei cari 
vor să deschidă drumurile vieţii? ci din potrivă 
cei cari, din lene, obicinuință, frică, sau inte- 
rese, încurajează, întreţin şi consolidează o si- 
tuaţie anormală; care dacă ar fi numai stearpă, 
nu ar înfățișa cel mai însemnat rău. 

Asta e. Iar dacă e așa, vedeţi că nu ne poate 
emoţiona acuzaţia că am fi spirite negative. 


7 August 1931 

Nu pot afirma cu precizie dacă d. I. C. Ata- 
nasiu, fost ministru și director la Banca Naţio- 
nală, care face în „Indreptarea” din 29. VII. 
o întâmpinare la articolul meu „Vine Revoluţia”, 
este în acord sau dezacord cu teza puşă de mine. 
Căci cu tot respectul pe care îl am pentru un 
om pe care nu-l cunosc de cât din înaltele 
funcțiuni ce a ocupat, sau chiar îndeplinit, și din 
amintirile tinereții mele, vreme în care d-sa 
era un generos revoluţionar, — nu mă voiu pu- 
tea opri a spune că întâmpinarea d-sale e, pe 
linia mare, ceva cam confuză. Voiu răspunde 
totuş. Nu pentru că d-sa ar angaja prin părerea 
d-sale partidul poporului, din care face parte — 
cum, după opinia d-sale „angajez” eu guvernul 
Iorga în care cred (mă mir că nu „angajez” 
prin actele mele şi pe Dumnezeu, că doară cu 
şi în Dumnezeu cred!) —; ci pentru că această 
întâmpinare îmi îngădue anumite lămuriri com- 
plimentare în legătură cu teza mea. 

D. I. C. Atanasiu crede că „pentru ca o 
revoluţie violentă, materială, să se producă în 
med fatal şi necesar, ea trebue să fie precedată 
de o revoluţie morală, o revoluţie în spirite. 
Această revoluţie o vestește, o pregăteşte pe 
cealaltă şi îi asigură reușita”. 

Presupunând că preopinentul meu are drep- 
tate — şi, în fond, cu anumite încercuiri, are — 
pune această observaţie a d-sale și în încurcă- 

tură teza mea? Eu recunosc, de pildă, că de 
obiceiu, unei revoluţii „violente, materiale”, cum 
ar spune d. Atanasiu, s'ar putea să preceadă 
œo „revoluţie morală, în spirite”. Recunosc, mai 
precis, că atunci când a fost identificată împli- 
mirea unei revoluţii spirituale, e necesar să de- 
ducem că cealaltă revoluţie, „materială”, nu va 
întârzia. Dar ce vrea să spună d: Atanasiu? Că 
nu sunt încă în lume semnele unei revoluţii 
spirituale? Dacă asta crede, atunci o să-mi în- 
gădue să-i spun că se înșală. 

Căci nu numai că' asemenea semne premo- 
nitorii există, dar revoluţia aceasta spirituală e 
aproape complet realizată. Și cum îmi închipui 
că nimeni nu-mi va cere să fac aci dovada 
amănunţită şi sistematică a unei asemenea a- 
firmaţii, preopinentul meu îmi va îngădui să 
dau numai câteva indicaţii. Disparate, fără în- 
doială, dar, după cum se va vedea corelate şi, 
deci, făcând sistem. 

Primul simptom al acestei revoluţii spirituale, 
se iveşte după impresiunea mea, în Franţa deja 
din a două jumătate a secolului XIX. Căci şi 
impresionismul din pictură sau muzică nu pot 
îi socotite — în originalitatea lor desăvârșită 
şi în noutatea lor aproape provocatoare — decât 
ca semnele unei noui lumi spirituale. Evident, 
noua structură. spirituală de conturarea căreia 
năvălirea scriitorilor ruşi în Europa nu poate fi 
socotită ca străină, nu-și are codificarea ei în 
măsura-:în care cealaltă revoluție, înfăptuită în 

Apus odată în puritanismul englez şi a doua 
oară în democraţia franceză, și-a găsit-o în „Dis- 
cours sur la méthode”. sau, mai exact încă, în 
„Regulae ad directionem ingenii” ale lui Des- 
cartes. Dar nu e mai puțin adevărat că dela 
apariția simbolismului şi impresionismulųi fran- 
cez şi până astăzi, abundă în toată viața spiri- 
tuală a Europei formule noui de înţelegere și 
de creație, cari oricât de disparate ar fi în 
aparență, nu încadrează totuș mai puțin o nouă 
structură spirituală unitară şi coherentă. 
Inspre această ‘structură se îndreaptă sau din 
ea rezultă toate manifestările caracteristice ale 
ultimilor cincizeci de ani: renașterea metafizicei, 
cu critica științei și răsturnarea ei din funcţiu- 
nea de interpretă și valorificatoare a existenţei, 
cu criza raționalismului cartezian, cu diminuarea 
lui Kant și cu renașterea peripatetică, cu criza 
idealismului gnoscologic, cu isbânda sau, cel puţin 
<u efortul spre isbândă al realismului, cu pră- 
buşirea mecanicismului materialist, cu asaltul vi- 
talismului şi renaşterea spiritualistă, etc.; noua 
mişcare religioasă, caracterizată printr’o recru- 
descenţă a religiilor dogmatice, autentic creg- 
tine şi criza acută a protestantismului, interesul 
pentru spiritualitatea răsăriteană întinsă până 
la ţărmul Pacificului, teosofia, mișcarea sectelor, 
ş. c lL; frământările din lăuntrul artei până 
la cubism și expresionism sau cum se mai nu- 
mesc și toate încercările de creare ale unui stil 
al epocei categoric deosebit şi caracteristic; şi 

pentru a nu stărui prea mult în aceste indica- 
ţiuni nesistematice, în ordinea politică criza de- 
mocrației şi a parlamentarismului, . pe care nu 
o poate contesta nimeni. 

Nu sunt astea semne categorice ale unei lumi 
noui? Mi-aș îngădui să cred că da. Un spirit în- 
cercând a construi mai mult pe realităţi ime- 
diate, iubitor de viu şi de concret, mergând 
însă nu la abstracţie ş. la încadrarea științifică 
a realităţii, ci la principii de existenţă, la e- 
sențe ultime, — întrun efort constant de a 
depăşi, prin iubire şi prin trăire directă a con- 
cretului, limitele existenţei noastre omenești. O 
nouă valorificare, calitativă, realistă şi esenţia- 
listă — metafizică deci — a realităţilor, opusă 
până în cele mai mici amănunte şi cele mab 
esenţiale resorturi, mentalităţii definite de ra- 
ţionalismul cartezian, cartea de vizită a demo- 
craţiei, a economiei capitalist burgheze şi a pro- 
testantismului. 

Iată. Acestea sunt faptele peste cari nu se 
poate trece. Ele încadrează, după cum spuneam, 
o spiritualitate nouă, iar această nouă spiritua- 
litate se instaurează. Se mai poate spune atunci 
însă, că lipsește revoluţia în spirite care să o 
pregătească pe cealaltă politic-economică și să-i. 
asigure succesul? Cu toată prudența necesară, 
pot spune că nu. Dar dacă această revoluţie, 


în spirite, e deja aci, — nu avem dreptul să 
bănuim că și cealaltă se aţine pe undeva pe 
la ușă? 


Aştept răspunsul. 
31 August 1931 

"ȚĂRĂNISM ȘI DEMOCRAȚIE PARLA- 
MENTARĂ 


Unde se înşală „Dreptatea” 


O serie de articole apărute în ziarul. „„Drepta- 
tea” din ultimele trei zile, mă îndeamnă să în- 
trerup pentru moment expunerea indicaţiilor cari 
cred eu că se desprind din actuala situație eco-: 
nomică. Şi aşa, ca un „divertisment”, cum se 
spune în regia teatrală de azi, să încerc o ana-. 
liză a punctului de vedere exprimat acolo în 
legătură cu regruparea partidelor. E un exercițiu 
cu atât mai util, cu cât analiza aceasta e de 
natură à arunca ânumite lumini asupra struc- 
turii spirituale a ţărănismului rumân; și a ne 
orienta asupra capacităţii de comprehensiune a 
damenilor politici în genere. 

„Dreptatea” crede, în sfârșit, așa cum o tot 
cerem noi de mai bine de un an — că e nevoe 
de o regrupare a forţelor politice din ţara ru- 
mânească, în vederea constituirii unor partide 
sănătoase, isvorând din realităţile noastre; și so- 
cotește — iarăș la fel ca noi — că de îndată 
ce ţara noastră e o ţară de plugari, pivotul re- 
grupării acesteia politice trebue să fie partidul 
naţional-ţărănesc (un partid țărănesc, am zice 
noi, dacă actualul partid naţional-ţărănesc nu ar 
mai vrea — cum nu a vrut în ultima guver- 
pare — să fie ceeace îl arată numele). 

Până aci acordul între „Dreptatea” şi noi e 

deplin. Sau aproape. Din nefericire el nu e 
însă decât. aparent. Căci oficiosul naţional-ţără- 
nist vede situația noastră politică dominată de 
trei imperative: 

1. O directivă agrariană „pentru asigurarea 
şi desvoltarea economică normală şi a echilibrului 
social”; 

2. Inlesnirea colaborării internaționale în do- 
meniul economic şi financiar, 

3. „Funcționarea normală a regimului consti- 
tuţional-parlamentar, cu corolarul existenței unor 
organizaţiuni politice cu rădăcini adânc înfipte 
în massele populare, capabile să reprezinte cu- 
rentele reale de interese şi idei în guvernara 
ţării”. 

Ne rugăm de iertare. Dar nouă ni se pare 
punerea în aceeaș căciulă a acestor trei impera- 
tive, confuză şi hibridă. Este adevărat că şi noi 
am cerut regruparea forțelor politice pe: baza 
unei .concepţiuni agrariene a statului rumân, şi 
constituirea nouilor partide după indicaţiile H- 
niilor de forţă ale nouei polarizări. Dar noi nu 
ne-am gândit. nici un moment că regruparea 
pe care o tot cerem ar fi o soluţie definitivă; 
ci ne-am închipuit-o numai ca o formă transi- 
torie înspre democraţia ţărănească pe care noi 
o socotim drept formula de echilibru stabil a 
statului nostru de plugari. „Dreptatea” însă e 
ia în serios cu nouile partide politice; şi își în- 
chipue că dacă regruparea se va face, şi încă 
în chip firesc, apoi totul a intrat — cel puţin 


CULTURA POLITICA 261 


pentru câteva veacuri — în ordine. Nu. Când 
e vorba să discutăm serios noi nu vrem să su- 
părăm pe nimeni. Nu ne vom putea totuș opri 
de a spune că „Dreptatea” nu gândeşte organic 
şi unitar. În adevăr: 

Autorul articolului — nu ştim cine e, dar 
bănuim a fi cineva ;mare” — cere la punctul 1 
o directivă agrariană, iar la punctul 3, un re- 
gim constituţional-parlamentar. Apoi, vedeți, asta 
e cam greu. Pentru că: sau menţii regimul con- 
stituțional- parlamentar şi atunci „directiva agra- 
riană” se desfăşoară în cadrul economiei capita- 
list-burgheze, — deci nu mai avem deaface cu 
o formulă ţărănistă; sau înţelegi prin „directiva 
agrariană” o politică ţărănistă, şi atunci nu mai 
poți păstra ACTUALUL regim constituţional par- 
lamentar. > 

Toate se leagă în lumea asta, şi formează sis- 
tem. Iar politica nu se poate nici ea abate dela 
această regulă. Aşa fiind, ne vom ingădui să 
aducem aminte preopinentului nostru dela „Drep- 
tatea” că regimul constituționalismului parla- 
mentar este un corelat al mentalității protestante, 
individualist-democratice, raționalist şi ştienţiste, 
şi al formulei economice capitalist-burgheze care 
se ridică pe .un fundament precumpănitor ne- 
gustoresc şi industrial. 'Țărănismul însă nu e 
nimic din toate astea. Mai mult, ţărănismul e 
tocmai protivnicul tuturor acestor note specifice. 
Căci el nu e protestant pentrucă nu trăeşte din 
liberul examen; nu e individualist, nu e rațio- 

nalist şi nu e ştienţist pentru că îşi clădeşte cu- 
noştinţa pe intuiţia directă; şi tot aşa nu e ca-+ 
pitalist-burghez. Nu e. Dar dacă nu e asta, a- 
tunci nu poate fi nici constituționalist-parlamen- 
tar. 

Impresia noastră e că țărănismul, reprezintă 
o atitudine dogmatică şi exclusivistă. Fără nici 
un fel de criticism şi excluzând orice transacţie; 
tocmai pentrucă lipsit de eclectism. Așa fiind, 
un partid țărănesc nu poate urmări decât stri- 
virea celorlalte partide, impunerea ideologiei. lui 
întregii țări şi instituirea unei dictaturi a mas- 
selor (care în ţările monarhice este cumpănită, 
sau captată chiar, de autoritatea regală). Este 
evident însă că o dictatură a masselor nu în- 
semnează parlamentarism. Cum voeşte atunci 
„Dreptatea” să normalizeze viaţa publică prin 
directivele agrariene și regimul parlamentar? 

Partidul naţional-ţărănesc se află astăzi la o 
răscruce. La aceeaş răscruce la care se află 
ţara noastră. E necesar ca el să spună precis: 
vrea să facă ţărănism, sau vrea să facă capita- 
lismul burghez într’o ţară în care principala bo- 
găţie o dă plugăria? E ceeace ar trebui să ştim 
toţi. 


6 Septembrie 1931 

IN ZODIA AUTARHIILOR 


Ca la zece zile după ce „Dreptatea” publică, 
din pana nu ştiu cui, o serie de articole în care, 
And problema regrupării partidelor politice, 
„0 ca îndreptar pentru această regrupare, 
Alüturi de o diriguire spre agrarianism, o inten- 
hlMicare a acţiunii noastre de solidarizare cu Eu- 
ropa, — partidul socialist din Viena, expunea 
moluțiile lui în chestiunea crizei austriace; iar 
Între acestea, întărirea tendinţelor autarhice din 
gospodăria actuală. Cum însă autarhia însem- 
mează îndestulare prin sine însuș, urmează din 
toate acestea, cu necesitate, că socialiştii austriaci 
propun nici mai mult nici mai puţin decât lä- 
parea în părăsire a politicei de solidaritate cu 
lumea întreagă. Adică tocmai contrariul soluţiei 
țirăniştilor noștri! 

Că ţărăniştii români oferă într”o problemă oa- 
rocare soluţii opuse celor ale socialiștilor aus- 
triaci, asta nu e decât foarte firesc. Că însă 
acești ţărănişti resping o politică autarhică, atunci 
când socialiștii vienezi o preconizează, — asta 
încetează a mai fi ceva firesc. Şi este, din po- 
trivă, o indicație pentru nevrâstnicia, doctrinară 
şi politică, a ţărănismului rumân. Căci dacă e 
un partid care, structural, ar trebui să se opuriă 
unei politici autarhice, apoi de sigur că acela 
e partidul socialist. lar dacă astăzi socialiştiă 

austriaci nu numai că nu se opun unei asemenea 
politici, dar — călcându-și doctrina şi înfrun- 
tându-și sângeros natura — o preconizează, asta 
însemnează că autarhismul este indicat de rea- 
lităţi cu o putere incomparabil mai mare decât 
inerția doctrinală. Şi totuș, la aceste impera- 
tive ale realităţilor, — imperative cari înfrâng: 
chiar şi o doctrină aşa de... încântată de ea în- 
săş cum e marxismul, ţărăniştii români sunt in- 
gensibili. Da, da, — insensibili. Căci dacă, acum 
două luni, când, fiind întâmpinați cu un formi- 
dabil hohot de râs în coloanele „Dreptăţii” pen- 
tru că propusesem. o politică autarhică, ne pu- 
team închipui — după stilul şi factura râsului — 
«că avem de aface cu un bătrân ignorant în ale 
politicei şi filosofiei istoriei, apoi de data aceasta, 
acum în urmă, intensificarea acţiunii de soli- 
darizare cu Europa (atunci când chiar socialiștii 
merg spre autarhism) e preconizată — iarăş după 
stil și factură — de un fruntaș al partidului 
şi politicei. ţărăniste. Și asta e rău. 

E rău, întâiu, pentru că se face astfel dovada 
că ţărăniştii noștri nu ştiu să vadă realităţile. 
Ei nu-și dau seama că regimul capitalismului 
bancar e azi pretutindeni în deconfitură — de- 
confitură mai mult sau mai puţin înaintată, dar 
totuş deconfitură —; şi 'că sub ameninţarea unei 
catastrofe care poate însemna o mare răscruce 
a istoriei, ţările agricole nu au decât o cale de 
urmat: să se întoarcă la ele acasă, părăsind cu 
un ceas. mai devreme corabia găurită a capita- 

lismului bancar, în care ele, în orice caz, nu 
aveau rost riici până acum. Solidaritate cu Eu- 
ropa? Desavantagiile le vedem. Sunt oare avan- 
tagiile mai: mari? Cari anume? Căci solidari 
sau nu, Europa tot nu ne va cumpăra grâul, 
petrolul şi lemnul, dacă marfa noastră va fi 
mai scumpă şi mai prăastă ca aiurea; şi nici nu 
va vedea folosul acestei investiţiuni (fie chiar 
ţi numai folosu! de a-și garanta investiţiile ante- 
Hoare). Şi cu toate acestea, ţărănişti rumâni 
recomandă solidaritatea în Europa şi resping, 
cu o gargariseală de râs, autarhismul. E rău, 
nu? j 

Desigur. Dar e rău şi pentru un alt motiv. 
Nu numai pentru că asta dovedeşte o insen- 
ibilitate faţă. de realităţi. Ci, şi mai ales, pentru 
că asta invederează, la ţărăniştii noştri, o îngri- 
jorătoare lipsă de înţelegere pentru esența ţă- 
rănismului. Căci dacă era un partid care, în 
împrejurările de față, să recurgă mai ales la 
soluţiuni din cadrul unei politici autarhice, apoi 
în primul rând acesta trebuia să fie partidul 
țărănesc. Regimul economic agrarian, și corelatul 
său politic ţărănismul, având prin natura lui cel 
mai puţin recurs la străinătate. 

Au înţeles ţărăniștii noştri acest fapt elemen- 
tar? Nu. Şi proba stă în faptul că, în actualai 
criză, partidul țărănesc sa îngrijit de preţul 
eztern al grâului; ca orice partid capitalist ban- 
car, care crede că fericirea ţării stă în balanţa 
plăţilor sau în stabilitatea sacro-sanctă a mone- 

dei, şi nu-şi închipue realizarea unei balanțe ac- 
tive decât prin activarea exportului; atunci când 
de fapt datoria lui era să se intereseze de preţul 
intern al cerealelor, adică de valorificarea pro- 
duselor plugăriei pentru plugar. Au lipsit deci, 
în această foarte însemnată împrejurare, ţără- 
miştii dela îndatorirea lor de ţărănişti. Şi vor mai 
lipsi. Pentru că nu poate face politică agrariană 
decât un partid țărănesc. Iar organizaţia care 
pune în fruntea programului său solidaritatea 
<u Europa nu poate fi un partid țărănesc. Agra- 
rianism şi solidaritate europeană fiind realităţi 
cari nu numai că nu se încurajează reciproc, 
<i, din potrivă, mai degrabă se. exclud: 


23 Septembrie 1931 


In marginea ţărănismului. 


„PRIN NOI INŞI-NE” 
Autarhismul rumânesc şi partidul liberal 


De când, pe nesimţite şi pe nevrute, îşi face 
loc, în opinia publică părerea că până la sfârşit 
va trebui să ne întoarcem — nu numai sub 
raportul economic, dar şi sub cel politic — în- 
spre o politică agrariană; şi de când, ca o con- 
secinţă, a început să se înfiripeze, fie chiar şi 
neformulată, tendința înspre o autarhie rumâ- 
nească, partidul liberal pândeşte toate prileju- 

vile pentru a clama: victoria! Căci, dragă Doa- 
no, ne lämureşte Valor + autarhie î însemnează 
„prin noi înşi-ne”, — iar „prin noi înşi-ne” 
tate, după cum bine ştiţi, “formula politicei lui 
Vintilă Brătianu. Ergo! 

Oare! Chiar așa să fie? Să fi fost adică noi 
toți oamenii din ţara rumânească, cari ne-am 
Impotrivit politicei lui Vintilă Brătianu şi cari, 
liocare în măsura puterilor lui, am contribuit la 
Jugularea ei, âșa de orbi încât să nu fi văzut 
dreptatea acestei politici? Și în ce ne priveşte, 
ni fi fost „Cuvântul”, care de aproape patru ani 
lace o politică revoluţionar-țărănească şi care a 
avut curajul să ceară — în zâmbetele superioare 
alo „specialiştilor” desangrenarea noastră din for- 
mula politic-economică europeană, aşa de miop 
Încât să nu-şi dea seama că Vintilă Brătianu, ta- 
riferarul formulei „prin noi înși-he” era aliatul 
lui firesc? Iată ce nu ne vine a crede. Și, deci, 
mu putem admite. 

Impresia noastră e mai degrabă că presa: li- 
berală care are pretenţia de a anunța victoria, se 
înșală. Da. Nu e de rea credință, — ci se înşeală. 
Ca să fie de rea credinţă, ea ar trebui să înțe- 
leagă anumite lucruri; iar ca să le înţeleagă, ar 
trebui să gândească. Ştiut este însă, obiectiv vor- 
bind, că, în_ toată presa rumânească, singurele 
gazete care nu gândesc niciodată — “nici măcar 
din greşeală, sau din diletantism literar — sunt 
cele ale partidului liberal. Și. iată unde se înșală 
această presă: 

Autarhismul rumânesc a apărut — o să ne 
îngăduiţi precizarea — mai întâiu la „Cuvântul. 
Dar pentrucă se ridica din realităţi, această o- 
rientare politică (şi economică) ni se impunea 
nouă ca o consecință a ţărănismului. Care ţără- 
nism, la rândul lui, ni se impunea: odată, prin 
structura economică şi spirituală a realităţilor 
rumânești; iar a doua oară, prin necesitatea 
de-a ne sustrage efectelor dezastruoase ale pră- 
buşirii liberalismului burghez și a capitalismului 
bancar, prăbuşire pe care scriitorul acestor rån- 
duri a arătat-o ca inevitabilă încă din 1919 (când, 
împreună cu câţiva pricteni, încerca o lămurire 
a lucrurilor dela noi, prin... „Ideea Europeană”). 
Este cineva astăzi care să poată funda această 
orientare autarhică Ja noi, altfel decât pe agra- 
rianism şi ţărănism? Nu credem. Dar atunci 
cum stăm cu faimosul „prin noi înşi-ne” al lui 
Vintilă Brătianu? 

După cât ştim şi se poate spune, liberalismul 
român nu a fost niciodată agrarian. El a fost 
pe vremuri, e adevărat, partidul marilor proprie- 
tari de pământ. lar Ion Brătianu, ăl bătrân, a 
încurajat defrișarea tuturor pârloagelor” ţării, 
dând. pe o arendă de nimic latifundiile statului 
şi procurând nouilor arendași, credite. Interesul 
lui Ion Brătianu şi a urmașilor lui pentru agri- 
cultură ny 'a fost însă de natură agrariană, ci 
capitalist-burgheză. Că totuși liberalii au făcut 
exproprierea? Da. Numai că în momentul în 
care s'a hotărât această operaţie, agricultura ru- 

mânească nu mai producea suficient! Partidul 
liberal hotăra deci să exproprieze pe deţinătorii 
plimântului „contra unei juste despăgubiri”; des- 
pligubire care trebuia să creeze un capital mo- 
Diliar la dispoziţia burgheziei rumâne; iar pe 
do altă parte pregătea trecerea pământurilor ex- 
propriate din mâna nouilor împroprietăriți. în 
posesiunea băncilor (cari trebuiau apoi să reali- 
zeze industrializarea agriculturii după cea mài 
nutentică formulă liberal burgheză). Exagerăm? 
Foarte bine. Dar atunci cum se explică faptul 
cii operaţia de împroprietărire nu a fost întovă- 
riişită de reorganizarea agriculturii — sortind deci 
prin acest lapsus pe nouii deținători ai pămân- 
tului, pieirii, — şi că din băncile cari, prin lege, 
singure aveau dreptul să împrumute asupra pă- 
mântului, 80 la sută sunt liberale? Pentru: noi 
e clari şi e clar pentru toată lumea; interesul 
liberalilor pentru agricultură nu are nimic de 
a face cu agrarianismul. 

Brătienii au reprezentat în istoria noastră po- 
litică, cu un puternic instinct liberalismul și ca- 
pitalismul burghez adaptându-şi, după războiu 
mai ales, politica la cea mai nouă formă a aces- 
tuia, la capitalismul bancar. Asta e adevărul. 
Dar aci începe aberaţia. Căci capitalismul bur- 
ghez — mai ales în forma lui ultimă, capitalis- 
mul bancar, e prin excelenţă internațional. lar 
Vintilă Brătianu voia să facem capitalism ban- 
car... „prin noi înşi-ne”| Că o:asemenea incer- 
care nu putea duce decât la dezastru era dela 

sine înţeles. Toată lumea a spus-o. Şi evenimen- 
tele au confirmat. 

Cum se explică încolţirea acestei aberaţii în 
mintea lui Vintilă Brătianu, e o chestiune care 
nu interesează aci. Fapt e însă că al său „prin 
noi înși-ne” nu e cel de care vorbeşte lumea 
azi. Presa liberală nu are deci niciun motiv să 
desgroape morţii. 


25 Septembrie 1931 


In marginea ţărănismului, 
INTRE PARLAMENT ȘI SFATUL ȚĂRII 


Impresia noastră este că situaţia — ori cât de 
gravă e ea în ea însăș astăzi — ar putea fi 
privită cu mai multă liniște şi cu mai puţină 
strângere de inimă, dacă ar exista, în rapor- 
turile politice de la noi o înțelegere ptntru ceea 
ce e esenţial și ce nu e în actuală problematică; 
şi dacă, mai departe, viața publică ar putea să 
se sprijine pe un partid al realităţilor rumâ- 
mești, — pe un partid țărănesc adică. 

Din nefericire însă acest partid nu există. Am 
spus-o şi altă dată; şi nu vom osterii a o repeta. 
Nu există un partid țărănesc; pentru că nu ve- 
dem nicăieri organizaţia politică, sau cel puţin 
pe 'omul politic, care să înțeleagă ce e un ţăran; 
şi care să ştie sau să întrevadă cel puţin că, de- 
îndată ce forma unui stat e hotărită întotdeauna 


CULTURA POLITICĂ 214 


de clemenfele lui constitutive, e nevoe la noi de: 
îndreptarea tuturor eforturilor noastre înspre 
constituirea unui stat țărănesc. 

Este cel puţin straniu că într'o ţară în care 
nimeni nu-i ignorează caracterul (eminamente: 
agricolă”), nu se găseşte un grup — cât de re- 
dus — de oameni cari să pretindă şi să promo- 
veze o organizaţie firească, deci agrariană, a 
realităţilor ei. Straniu, dar nu şi inexplicabil. 
Căci cultura rumânească — sau ceeace trece 
drept atare — nefiind decât de natură citadină 
adică de import, (cum e în genere așezarea noa- 
stră orășenească), nu e decât foarte firesc că re- 
prezentanţii sau numai purtătorii acestei cul- 
turi infestaţi cum sunt cu toţi de abstractismul 
positivisto-știentist — să nu aibă niciun fel de 
înţelegere pentru ceea ce se cheamă o realitate 
organică: vie. Un exemplu, sau o dovadă, dintr'o 
mie? lată: 

In seria de articole programatice pe cari 
„Dreptatea” le-a publicat mai acum câteva săp-- 
tămâni, şi în care se încerca a se însemna cadrul 
unei politici agrariene, era — între atâtea late- 
incongruenţe pe cari le-am relevat la timp — 
mai ales un postulat caracteristic: sprijinirea, a- 
nume, a agrarianismului pe un regim... consti- 
tuţional-parlamentar. 

Eroarea — asupra căreia am insistat deja 
— este şi din punct de vedere al unei doctrine 
ţărăniste, evidentă. "Ţărăniştii români se înșală, 
pentru că judecă... numeric. Ei socotesc că de 

îndată ce un regim parlamentar are ca corelat 
votul universal, şi de îndată ce populaţia noa- 
stră electorală e în mare majoritate ţărănească, 
— apoi e sigur că parlamentarism însemnează un 
regim controlat de ţărani. Ergo! 

Mai întâiu, asta nu e adevărat. Nu e adevărat 
că un regim ridicat pe baza votului universal, 
e, numai decât, la noi, un regim controlat de 
ţărani. Dar chiar dacă ar fi. Insemnează asta că 
regimul e în adevăr țărănesc? Deloc. Ceea ce 
nu îpţeleg încă ţărăniştii români e deosebirea 
de structură între parlamentarism şi ţărănism; 
deosebire care repetă într'un fel pe cea dintre 
orăşeni şi ţărani. Aș spune, anume, că parla- 
mentarismul este un regim care lucrează pe baza 
unei delegaţii de voinţă. Că, altfel, eu, cetăţean, 
deleg pe un semen al meu să meargă la Bucu- 
reşti, să ia în numele meu cunoştinţă de situaţie, 
să judece în numele meu, în numele meu să ho- 
tărască, şi pe urmă... să vină să-mi spună ce a 
făcut. 

E asta treabă ţărănească? Nu. Un prieten care 
colindă satele şi stă de vorbă cu oamenii, îmi 
povestea mai acum câtăva vreme, întâmpinarea 
unui ţăran cu prilejul ultimelor alegeri par- 
ţiale: ce ne tot întreabă pe noi, domnule, pe cine 
vrem să trimitem deputat la Bucureşti? Dacă îi 
doare de noi, apoi să ne întrebe ce socotim noi 
de una sau de alta! — Apoi, da! Vedeţi, asta 
e ţărănism! Căci ţăranul nefiind o fiinţă ab- 
stractă şi abstractizantă, nu cunoaşte aşezări de 

fapt; asupra cărora judecă şi hotărăşte. Dacă deci 
e adus să lucreze prin delegaţie, atunci el nu în- 
țelege să dea delegaţie în alb, ci dă mandat 
imperativ. 

Desfășurarea de până. acum a lucrurilor în 
viaţa noastră publică nu a făcut decât să întă- 
rească — prin rezultatele negative obţinute — 
această tendinţă a ţăranilor. „Apoi, să-i mai în- 
cercăm şi pe ăştia”, — exclamaţia care se aude 
așa de frequent pe la sate, este dovadă pe- 
remptorie că ţăranii vor să epuizeze toate solu- 
ţiile de guvernare prin delegaţie de voinţă... 
înainte de a trece la guvernarea directă a lor. 

Parlamentarism? Nu. Ci un sistem, o ierarhie 
de sfaturi pornind dela viața autentică, în di- 
rectă legătură cu concretul, a satelor şi ridi- 
cându-se prin delegaţia, anonimă (nu personală) 
şi rotativă oarecum, până la sfatul ţării, in- 
stanță supremă care nu cunoaște separaţia pu- 
terilor sau: mai cine ştie ce alte- abstracțiuni 
decât întru atâta întrucât acestea însemnează 
simple diviziuni technice ale muncii. 

Pe -fața aceasta a lucrurilor apar deci premise . 
ale unei aşezări ţărăneşti pe cari ţărănismul de 
azi nu le cunoaște. Dar nu e oare vremea ca 
aceşti ţărănişti să, înceapă a se întreba de ce 
sunt ţărănişti? 


30 Septembrie 1931. 
18 

Premise 
„FRUMOASELE ZILE DIN ARANJUEZ...” 


Insfârşit, unul din confrații cărora le ceream 
să-şi prezinte politica şi somuţiile, pentru a-şi 
justifica pretenţia de îndrumător al opiniei pu- 
blice, s'a executat. Știm, deci, încotro ne duce; 
Punctul de vedere al acestui confrate e simplu 
şi clar: e adevărat că ne aflăm, noi şi toată lu- 
mea, în criză; şi e iarăş adevărat că această 
criză are proporţii; dar ea va trece, — şi ne vomi 
întoarce la bunele vremuri dinainte de răsboiu. 
Asta-i. 

Confratele nostru, de ce nu am spune-o, e un 
om cam ca... punctul lui de vedere: clar ie 
simplu. Şi ignorează, ca atare, anuniite lucruri. 
Iar în primul rând ignorează răsboiul. A spune, 
în adevăr, că lumea se mai întoarce la vremea 
dinainte de răsboiu, însemnează a crede că ce 
sa întâmplat între 1914 şi 1918 a fost un acci- 
dent fără necesitate și inesenţial desfășurării isto- 
riei; că a fost adecă, un om nebun în Europa, 
şi că omul ăsta a provocat, numai pentru că a 
vrut el așa, răsboiul: Noi, cu îngăduinţa celor 
cari ne censurează şi ne pun în fiecare zi la colţ, 
credem altfel. Şi anume credem că răsboiul nu a 
fost făcut de cineva, ci a. venit singur. A venit 
ca una din modalităţile prin care putea plesni 
încordarea în care ajunsese lumea înaintea răs- 
poiului. Cine urmărește atent întâmplările va tre- 

bui să recunoască faptul că forma de. echilibru 
a lumii în 1914 era cu totul instabilă, şi că 
cei cari au început răsboiul nu au fost decât 
instrumente oarbe ale istoriei. L-au început — 
dar mu l-au făcut. Căci răsboiul era. Era, în 
chiar plămada vremii. Dacă lucrurile sunt așa 
cum spunem noi — şi nu vedem cum ar fi 
altfel — apoi atunci răsboiul apare ca o răs- 
cruce a istoriei; ca o linie de demarcaţie între 
două lumi. Să ne mai întoarcem înapoi? Nu se 
poate. Pentru că dacă viaţa lumii ar fi fost 
mai departe posibilă în cadrele formulei dina- 
inte de răsboi, nu sar fi făcut răsboiul. Sau 
— făcut prin demenţa cuiva — el nu ar fi avut 
decât un caracter local; cum au mai fost atâtea 
alte răsboaie până la 1914. 

Lucrurile acestea sunt evidente, ştiu. Dar ele 
nu au fost văzute. Și în primul rând nu au fost 
văzute de cei cari au încheiat pacea. Așa se 
explică faptul, care stă oarecum, la originea tur- 
burării de azi, că nimeni nu s'a gândit că pacea 
aceasta trebuia să însemneze cadrul unei lumi 
structural noui. Recunoaștem; nu se putea cere 
democraţiei liberale şi capitaliste burgheze să 
se sinucidă, punând ea însăş — ea, care în- 
cheia pacea — bazele nouei lumi; care nu mai 
putea fi nici democratică, nioj liberală, nici ca- 
pitalistă, nici burgheză tocmai pentru că această 
lume ajunsese la: răsboiu. Dar nu e mai puţin 
adevărat că această nouă lume trebuia totuş 
promovată, de îndatăce trecusem, prin răsboiu, 

dincoace de linia de demarcaţie a perioadelor 
istoriei. 

Că nu s'a făcut nimic prin pace, aceasta e 
deci explicabil. Mai puţin “explicabil e însă că 

- nu s'a făcut nimic, în sensul lumii celei: noui, 
nici după pace. Mai puţin explicabil şi mai 
trist. Nu ne îngrijorează, adică, miopia oamenilor 
politici. Ea a existat întotdeauna și pretutindeni 
fără prea mari primejdii însă; căci istoria nu o 
fac oamenii politici; ci se face ea singură; prin 
efortul mărunt şi anonim al cineştie cărui ne- 
gustor care-și aşază taraba la un colţ până a- 
tunci neutilizat; prin spiritul de aventură a cu- 
tărui tânăr eliminat din şcoală din pricina ab- 
senţelor nemotivate şi îmbarcat pe o corabie oarbă 
care eşuiază în Antile sau în altă parte; prin ne- 
liniştea creatoare a cutărui lucrător care sfâr- 
şeşte prin a inventa acul cu gămălie sau nastu- 
rele cu presiune. 

Ingrijorător în situaţia de acum e însă, că toc- 
mai aceste cercuri, modeste şi anonime, dar vii, 
centre de creaţiune permanentă nu mai func- 
ţionează astăzi. Şi, fapt cu deosebire grav, cu 
cât aceste cercuri sunt mai prospere, cu atât 
ele apar mai cuprinse în inerție şi sortite deci 
morții. Nu este oare astăzi un fapt evident pen- 
tru toată lumea că cea mai puternică rezistență 
față de o prefacere pe care toți o simt necesară 
vine din Franţa, adică ţara cea mai prosperă 
şi mai echilibrată — încă! — după vechea for- 
mulă? Ba da. 

Vedeți, dară: este explicabil că o anumită ca- 
tegorie de oameni îşi închipue că se poate re- 
veni la „vremurile bune” dinainte de răsboiu; 
e atitudinea celor cari au înflorit sub acea for- 
mulă şi cari nu sé mai pot înoi. Asta nu în- 
semnează însă că istoria stă în. loc; iar istoria 
asta ne spune că de îndată ce peste noi a trecut 
răsboiul, care a fost o răscruce, apoi nu ne mai 
putem întoarce. Avem de făcut doar un lucru: 
să cercetăm — încotro mergem. 


1 Octombrie 1931. 


SECRETUL... PROFESIONAL AL 
CUMINŢENIEI 

p Dacă noi am cunoaște situația financiară a 
fiecăruia din oamenii politici cari ne conduc, 
poate că am fi în stare să indicăm mai dinainte 
cu precizie linia evenimentelor. Veţi fi fost în- 
totdeauna surprinși că în politică nu mai lucrează, 
uneori, nici chiar adevărurile cele mai evidente. 
Dar aţi uitat, şi de aci surprinderea, să vă gân- 
diți că aceste evidențe contrariu intereselor de 
moment ale conducătorilor noștri. 

Suntem, toţi, victimele unei concepţiuni e- 
roice şi catastrofale a istoriei. Ne închipuim, a- 
nume, că pentru oamenii politici există reali- 
tăi şi probleme obiective, către care se îndreaptă 
şi după care se dirigueşte efortul lor creator. 


278 ROZA VANTURILOR 


Nu e, totuș, așa. Dreptatea lui Pescal, în această 
privinţă, trece chiar dincolo de afacerea cu nasul 
Cleopatrei. Istoria e făcută din bucăți şi din 
lucruri mărunte. Istoria cea făcută de oameni; 
cea pe care-și închipue oameni că o fac. Cea- 
laltă — se face ea singură. Cea adevărată. E 
drept. Dar pamenii se aţin -pe la periferia în- 
tâmplărilor şi se amestecă în ele cu pretenţia 
de a le conduce. De condus, e sigur că nu la 
pot conduce. Le-ar putea totuş promova. Dacă ar 
şti să le urmărească, să le înţeleagă şi să se pună 
în slujba lor. Asta însă e greu. Pentrucă nu pot 
judeca liber şi nu pot vedea drept — mai exact: 
nu poate vedea, pur şi simplu — decât cel 
care nu e încătușat de nici un fel de prejude- 
cată. Şi sunt două, cel puţin două beteșuguri 
ale oamenilor politici, cari le falsifică vederea 
și stau, ca atare, la origina tuturor turburărilor 
şi necazurilor: spiritul de conducere şi spiritul 
de posesiune; ambiția de a domina și dorința 
de a poseda. 

Nu vedeţi? Noi am întreprins o lucrare de 
înţelegere a realităţilor prin care trecem. O lu- 
crare făcută cu toată buna credință de care 
suntem capabili şi cu toată inteligența — multă, 


puţină — câtă neia dat-o Dumnezeu. Este o. 


operaţie, astăzi, absolut necesară. Pe care noi 
credem că o putem face mai uşor decât alţii... 


pentru simplul motiv că nu o facem peiitru noi., 


Ce am urmări, mă rog, Situaţii? Ştie toată lumea 


că situaţii” ni se tot oferă de trei ani, într'una, 

— şi nu le acceptăm. Şi ce ne-ar întuneca inde- 
pendența de judecată? „Averea” noastră? Poate 
afla toată lumea că toți redactorii şi colahora- 
torii „Cuvântului” sunt gata să cedeze în bloc 
averea şi datoriile lor — din ţară și... străină- 
tate, sub ori ce formă ar fi — contra sumei de 
una sută lei hârtie! Deci, — nu avem prejude- 
căţi. Şi la adăpostul acestei lipse de ambiţii sau de 
avere — care nu e numai o realitate, ci și un 
sistem, și va dăinui, deci, ca atare — Încercăm 
să judecăm situaţia. 

Ni se răspunde, vail, ni se răspunde! La în- 
ceput, când ceteam replicele, făceam ochii mari: 
mai rar iâta prostie, înfruntare a bunului simţ, 
rea credință, desconsiderare a realităţilor, lipsă 
de legătură logică. Pe urmă, însă, am început să 
pricepem. Şi cine pricepe multe — iartă multe. 
Şi de atunci ne amuzăm. De câte ori ne mai 
iese în cale vreun preopinent, şi mai ales unul 
din acei preopinenţi „cuminţi” și „cu simţul 
răspunderii”, cum se ivesc din ce în ce mai mulți 
astăzi, pe măsură ce se agravează situația și 
apar ca mai necesare schimbări radicale, noi în- 
cercăm să descoperim în scrisul lui... ce-l doare. 
Distracţie în adevăr captivantă, cum rare îți mai 
îngăduiesc necazurile zilelor de -azi. Poţi astfel, 
<u un nu prea mare efort, să ştii, după atitudinea 
luată de diverşii publicişti sau oameni politici, 
cine are depozite în străinătate (şi unde anume) 
şi cine pu; cine are datorii — şi în ce fel de 
monedă; cine vrea să parvină — şi prin cine 

anume; şi așa mai departe. V'aţi închipuit dvs- 
că există la noi partide politice — unul cel 
puţin — care s'a declarat ferm pentru etalonul 
aur în nădejdea că reprezentanţii mondiali ai 
acestei politici îl va promova în încercarea de 
a veni la putere? Şi totuş aşa este. Un „şef” va 
pleca în curând peste graniţă, ca să „pertecteze”? 
acordul. Și pe urmă... va veni la putere. Il va 
aduce profesiunea lui de credinţă — credinţa lui 
faţă de aur. Să nu râzi. 

Şi, la drept vorbind, nu ştim dacă e chiar așa 
de râs. Noi o să isprăvim prin a ne cunoaşte toţi 
preopinenţii şi a-i cataloga: Dar ce a câştigat 
din astă politica şi țara rumânească? Nimic. 

Nimic, pentru că nimic nu se va schimba. Fie 
care epocă îşi trimite exponenţii ei în politică. 
Şi exponenţii de azi sunt cei ai unei clase care 
posedă. Care posedă şi — natural — nu se lasă 
deposedată. Aţi voi poate ca politica de azi să 
fie făcută de reprezentanţii realităţilor de mâine? 
Asta e imposibil. Nu s'a întâmplat nici odată 
în istorie, — nu se va întâmpla nici acum. 

Noi spunem, însemnând aci, lucrurile astea, 
doar ca o explicație; ca să înţeleagă, cei cari 
ne urmăresc, de ce această categorică deose- 
bire între noi şi preopinenţii noştri; de ce în- 
tâmplările, totuş, ne dau nouă dreptate şi nu 
lor; şi de ce nu luăm parte activă şi directă 
în politica țării. Sunt lucruri, cari ori cât de in- 
time şi personale ar fi trebuesc totuș spuse- 
Stăm în faţa publicului — care are dreptul să 

ne ceară socoteală pentru tot ceeace facem și 
nu facem. Ne executăm deci, răspunzând, cu atât 
mai mult cu cât în ultima vreme am fost în- 
trebaţi; şi încă stăruitor. 

lată. 


11 Octombrie 1931." 


„Teorie: 
EROAREA FILANTROPICĂ 


„„Vasăzică d. Buresch s'a prezentat la Geneva, 
în faţa Europei şi a lumii, cu Austria în palmă 
şi a spus simplu: iată, de acu luaţi-o şi gospo- 
dăriţi-o dumneavoastră, — că noi nu mai putem. 
Aşa a făcut cancelarul. Căruia cel puţin acest 
merit trebue să i'se recunoască astăzi: că s'a ho- 
tărit să isprăvească odață cu minciunile. Aşa! 

O să spuneţi, de sigur, că situația Austriei. 
este cu totul specială, şi o să concedem. Vom 
concede însă că acest caracter special se rapor- 
tează numai la gradul de gravitate al situaţiei, 
şi nu la calitatea ei. Vrem să spunem, cu alte 
cuvinte, că gravă e- situaţia peste tot; şi că sar 
putea cu un gest analog cu cel al. Austriei să fie 
silite a face mâne şi alte ţări. Și o spunem nu 
dintr'un pesimism de babe plângărețţe, ci, din- 
potrivă, din nevoia de a ne smulge cu un ceas mai 
de vreme, noi, și alții — noi toţi, din această 
situație gravă. 

Pentru că — de ce nu vrem să o recunoaştem? 
— starea de dezechilibru de astăzi nu e o „criză 
ttecătoare” cum le-ar conveni unora și cum 
ne-ar conveni tuturor, de altfel, să o credem, 
ci numai punctul de ajungere al unor situaţiuni 
false, create prin imixtiunea în politică, în poli- 
tica lumii, a unor puncte de vedere străine 
vieții așezărilor omeneşti. Nu sunt, desigur, pro- 
blemele acestea de desbătut în ziare, — dar cel 
puțin o indicație generală tot trebue dată; indi- 
cație asupra faptului fundamental. care stă, sau 
ar trebui să stea, la baza tuturor raționamentelor 
şi a comentariilor noastre. i 

Lumea a mers cum a mers, atâta vreme cât 
nu sau amestecat „doctorii în treburile ei. Era, 
evident, mizerie, suferinţă şi nedreptate. Dar 
toate astea erau individuale; iar viaţa lumii era 
un fenomen al unei ființe colective. Căci fie 


care din noi putem închipui — aşa cum ne-a 
nefericit Descartes, cu al său cogito — că sun- 


tem centru şi scop al universului; dar dacă nu- 
mai puţin mai impersonali am fi, ar trebui să 
ne gândim că Dumnezeu va fi făcut totuş lu- 
mea din alte motive decât ca să ne slujească nouă 
de vacă de muls. Aş spune, deci, cu alte cuvinte, 
că creațiuhea universului e un fapt care trans- 
cende existenţa noastră, şi că noi nu facem de- 
cât să ne înglobăm în anumite existenţe colec- 
tive de cari se leagă: chiar existența noastră. 
Nu există în univers decât colectivităţi; ceea- 
ce noi numim individ nu e decât o existenţă 

dolectivă; organizată şi unificată după un anu- 
mit principiu. Cum însă înlăuntrul fie cărui in- 
divid, întru atâta întru cât acesta e ò fiinţă 
colectivă, sunt și alte existențe individuale, şi 
cum fie care existență își duce viaţa după legea 
ei, însemnează că în univers există o ierarhie a 
individualităţilor. Conflict? Şi conflic prea a- 
desea. Și mai ales asta trebue reţinut. 

Pentru că de aci pleacă toată neînțelegerea po- 
liticei. Politica vorbeşte, în adevăr, de individ 
şi colectivitate; ca de două realităţi absolute. 
Şi de fapt nu e aşa. Căci dacă noi spunem că 
noi suntem indivizi, iar statul națiunea, rassa 
sau mai ştiu eu ce colectivităţi, apoi cu acelaş 
drept o celulă din corpul meu îşi poate spune 
individ numindu-mă pe mine colectivitate, — 
iar națiunea, care întrun fel se încadrează în 
cosmos, se poate încadra în „colectivitatea” ace- 
stuia, ea socotindu-se drept... individ. 

€e însemnează asta? Că totul fiind colectivi- 
tate, fiecare din aceste ființe colective îşi duc 
viaţa loc, după legea lor. Lucrurile sunt simple 
şi evidente. Şi le admite toată lumea. Cum nu 
am admite, de pildă, dreptul nostru al oamerilor 
de a utiliza pentru existenţa noastră funcțiunile 
celulelor din corpul nostru? Asupra acestui punct 
nu există discuţie. Pentru că, în definitiv, legea 
celulei trebue să se subordoneze legii noastre, 
şi dacă pentru a promova viaţa noastră celula 
trebue să moară, — asta nu e decât foarte nor- 
mal! Că doară nu vom subordona noi viaţa 

noastră, vieţii cutărei sau cutărei celule care nu 
intră în noi decât ca element constitutiv! 

Şi cu toate astea, raţionamentul acesta aşa 
de simplu, așa de firesc, așa de sănătos, noi 
nu-l aplicăm întotdeauna. Căci atunci când ne 
aflăm în faţa colectivităţii care se cheamă nație 
sau stat, noi răsturnăm lucrurile. Şi în loc să 
ne spunem, cum ar fi natural, că aci primează 
legea naţiei sau statului, noi cerem... o mai mare 
fericire, o mai mare bucurie individuală; şi o 
cerem chiar dela nație sau stat; ca şi cum a- 
ceasta ar fi legea lor, să se adapteze necesită- 
ţilor individuale ale fiecăruia din noi! Uitând că 
mâne ne-am putea afla, după acelaș raţiona- 
ment în faţa unei ligi a trupurilor... bacilului lui 
Koch, — funcţionând exact după acelaş mecanism 
şi cu aceeaş îndreptăţire ca şi faimoasă ligă a 
drepturilor omului. 3 

Nu. De câteva sute de ani, omenirea substitue 
conştient viața „colectivităţii” naţionale, intere- 
seloi individuale ale fiecăruia din noi. Vrem să 
se isprăvească cu suferința şi mizeria individuală. 
Şi „organizăm” viaţa societăţii în acest scop. 
Nu e o flagrantă falsificare, violentare a rea- 
lităţilor această filantropie? Ba da. Dar atunci de 
ce vrem ca „lucrurile „să meargă bine”, atunci 
când noi înşi-ne ne punem de-a curmezișul lor? 


15 Octombrie 1931. 

Situaţia politică 
PROBLEMA POLITICII NOASTRE DE STAT 


Partidul naţional-ţărănesc a dat publicului un 
comunicat prin care anunță începutul unei cam- 
panii pentru răsturnarea guvernului; iar, mai 
grăbit, partidul liberal răspândește peste tot ve- 
stea apropiatei lui treceri la putere și îşi face 
un program de lucru în consecință. Ne-am afla 
deci, după toate aparențele în preziua unei schim- 
bări de regim. Cu atât mai mult, cu cât chiar 
presa care-şi zice — şi într'o oarecare măsură 
chiar e — independentă, duce o vie, campanie, 
pe o temă sau alta, împotriva guvernului actual. 
Cetim astfel, în fiecare zi, despre o nouă combi- 
nație ministerială. Cu preciziuni cari în ultima 
vreme merg până la numele viitorilor miniștri. 

Se schimbă guvernul? Nu ştim. Noi cetitori 
în cafea sau în stele nu suntem; nici viziuni 
nu avem; şi nu auzim nici „voci”. Bunul Dum- 
nezeu nu sa îndurat de noi până întratâta, în 
cât să ne însemne cu un asemenea dar. Nu ne-a 
îngăduit să fim de cât oameni; simpli oameni; 
cu judecata pe care el a hărăzit-o la fel tuturor 
în jurul nostru. De aceea noi n'am profetizat 
niciodată. Nici în politică — şi nici altfel. Cum 
însă politica e o treabă omenească, şi cum toate 
treburile omenești stau sub semnul judecății, 
ne-am străduit întotdeauna să judecăm. Chiar 
și în politică. Și cetitorii noştri ne sunt martori, 

— au ne-am înșelat nici prea des, nici prea tare. 
Când este, deci, vorba să se ştie dacă se schimbă 
guvernul sau nu, noi tot la judecată vom re- 
curge. Nu ca să aflăm ce se va întâmpla, ci ca 
să ne lămurim ce se poate întâmpla, ce e normal 
să se întâmple. Căci spre deosebire de alţi se- 
meni ai noştri, simpli confraţi de gazetărie sau 
oameni politici, noi credem că politica este o 
îndeletnicire în care fantezia este cu totul ex- 
clusă, lucrurile întâmplându-se după o strictă 
necesitate ale cărei resorturi şi desfăşurări nu 
scapă raţiunii și bunei judecăţi. Să judecăm 
deci. 

Şi să o luăm dela început, băbeşte. Un gu- 
vern stă sau pleacă, după cum e bun sau rău; 
după cum răspunde nevoilor politice de stat 
sau nu. Pentru ca să ştim, deci, dacă vom avea 
schimbare de guvern, şi ce fel de schimbare de 
guvern vom avea, va trebui să stabilim mai în- 
tâiu care e problema politicei noastre de stat 
actuală şi ce fel de înfăptuitor reclamă ea; pen- 
tru ca să judecăm apoi dacă guvernul actual se 
poate măsura nevoilor vremii, iar dacă nu, cine 
ar putea-o face. 

Politica noastră. de stat, — astăzi? Ea nu 
„poate fi decât de două feluri. 4 

Prima, cea preconizată dè noi aci, la „Cuvân- 
tul”. O politică net revoluţionară. Care plecând 
dela faptul că lumea întreagă este în criză și că 


interdependenţa mondială a scăzut în chip con-' 


annt] recomandă: o decuplare a noastră de 

politica mondială; o închidere a noastră, cât mat 
departe împinsă, în graniţele noastre; o luare în 
considerare a realităților româneşti; o scădere 
provizorie a standardului de: viaţă la nivelul a- 
cestor realităţi; și aşezarea temeiurilor unui stat 
românesc de structură țărănească, singura formă 
în care noi putem cu adevărat trăi după indi- 
caţiile firii noastre şi singura care poate îngădui 
o adevărată şi completă rodire a puterilor raseei 
noastre. 

Noi nu vrem să ne ascundem dificultăţile și 
să ne sustragem realităţilor. Noi știm că po- 
litica aceasta '— deşi singura eficace, ca una 
ce ar fi în stare să ne sustragă falsificărilor sub 
care a fost comprimată viaţa noastră de stat 
până acum — e prea îndrăzneață şi prea „ris- 
cată” pentru a fi adoptată de cei cari poartă 
răspunderea; O singură iluzie — și aceea foarte 
puţin consistentă — am avut: că o asemenea 
politică ar putea face N. Iorga. Profesorul Iorga 
avea, în adevăr, perspective de vizionar, largă 
înţelegere, istorică şi-aş zice conaturală, a rea- 
lităţilor româneşti şi însuflețire profetică de mare 
reformator. D. Iorga a preferat totuș să fie um 
gospodar cinstit, care să facă în această ţară de 
oameni necăjiţi „puţintel bine”. Nu a avut su- 
îlul pe care i l-am bănuit noi? Sau mai de grabă, 
cum de altfel am spus-o, a venit la guvern 
prea devreme? E indiferent. Fapt este că profe- 
sorul Iorga nu ne-a dat mar guvernare revolu- 
ţionară în care noi, uneori, timid nădăjduiam; 


288 ROZA VANTURILOR 


așa că politica noastră, a revoluţiei de sus în 
jos, rămâne mai departe un lucru pe care oamenii 
politici nu consimt şi nici nu vor consimţi a-l 
accepta şi înfăptui, de și el e singurul firesc. 

Prin înlăturarea acestei politici, rămâne însă 
oamenilor noştri de stat deschisă o a doua cale. 
Şi calea aceasta a fost adoptată de toţi. Ea e 
incontestabil falsă, dacă avem în vedere desti- 
mele rasei şi ţării noastre. Dar are o seamă de 
avantagii: nu bruschează obicinuințele, nu com- 
portă efort reformator şi, mai ales, nu comportă 
responsabilităţi; nici faţă de alții, nici faţă de 
tine însuţi. Politica asta spune: toată lumea trece 
printr'o grea criză; criza noastră e în bună parte 
criza celorlalți; noi nu suntem singuri pe pă- 
mânt; şi nici cei mai deştepti nu suntem. Să 
vedem, deci, ce vor face câilalți. Să așteptăm 
rezultatul frământărilor lor, soluţiile lor. Şi când 
se vor drege lucrurile la ei, vom folosi și noi 
din asta. Să aşteptăm deci. Căci Chiar dacă am 
şti ce avem de făcut, — ceeace e de făcut e așa 
de nou şi așa de îndrăzneţ, încât nu putem începe 
noi. Prin urmare: să fim cuminţi; să nu luăra 
iniţiative radicale; să încercăm a ne strecura de 
azi pe mâne printre dificultăţi, până când re- 
zolvarea crizei mondiale ne va îngădui şi nouă 
să atacăm problema refacerii ` noastre. 

Nu vom spune că această politică e bună. Nu 
vom. spune însă, aci, nici că e rea. Căci pro- 
blema care ne' preocupă nu e: care trebue să fie 


politica noastră de stat; ci: trebu- să se schimbe 

guvernul sau nu, şi cum. lar pentru aceasta — 
am arătat-o — e nevoe să știm mai întâiu 
care este de fapt politica noastră de stat astăzi. 
Ei bine, această politică, iat-o: rezolvirea pro- 
vizorie a chestiunilor mărunte, așteptând ca so- 
luţia cea mare să ne vină din afară. E politica 
acelui „puţintel bine” de care se veselesc toţi 
oamenii politici şi care e totuș politica TUTU- 
ROR, în acest moment. 

Cere această politică o schimbare de regim? 
Și în ce fel. 

lată ce va trebui să cercetăm. 


27 Ianuarie 1932. 


ADEVĂRURI, — PE JUMĂTATE 


Duelul oratoric susținut la Cameră mai zilele 
trecute, între d-nii Otescu și dr. Trifu, pro şi 
contra Francmasoneriei, rămâne cu mult sub ni- 
velul planului de realităţi în care această pro- 
blemă îşi are sâmburele și unde ea, prin urmare, 
ar putea fi atacată cu eficacitate. Este adevărat 
că terenul de luptă a fost ales de d. dr. Trifu; 
aşa că subseeretarul de :stat dela interne îşi avea 
oarecum iadicate punctele de atac. Dar tot așa de 
adevărat este că deoparte şi de altă nu s'au spus 
decât jumătăţi de adevăruri. Și astfel, dreptate 
a avut şi interpelatorul când a vorbit de acţiunea 
disolvantă a Francmasoneriei; dreptate a avut şi 

ministrul Ottescu când a replicat că totuș oameni 
de cea mai înaltă -răspundere consideră opera 
Francmasoneriei ca o acţiune constructivă, — la 
care ei socotesc ca o cinste a lua parte. Şi, dacă 
voiţi, nu a avut dreptate d. dr. Trifu când prea 
uşor a trecut asupra atâtor oameni de treabă şi 
atâtor acţiuni de seamă cari se află înscrise în 
statele Francmasoneriei; după cum iarăși nu a 
avăt dreptate d. Ottescu atunci, când a afirmat 
că” Francmasoneria e monarhistă şi creştină, — 
dat fiind că monarhismul și creștinismul franc- 
mason sunt cu totul formale și lipsite de esen- 
ţialitate. 

Aşa fiind, desbaterea din Cameră nu a con- 
tribuit cu nimic la lămurirea chestiunii. Înseamnă 
aceasta că” chestiunea nu se poate lămuri? Nu. 
Şi, iată, noi vom încerca-o, Nu pentru a epuiza 
problema; ci doar. pentru a așeza câteva jaloane 
de orientare. 

În două feluri poate fi cineva francmason: 
din oportunitate, şi prin structură spirituală. Cea 
dintâiu nu interesează aci; interesează cea de a 
doua. Francmasoneria de structură însă, Franc- 
masoneria ca stare de spirit nu e un fenomen ori- 
ginar, — ci numai un aspect, o faţă a unei rea- 
lități mai adânci, a ungi orientări spirituale mai 
largi, pe care cu un alt prilej eu am definit-o 
drept „protestantism” 

u voiu stărui aci și acum asupra acestei forme 
de viață, spirituale şi altfel. Am făcut-o destul 
de pe larg acum câţiva ani la Universitate. 

Şi problema este îndeajuns de însemnată ca să 
revin asupra ei, atunci când împrejurări cari 
nu depind numai de mine îmi vor îngădui să-mi 
reiau activitatea pe o catedră unde eu totuşi 
am frământat idei și viaţă, în faţa unui tineret 
pe care îl aduna acolo adesea altceva decât ne- 
voia unei diplome. .Voiu spune aci, cu toate a- 
cestea, va trebui să spun, că spiritul protes- 
tant la care mă refer mai sus este resortul unei 
întregi civilizaţii şi a unei întregi forme de cul- 
tură; în care Francmasoneria se încadrează cu 
un fenomen derivat. Aşa fiind, este cu totul ine- 
ficace şi nejustificat a combate Francmasoneria 
în ea însăș. Pentru simplul motiv că o luptă nu 
se poate purta cu sorți de isbândă împotriva e- 
fectelor, decât atunci când ataci la rădăcină, 
cauzele. Anti-masoni? Foarte bine. Dar asta e 
cu totul insuficient; și o repetăm: ineficace. 
Pentru ca rezultate să fie obţinute ar trebui ca 
în acelaş timp lupta aceasta anti-masonică să 
fie purtată: împotriva individualismului liberal, 
a ştientismului, a cartesianismului și kantianis- 
mului, a democraţiei, a monarhiei constituțio- 
nale şi republicanismului (cari structural sunt a- 
proape acelaș lucru), a socialismului, a protestan- 
tismului religios de toate formele, a romanis- 
mului, dar și a galicanismului catolic, a misticei 
individualiste dela Fericitul Augustin până la 
Francisc din Assisi, a kabalisticei, a teosofiei, a 
asiatismului panteist, a umanitarismului, etc. etc., 
a tot ce este rațiune uscată faţă de plinătatea 

trăirii, a tot ce este mecanism faţă de bogăţia 
polimorfă şi. fecundă a vieţii. 

Iată — aşa înţelegem noi problema. Și asta 
hotărăşte atitudinea noastră faţă de ea. In tot 
ce voiu fi scris sau spus în ultimii cincisprezece 
ani nu e un rând, o vorbă care să decurgă din 
spiritul acesta protestant. Dar să mă ierte anti- 
masonii români, tovarăş activ alături de ei nu 
sunt. Căci pentru asta ar trebui să-i socoteso 
serios antimasoni şi asta nu o pot face. Nu o 
pot face, atâta vreme, cât cel mai logic, mai 
linear, mai organic ca gâridire dintre ei, profe- 
sorul Cuza, crede că poate despărţi vechiul de 
noul testament şi transformă întreg . creștinis- 
mul întrun sistem de morală — fie ea şi „su- 
blimă”: — iar pe Christos în... profet; când nu 
crede; când nu vede în creştinism de cât funcţia 
lui socială, şi nu acceptă biserica şi tainele ei 
decât 'ca un fel de concesiune pe care „omul 
de ştiinţă” trebue să o facă din oportunitate 
unei instituţii folositoare prin aceea că furni- 
zează metafizică la îndemâna poporului. Asta, 
domnilor antimasoni rumâni se cheamă protes- 


tantism; iar protestantismul nu e antimasonic;- 


ci din potrivă — isvorul Francmasoneriei. 

Şi pe urmă mai e ceva. Impotriva Francmaso- 
neriei nu se luptă. Francmasoneria este. Este, 
ca un aspect al unei forme de cultură. Forma a- 
ceasta de cultură există — şi pe urmă dispare. 
Elenismul a fost, — şi a dispărut; transcen- 
dentalismul medieval a fost şi el, — şi el a 

dispărut. A venit renașterea şi protestantismul; 
și a creat în toate domeniile vieţii forme noui. 
Sau cel puţin le-a pus în valoare; au ajuns la 
modă. A ajuns la modă deci și Franemasoneria 
— cum a ajuns la modă ştienţismul sau demo- 
craţia. j 

Formele acestea în momentul de faţă dispar. 
A intrat în disoluţie întreg spiritul mecanic ra- 
ţionalist protestant — şi va dispare mai cu- 
rând sau mai târziu şi Francmasoneria. -Dela 
sine. Pentru că așa e firesc. E zadarnic deci să 
ne mai cocoșim. Soarele răsare şi fără cucu- 
rigitul nostru. 

Așa! 


11 Februarie 1932. 


Cazul Averescu 
GENERALUL PĂCII 


„Indreptarea” publică un articol, semnat ia- 
răşi X. X. X., asupra intrevederii dela Belinzona, 
care se încheie cu declaraţia că d-l Mareşal nu 
are nici un fel de merit, dar şi nici un fel de 
răspundere, în actul Restaurației. Dacă până acum 
mai era posibil, cel puțin formal, să se spună 
că nu e nici o legătură între X. X. X. şi d-l 
Averescu, — apoi, după acest articol, o ase- 
menea posibilitate dispare. Căci, în ce mă pri- 
veşte personal, pot afirma, în conştiinţă, că rela- 

tările din „Indreptarea” întrebuințează preciziuni 
şi fraze pe cari le-am auzit din gura domnului 
Mareşal; atunci când — la începutul anului 1930 
-— d-sa binevoia a se întreține cu puținătatea 
mea asupra... condițiilor în care ar consimţi, să 
ia atitudine făţișă şi categorică pentru necesi- 
tatea restauraţiei. 

Deduc din aceasta, deci, că fie chiar şi sub 
anonimat, domnul Mareșal Averescu ţine să pre- 
cizeze însuș anumite puncte de istorie, care îl 
privesc personal; pentruca nu cumva lumea să 
aibă despre d-sa o imagine ce nu ar corespunde 
realităţii. Deocamdată vrea să arate că nu e 
amestecat întru nimic în actul restauraţiit. Pasă- 
mi-te, lumea credea altfel; și iată, d-l Mareșal 
nu vrea să se împăuneze cu pene de împrumut. 
Este, netăgăduit, o nevoie sufletească cu totul 
onorabilă. 

Sub care d-l Averescu suferă — lăuntric — de 
multă vreme. Căci de când îl.ştim, domnul Ma- 
reşal a fost întotdeauna altfel decât trecea în 
ochii lumei. Lumea credea, de pildă, că d-l 
Mareșal are vreun merit — măcar cel al ralierii, 
— în procesul restauraţiei. Și iată, nu a avut. 
Lumea credea că, în 1918—20, când ţara îl ri- 
dicase pe scut, d-sa se ţinea în amenințătoare 
rezervă, așteptând ca această ţară, care 1 se in- 
china, să-l impună la guvern. Şi, -de fapt, în 
acea vreme d-l Averescu utiliza ‘pentru emisari 
portița de din:dos a palatului regal, de unde 
d-sa aștepta, amărit, puterea. Și aşa mai de- 

parte. Ceea ce e mai ciudat însă — şi ceea ce 
mai ales” trebue să apese conștiința domnului 
Mareșal și să-i îndurereze surprinderea — este 
faptul că d-sa nu a încercat nici odată să inducă 
lumea în eroare, înfăţișându-i-se altfel decât 
era. Nu. Ştie doară toată lumea sentimentele 
pe cari d-sa le-a nutrit întotdeauna faţă de Acela 
pe care articolul „„Intrevederea dela ` Belinzona” 
Il numeşte „Principele Carol”. Se ştie anume ce 
a propus generalul Averescu în consiliul de co- 
roană din naintea lui 4 Ianuarie. Şi din toate 
convorbirile pe cari le-a avut în urmă asupra 
acestei chestiuni, sunt destule peste cari d-sa 
nu a așezat piatra discreţiei. Iată, mie, de pildă, 
nu mi-a cerut nici odată tăcerea asupra convor- 
birilor pe cari le-am avut. Și, din destăinuirile 
pe cari le face „Indreptarea” de luni, eu aș avea 
dreptul să cred că — chiar fără a cere yoe dom- 
nului Mareșal — eu sunt liber oricând să dau în 
public acele convorbiri (două). Prin urmare, dom- 
nul Averescu nu a făcut nimic pentru ca lumea 
să creadă că d-sa ar avea vreun merit în actul 
restauraţiei — cum spune „Indreptarea”. Și to- 
tuş lumea credea altfel. Nu e, în adevăr, straniu? 

Unde însă tragedia intimă a Mareșalului A- 
verescu atinge intensităţi shakespeare-iene, este 
în cazul carierei d-sale militare. D-l Averescu, 
este, fără îndoială, unul din cei mai străluciți 
militari ai noştri. Printr'o perversiune a soartei 
însă, d-sa nu a putut niciodată să se realizeze. 
Operaţiile din Bulgaria din 1913, pe cari — 

dacă-mi aduc bine aminte — d-sa le-a condus, 
au sfârșit „trist şi grotesc prin bălării, unde bieţii 
noștri. soldaţi mureau de holeră. Ce putea face 
d. general Averescu? Să le trimită picăturile 
d-rului Davila? A făcut-o; cât a avut. Dar să 
"mărturisim că e puţin pentru geniul militar al 
domnului Mareşal, care merita de sigur împre- 
jurări mai prielnice pentru desfășurarea lui. 

Şi cam la fel s'au petrecut lucrurile şi în 
celalt răsboiu al nostru, cel adevărat. Coman- 
dant al marelui cartier nu a fost. Evident, nu 
putea fi vorba de asta. Când prin. scoaterea 
dela conducerea răsboiului a gen. Iliescu, po- 
litica a încetat să-şi spună cuvântul, şi a venit, 
în sfârşit rândul militarilor, la marele cartier a 
trecut peneralul Prezan; așa cam era și firesc; 
şi cum nici d-l general Averescu nu putea pre- 
tinde altfel. Dacă însă nu putea fi, pentru d-sa, 
vorba de comanda marelui cartier, apoi la ma, 
mult noroc ar fi avut totuş dreptul acest stră- 
lucit meșter al armelor. Nu a avut. Indrăzneaţa 
operaţie dela Flămânda, demnă, ca concepţie, 
de oricare din căpitanii victorioși ai istoriei, a 
sfârşit în chip dezastruos.. Nu din vina d-sale, 
desigur. Căci d-l Averescu ne-a lămurit în lu- 
crarea d-sale „Operaţiile dela Flămânda” ce stră- 
lucit fapt de arme ar fi fost acesta — dacă 
reușea; şi astăzi ştim, graţie acestei lucrări, de 
ce nu a reuşit. Fapt e însă, că a eşuat. Nu a avut 
noroc. 

Şi tot astfel nu: a avut noroc mai târziu. 

Căci bătălie a răsboiului nostru şi marea noastră 
victorie nu a fost în sectorul d-sale; ci a fost 
la Mărăşeşti. Ar fi fost victoria noastră mai 
mică dacă lupta o comanda d-l general Ave- 
rescu? Suntem siguri că nu. Poate chiar că ar 
fi fost mai mare. Date fiind marile calităţi de 
ostaş ale d-sale. Dar — încă odată nu a avut 
noroc; căci nu a fost acolo. Şi astfel, când e 
vorba de figurile mari ale răsboiului nostru, 
se vorbește de un Prezan, de un Cristescu,. de 
un Eremia Grigorescu. De Averescu însă — în 
al doilea rând. Drept e? Nu. E o strigătoare ne- 
dreptate a soartei; care nu a voit să-i îngăduie 
a-şi pune în valoare marile lui însușiri de ostaş. 
Dar totuș așa e: Averescu — în al doilea rând. 

Și iată — culme a ironiei — astăzi, la atâţia 
ani după răsboiu, când rana deschisă de neîndu- 
rarea soartei în sufletul acestui mare comandant 
nu s'a cicatrizat încă, — lumea noastră, nesa- 
tisfăcută de omul politic Averescu, zice: pu o 
fi el, om politic; e însă un mare ostaş; amin- 
tiţi-vă de răsboiul 

Să ne -amintim de răsboiu? D. Mareșal Ave- 
rescu ar avea toate drepturile să fie revoltat. 
Căci d-sa îşi aminteşte de răsboiu. Și ştiegce 
rol mediocru a jucat în el, cum sa lăsat de 
greu soarta asupra lui. Ştie. Şi îşi aduce aminte 
kum, ca un om cinstit ce este, nu a încercat 
niciodată să acrediteze în public legenda că ar 
fi un mare general. Propagandă pentru persoana 
lui? Da, a făcut. Dar nu pentru generalul Ave- 

rescu; cı pentru omul politic Averescu. Incă pe 
front fiind, d-sa a făcut să i se tipărească chipul 
pe un fel de cărți poştale, cu explicația: Gene- 
ralul Averescu care va da PACEA ŞI PAMANT” 
Şi a împărţit pozele astea la ostaşi. Deci e clar: 
vă va da pacea și pământ. Astea nu le dă un 
ostaş. Un ostaş dă victorii; nu pace şi pământ. 
D. Averesc ştia că nu poate vorbi: ca: ostaş. Ca 
ostaș nu le. putea da nimic doară. Le vorbea ca 
om politic. 

Şi totuş, astăzi, faima lui cea statornică nu e 
de om politic, ci — de ostaș. D. Mareșal Ave- 
rescu are tot dreptul să se ridice împotriva lumii 
şi a soartei. Căci lumea îl vrea altfel decât cum 
e el. Şi el se refuză — pentru că, om cinstit, 
îşi dă. seama că, a te înfățișa altfel decât cum 
eşti, însemnează a fi un impostor. 

D. Mareșal nu acceptă o asemenea situaţie 
falsă. Articolul de Luni din. „Indreptarea” e o 
dovadă. Şi un început de autoreabilitare. 


10 Martie 1932. 


„HAI TATĂ, SĂ-ȚI ARAT MOȘIA !” 
— sau! cum se face doctrina țărănismulul — 


Cineva, care de sigur a urmat pe vremuri 
cursurile mele la universitate, şi care își trădează 
formațiunea nu numai prin felul de a pune pro- 
blema — care, aci, în ţara. rumânească îmi-e 

specific mie —: dar până și prin materialul 
pe care îl aduce şi care găseşte, în chiar această 
formă, în cursurile mele stenografiate, (mai sis- 
tematic şi mai în bloc, cuprinse în „Filosofia 
protestantismului), încearcă în „Dreptatea” de 
eri să mă înveţe ce e aia ţărănism, şi mai ales 
cum decurge țărănismul, prin filiaţie naturală 
din... iluminismul veacului al XVIII francez. 

Noi, dascălii, cari am învăţat pe alţii, riscăm 
întotdeauna să ne-o ia înainte învăţăceii noştri. E 
firesc. Şi pentru cei cu un sâmbure de înţelep- 
ciune, chiar mișcător. Imi pare rău însă că noul 
colaborator al „Dreptăţii” nu e în situaţia asta. 
Ce vrea el să mă î înveţe pe mine astăzi nu e prea 
a cătării. E în orice caz o poziție pe care eu, în 
cercetările mele, am depășit-o ca insuficientă. 
Şi dacă ar fi fost natural ca obiecțiuni de natura 
celor pe care mi le aduce să pornească dela oa- 
menii generaţiei anterioare mie, apoi e 'cu totul 
surprinzător, şi nu augurează nimic bun pentru, 
desfășurarea lui spirituală, ca un elev al meu, 
să reprezinte, faţă de punctul meu de vedere, o 
poziţie retrogradă. 

„Dreptatea” e o foaie de partid. Este foaia 
partidului naţional-ţărănesc. A singurului par- 
tid, deci, care mai păstrează, astăzi, în ţara ru- 
mânească, veleităţi doctrinare. Aşa fiind, ar tre- 
bui să fie ceva mai atentă cu „editorialul”. Căci 
nu se poate lăsa doctrina pe mâna oricui. Băiatul 
ăsta care scrie acolo e, de sigur, isteţ — chiar 
când e prost crescut; dar până la a fi în măsură 

să facă teoria ţărănismului, mai va! Băiatul ăsta 
va fi fost pe la mine la cursuri, a auzit ceva, 
a asimilat ceva; dar de înţeles tot, nu a înţeles; 
şi mai ales nu a înţeles metoda. 

Toată sforțarea mea de a înţelege şi inter- 
preta evenimentele politice se sprijină pe o me- 
todă precisă. Ea are ca punct de plecare elimi- 
narea conceptului de cauzalitate mecanică din 
explicarea întâmplărilor, şi înlocuirea lui prin 
cel al corelaţie organice. Metoda aceasta nu e, 
Doamne fereşte, o invenţie a mea. Ea este apli- 
cată cu un succes din ce în ce mai impresionant, 
şi în mecanică, și în fizică, şi în biologie. E ade- 
vărat că în comentarea vieţii politice rumânești 
eu sunt singurul care o utilizez constant (sau mai 
precis: eu şi prietenul meu Onicescu). De aci 
şi impresia de nou, de surprinzător, de pa- 
radoxal, de sofism pe care o dau celor ne- 
preveniţi sau interesați expunerile mele. Dar 
tot de aci şi faptul că încercările mele de a în- 
ţelege desfășurarea evenimentelor nu au dat re- 
zultate prea alături. de realităţi, — ci, din po- 
trivă. 

Metoda aceasta procede prin identificare de 
structuri, şi apelează, ca atare, în primul rând 
la intuiţie, la putinţa de a vedea. Asta nu e chiar 
aşa de uşor. Asta cere o anumită maturitate în 
observaţie, o anumită experienţă, şi. mai ales re- 
nunțarea la orice personalism şi la orice pre- 
tenție — aşa de inerentă iluminismului — de 
a crea realitatea prin jocul logic al raţiunii. O- 

dată în stăpânirea acestei metode însă, vezi tot. 
Nu mai ai nevoe de raționamente. Raționamentul 
e bun pentru a transmite o convingere deja fă- 
cută, nu pentru a-ţi face convingeri. Ei bine, 
această metodă, a corelaţiilor și a structurilor, 
tânărul meu preopinent şi teoretician al „Drep- 
tății”, nu o posedă. Căci dacă ar poseda-o, şi-ar 
da imediat seama că a afirma că Montesquieu 
stă la originile ţărănismului, e tot aşa de absurd 
ca, .de pildă, a descoperi o... coadă. de câne la 
om. Montesquieu şi ţărănismul făcând în ace- 
laş fel parte din structuri deosebite precum cânele 
şi omul. Iată de ce tot ceea ce spune împotriva 
„teoriilor” mele „Dreptatea” în ultima vreme, 
— nu poate fi luat în serios. 

Dacă țărănismul rumân vrea, în adevăr, să 
ajungă la formularea unei doctrine, — să, nu 
proceadă de la teorii, şi nici din cărţi. Să pro- 
ceadă dela realitate. Să se întoarcă la momentul 
în care sa născut ţărănismul ca mișcare con-: 
sistentă şi militantă: la 1918. Să încerce aşi 
da seama de condiţiunile în cari s'a ridicat a- 
ceastă mișcare, şi, mai ales, de formele pe cari 
le-a luat organizarea ei. Forme cari nu au avut 
nimic intenţionat, nimic voit, — economiștii şi 
intelectualii nu apăruseră încă — pentrucă năs- 
cute în chip firesc. Teamă mi-e însă că, dacă 
ar utiliza această metodă — singura îndreptă- 
ţită de altfel — teoreticianii „Dreptăţii” vor tre- 
bui să ajungă la aceeaș înțelegere a evenimen- 
telor la care am ajuns noi aci la „Cuvântul” 

P. S. Toate astea ca o lămurire de încheiere. 
Nu cred că „Dreptatea” ține la o polemică doc- 
trinară cu noi. Dacă crede totuș că aceasta ar 
putea folosi cauzei, eu nu mă dau îndărăt dela 
o asemenea treabă. Numai că, în acest caz, am 
dori un alt... pitopinent. Băiatul care a scris eri, 
e bun. Dar mai trebue lăsat să se coacă. Să mai 
înveţe ceva carte, că cu atâta câtă ştie e cam co- 
steliv. Și să nu mai facă afirmaţii lipsite de o 
elementară informaţie — ca cele de ieri —; căci 
asta dezonorează o foaie; mai ales foaia unui 
partid cu doctrină. 


7 Aprilie 1932. 


EI, ŞI? 


Ziarele de ieri după amiazi vorbesc toate, 
pe un ton cu deosebire alarmat de „neîncre- 
derea dela Paris”. D. Rist a depus acolo, guver- 
nului francez, un raport foarte defavorabil si- 
tuaţiei dela noi, în care cele mai grave pasagii 
se referă la conversiune. D. Puaux a prezentat 
guvernului rumân o copie după acest raport, a- 
dăugând surpriza d-tale, respectiv a guvernului 
francez, că o asemenea lege a fost votată. Şi 
„pour la bonne bouche”, d-l Auboin şi-ar fi 
dat demisia din postul de control pe care îl 
ocupă la Banca Naţională a României. 

Asa spun ziarele. Noi nu ştim dacă e așa. Ceea 

ce însă ştim, e că încheierile pe cari le trag 
ziarele „de opoziţie” sunt cu totul deplasate. 
Căci aţi aflat dvs. cari sunt aceste încheieri? Nici 
mai mult nici mai puţin decât că în faţa acestei 


“atitudini a Parisului, guvernul trebue să plece. 


A 


Convingere așa de fermă în opoziţie încât dela 
clubul liberal se şi anunţa demisia guvernului. 

Ne vor ierta preopinenţii noştri, — dar noi, 
ca prea cunoscuţi „sofişti”, „iresponsabili”, „ori- 
ginali” şi „paradoxali”, ne vom îngădui să nu 
împărtășim această alarmantă solicitudine pen- 
tru soarta ţării; și anume, mai precis adică, să 
nu-i: împărtăşim motivele. E neîncredere la Pa- 
ris! Ei, și? Pentru asta trebue să plece un gu- 
vern în ţara rumânească? Adică cum? Ceea ce 
alaltăieri era „neîncredere în Stambul”, ieri „ne- 
încredere la Berlin” să fi devenit astăzi pur şi 
simplu „neîncredere la Paris”? Nimic, adică, să 
nu se fi schimbat între hotarele noastre? Unirea 
tuturor rumânilor să nu fi adus decât deplasarea 
stăpânirii noastre dela Berlin la Paris, așa după 
cum unirea principatelor adusese mutarea ei dela 
Constantinopole la Berlin? Prin urmare tot sub 
regimul capitulaţiilor trăim ? 

Va să zică, în împrejurări extrem de grele, e 
adevărat, guvernul actual a făcut, între altele: 

un buget care, chiar în forma lui de buget de 
mizerie, nu putea fi acoperit — fără ca să fi 
luat măsuri faţă de această eventualitate; 

o lege pentru conversiunea datoriilor agri- 
cole în care problema finanțării nu eră atacată — 

fără ca să se fi preocupat de chestiunea generală 
a creditului, chestiune care singură făcea vala- 
bilă conversiunea; 

o gospodărie, care a dus la neplata salariilor 
— fără ca astăzi să aibă o soluție la problemă, 
sau cel puţin hotărîrea de a găsi una, după 
gravitatea și urgenţa chestiunii. 

A făcut deci greşeli; sau cel puţin nu a putut 
evita dificultăţi serioase. Pentru toate acestea, 
opoziţia nu cere totuş plecarea guvernului; ci o 
cere... pentru că la Paris se manifestă neîncredere. 
Unde este explicaţia acestei stări de lucruri pa- 
radoxale? Unde? Iată:. 

Pe deoparte, în incapacitatea însăş a opozi- 
ţiei: nu putea protesta împotriva sistemului după 
care a fost făcut bugetul — pentru că şi guver- 
nele anterioare tot după acest sistem a lucrat; nu 
puteau protesta împotriva conversiunii, — pen- 
tru că au discutat-o, au admis-o şi au votat-o; 
şi nu pot protesta împotriva neplăţii salariilor — 
pentrucă nici ei, oamenii opoziţiei de azi, nu 
ar putea face faţă acestor necesităţi, dacă ar fi 
chemaţi la putere. 

Pe de altă parte, explicația stă întrun fapt 
de natură sufletească: în psihologia de slugă a 
oamenilor noștri politici: în genere, cari după 
patrusprezece ani dela unire nu realizează încă 
ceeace reprezintă statul nostru; după șase-sute 
de ani de cultură autentică şi autohtonă nu rea- 
lizeuză încă ce reprezintă ţara şi rasa noastră; şi 
cari incapabili a se ridica până la solidaritatea 

de ethos, reeditează în procesul de cucerire a 
puterii, vechile lupte pentru domnie purtate aci 
cu ajutorul Sultanului, dincolo cu ajutorul Papei. 

Să plece guvernul? De ce nu? Guvernul de 
sigur că va pleca, așa cum pleacă toate guver- 
nele — cari doară nu sunt decât trecătoare. 
Nu va pleca însă nici mâne, nici poimâne, nici.. 
ieri. Ci atunci când i se va împlini sorocul. A- 
tunci când va fi socotit pasibil de plecare după 
meritele şi vina lui; după vină, care e mai mică 
decât o crede opoziţia, — după merite, cari 
hotărît sunt mai mari decât i le acordă opoziţia. 

Fu îmi dau cel cintâiu seama că guvernul va 
pleca; pentru că știu şi.de ce va pleca. Va pleca 
pentru că împrejurările nu i-au îngăduit, sau 
pentru că i-a lipsit curajul marilor hotăriri, — 
ca să devină marele guvern al revoluţiei rumâ- 
neşti, singura atitudine rodnică şi mântuitoare 
în situaţia de azi. 

Dar să nu-și facă nimeni iluzii. Atunci când 
va. pleca, va fi stat mai mult şi va fi avut o ac- 
tivitate mai curată și mai plină de viaţă rumâ- 
nească decât guvernele cari îi vor urma. Căci 
dacă guvernul lorga-Argetoianu îi va. fi lipsit 
putinţa de a face politica restaurării statului ță- 
rănesc, — noi ne-afn exprimat de mult teama că 
un guvern Iorga sar putea să fie prematur — 
apoi sigur e că guvernelor cari îi vor succeda le 
va lipsi nu numai putinţa, dar şi înţelegerea. 
Şi vom intra astfel — ori care ar fi regimul 
ce se va adopta: constituțional”, parlamentar, 


306 ROZA VANTURILOR 


cu guverne de partid, cu. coaliţii naţionale: sau 
numai de partide, cu noui echipe de technicieni, 
cu guverne electorale” sau cum veţi voi, — 
vom intra astfel, pentru o bucată de vreme, 
într'o perioadă de ministere de „trei zile şi una 
până la prânz”, în care răspunderea nu va mai 
putea fi, chiar pentru cei mai de rea credinţă, 
decât'a celor ce vor cădea. 

Iată de ce şi cum va pleca guvernul, şi vor 
pleca guvernele. A.spune însă, a nădăjdui şi a 
cere ca un guvern să plece pentru că există 
„neîncredere peste graniţă, însemnează a nu-ţi 
da seama de situăţie; și, pe deasupra, a da gra- 
tuit dovada unei lipse de -demnitate care des- 
califică. 


29 Mai 1932. 


SUB INTERDICŢIE 


In lipsă de altă replică mai ad rem, „L'Indt- 
pendance Roumaine” răspunde la întâmpinarea 
noastră de Joi cu un argument ad personam: 
d. Nae Ionescu nu are voe să scrie tot ceeace 
scrie în ,„Cuvântul”, pentrucă scrisul d-sale an- 
gajează foruri mai înalte de cât persoana sau 
gazeta d-sale. 

Nu e pentru prima oară când se pronunţă 
împotriva noastră această interdicţie. Nu. De 
doi ani, toţi cei pe. cari scrisul nostru îi stin- 

ghereşte, nu pregetă în a ne-o repeta. Sfioşi cu 
cele cari se leagă de persoana noastră, noi am 
tăcut, — lăsând fără răspuns această cea mai 
laşă lovitură “care se poate îndrepta în potriva 
unui adversar.. Dar asta nu însemnează că vom 
consimţi a tăcea la nesfârșit. Stăm la o răscruce 
a istoriei noastre naţionale. Interese de cele mai. 
multe ori strâmt egoiste obligă pe cei mai mulți 
din jurul nostru a orbecăi, refuzându-se adevă- 
rului. Desfăcuţi de persoana noastră, așa cum 
o lungă şi aspră terapeutică spirituală ne-a în- 
găduit-o, credem că ştăpânim acest adevăr și 
că avem datoria să-l 'mărturisim; pentru toți, 
în faţa tuturor. Scriem deci. Avem însă astăzi 
nevoe să ne apărăm dreptul nostru la scris, 
pe care ni-l contestă așa de stăruitor adversa- 
rii? O vom face. Chiar cu riscul de a trece limi- 
tele unei discreţiuni care ne e firească. Și o vomi 
face pentru că scrisul nostru aci nu e o ches- 
tiune personală, ci împlinirea unui imperativ 
căruia nu ne putem sustrage. Avem deci: drep- 
tul şi datoria să scriem. 

Dreptul. Ni se spune: dvs. aţi luptat pentru 
Restauraţie; şi, o recunoaștem, aveţi în această 
luptă anumite merite; căci dacă Restauraţia s'a 
înfăptuit, ea s'a înfăptuit şi prin colaborarea 
dvs. Prin aceasta însă chiar, dvs. sunteţi solidari 
cu Restauraţia; şi după cum pe vremuri ați 
fost purtătorii de cuvânt ai acestei cauze, lumea 
vă consideră astăzi ca purtători de cuvânt ai 
nouei ordine, stabilite prin Restauraţie. Nu pu- 

teţi vorbi, deci, fără' a angaja prin spusele dvs. 

noua ordine — pentru care ați luptat. 
Răspundem: « fals. Nu poate fi solidarizată 

în nici un fel noua ordine, a Restauraţiei, cu 


noi. Nu noi am făcut Restauraţia — ci ea sin- - 


gură s'a făcut. Meritul nostru? Nici unul. Căci 
noi nu am acționat pentru înfăptuirea ei, ci 
numai am. spus că ea se va înfăptui. Am spus-o, 
pentrucă o viedeam fiind în ordinea firească 
a lucrurilor; în acelaș fel, de pildă, în care am 
spune că mâine e Duminecă. Şi cum oare, dacă 
mâine va fi în adevăr Duminecă, să avem noi 
un merit la faptul că e.Duminecă? 

Dacă noi am fi avut vreo parte la înfăptuirea 
Restauraţiei, am fi făcut politică. Şi, oameni 
politici fiind, am fi avut pretenţia — justificată 
— ca, după isbânda noastră, să luăm parte la 
guvernarea ţării. Ne-a văzut cineva să o fi 
făcut? Nu. Dimpotrivă: toată lumea știe că eu 
şi tovarășii mei de aci ne-am refuzat oricărei 
situaţii de asemenea natură. Și, slavă Domnului, 
nu prilejul ne-a lipsit! 

Noi am fost, în tot procesul Restauraţiei, nu- 
mai gazetari: adică oameni cari orientează opi- 
nia publică asupra celor ce e firesc să se în- 
tâmple. Evenimentele au arătat că nu ne-am 
înşelat, — că ştim, deci, să vedem. Şi cum, 
„adică, pentru: că ne-am dovedit a ne împlini 
cu sucoes funcțiunea, tocmai de aceea să ni se 
interzică astăzi a mai vorbi? Dar. dacă vom 
tăcea noi, cine vreţi să vorbească? Faliţii pre- 

vederii politice, orbii cari nu vedeau evenimen- 
tele ce îi plesneau peste ochi? Sau poate oame- 
nii politici, negatori ai ordinei fireşti? Iată, deci, 
acesta ne e dreptul. 

Şi acum, datoria. Scriem. Nu putem să nu 
scriem. Scriem ceea ce vedem, ceda ce înţelegem 
că se întâmplă. Că trebue să se întâmple. Nu 
scriem pentru noi. Nici pentru folosul nostru. 
Nu știm ce e aia. Atâtea răsunătoare succese 
câte a avut lupta noastră în mărturisirea ade- 
vărului, nu ne-a făcut nici mai bogaţi, nici mai 
pretenţioși, — nici nu ne-a ridicat în situaţii 
altele decât le aveam înainte. Suntem aceiaşi: 
simpli, săraci şi neînfrânți. 

Scriem. Nù pentru noi. Nu din ale noastre. 
Căci nu am inventat nimic, şi nu voim să dâș- 
tigăm pe nimeni pentru invenția noastră, — 
în atârnarea noastră. Scriem mărturisind o cre- 
dință şi un adevăr. Şi suntem siguri de isbânda 
acestora. Sofisme şi fantezii — scrisul nostru? 
Asta se va vedea. Nu era nu mai departe dá 
acum trei ani tot o fantezie şi Restauraţia? Şi 
iată! Sigur: scrisul nostru' stinghereşte pe unii 
în planurile şi ambițiile lor; isbeşte violent pe 
alţii în lenea și obicinuinţele lor. Ei, şi? Treca 
vremea — și până la urmă tot noi avem drep- 
tate. Luaţi, vă rog, manifestele electorale şi pro- 
gramele de azi ale partidelor politice; şi spu- 
neţi dacă ele nu se resimt toate de acţiunea 
programatică a „Cuvântului”. Meritul nostru, 
deci? Nu. Ci altceva. 

Noi. exprimăm o realitate: realitatea rumâ- 
nească. Este funcţia noastră în viaţa noastră 
publică. Nu construim voit un sistem politic. 
Noi nu cunoaştem sisteme; ci numai realități 
organice. Tocmai de aceea însă scrisul nostru 
e unitar; dela 1926 þåână astăzi „Cuvântul? se 
mișcă pe aceeaş singură linie a destinelor şi 
realității rumâneşti. Oamenii ne-au fost prie- 
teni şi dușmani; ar crezut în ei şi am încetat 
să. credem. Problemele însă, — perspectiva asu- 
pra lor a rămas statornic aceea. lată, gazeta 
noastră e aci — să ne arate cineva în ultimii 
ani o contradicţie pe liniile esenţiale. 

Explicaţia? E simplă. Nu inventăm — ci ex- 

_ primăm. Suntem solidari cu ‘rasa noastră; mai 
solidari decât mulți alţii dintre noi. Simţim deci 
în noi înşine, prin contactul organic dar şi con- 
ştient cu această rasă, ritmul și direcţia des- 
tinelor ei. Simţim şi spunem. Nu pentru că o 
voim, ci pentru că nu putem altfel. Cântăm 
cum cântă pasărea — fără nici un merit, dar 
adevărat. E funcțiunea noastră firească, datoria 


noastră. 


Să se renunţe deci, din lagărul advers, la a- 


ceastă interdicţie care se aruncă asupra noastră. 
Vă stinghereşte că scriem? Aveţi o soluţie sim- 
plă: strângeţi-ne de gât — dacă puteţi. Nu ui- 
taţi însă că şi asta e zadarnic: niciodată un 
condamnat la moarte nu à scăpat de ştreang o- 
prind ceasornicul care îi arăta înaintarea vremii 
spre: ceasul sorocit supliciului. 
26 'lunie 1932 

Rând pe rând, toate partidele, grupările și oa- 
menii politici cari au căzut sub examenul riostru 
critic, ne-au pus întrebarea asta: „în numele 
cui vorbeşti d-ta”? Era, pasă-mi-te, după. is- 
teața lor părere o întrebare menită să... ne 
incurce. Ne-au întrebat deci toți: și averescanii, 
şi naţional-țărăniștii şi liberalii d-lui Duca. Pe 
rând, care cum ne cădea în cleşte. Şi stăruiau 
semnificativi!, cu chestiunea. Căci asta le tre- 
buia dumnealor, să stabilească odată pentru tot- 
deauna că suntem o gazetă „inspirată”. 'Țără- 
niștii, luaţi uneori de scurt, nu se sfiau să de- 


„clare că „Dreptatea? nu reprezintă , punctul de 


vedere al partidului; naționalii spuneau cui voia 
să asculte că „Patria” nu tipărește decât elu- 
cubraţiile personale ale unui anume Zachi Boilă; 
şi nu odată dela liberali s'a trimis vorbă în 
dreapta și stânga că cutare lucru din „Viitorul” 
sau „LIndependance Roumaine” s'a publicat fără 
ştirea conducerii partidului, care regretă. Deci 
oficioase de partid se puteau oricând retranșa 
în dosul unui punet de vedere personal al cu- 
tărui sau cutărui redactor, scuturând astfel răs- 
punderea partidului. În cazul „Cuvântului” însă, 
asta nu e îngăduit. „Cuvântul” deşi nu e decât 
foaia gedactorilor lui, TREBUE neapărat să re- 
prezinte. punctul de vedere al cuiva în afară . 
de redacție, care acela e răspunzător de toate 

cele ale noastre; bune sau rele; mai ales rele 
însă. 

Faptul că ziarul acesta apare de șapte ani, 
nu-i dă încă, se pare, drept de cetăţenie în 
viaţa noastră publică; drept care, după câte în- 
ţelegem, nu se poate căpăta decât dacă te poți 
dovedi ca aparținând unui stăpân. Că ai şi tu 
ochi cari văd, minte care înţelege și gândeşte, 
suflet care simte şi crede, piept care stă în faţa 
loviturilor și braţ care loveşte în numele cre- 
dinţei, oameni cari te urmăresc și prin aceasta 
chiar îţi devin tovarăși, tovarăşi care îţi stau 
în ajutor, — asta nu e deajuns ca să facă înțe- 
leasă „taina” apariţiei acestui ziar și îndreptă- 
ţirea lui de a vorbi. Nu. :lţi mai trebue ceva: 
voe dela un stăpân care neapărat trebue să-ţi 
stea în spate, pitindu-se după tine; voe şi în- 
demn. De unde, deci, şi întrebarea — care pen- 
tru un om de conștiință nu e decât o insultă —: 
în numele cui vorbeşti d-ta? 

In numele cui? lată, vom spune. Vom spu- 
ne-o însă începând prin a stabili că, apărând 
deja de şapte ani, cel puţin de şase foaia a- 
ceasta s'a mișcat pe aceiași linie politică. Nici un 
pas spre dreapta sau spre stânga; ci statornic 
pe aceiași linie. Au plecat unii, — alţii au 
venit. Dar au venit la acelaș fel de înţelegere 
a realităţilor, la aceiaşi tradiție spirituală, la a- 
celaş crez; politic şi metafizic acelaș. Că aceşti 
unii sau alţii au fost partide sau simpli oa- 
meni, — egal: Nu noi am venit la ei; nu noi 

am plecat de lângă ei; au venit sau au plecat 
dânșii; sau mai exact am fost tovarăși; de drum 
şi de luptă, atâta vreme cât drumurile noas- 
tre, întâlnite, au mers alături. Şi nu am mai 
fost, atunci când drumurile noastre s'au despăr-. 
tit. A, de sigur, au fost împrejurări când, la des- 
părţirea drumurilor, privindu-ne foștii tovarăşi 
cum se ştergeau în ceața fumurie, o lacrimă 
a înflorit în colţul: ochiului nostru; plângeam 
însă pentru ei, pe rătăcirea lor. Dar chiar când 
inima ni se strângea în piept,.noi dela drumul 
nostru nu ne-am abătut. Suntem gata să stăm 
la judecată în fața conștiinței noastre şi a lui 
Dumnezeu; şi să spună fiecare dacă e sigur că 
la despărţire el și nu noi am rămas pe calea 
împărătească a credinței — UNA. 

De şase ani deci, zi de zi, aceia credinţă. 
lată în numele cui vorbim. De șase ani, zi de 
zi, IN NUMELE ȘI IN SLUJBA — jertfelnică 
de atâtea ori — a REALITĂŢILOR RUMÂNEȘTI. 
De şase ani nu ostenim a spune, în toate chi- 
purile, pe toate glasurile că se face la noi o 
politică abstractă şi năroadă gândită de un cap 
de papagal pentru cetatea cucilor din nouri. 
Că se risipesc cu inconștienţă îndobitocită în occi- 
dentalism, minunatele energii ale unei rase har- 
nice, cinstite, cuviincioase, bogate în ignorate 
adâncimi sufleteşti. Că creerul de maimuţă, al 
unei „cea dintâi generaţie în ghete”, a creat pen- 
tru gospodărirea acestor energii un stat cara- 
ghios, trândav, incorect, parazitar și paralizant, 

sărăcind prin pretenţii înfumurate de mahala- 
giu parvenit, o ţară dăruită de Dumnezeu cu 
toate bunurile pământești. Că, mentalitate de 
slugi proaste, am băgat țara şi sufletul ei slugă 
la dârloagă, am renunțat la deinnitatea noastră 
de oameni ai lui Dumnezeu cel puțin ca ori care 
alţii, am încrucișat cultura noastră reală, veche 
de o mie de ani, puternică în adâncimea ei, 
cu tot felul de civilizaţii lipsite, faţă de noi, de 
orice connaturalitate, creând astfel oribile cor- 
ciuri sterpe şi ridicule. 

De şase ani. 

Și tot de şase ani cerem ca acest scandal 
împotriva firii să înceteze. Să ne desmeticim. 
Să ne dăm seama că nimic nu se poate crea 
decât în ordinea firească a lucrurilor. Să ne 
aplecăm atenţi, umili şi înţelegători asupra rea- 
lităţilor noastre. Să cunoaștem cum ne-a făcut 
Dumnezeu şi unde ne-a așezat Dumnezeu. Şi 
din voinţa Lui, adică din legea noastră, să scoa- 
tem îndreptările pentru orânduirea vieţii noastre. 

De șase ani o spunem, de șase ani o cerem; 
și nimeni nu s'a gândit până acum în urmă să 


ne întrebe în numele cui vorbim şi nici să ne. 


pretindă carte de îngăduință dela vreun stăpân. 
Şi, iată, deodată, acuma se ridică, proşti şi în- 
drăzneţi, buluc cu toții: d-ta în numele cui 
vorbeşti? 

Eu? Nu. Noii Vorbim NOI TOȚI! In numele 


realităţilor rumânești ignorate, înfruntate, schin- 

giuite, închircite de toată viitura a trei generaţii 
de oameni politici în papainoage. 
Să nu fie, oare, de ajuns? 


27 Iunie 1932 


VREMEA TEOLOGILOR 


Cred că mai păstrez încă, pe undeva, broșura 
„eu dedicație” asupra unei reforme a constitu- 
ţiei austriace pe care mi-o dăduse pe vremuri 
Monseniorul Seipel. Dar în 1918 când l-am cu- 
noscut eu — lucram, ca redactor, într'un institut 
de editură cu care el avea strânse legături — 
cancelarul de mai târziu al republicei austriace 
nu avea decât contacturi scriitoriceşti cu poli- 
tica; şi în afară de bunul lui prieten, exegetul 
Alois Schoepfer dela Innsbruck, nu-mi aduc a- 
minte de cineva care să-i fi prezis o mare carieră 
politică. 

Erau, de altfel, şi timpurile „defavorabile”. 
In 1918, războiul trăgea spre sfârșit şi crea o 
poziţie cu totul preponderentă partidelor şi oa- 
menilor de stânga. Ce ar fi putut aştepta, deci, 
dela viitor profesorul Seipel, teolog și om de 
încredere al cercurilor imperiale? Şi totuș, iată, 
s'a întâmplat că teologul Seipel, om dẹ dreapta 
în închegarea lui sufletească, a devenit cea mai 
însemnată figură politică a noului stat austriac. 
E potrivit, cred, să ne oprim asupra întâmplă- 

rii acesteia. Pentru că ea e pasibilă de o formu- 
lare generală. 

Fenomenul carierei politice a răposatului mon- 
senior Seipel nu este izolat. Căci, lăsând la o 
parte pe Cardinalul Pacelli, actualul secretar de 
stat al Vaticanului, şi care mi s'a părut cel mai 
însemnat cap politic pe care l-am cunoscut în 
vremea războiului, trebue să constatăm că între 
puţinii oameni mari iviţi după războiu, trei sunt 
teologi: Seipel, Bruening şi şi Stalin. Intr'o vreme, 
deci, în care oamenii „de ştiinţă” şi de concep- 
ţie „pozitivă”, cred că îşi pot îngădui tot felul 
de ironii pe seama „popilor” şi „teologilor”, des- 
tinele atâtor ţări sunt sub. hotărârea unor per- 
sonagii cari Sau plămădit sufletește în lumea 
problemelor dumnezeiești. 

Nu aș avea dreptul să generalizez; îmi dau 
seama. Dar chiar aşa, în forma lui redus-gene- 
rălă, fenomenul îşi are. însemnătatea lui. Care 
e explicaţia faptului? Eu nu văd decât una sin- 
gură; ceva cam subtilă, de sigur, construită mai 
mult din imponderabile; dar nu mai puţiu va- 
labilă pentru aceasta., 

Să observăm, pentru început, că nici unul 
din reformatorii de după războiu nu se ridică din 
lumea protestantă. Rathenau era un meţafizi- 
cian evreu; Mussolini e catolic; Lenin a fost 
rus-ortodox. Nu ca profesiune de credinţă. Ce 
crede omul despre el însuș şi ce ar vrea el să 
fie, e cu mult mai puţin important decât ceeace 
este el în fond. A putut, deci, Lenin să se de- 

clare ateu şi să şi activeze în consecință. Struc- 
tura lui sufletească, felul lui de a judeca, simţi 
sau percepe nu era însă mai puţin ortodox. 
Va să zică nici unul din marii reformatori con- 
timporani nu € din lumea protestantă; adică nu 
este raţionalist, positivist, libertar, contractualist, 
idealist și... antimetafizic. 

Asta ne dă un prim element de orientare în 
problema pe care o desbatem. Mentalitatea uscat- 
positivistă poate fi eficace în raporturi fixe şi 
ordonate. In momentul însă, în care realitatea 
se desgărdinează şi tinde să devină aparent hao- 
tică, metodele reci şi precise ale rațiunii sin- 
gure, nu mai ajută prea mult. Ba încurcă. E 
şi natural. -Timpurile de mari prefaceri nu o- 
feră la suprafață nici un punct fix sau măcar 
precis de orientare.» În asemenea împrejurări 
nu ajută decât cea de a doua vedere, care nu 
judecă în funcție. de concret, ci în funcție de 
real; care stă în contact cu principiile genera- 
toare ale realității, cu momentele esențiale. Toate 
imponderabile, „divagațiuni” metafizice — aşa 
cum le judecă şi le categorisesc oamenii serioşi 
şi ştiinţifici, dragă Doamne, dar, iată, existând 
şi făcându-se valabile la timpul lor. 

Ei bine, tocmai aceste împrejurări hotărăsc 
de prezența teologilor în capul marilor mişcări 
politice reformatoare de astăzi. In privinţa teo- 
logilor circulă în chip curent tot felul de păreri; 
cari de cari mai nepotrivite şi mai false. Se 
ignorează în primul rând caracterul realist şi 

viu al cunoștinței teologice. Aplicarea directă 
la realităţi. Capacitatea surprinzătoare, de a ge- 
neraliza valabil pornind dela un singur fapt, 
în aparenţă 'neînsemnat, dar în. realitate caracte- 
ristic pentru un întreg grup de evenimente. 
Generalizare nu după bunele reguli ale induc- 
ţiei, aşa cum sunt formulate ele în orice ma- 
nual de logică (şi nefăcând în fond nici cinci 
paralele), ci ținând de un anumit dar speçial a 
cărui origine stă într'o adâncă iubire a existenţei. 
„Şi mai ales se ignorează un alt dar — imens 
acesta. — al structurii sufleteşti a teologilor: 
posibilitatea de a sta în contact direct cu cele 
nevăzute, dar reale; cari dacă nu se pot foto- 
grafia, se pot în schimb trăi. Nimic mai fals 
în procesul cunoaşterii decât pretenţia. sau măcar 
tendința de a reduce toată realitatea la ceeace 
se vede sau se poate măstira. Și nimic mai în- 
depărtat de mentalitatea teologică, în acelaș timp. 

Aşa că aci stă explicaţia: atâta vreme cât ra- 
porturile sunt ordonate, înşiruirea aparenţelor 
este oarecum structural fixă, iar așa numita cau- 
zalitate ştiinţifică (ce o mai fi şi aia?!) poate 
servi de instrument orientator. Când însă inter- 
vin marile perioade de prefacere, nu se mai pot 
descurca decât cei cari cunosc meșteșugul de a 
sta în contact nu cu întâmplările, ci cu resortu- 
rile lor intime. Adică metafizicienii. 

Seipel, Bruenning și Stalin au trecut pe pri- 
mul plan politic — pentrucă e vremea teo- 
logilor. 

6 August 1932. 

O nouă tactică a fost adoptată în lumea noa- 
stră politică, faţă de precipitare evenimentelor, 
care ameninţă cu exproprierea pe „oamenii no- 
ştri de stat” de până acum. Ea se aplică celor 
cari s'au hotărît să pășască la o prefacere ra- 
dicală, şi urmăreşte demonetizarea lor; nu ca 
program, — ci doar ca... ministeriabilitate. „Ce 
vrea, în definitiv X sau Y? Reducerea cuponului ? 
Restabilizare? Simplificarea aparatului de: stat? 
Schimbarea așezării generale a aşezării econo- 
miti noastre? Are dreptate. Parcă noi nu gândim 
la fel? Dar, vezi, nu e om politic. Astea nu se 
spun. Se prepară în secret. Şi se fac. Când le 
vine timpul!” 

Tactica asta ar fi de admirat. Dacă nu te-ar 
prididi desgustul. „Are dreptate” şi „gândim la 
fel”! De când, mă rog? Anul trecut, cam pe 
vremea asta, adică mai exact prin August, am 
scris noi pentru prima oară aci că, în situaţia în 
care ne aflăm, nu mai putem plăti cuponul. 
Vă aduceţi aminte ce a fost? Săptămâni de zile a 
durat haiul şi larma. Trebuia să se dovedească 
lumii că noi suntem nişte desperaţi, nebuni și 
iresponsabili+ Cari nu posedăm a. b. c.-ul finan- 
telor şi politicei. Și dacă credeți că se prefă- 
ceau numai, vă înșelaţi. Bieţii oameni, toţi cu 


muşiţă pe creer — cum bine vă puturăţi da 
seama de atunci —, erau sinceri. Vă întreb as- 
tăzi, — care este omul politic „responsabil” 

i i A gândească, şi să nu spuna, că e ne- 
cepem cât mai neîntârziat tratative 
pentru reducerea cuponului? 

MA ag, ce sa schimbat de atunci şi până 
a: Nimic. De atunci şi până acum avem 
aţă de obligaţiile bugetare, un deficit de mi 
ENS opt miliarde. Deficit care în August 
ne ui pe deja să curgă. Intervenţia pen- 
ua Fi aia up era, deci, în August 

ut de imediată necesitate. Unde erau însă oa- 
memi noştri de stat cu soluțiile lor? Poate știți 
vs. Eu nu. Astăzi — da. Astăzi toți vor reduce 
ma cuponului. Şi o tratează chiar. Dar alia 
lu-și seamă că, ceea ce anul trecut ar fi fost 
poate suticiennt, azi nu mai e decât o jură 
de apă pe plita înroşită, n tratează timid i 
până la sfârşit — luați, vă rog, notă — dă 
strica). i ar 

goe să ştiu, să mi, se spună şi mie, ca, 
ein nl T e mai la urma-urmelor şi 
i eştinească doară! — dece atitudinea 
»Cuvântului” era anul trecut lipsită de răs 
dere? Nu era soluția bună? Ba da, de E 
a toți oamenii cu răspundere au adoptat-o. 
era actuală? Ba da, de îndată ce azi statul 
are un gol de opt miliarde la încasări şi nu mai 
mi plăti nici măcar lefurile și mor caii DE 

AME în „grajdurile cazărmilor. Atunci? 

i Sea ăsta nu e unic. Mai de mult, a eşit 
Petra. pu soluţie a d-sale: restabilizarea. 
Ştiu dacă e cea mai bună. Noi, precum se 


CULTURĂ POLITICĂ 321 


știe, - ne gândim la alta. Dar, incontestabil că 
restabilizarea e o soluţie mare; şi serioasă. - Cum 
a fost "primită? Ştiţi: Ce sa spus despre d. Iu- 
nian? Ştiţi iarăş. Dar ce gândesc astăzi aceiaşi 
oameni „cu răspiindere” despre restabilizare, — 
mai bine să nu mai spun. Căci nu le-ar fi moale 
anumitor „stabilizanţi” dacă ar şti lumea la ce 
activitate se dedau dumnealor astăzi. Şi cu toate 
acestea, pentru ei „lunian are dreptate — dar 
nu- e om politic; pentrucă... vorbeşte de resta- 
bilizare şi cupon. Iar despre asta nu se poate 
vorbi! Nu trebue!” 

Vai, biata lor şiretenie făcută ferfeniță şi câr- 
pită cu aţă albă! De ce „nu e om politic” d. X 
sau Y — aţi priceput. Pentrucă sar putea ca eve- 
nimentele: să impună politica a cărui purtător 
de cuvânt s'a efăcut el, şi pentrucă sar putea 
ca opinia publică să-l împingă pe el la locul 
de realizare à acestei politici. Și vedeţi, asta nu 
„se poate. Politică economică şi financiară nu 
au dreptul să facă în ţara rumânească de cât 
“anumiţi specialiști, oameni de meserie, cari: ştiu 
ce este aia ban, credit, bir şi împrumut. Și mai 
ales cari au relaţiuni. Mai ales. 'D-l X sau Y 
nu ci au văzut întâiu real că... au vorbit. Și 
pe urmă, pentrucă nu sunt specialişti. Că. totuş 
d. X sau Y şi nu ci au văzut întâiu realităţile, că 
„ei nu le-ar fi văzut de cât dacă li le arătau alţii, 

— asta se pare că nu are nici o importanță. 
„Luăm programul — și gata! 
Gata? Ei, nu. Şi nu numai pentru că ar ti 


322 ROZA VANTURILOR 


imoral. Asta, precum se știe... nu are în po- 
litică nici o importanță. Nu, pentru alte mo- 
tive; mai obiective decât atât. In politică, o idee 
creşte cu un om. Ea nu e, ca în medicină, 
o doctorie care se poate administra uneori în 
chip mecanic, fie şi de un agent sanitar. O idee, 
o soluție politică se impune dintr'un anumit 
complex de condițiuni, obiective, de igur; dar nu 
e posibilă decât printr'o sinteză personală. Așa — 
încât cel care o are cel dintâiu, cel care o vede, 
este şi cel mai indicat să o realizeze. Politica e 
viaţă; şi în politică soluţiile nu se învaţă; se 
găsesc. Cine nu; e în stare să le găsească, ci numai 
aşteaptă să i le spună alții, pentrucă el să şi le 
însușască de bine de rău, învăţându-le, acela 
nu e om politic; ci cel mult un funcţionar. Pen- 
trucă nu are simţul vieţii, şi nici putinţa de con- 
tact cu ea. 

Este bine să fie spuse şi lucrurile astea. Nu de 
alta, dar sar putea, vedeţi, să vină şi vremea, 
socotelilor. Noi, o experiență, am făcut. Nu era 
oare conversiunea” o” soluţie mare, radicală? 
Şi ce a ales din ea? Nimic. Pentru că cei cari 
o realizează: nu au înţeles. piimic din ea. Nu a 
crescut în ei. Nu i-aù putut vedea rădăcinile — 
şi, deci, nici prevedea cum va trebui să crească. 
Așa a fost omorită conversiunea; pentru că nu 
a fost gândită unitar, până la sfârşit. Voiţi acum 
să procedați la fel cu celelalte soluţiuni . radi- 
cale pe care le prindeţi din vânt, după ureche 

dar cu care nu aveţi nici un fel de legătură or- 
ică? 
Pali seama, s'ar putea să nu va... lase lumea! 


2 Octombrie 1932. 


SFÂRȘIT DE AN 


Preocupările sintetice sunt din ce în ce mai 
rare în politica rumânească. Oamenii cari cr 
pentru ei. roluri “de mâna întâi în je 
blică. fac, în generalitatea cazurilor, o po sea 
de combinaţiuni; cari când nu sunt personale 
sunt 'numai de douăzeci şi patru de ore, — iar 
când nu sunt de douăzeci şi patru de ore sunt 

i le. A 
E aie a e mai bine așa. Căci intervenţia unei 
voinţi în cursul evenimentelor, intervenţie i 
caracterizează în primul rând acţiunea politic: > 
nu poate fi cu adevărat fecundă decât atunci 
când această voință nu are pretenţia să creeze 
istorie, ci numai să o înleenească, e dar 

du-se în chip inteligent desfăşurării fireşti a u- 
crurilor. Umilitatea asta este însă aşa de rară 
la oamenii politici, încât mai că nu am ome 
dela răsboiu încoace o acțiune care să fie de- 
terminată de altceva decât de resorturi ma 

tive şi personale. Aşa că, trebue să conei ma 

ca un adevărat noroc faptul că lipseşte spiri 
de generalizare şi de sinteză. Viața noastră pu- 

blică nu. ar. fi decât mai falsificată încă. Aşa, 
putem să nădăjduim că peste eforturile efe- 
mere ale micilor ambiţii, istoria sé face singură. 
Cu alte cuvinte: dacă nenorocul nostru e că nu 
a apărut încă în viaţa politică de după răsboiu 
o mare personalitate înțelegătoare şi eficace în 
gest, — apoi norocul nostru e că nu a apărut 
nici o mare şi puternică ambiţie inteligentă şi 
ca atare primejdioasă. Ambiţii sunt destule. Am- 
biții puternice însă, nici una. 

Anul politic pe care îl încheiăm astăzi este 
o tristă ilustrare a acestor consideraţiuni. E anul 
acţiunii confuze prin excelență. Confuză, această 
acţiune nu în integralitatea ei, ci în resorturile 
subiective, ale oamenilor politici cari au fost 
la lucru. Anul acesta se poate caracteriză ca cel 
al reacţiunii. În adevăr, două erau problemele 
cari dominau viața noastră publică: a) în ordinea 
militant politică, crearea unor organisme vii şi 
eficace, cari: să se înstăpânească în chip firesc 
la conducerea treburilor publice; b) în ordinea 
de: guvernare, orientarea din ce în ce mai pre- 
cisă şi mai hotărită în spre o politică radicală 
de realităţi. Ce s'a obţinut? 

ad a); procesul de destrămare al actualelor 
partide politice şi precizarea unor noui centre 
de polarizare, sâmbure al viitoarelor partide — 
acelea în adevăr vii şi eficace — a fost oarecum 
oprit, prin introducerea arbitrară a unui anti- 
ferment. Fenomenul acesta sa “întâmplat cam 
la începutul toamnei, şi pentru ca: incapacitatea 

de înţelegere a oamenilor noştri politici să fie 
peremtoriu dovedită, anume într'un. moment în 
care fenomenul nouei polarizări era de domeniul 
celei mai apropiate înfăptuiri. (Trebue să re- 
cunoaștem că dușmanii nouei ordini politice, cei 
cari luptă împotriva unei reaşezări fireşti, au fost 


“mai îndemânatici şi mai tari decât partizanii 


naturali ai regrupării a căror categorică întrân- 
gere se datorește în primul rând lipsei de orizont 
politic a d-lui Mihalache). In, momentul de faţă 
victoria «e necontestat de, partea vechilor așe- 
zări politice, (Intervenţia d-lui Titulescu în po- 
litica internă nu schimbă cu nimic această rea- 
litate). Ei pisi 

ad b): orientării înspre o politică radicală i 
s'a opus, după căderea guvernului lorga-Arge- 
toianu, o viguroasă contraofensivă a spiritului ca- 
pitalist-burghez. Campania împotriva bolşevis- 
mului economic, aşa de artificială, în contra firii 
şi fără sens, nu a fost de fapt decât un fenomen 
anex şi lipsit de importanță politică; adevărata 
ofensivă fiind purtată de fostul ministru de fi- 
nanțe d. Mironescu, sprijinit de Banca Naţională 
şi ajutat, întâmplător, de faimoasa hotărire a 


„ Casaţiei în chestiunea conversiunii. Trebue să 


stabilim totuş că odată cu instalarea guvernului 
Maniu contraofensiva aceasta a slăbit în chip sen- 
sibil. Dacă nu în formă, actualul ministru de fi- 
nanțe continuând a tuna împotriva „defetişti- 
lor”, — cel puţin în fond, măsurile și legiuirile 
ministrului de justiție; devenit centrul marei 

politici financiare a guvernului, accentuând ne- 
cesitatea unei adaptări la realități. " 

Dacă însă în ordinea politică, supusă iniția- 
tivelor individuale, anul 1932 a fost anul con- 
traofensivei reacționare, nu e mai puțin adevărat 
că în ordinea istorică, a marilor întâmplări fi- 
reşti independente de biata noastră viaţă ome- 
nească, lucrurile şi-au urmat cursul lor normal, 
tocmai acela pe care fF indicăm noi constant în 
această foaie de mai bine de trei ani. 

Viotoria partidelor vechi nu a fost o victorie 
efectivă, aceste organisme neisbutind, de fapt, 
să oprească înlăuntrul lor procesul de destrămare 
astăzi mai înaintat ca oricând, 

iar contraofensiva capitalist-burgheză nu şi-a 
atins decât în chip cu totul trecător ţelurile, fe- 
nomenul de orientare înspre o politică radicală 
fiind în acest moment într'o evidentă fază de 
generalizare. 

Prognosticuri pentru 1933? Nici unul. O do- 
rință numai: ca politica să se pună de acord cu 
istoria; pentru a asigura cu un ceas mai devreme, 
refacerea noastră; sau pentru a se evita sguduiri 
prea mari. Știut fiind că nimic nu poate întoarce 
istoria din curgerea ei. 


1 Ianuarie 1933. 

D. MIHALACHE PLEACĂ IN 
STRĂINĂTATE... 


Un comunicat oficial anunţă că ţara noastră 
va fi reprezentată la conferința dezarmării prin 
dd. Titulescu, Mihalache şi Antoniade. Abia în: 
torş dela Atena, d-l Mihalache deci, se va îmbarca 
pentru Geneva. Pe d-l Titulescu îl înțeleg oare- 
cum; mai ales după ce, acum câtăva vreme; „Le 
Temps” ne-a vestit că a debareat nu “ştiu unde 
în tovărășia lui Harold Lloyd; ceea ce ar dovedi 
la d-sa o predilecție pentru intrările de senzaţie. 

Nu înţeleg însă pe d-l Mihalache. D-1 Miha: 
lache la conferinţa dezarmării? Apoi ce crede 
d-sa că poate face la o conferinţă ca asta? Acolo 
sunt tot felul de oameni: naivi vizionari cari îşi 
închipue că pot realiza un utopic ideal de pace 
universală, şireți îndemânateci cari încearcă să-și 
asigure pe vecinicie o situaţie astăzi preponde- 
rentă și şmecheri trecuţi prin toate ciururile, 
spălaţi cu toate apele, frecaţi ca toate şi- 
retlicurile lucrând mai mult în culise la sabo- 
tarea oricărei înțelegeri efective, spre satisfacția 
marilor fabricanți de arme şi munițiuni cari le 
stau la spate. Şi d-l Mihalache se duce în a- 
ceastă adunare, atunci când nimic nu-l obligă 
la: asta? In care din cele trei categorii, — şi ce 
să facă acolo? 

D-l Mihalache greşeşte, deci, când se duce la 
Geneva, la conferinţa dezarmării; și mai gre- 
şeşte şi când trece din nou graniţa. -Prea multă 


328 ROZA VANTURILOR 


fâţăială, şi mai ales prea:multă — în străinatate. 
Ce vrea d-l Mihalache? Să devină „internaţional” 
sau să-și lărgească orizontul? Cea dintâi nu. se 
poate, de cea de-a doua nu avem nevoe. 

A rherge în străinătate e de sigur un lucru 
bun şi de folos; dar la. vremea lui numai. Te 
duci în străinătate atunci când- sufletul și inte- 
ligenţa îţi sunt plastice, când poţi asimila, când 
poţi adică primi şi topi în tine, aşa cum o plantă 
soarbe prin rădăcinile ëi sucurile pământului 
și le transformă în celule vii cari toate merg 
către fruct şi sămânță. De la o vreme însă omul 
nu mai asimilează; nu-şi poate îmbogăţi fiinţa; 
èl rămâne exterior tuturor celor ce se petrec 
în afară de el, — nu mai poate trece în lu- 
cruri şi nu mai poate prelua lucrurile în el. 
E momentul din care înainte el devine judecător 
peste oameni şi împrejurări, şi intervine nor- 
mativ în evenimente. A voi să înveți, să-ţi lăr- 
geşti orizonturile la o asemenea epocă a vieţii e 
nu numai sforţare zadarnică, ci deadreptul pri- 
mejdioasă. Căci nouile tale cunoştinţe "rămân 
experienţă moartă, hrană neasimilată, care „îm- 
piedică şi rătăcește. Şi, vedeţi, asta vrea să 
facă d-l Mihalache acuma. O face, — şi face rău. 

Domnule Mihalache, noi treburile astea ale 
învăţăturii de tot felul le cunoaştem deaproape; 
pentrucă le-am trăit. Nu o regretăm, desigur. 
Dar noi ne dărh seama că am. sosit deja la po- 
pasul cel mare, de unde înainte trebue să facem 
efortul de a uita tot. De a uita tot ce am învățat 

pe: nume: şi ce: a rămas identificat ca al altuia 
în noi, şi de a nu mai păstra decât ceea ce am 
mistuit cu atâta desăvârşire, încât a devenit 
parte integrantă din fiinţa noastră. Asta vrem 
noi cari am văzut lumea la, vreme, am. învăţat 
carte şi ştim ce însemnează cartea” pe. care o 


preţuim, dar care nu ne sperie — pentrucă de 
ea nu se sperie decât analfabeţii. De ea şi de 
străinătăţi. 


D-l Mihalache vrea însă altceva. Vrea să se 
ducă prin străinătăţi, să înveţe de aci înainte 
ceea ce nu a avut norocul să înveţe la vreme, ṣi 
cu puteri noi să se întoarcă aci pentru a ne 
gospodări. E zadarnic şi primejdios. Treaba asta 
a mai făcut-o unul: Petru cel: Mare. Dar, ve- 
deţi, ăla era Petru cel Mare; iar pe dealtă parte, 
cine îşi dă seamă de rostul lucrurilor înţelege că 
nici chiar geniul organizator înăscut al acestui 
împărat nu a putut rezista falşificării sterpe — 
care se răsbună şi peste sute de ani — la care 
te expune învățătura târzie şi contactul târziu 
cu lumea alta decât cea în care te-ai născut. 

D. Mihalache ge înşeală deci, şi face eforturi 
rău diriiațe. Le face însă, pentru că nu-şi dă 
cama ce reprezintă el în politica rumânească şi 
ce aşteptam noi dela el. Noi l-am înconjurat 
nu numai de dragostea, dar şi de nădejdile noa- 
stre, şi i-am stat toţi în ajutor, adesea mai mult 
dețât ar fi meritat-o poate, numai şi numai 
pentru că am crezut să găsim în el nu un re- 
prezentant al gândirii şi căldurii reflectate. ci 

un exponent al instinctului țărănesc. Şi cu cât 
efortul nostru de a ne lepăda de tot ce am a- 
dăugat pe noi era mai mare, cu cât mai tare 
doream a ne simplifica gândirea şi a o repune 
în contact direct cu realităţile redevenind ţărani, 
cu atât prețuirea noastră pentru acest norocos 
fiu al pământului — norocos pentru că îl soco- 
team autentic — era mai adâncă. 

D-l Mihalache însă nu se mai vrea ţăran. 
D-1 Mihalache se vrea om umblat şi cu carte — 
ca să ne înveţe şi pe noi; neștiind bietul de el 
că noi dacă ne dorim ceva nu e să mai învăţăm, 
ci să uităm ca să devenim aşa cum il credeam 
pe el: simplu, sănătos şi trăind deadreptul rea- 
lităţile. 3 

De acest domn Mihalache mărturisim că nu 
avem nevoe.-Căci nu uităm că cele. două mari 
erori politice pe cari le-a făcut în ultima vreme, 
au fost ambele comise fiecare după o intoarcere 
din străinătate. 


21 Ianuarie 1933. 


„CE VOR MASSELE” 


Planul înclinat al politicei se dovedeşte a fi 
din ce în ce mai primejdios pentru oamenii vie- 
ţii noastre publice. Gândiţi-vă, numai, la câţi 
alunecară „pe el în ultimele zile! E adevărat că 
şi împrejurările au fost tari. Dar oricum, eu o 

mărturisesc, tot ar fi fost de așteptat par'că 
mai mult echilibru; şi mai multă stăpânire de 
sine. i 

E o veche convingere a mea, că oamenii po- 
litici gândesc surprinzător de puțin. Convingerea 
asta s'a verificat încă odată acum. Căci toată 
lăbărţătura demagogică expusă la tribuna Ca- 
merei nu e de fapt, decât lipsă de înțelegere a 
unor situații, relativ simple totuș: oamenii noştri 
doresc cu orice preţ să facă „carieră”, şi cred 
că drumul cel mai scurt e cel indicat de aplau- 
zele „„massalor”. lată unde ei se înșală; și încă 
fundamental. 

In adevăr: viata noastră publică este domi- 
nată, în chip constant, de foarte multă vreme, 
de o nefericită confuzie care se face între voința 
maselor și aplauzele _masselor, Vamenii politici, 
chiar sincer și perfect intenponaţi unii din ei, se 
cred îndatoraţi a vorbi și lucra pe placul mul- 
ţimii, închipuindu-şi că urmează prin aceasta 
indicaţiile masselor. Asta e însă categoric fals. 

Pentrucă nu e nici o legătură între mulțimile 
cari aplaudă și masse; mulțimile cari aplaudă 
sunt strada; massele, sunt altceva. Strada poate 
să fie uneori şi muncitoare; ea nu e constituită 
în chip necesar din ceea ce obicinuit se numește 
scursura mahalalelor, publicul flotant al oricărei 
întruniri, ceata de gură-cască în totdeauna gata 
a lua parte -la un scandal şi la o protestare. 
Strada însă, este în orice împrejurare, o mulțime 
sugestionată; cu o existenţă spirituală care nu e 

nici normală nici proprie. Iar. resorturile ei, — 
pasiunile cele mai turburi, stările sufleteşti cari 
cele dintâiu şi cele mai ușor scapă de sub con- 
trolul' judecății şi al voinţei. 

Spre deosebire de stradă, adunare incoherentă, 
fără viață. organică statornică, trăind agățată 
de o formulă pasională impusă pe cale de sr- 
gestiune, — massa este însuş suportul vieţii co- 
lective, insul întreg al naţiunii. Massa trăieşte 
deci, îşi are legile ei, necesităţile ei precise, li- 
niile ei de mişcare; însă nu formulează. Vei afla, 
deci, întotdeauna, din chiar gura străzii, ce vrea 
această stradă, când în adevăr vrea ceva; nu vei 
afla însă nici odată direct din gura masselor ce 
vor ele. „Ce vrea massa”, — asta e o problemă. 
Cea mai de seamă problemă a vieţii politice; 
şi cea mai grea. Căci „ce vrea massa” însem- 
nează de fapt „ce trebue massei”, iar ceea ce îi 
trebue e prea adesea deosebit de ceea ce èa 
cere în chip expres. 

Iar pe atitudinea care se ia față de această 
problemă se măsoară omul de stat. Demagogul 
ieftin, plevuşca vieţii politice, deschide fereastra 
ca să audă ce se strigă în stradă, — atunci 
când de cele mai multe ori el însuș şi-a trimis 
oamenii să strige. Omul de stat se concentrează, 
se adună, tocmai pentru a se deschide mai com- 

„plect intuiţiei realităţii, pentru a trăi, înţelege 
` şi formula ceea ce constitue fondul adevărat al 
necesităților massci. Aşa fiind, demagogul e în- 

.otdeauna în acord cu dorințele strigate ale. stră- 

zii, dar“tocmai de aceea în dezacord cu adevăra- 
tele nevoi ale colecuvităţii pe când omul de stat, 
de cele mai multe ori în dezacord cu strada, ee 
găseşte aproape întotdeauna în acord firesc cu 
ritmul vieţii naţionale, pe cari îl promovează. 

E, fără îndoială, comod. a merge cu mulţimea; 
omul de stat însă preferă calea cealaltă, a ade- 
vărului, interesându-se numai mediocru de ceea 
ce cere strada. Nu trebue, de sigur, să împingem 
lucrurile prea departe. Va. trebui totuş să subli- 
niăm faptul destul de ciudat că toji marii aşe- 
zători de ţară au fost lipsiţi de dragostea şi a- 
plauzele mulţimii. Aşa Bismarck şi Richelieu, 
așa Petru cel Mare şi Ludovic al XI, aşa Cron- 
wel și Stalin. E firesc. Căci toți aceşti oameni nu 
au căutat aplauzele mulţimii, ci binele acesteia. 
A fost deci în toată atitudinea lor un efort care 
mergea către ființa întreagă a colectivităţi, şi 
care tocmai pentru aceasta călca prea des în pi- 
cioare necazurile şi poftele individuale cari de 
fapt nici nu se suprapun cu marile nevoi ale 
naţiunii. 

Asta au fost întotdeauna oamenii de stat, şi 
asta nu sunt oamenii noştri politici de: azi. Lă- 
sându-se conduşi de. mulțime în loc de a le 
pătrunde, înţelege şi conduce, sau —. mai rău 
încă — încurajând pofte iresponsabile în mul- 
time pentru a le câştiga, ei nu fac decât să-și 
mărturisească slăbiciunea. De când există omeni- 
rea, a: face politică însemnează a stăpâni. Nu 
a stăpâni, de sigur, ca uri tiran, adică punând 

mulțimile sub jugul inspiraţiei tale fanteziste 
şi.sub nevoile ambițiilor tale uscate de stăpâ- 
nire. A te da sarcinii şi naţiei tale, a arde tot 
în slujba căreia te-ai plecat, — dar totuș a 
stăpâni. A stăpâni nu pentru tine, ci pentru alţii, 
pentru chiar cei stăpâniţi, — dar totuş a stăpâni. 
Dur, cu severitate de cele mai multe ori; în- 
fruntând duşmănia şi ura care nu face bine ni- 
mănui pentru că se suportă foarte greu, dar pe 
care dacă nu o cauţi, nici nu ai dreptul s o 
ocoleşti! atunci când ea încolţeşte pe drumurile 
aspre ale sarcinei tale. Ă 

„Şi ar mai fi atâtea de spus. Toate lucruri 
tari și stranii, — de cari toţi oamenii noştri po- 
litici fug. Dar dacă fug, nu dă asta şi măsura 
valorii lor? s 


„2% Februarie 1933. 


UN IMPERATIV: MÂNILE LIBERE ! 


Cu câteva săptămâni înainte de a trece „din- 
colo”, şi anume în primăvara lui: 1928, dacă-mi 
aduc exact aminte, Titus Enacovici, întemeie- 
torul acestei foi şi upul din capetele cele mai 
clare din câte a avut presa românească, a pu- 
blicat în „Cuvântul” un articol profetic: 1933; 
în care indica anul acesta ca timp al marilor 
lichidări în criza mondială. Suntem abia în a treia 
lună, și prevederile par a se împlini. 

Nu există colţ pe pământul acesta în care, 
într'un fel sau altul, lumea să nu se frământe 
şi lucrurile să nu se răstoarne; nu există domeniu 
de activitate omenească în care să nu se fi in- 
stalat dezechilibrul. Dacă anul 1933 va fi cel 
al lichidărilor, e greu de spus. Asta ar însemna 
că în acest an criza şi-ar atinge punctul maxim, 
toate distrugerile necesare ar fi deja efectuate 
şi condiţiile pentru începuturile unei noui vieţi — 
înfăptuite. Să o credem? Mai degrabă nu. Lu- 
mea veche are sub toate raporturile o forță de 
rezistenţă mai mare decât am fi noi dispuși 
să-i acordăm; iar pe de altă parte, procesul de 
disoluţie e încă aşa de la începutul lui, încât 
e imposibil să distingem profilul nouilor forme 
de viaţă. Probă? Rusia; care nu numai că în 
zadar încearcă să înfăptuiască formula comunistă 
— nerealizabilă, după toate experienţele de 
acum —, dar nici nu isbuteşte să nimerească, 
empiric dacă nu altfel, un drum nou, chiar dacă, 
aşa cum încercări timide o dovedesc, ar fi dis- 
pusă a părăsi (bine înţeles, pe tăcute) căile or- 
todoxiei. bolşeviste. 

Dacă însă nu se poate spune că suntem deja 
în anul marilor lichidări, apoi sigur este că azi 
nu mai e un singur om cu pretenţie de a arti- 
cula un gând, ori cât de rudimentar, care să nu 
recunoască în chip categoric că, în adevăr, o- 
menirea a intrat într'o criză din care drum de 
întoarcere la cele vechi nu mai există. Sunt, de 
bună seamă, şi mai ales sunt la noi, câţiva betegi 

care ne tot cântă cupletul „cuminţeniei” para- 
litice. Este însă caracteristic pentru mine, că 
chiar un om lipsit de cugetare politică propriu 
zisă și ancorat în obicinuințele trecutului, cum 
e actualul nostre ministru de finanţe, se vede 
silit, în expunerea de motive a bugetului pie- 
zentat acum în.urmă Camerei, să considere pro- 
blema monedei ca o chestiune rezervată — dat 
fiind că peste jumătate din ţările lumii au inter- 
venit revoluţionar în acest domeniu. 

Această constatare a caracterului definitiv al 
crizei este deci un punct câștigat pentru orien- 
tarea noastră în politica zilei de mâine. s 

Ce este de făcut? Intrebarea trebue consi- 
„derată ca prematură. Pentru ca să ştim ce e de 
făcut, ar trebui să fim deja în pragul erei de 
construcție; și nu suntem încă. De unde va incepe 
reclădirea, noi o bănuim. Lumea va intra într'o 
perioadă de pauperizare; cum de altfel a in- 
trat întotdeauna la începutul marilor transfor- 
mări. O coborîre a standardului de viaţă în toate 
„domeniile; economic şi spiritual. Să nu ni se 
spună că asta e exclus, că omenirea. nu poate re- 
nunţa la bunurile deja câştigate — sau mai ştiu 
eu ce. Baia era şi ea un bun câştigat doară. Şi 
dela căderea Romanilor, omenirea a avut nevoe 
de douăsprezece veacuri pentru a reveni la fo- 
losința acestui „bun câștigat”. De ce, adică, să 
nu se întâmple şi cu alte cuceriri ale omului 
astăzi, cum s'a întâmplat acum peste .o- mie de 
„ani cu baia! Este deci posibilă o coborîre a ai- 

velului vieţii, — şi după socotelile noastre a- 
ceastă coborire e şi probabilă. Astea sunt, însă, 
numai probabilități; şi încă sprijinite pe im- 
przsii; — deci insuficiente ca fundament pentru 
o judecată sâu, mai rău, pentru o acţiune politică. 

Pentru politică, urmările fireşti cari decurg 
din constatarea caracterului istorie al crizei de 
astăzi sunt altele. Consecințe cari se impun de 
altfel şi celor cari nu vor sau nu pot.să gân- 
dească din când în când şi istoric în politică. 
Sub toate raporturile, situaţia a devenit de o la- 
bilitate extremă. Şi economiceşte, şi politicește, 
Singurele constante, dar şi acestea încă neutili- 
zabile, sunt cele cari se leagă cu elementul geo- 
grafic de o parte; cu cel spiritual de alta (day 
fiind că revoluţia spirituală sa făcut deja). In- 
trun moment de așa răsturnătoare transformare 
deci, ca cel de astăzi, prima noastră grijă trebue 
să fie a ue asigura o deplină libertate de mișcări. 
Vechile legături nu mai activează. Nouile le- 
gături nu s'au desemnat încă. Ştim ce nu mai 
poate fi, — dar nu știm încă ce. va să vie. 
Este foarte posibil ca spaţial legăturile noastre 
să rămână aceleași, schimbându-și însă, evident, 
conţinutul. Dar asta e deocamdată numai po- 
sibil. Nici măcar probabil nu e. Şi așa fiind, 
nu avem nici un drept a întârzia în vechile le- 
Sături. Tocmai pentru că o asemenea întârziere 
ne ridică libertatea de mișcare, și ne face difi- 
cilă, dacă nu' chiar imposibilă, o repede şi efi- 


338 ROZA VANTURILOR 


cace orientare, atunci când va veni ceasul ho- 
tărîrilor. 

Spunem deci: ori care ar fi interpretarea pe 
care fiecare din noi o dăm sensului istoric în 
care se mişcă astăzi omenirea, — de îndată ce 
toți suntem de acòrd asupra: adâncimei crizei, 
atitudinea noastră în politică nu poate fi decât 
una: a evita cu grijă ori ce legämânt politic saw 
economic care, angajând cât de puţin viitorul, 
ne-ar lua ceva din libertatea completă de acţiune, 
şi ne-ar face incapabili de a acţiona ca mazimuna 
de folos în momentul marilor hotăriri. 

Cine procedează altfel se încarcă cu păcate 
grele, — şi s'ar putea să ajungă a fi răspunzător 
şi altfel decât în faţa istoriei. 

Scriu, subscriu și datez. 


11 Martie 1933. 


TOT DESPRE „DREAPTA” Și „STÂNGA” 


Se pare că lămuririle noastre în legătură cu 
problema radicalismului nu au fost de natură a 
satisface pe preopinentul nostru de la „Drep- 
tatea”. Dificultatea cea mai de seamă vine din 
faptul că d-sa stărue asupra necesității de a ști 
dacă radicalismul nostru e de dreapta sau de 
stânga, pentru că altul nu mai înțelege. Şi nu 
mă înţelege, pentru că „unele din articolele d-sale 
„sunt radicale de stânga, mai ales cele economice; 


OULTURA POLITICA „339 


„altele — articolele politice — înclină spre 
„dreapta, sau chiar mai departe; în materie s0- 
„cială sau morală, d-sa ware mici o poziţie clară, 
„iar în filosofie este adeptul filosofiei idealiste”. 
Asta e, o mărturisesc, cam grav. Căci dacă ar fi 
adevărat, asta ar însemna că eu sunt un tip hi- 
brid, care nu ştiu să gândesc unitar şi organic, 
şi care adun tot felul de soluţiuni din câmpuri 
de realităţi structural” deosebite. Noroc pentru 
mine să că lucrurile nu stau tocmai așa. In 
această discuţie aproape jenant de personală — 
ce importanţă să aibă oare în toată treaba asta 
persoana mea? — eu trebue să constat două 
fapte: întâiu, că mi se pun în earcină treburi 
de cari nu sunt vinovat; al doilea, că există o 
anumită confuziune de termeni. 

Mi se spune, de pildă, că în filosofie aş fi 
idealist. Nu e adevărat. Nu. am fost niciodată 
idealist în filosofie. Nu a fost neam de neamul 
meu; ck dară bunicu-meu, Stroe Ivașcu era 
ţăran ditrBârăganul Brăilei; şi ce să aibă a face 
bunul simţ ţăzănesc cu idealismul (filozofic); 
şi nădăjduiesc să nu fie nici băieţii mei, pe cari 
i-aş vrea crescuţi în frica lui Dumnezeu și în 
respectul realităţilor esențiale. Cine a pătruns 
în miezul lucrurilor ăstora, a înţeles ce pacoste 
e idealismul filozofic, şi ştie de ce mă scutur 
eu aşa de tare de el. 

Prin urmare, nu sunt idealist în filozofie. Cât 
despre încurcătura cu dreapta şi stânga, cu so- 
luţii economice de un fel, şi cu atitudini poli- 

tice de altfel, — apoi aci chestia e mai com- 
plicată, dar totuş pasibilă de descurcare. Princi- 
pial, preopinentul meu are dreptate: toate solu- 
ţiile pe cari le accepți, trebue să formeze sistem; 
nu poţi fi, de pildă, pentru proprietatea de uz, 
şi antidemocrat; sau: nu poți fi democrat în 
politică, şi realist în filozofie; sau: nu poţi pre- 
coniza o așezare ierarhică şi organică a statului 
şi cere în acelaş timp un regim parlamentar. 
Nu poţi. Cine a mers până la fundul lucrurilor, 
ştie ce spun eu acum. Deci, principial, preopi- 
mentul meu are dreptate. (Numai că, nu în po- 
triva mea, care de când scriu aci, tocmai acest 
punct de vedere am reprezentat). 
Preopinentul meu (de ce nu-și spune numele, 
să discutăm cu viziera ridicată?) nu are dreptate 
însă, când vrea să aplice acest principiu la 
dreapta şi stânga. Şi nu are, pentrucă, „dreapta” 
și „stânga” nu sunt denominaţiuni suficient de 
precizate, așa încât să determine situațiuii struc- 
tural deosebite. Mă rog, Stalin e de “areapta sau 
de stânga? De stânga, de sigur. Și totuș Stalin 
a instituit o dictatură. Care e, precum se ştie, 
treabă de dreapta. Ori poate că Stalin e de 
dreapta? Foarte bine, de dreapta să fie; eu nu 
mă opun. Dar. atunci cum facem cu abolirea pro- 
prietăţii individuale, care, precum iarăş se ştie, 
e o treabă de stânga, şi pe care tot Stalin o 
făcu? Dar poate că pilda lui Stalin vă jenează. 
Să o luăm pe cea a lui Bismarck. Bismarck era 
de stânga sau de dreapta? De dreapta. Cum se 

împacă. însă politica lui. de dreapta cu măsurile 
socialiste pe cari le-a înfăptuit? 

Vedeţi, deci, pe dreapta și stânga nu se poate 
descurca o chestiune politică; nici măcar teore- 
ticeşte, pentrucă „dreapta” şi „stânga” nu sunt 
în domeniul politic noţiuni complect diferenţiate. 
Dar chiar dacă teoretic chestiunea ar fi discu- 
tabilă, întrebarea „ce fel de radicalism, de 
"dreapta sau de stânga” tot nu ar fi revelantă 
pentru discuţia dintre „Dreptatea” şi noi. Eu 
am stăruit asupra acestei laturi a problemei, și 
îmi pare rău că preopinentul nostru nu a acordat 
pasagiului respectiv atenţiunea cuvenită. 

Mă întreabă: ce eşti d-ta? radical de dreapta 
sau de stânga? Am precizat mai sus: nu există 
o dreaptă şi stângă univoc definite. Dar chiar 
dacă ar exista: de unde vrei să ştiu eu? şi ce 
„înteres are asta pentru discuţia noastră? 

Mă rog, balena e o fiinţă oare care. Pentru 
naturalist, e necesar să ştie dacă e mamifer sau 
peşte. Dar pentru balenă? E indiferent. Căci 
treaba ei nu e să ştie ce este ea, ci să-și îndepli- 
nească funcțiunile ei fireşti. Aşa e şi cu omul po- 
litic: nu are nevoe să se eticheteze. Ci: să fie 
ceva precis, şi să lucreze în conformitate cu fi- 
rea lui; cu ceeace este și ce reprezintă. Istoricul, 
sau teoreticianul politic, sau sociologul, — acela 
cercetează şi etichetează pe omul politic. Omul 
politic însă nu e nici istoric, nici teoretician po- 
litic, nici sociolog; şi ca atare nici nu poate 

şti (nici nu trebue să ştie) unde se inserează 
el în tabelul politic. 

Aşa şi cu mine. Eu încerc să gândesc asupra 
realităţilor politice, pentru a delimita probleme 
şi a găsi soluţii de guvernare. Sunt de dreapta 
sau de stânga? Habar n'am. Deci, cruțaţi-mă cu 
aceste întrebări. Nu de alta, dar nu au nici un 
sens. 


25 lunie 1933 


FOILETOANE 


SUB SOARELE LUI SATAN 


Prima, serie dè exemplare din romanul lui Ber- 
nanos trimise. la Bucureşti e deja epuizată. Se 
dovedește încă odată cât suntem de la curent cu 
mişcările de opinie din Paris. Căci să nu ne în- 
doim, celebritatea pariziană a autorului a fost 
cea mai bună recomandare pentru publicul de: 
la noi. (Dacă ne gândim însă că prima infor- 
maţie autorizată ne-a venit prin articolul lui 
Leon Daudet din „Action Française”, va trebui 
să tragem. anumite încheieri şi asupra prestigiului 
pe care aceste dauă nume — om și foaie — îl 
au pe malurile Dâmboviţii). 

Informaţia noastră literară nu a luat încă ati- 
tudine. E natural, între altele, şi pentru că ro- 
manul trece așa zisa pregătire „aperceptivă” -a 
cronicarilor români. Se repetă cazul' lui Ramuz, 
pentru care lumea noastră activ literară nu are 
suficientă înţelegere. Nu dintr’o insuficienţă. este- 
tică; ci dintruna metafizică; insuficiență“ care 
nu se făcea simțită înainte de războiu; dar se 
demască în chip. flagrant astăzi. 

Să observăm că publicul trece peste indicaţiile 
eriticei şi informaţiei literare; că aceasta este 
numai după ce, a devenit cunoscută şi cerută 
adesea în postura falșă de a se ocupa de o lucrare 
stăruitor în librării; şi vom înţelege că criteriile 
pur estetice, singurele de care se conduc — și 
au fost îndreptăţiţi să o facă — cronicarii lite- 
rari, nu mai ajung pentru orientarea publicului. 
Publicul vede astăzi în opera de artă ceva mai 
mult decât o operă de artă. Absolutul estetic 
şi-a pierdut autonomia. El se încadrează într'o 
viziune metafizică a realităţii, și trebue judecat 
ca atare. Dacă e bine sau e rău? Intrebare ceva 
cam oţioasă, care în orice caz nu poate schimba 
realităţile. 


„Sous le soleil de Satan” este un mare roman 
descriptiv. Aceasta îl şi face aşa de puţin abor- 
dabil pentru critica estetizantă. O viaţă de sfânt, 
înfăţişată în amănunte adesea excedante care nu 
sunt totuş o analiză explicativă. Propriu zis, 
nici nu înţelegem prea mult din acest roman; a- 
dică nu suntem în stare să urmărim desfăşurârea 
logică (ah, logica!) a vieţii interioare a abatelui 
Donissan; care. este probabil un sfânt; dar un 
sfânt în felul lui. Mai întâiu un sfânt fără 
perspectivă istorică; el trăeşte între noi, viaţa 
noastră de la 192... şi atâtea. Mai apoi, un 
sfânt care convieţuieşte permanent cu Diavolul. 


Şi aci „ne pare, întregul nod şi întreaga origina- 

litate a tragicului. Ori ce sfânt are în viaţa lui o 
criză în care e ispitit de puterile întunericului; 
dar el scapă şi se iluminează. Tocmai în virtutea 
acestei iluminări el poate continua viaţa care se 
impodobeşte cu atributele sanctităţii;, căci ,„ha- 
rul” nu e numai putinţa de a aduce împăcare în 
sufletele altora, ci e ìn primul rând linişte şi 
seninătate — echilibru absolut — pentru sine. 
Bernanos, autorul, renunță pentru eroul lui la 
acest de al doilea element. Şi de aci drama. 
Care nu este expusă într'o „acţiune”, şi nu are 
„motivare”; ci e pur şi simplu o dramă — fără 
acţiune şi motivare. 

Cine ceteşte de două ori romanul, va trebui 
să se oprească la pagina 139. Abatele Donissan, 
înfrânt în nădejdile lui, stă în faţa Crucii; „Ori- 
ce bucurie vine dela diavol...; Nu mă. mai înşela; 
nu mă mai chema... Nu mai vreau slavă, nu mai 
vreau bucurie. Nu mai vreau nici măcar nă- 
dejdea. Ce am de dat? Ce mai am? Singură doară 
această nădejde. Ridică-mi-o Ia-o. Dacă sar pu- 
tea, fără să te urăsc, — ţi-aș jertfi mântuirea 
mea, m'aș pierde; pentru sufletele pe cari, în 
batjocură, mi le-ai încredinţat mie, păcătosul”. 

O rugăciune gemută într'o grozavă înfrângere 
sufletească. Acest capitol al romanului poartă 
titlul: „La tentation du désespoir”. Eu cred, 
pentru scena pe care am reprodus-o, şi pe care o 
socotesc centrală întregei cărţi. 

Căci rugăciunea îi e ascultată. De aci înainte 
el va trăi condamnat, cu diavolul în el, cu dia- 

volul cu care se întâlnește într'o noapte pe drum; 
va aduce liniște și alinare în sufletele păstori- 
ţilor lui — și va fi pentru ei, un sfânt —, dar 
va trebui să se frământe în chinuri grozâve. Cro- 
nica acestor chinuri, o cronică fără şir şi fără 
sens, cum sunt toate cronicele adevărate, este 
romanul. 

Drama este simplă: orice faptă la capătul că- 
reia ar luci pentru el nădejdea împăcării, sau 
nu e dusă până la sfârșit, de frică de a nu cădea 
victimă ispitii diavolului, sau eșuează lamentabil. 
Așa minunea învierii unui copil; așa istoria con- 
vertirea Mouchette-i. 

In asemenea împrejurări însă, evident că o ac- 
țiune nu mai are sens. Problema e pusă şi re- 
zolvată în momentul în care noi ne încredinţăm 
că Dumnezeu a hotărît a împlini dorința aba- 
telui Donissan. lar romanul nu face decât să 
amănunţească prin întâmplări reală, sensul a- 
cestei rugăciuni. 


Cartea se cetește într'o chinuitoare și bolnă- 
vicioasă încordare. Aș zice că nici nu se poate 
ceti numai odată; ea închide atâtea elemente 
de elevaţie mistică, încât poate uşor deveni o 
carte de căpătâiu; căci deşi tonalitatea ei tainic- 
aridă înfrânge, interesul obiectiv e de aceiaș 
natură cu cartea vieţii Sfintei Tereza scrisă de 


Soene mari? Tot romanul e o scenă mare. Se 

pot indica totuş ca proeminente: întâlnirea cu 
diavolul (în partea a doua a cărţii); minunea în- 
vierii copilului (în partea treia), scene ţinute în 
acelaş 'stil mistic, şi total deosebite de prima 
parte (Histoire de Mouchette) sau de amuzanta 
prezentare a unui Anatole France către sfârşitul 
cărții. 

Insemnătatea acestei lucrări trebue subliniată, 
căci ea izhutește, pentru prima oară în epoca 
noastră, să scoată mistica din domeniul roman- 
ticei. sau al apocalipsului. In această privinţă 
Bernanos cată a fi socotit dincolo de Claudel 
și de Ramuz. 


29 Mai 1926 


PERPESSICIUS 1) 


Un pseudonim care nu e lipsit nici de cău- 
tare, nici de preţiozitate. Greu de pronunţat, — 
şi mai cu seamă greu de înțeles. Evident, un 
compus ad-hoc al lui patior, a suferi. Perpessicius 
va fi deci, aproximativ, cel tăbăcit de suferinţă. 

O bogată şi foarte variată activitate în câmpul 
culturii; ceva cam împrăștiată uneori, silită să 
se acomodeze cu dificultăţi grave ale vieţii in- 
terioare. In fond, un sentimental; centrând nu 


1) Perpessicius, Scurt şi Targă, Poezii, Editura librară 
a Casal: Scoalelo., Bucureşti, 1926, 

numai "toate impresiile, dar chiar întreagă acti- 
vitatea cosmică asupra lui însuși; interpretând 
toată devenirea în funcţie de el; nu în sensul pro- 
tagoreic al omului care e măsură tuturor lucru- 
rilor, ci așezându-se pe el însuși ca ţel al acestei 
deveniri. Temperament prin urmare eminamente 
liric. Dacă însă mai adăugăm: temperament fără 
violență activă, ci contemplativ, spirit analitic, 
înclinat spre pasivitate, cel tăbăcit de suferinţă 
devine cel ce se chinueşte singur. Prin urmare: 
Perpessicius, desigur; dar şi Heautoutimonoume: 
nos (care amintește pe Baudelaire). Precizare care 
nu e lipsită de interes pentru înţelegerea poe- 
tului. 

Căci toată subtilitatea de situaţii sufleteşti, 
bogăţia nuanţelor și acuitatea de simţire care 
abundă în volumul „Scut şi targă” sunt daruri ale 
unei precise și îndelungate îndeletniciri cu sine 
însuș; ale unui proces de auto-analiză, caracte- 
ristică contemplativului. De aci și acţiunea” de 
disociere a impresiilor, prezentă aproape pretu- 
tutindeni în volum, ruperea echilibrului normal 
dintre esenţial şi accidental, şi alunecarea cu 
accentul fundamental asupra amănuntului, care 
— deşi împotriva bunei logice — printr'o meşte- 
şugită şi viguros susținută sensibilizare, ia ddesea 
proporţiile unui simbol. ) 

Culegerea aceasta de versuri se intitulează 
„Scut şi targă” pentrucă marea majoritate a 
poeziilor se grupează în jurul războiului. Dar 
spre deosebire de soldatul Panait S. Dumitru, 

ostaş hotărît și- glorios mutilat din 1917, poetul 
Perpessicius a făcut războiul ca „lăturaş”. Ca- 
tastrofa aceasta de proporţii aproape cosmice, 
pe el îl interesează în amănunte mărunte şi 
imediat concrete, așa cum se resfrâng ele în 
conștiința unui om obicinuit să ducă o viaţă de 
„unul singur”, Lipseşte pathosul, grandiloquența, 
perspectivă vastă şi generală. E par'că o voită 
reducere la scară a tuturor sentimentelor; iubirea 
se închirceşte în madrigal; durerea este numai 
ironie; mânia doar amărăciune învăluite toate 
într'o largă atmosferă de milă, superioară înțe- 
legere şi ...renunțare. 


Mai este un aspect interesant al poezie lui Per- 
pessicius: predilecţia ei pentru viaţa regională şi 
anume iubire caldă, directă, necontrafăcută şi 
neliterară pentru orașul Brăilei. Scriitorii noștri 
sunt în generalitatea lor abstracţi. Înțelegerea 
lor pentru pitoresc şi frumuseţe locală e surprin- 
zător ge redusă. Saltul pe care individul îl face 
de la copilărie la maturitate, e, în țara noastră, 
analog cu saltul pe care l-am făcut înspre civi- 
lizaţie: aci am pierdut contactul cu istoria noa- 
stră, dincolo rupem legătura nu numai cu copi- 
lăria ci şi cu locul natal. De aceea literatura 
noastră e aşa de lipsită de concret şi de actual; 
şi mai departe, de aceea peisagiul nostru apare 
așa de rar în literatură. 

Când Panait Istrati a înfățișat ceva din pito- 
rescul Brăilei, a fost o generală mişcare de sur- 

prindere plăcută. Şi totuși nu cred să fie brăi- 
lean adevărat pe care literatura lui Panait Istrati 
să-l fi surprins sau să-l fi satisfăcut. Incontes- 
tabil P. I. este un mare talent de povestitor. 

Dar peisagiul lui este literațurizat, și încă in- 
ferior, prin introducerea unui 'element senzaţio- 
nal-haiducesc care contraface — uneori până la 
anulare — caracteristicul brăilean. Cine are toate 
datele ca să înţeleagă acest lucru esenţial, va 
trebui să supună unei revizuiri -— cel puţin în 
parte — renumele lui Panait Istrati. Căci nu 
se poate spune că marea lui' calitate ar fi su- 
biectul sau felul lui de povesti, pe care l-aș numi 
„Einschachtelungssystem”: toate cafenelele por- 
tului Brăila de la Vadul Budurului până'n Ce- 
tăţuia sunt doar pline de bătrâni care povestesc 
şi astăzi, după acelaș sistem, lucruri mai inte- 
resante încă; Panait Istrati nu e din acest punct 
de vedere decât o ediţie europenizată — deci 
pieptănată — a atâtor Barba Iani, Bara Spiro, 
Barba Vangheli, Căpitan Stavro şi atâţia alţi 
căpitani... de barcă, de pe Dunăre. 

lată de ce mă gândesc că literatura noastră 
nici nu a atacat încă după cuviință tema Brăilei. 
Perpessicius o face: Mater Dolorosa: Ad provin- 
ciales, meum in Gretchen amorem, spernentes; 
Mirajul Planului orașului Brăila, ş. a. sunt evi- 
dent numai indicaţiuni ;dar aşa de preţioase, în- 
cât dacă am avea elemente cari să îngădue prog- 


nosticuri asupra calităţilor epice ale lui Per-. 


pessicius, am putea nădăjdui în el pe viitorul 

cântăreţ al marei porţi deschise la răsăritul turco- 
bizantin al ţării. 

Dacă nu maş teme că jignesc unele suscepti- 
bilităţi, poate chiar îndreptățite, aș spune că Per- 
pessicius este cel mai cult dintre liricii noştri 
actuali. Nu în sensul unei culturi de sinteze și 
de idei generale; ci în acela al unei erudiţii mă- - 
runte și aproape penibile, pe care, eu, cel puţin, 
m'am obicinuit s'o așez la baza adevăratei valo- 
rificări spirituale a vieţii. Perpessicius este filo- 
log, istoric literar, bibliograf și eminent latinizant 
în acelaş timp. O cunoaştere precisă și savantă 
a prozodiei şi a metricei, îi îngăduie libertăţi cari 
în alte împrejurări ar părea deconcertante. P. este 
un rafinat și un subtil; el nu se sfiește a între- 
buinţa ritmurile cele mai îndrăzneţe alături de 
cele de o banalitate aproape suburbană; pentru 
că nu îl teoretizează ritmul; pentrutcă îl cunoaşte; 
pentru că îl știe pune în kord cu situațiile su- 
fleteşti. Este o calitate rară; desigur nu de-a- 
dreptul trăită, — ci raționată. Dar totuși orga- 
niç contopită. Asupra căreia trebuie să atragem 
atenția. 

Perpessicius este un scriitor dintre cei „mai cu- 
noscuţi. „Scut şi targă” e totuşi primul său „vo- 
lum”; care nu face decât să accentueze profilul 
delicat, subtil, preţios şi precis -până'la acuitate, 
pe care isbutisem să ni-l schițăm din activitatea 
disparată de până acum; cu impresia fundamen- 
tală că înainte de orice Perpessicius e poet. 

'18 Iunie 1926. 

Sunt oameni foarte de treabă, cari, în împreju- 
rări de convorbire destul de pacinice, ajung să 
ridice tonul şi să se enerveze pentru simplul 
motiv că nu ştiu să respire convenabil când 
vorbesc. Cazul e foarte frequent: şi mă surprinde 
faptul că medicina, care, mai. ales în ultimul 
sfert de veac, a dat dovadă de multă subtilitate, 
ingeniozitate şi elasticitate intelectuală, nu a luat 
în “studiu această problemă destul de precisă, 
a cărei rezolvare ar contribui sensibil la redu- 
cerea numărului oamenilor cuprinși în categoria 
cu totul vagă și irevelantă a „mervoşilor” sau 
— mai rău încă — a „neurastenicilor”. 

Cunosc însă un alt caz, cu mult. mai intere- 
sant, pe care îl urmăresc de peste cincisprezece 
ani; evident, nu stăruitor sau sistematic; fără 
să. caut sau să provoc prilejurile; dar nelăsând 
să-mi scape nici unul din cele cari mi se ivesc. 
Este anume vorba de una din cele mai vaste 
personalităţi cugetătoare ale culturii noastre. Nu- 
mele nu interesează. Interesează cazul. 

Şi cazul, iată-l. Pe omul de care vorbesc l-am 
frequentat o vreme aproape zilnic. De unde se 
poate deduce că îl cunosc destul de bine. Mi-aş 
permite să spun că îi sunt chiar prieten. Ceea 
ce însemnează că îl apreciez, în chip deosebit. 
Ne împăcăm suficient de bine. Cred că deşi cu 
multe ocoluri şi cu o infinitate de nuanţe deose- 
bitoare — gândim în diferite probleme funde- 

mentale la fel; suntem în fond înrudiţi sufle- 
tește. 

Și cu 'toate acestea; l-am auzit vorbind de ne- 
numărate ori; în dialoguri scurte sau mai pre- 
lungite, în conferințe. L-am cetit; în articole 
sau în studii. Intotdeauna am avut aceeaș im- 
presie; nu pot să-l urmăresc suficient. Dacă 
vorbeşte şi iau note, controlând însemnările, tre- 
bue să recundsc că are linia unitară de gândire; 
şi o frumoasă închegare a vorbirii; dar dacă nu 
šau note, nu-mi rămân decât crâmpee; deci inte- 
resante şi sugestive, dar a căror exploatare nu 
este completă. Mi-am controlat impresiile adesea 
cu alți auditori; invariabil răspunsul a fost: foarte 
interesant, dar cu materialul şi cu ideile astea 
se putea face o conferință mai frumoasă încă! 
Ceea ce totuş este inexact. Căci dacă citeşti 
aceeaș conferință după stenogramă, ea este fără 
cusur. Straniu, nu? 

Până deunăzi, când i-am cetit un articol mai 
întins. Il urmăream cu greu. Tema şi ideile mă 
interesau; dar nu-i puteam prinde şirul argu- 
mentării. Mă dovedeam neputincios şi-mi era 
penibil. Aşa de penibil, încât m'am hotărît să 
descos tot articolul, frază cu frază. Nu a fost 
nevoe de prea multă muncă. Dela a doua pa- 
gină am descoperit cu surprindere că omul meu 
nu ştie să pună virgulele. Acestea ocupau locu- 
rile cele mai fanteziste. Nu vorbesc de cele 
dinaintea lui şi de cari sunt pline paginile; aci 
pot fi îngăduite... libertăţi. Dar dacă eu scriu 


356 ROZA VANTURILOR 


de pildă: „calul meu, aleargă”, punând adică vir- 


gula după calul meu, atunci nu mai e vorba de 
nici o licenţă. Ei bine, cam așa scrie omul meu. 
E ca și cum ai fi isprăvit de redactat o pagină 
şi pe urmă te socoteşti: ia să mai pun vre-o două- 
zeci-treizeci de virgule. Şi le pui cu furca, ab- 
solut la întâmplare. Evident, în asemenea împre- 
jurări: „ca, vântul” (eu nu exagerez nimic; dar 
ce are aface o virgulă mai mult sau mai puţin!). 

Şi totuş are aface. Experienţa mea nu s'a oprit 
aci: am luat o frază și i-am aşezat virgulele 
cât am putut mai convehabil. Dar s'a întâmplat 
şi “cazul impresionant "că nu am putut să aşez 
virgulele. Fraza se refuza unei disciplinări sub 
punctuație. Ei, iată ce e foarte grav; şi iată ce 
explică o mulţime de lucruri! 

Omul meu gândește logic, dar nu se exprimă 
întotdeauna logic. 

Rândurile acestea îi pot cădea în mână. Nu 
este exclus să se recunoască. Dar mi-ar părea 
rău să se supere. Căci nu pentru el scriu aci. 
La el lipsa de disciplină în exprimare e sublinită 
de mari calităţi de gândire; Dar la alţii? Căci 
răul este răspândit. 

Nu mai scrim logic, — și nu mai gândim logic. 
Maşinăria noastră intelectuală ratează ca un mo- 
tor ramponat; ia câmpii ca un cal nestrunit. 
Lipseşte gândirii noastre curente cea mai ele- 
mentară disciplină. 

Prin meseria mea sunt în contact permanent 
cu minţile tinerimii noastre. E dezolant; cum 

vorbesc: fără şir şi fără sens; cum răspund: în 
totdeauna alături de întrebare; cum nu ştiu să 
prindă miezul unei afirmaţii; cum nu sunt în 
stare să înţeleagă înlănţuirea a două idei; cum 
nu pot să deosebească contrariul de contradic- 
toriu; cum nu pot face o analogie pentru că 
nu ştiu apropia termenii de acelaş grad şi a- 
ceeaşi generalitate; ș, a. m. d. 

Imi veţi răspunde că totuşi copiii învaţă lo- 
gica; la liceu şi la universitate. Ştim. Dar în 
liceu, aşa cum se face, logica nu e de nici un 
folos, pentru că e prea dificilă şi subtilă; iar 
la universitate... logica e o disciplină filosofică. 
Şi pe urmă o intervenţie la universitate ar fi prea 
târzie. Studentul vine aci cu posibilităţile de 
gândire deja formate. (Căci doar ăsta e rostul 
liceului). 

Atunci? Atunci ne sălbătecim. 

Sunt totuși fructele școalei realiste, care tre- 
buia să ne fericească, cu o generaţie de minţi 
agere, aplicate strict la realităţi. Experienţa am 
făcut-o. Copiii noştri au sburdat destul prin 
câmpiile „ştiinţei. pozitive”. Credem că a venit 
vremea și de treabă mai serioasă. 

Deci — înapoi la gramatică! 

Evident nu vom face din orice licean un Spi- 
noza; cu siguranță însă, din orice licențiat un 
absolvent efectiv a cel puţin 4 clase primare., 

Ceea ce va-fi un câștig. 


16 Iulie 1926. 

„Chemarea” Institutului Românesc al Acţiunii 
Naţionale a sgândărit pretenţiile de intelectua- 
litate ale presei democratice. Domnii _teoieti- 
zează. Deocamdată mai mult periferic. Le va 
veni —. mâncând 4- și pofta de a intra. în 
miezul lucrurilor? Ii aşteptăm. j 

Recunoaştem că discuția în generalități e mai 
comodă. Nu ai nici un control. De îndată ce 
generalizările le faci tu, ți le poți construi sau 
alege pe cele cari sunt mai potrivite țintei că- 
tre care te îndrepți. Socoteală bună, de sigur, 
dar cu alții decât cu noi. Noi avem obiceiul 
să precizăm. 

Două sunt afirmațiile fundamentale făcute de 
preopinenții -noştri democratici: 

întâiu că este imposibil a urca înapoi cursul 
vremii ; 

al doilea, că și democraţia recunoaște o tra- 
diție, dar numai pe aceea dela 1848. 

Această din urmă afirmaţie este deadreptul 
deconcertantă. O tradiţie care începe dela o dată 
fixă, ca simpla apariţie a unui ziar, e o contra- 
licţie in adjecto. În esenţa tradiţiei stă perfecta 
»ontinuitate în timp şi lipsa de începuturi cari 
să se poată stabili pe calendar. Un început cu 
data fixă este o uzură în curgerea vremii, o 
aşa numită soluţie de continuitate, adică tocmai 
negarea acumulării neîntrerupte de experienţă, 
caracteristică tradiţionalismului. Tradiţionalismul 

în felii — „pe asta o admit, pe astălalta n'o 
admit” — este o amuzantă invenție intelec- 
tuală, demnă de subtilitatea democraţiei de pe 
malurile Dâmboviţei. Este totuși o surpriză. Căci, 
oricum, dar noi ne țineam preopinenţii „în Să- 
rindar”. Ei vor să ne încredințeze acum: că sunt 
dela Chiajna. La urma urmelor singurul lucru 
pe care nu ţi-l alegi sunt adversarii. O să ne 
învăţăm deci şi cu noua lor origine. 

Cât despre întroducerea în discuţie a axiomei 
că anume nu se poate urca înapoi cursul vre- 
mii şi reînvia timpurile de acum trei sute de 
ani, ea este cel puţin neîndemânatecă. Poate ci- 
neva afirma serios că noi am avea o astfel de 
pretenţie? Am cerut noi un asemenea lucru? 
Ne credeţi capabili de o asemenea ignoranță? 
Haide domnilor calpuzani intelectuali, păşiţi îna- 


“inte cu preciziunile. 


Să ni se facă nouă lecţii de ce însemnează 
istorie, e în orice caz înveselitor. Când însă a- 
ceastă lecţie ne e făcută de democrați, cari re- 
vendică pentru ei istoria, comicul desvălue de- 
ficienţe mai grave. 

Şi totuș vajnicii apărători ai „cetăţenismului”. 
sunt la noi progresiști cu toţii; așa dintr'odată. 
Este iarăș o invenţie românească. In altă parte 
democratismul nu cunoaşte istoria. E şi natural. 
Democraţia este negarea tradiţii și a eredității 
în genere; ea este atomizare, aritmetizarea so- 
cietății, şi ca atare anularea trecutului pur și 
simplu. Mai pretențios spus, mentalitatea demo- 

cratică este ametafizică şi ca atare ahistorică- 
Incercarea de a confisca pentru ea metoda isto- 
rică şi mai ales viziunea istorică a lumii este o 
scandaloasă aberaţie intelectuală. , 2 

Nu, domnilor, tradiţia, istoria, şi ceeace aft 
vrea să numiţi Dvs., progresul — un lucru pe 
care iarăș nu-l înţelegeţi — astea toate cad 
în lotul, nostru.: Nu vă atingeţi de ele, şi mai 
ales nu vi le însuşiji, că vă furaţi căciula sin- 

i. Şi iată, se apropie iarna. 4 
pr că prin Sindara]. democratic e rătăcit 
şi un filozof. E timpul să fie scos dela nafta- 
lină, şi pus să vă dea ceva elemente de discuţie. 
Hotărât nu mai e vremea: când numai reporta- 
giile lui Nedelea trebuiau revăzute de un om 
cu carte. Acuma se cere acelaş lucru şi pentru 
articolele de „teorie”. f mie 

Timpurile satului fără câini au dispărut şi din 
presă. Deci înapoi la Abâcâ...” Şi mai uşor 
cu „discuţiunile”. 


14 August 1926. 


„CETĂȚEAN” ȘI „OM 


Cunoaştem de eri un nou recrut al forţelor 


democratice. A apărut în Adevărul” şi iscă- 
leşte Ig. 

Ig? Cum Ig? Care Ig? 

Ig-nat? Nu se poate! 

Ig-notus? nu era nevoe să ne-o spună! 

Ig-narus, ne jenăm noi înşine. 

Ig-nobilis, e ruşine! 

Ipoteze se mai pot face. Totuşi ținând seama 
de locul de unde ne întâmpină, optăm mai de- 
grabă pentru Ig-el. 

Igel-ariciu. Ştiţi, există şi o fabulă: ariciul “şi 
sobolul. Şi tocmai ca ariciul din fabulă se com- 
portă d. Ig. Căci abia descălecat în Sărindarul 
democratic, d-sa se simte obligat să apere na- 
ţionalismul românesc împotriva ...sovietismului 
nostru. Pe d. Ig. nu-l cunoaștem. Știm însă că 
în redacţia respectivă sunt şi oameni de bună 
cuviință. Era de datoria acestora să aprecieze 
situaţia: naționalismul d-lui Ig. dela „Adevă- 
rul? — jignit şi primejduit de sovietismul „/Cu- 
vântului”! E cel puţin nedelicat!. Sunt doară li- 
mite peste care nu se poate trece. Dacă nu 
pudoarea, cel puţin bunul gust trebuia să scu- 
tească publicul de acest spectacol. Regretăm noi 
cei dintâi întâmplarea, pentru oamenii cu sim- 
tul măsurii din redacţia... preopinentă. 


Cu câteva zile în urmă cineva scăpase o de- 
claraţie sinceră: „nu român, ci cetățean”. C'était 
le cri du coeur. Deosebirile apăreau, dela noi 
la democrați, esenţiale. Antinomia cetăţean-român 
definea categoric situaţia. Am subliniat-o după 
cuviinţă şi importanță, pentru a ne delimita 

pozițiile.. D. Ig. revine astăzi „à la recousse”, și 
crează o identitate care iarăși e caracteristică: ce- 
tățean şi om. Recidiva este întotdeauna primejdi- 
oasă; deci chiar când ea nu e decât stăruința în a 
teoretiza. D. Socor e mai îndemânatec; a făcut 
odată „teorie”, — ştiţi, cu tradiţia şi cu istoria; 
a primit răspunsul şi s'a retras prudent; de 
atunci nu mai intervine în discuţie decât ca 
comentator de fapt. Teoria a lăsat-o. în seama 
altora. Nu e mai frumos așa? 

D. Ig. crede că nu. Și atunci se lansează: 
„Lupta aceasta dusă de entuziaştii noştri fas- 
„cişti pentru dărâmarea statului politic modern — 
„care e clădit pe noţiunea modernă de cetăţean 
„şi om, este o luptă absurdă împotriva, tipului 
„uman cel mai desăvârșit şi mai: complect din 
„punct de vedere individual şi social, pe care 
„l-a putut concepe gândirea umană în evolu- 
„tia ei” 

Va să zică, noi eei de azi reprezintăm „tipul 
uman cel mai desăvârşit (admirați superlativul!) 
şi mai complect”. Mărturisim că noi perfecțiu- 
nea aceasta proprie nu o prea simțim. Probabil 
că d. Ig. vorbeşte pentru d-sa. Gândirea i-am 
văzut-o. Regretăm că nu ne-a trimis fotografia. 
Am fi avut şi noi o idee de ce însemnează „tipul 
uman cel mai desăvârşit şi mai complect din 
punct de vedere individual şi social, pe care 
l-a putut concepe gândiiea umană în evoluţia ei”. 

Să ne lămurim. Mă rog de care om e vorba? 

De omul real creat de civilizația contimporană? 
El este, după ştirea noastră, departe de a fi 
complet. Omul de astăzi e mai mult decât ori 
când homo faber, omul tehnicei, contrafăcut de 
o Viziun€ unilaterală a vieţii, mutilat în toate 
avânturile lui metafizice şi mistice. Dacă în a- 
devăr el ar fi omul complet, de ce frământarea 
spirituală a vremii noastre? Că doar „complect” 
însemnează întrun fel „perfect”, iar perfecţiu- 
nea este o stare de echilibru, nu de frământare 
şi de luptă. Dacă contimporanul e omul „„desă- 
vârşit” (desăvârșit e traducerea exactă a lui 
perfect) de ce acuzaţia ce se aduce structurii 
spirituale a vremii că ar fi anihilat cultura în 
beneliciul civilizaţiei; şi de ce, pe de altă parte, 
încercarea tuturor reprezentanților mentalități 
veacului XVIII de a compromite mișcarea mis- 
tică actuală, în care noi vedem încolțind o nouă 
epocă de cultură în viaţa omenirii? 

Dar zice d. Ig.: nu perfect, ci cel mai per- 
fect (!); superlativul este relativ, nu absolut. 
Fie şi aşa. E mai fundată afirmaţia? Evident, 
nu. Căci momentul de astăzi nefiind o stare 
de echilibru, ci una de devenire, nu se poate 
compara nici pe departe cu momentul grec sau 
cu momentul scolastic sau chiar cu momentul 
pozitivist, care în felul lor erau în adevăr per- 


- fecte. Vrem comparaţie? Să așteptăm întâiu noul 


precipitat sufletesc al istoriei, — și atunci vom 
putea vorbi. 

Inţelege d. Ig. prin omul de astăzi pe omul 
pozitivismului știenţist? Ar însemna să luăm lu- 
crurile dela capăt; căci tocmai acesta e punctul 
de vedere pe care îl afirmăm şi îl dovedim 
necontenit: mentalitatea pozitivist ştienţisță, pre- 
cum și corelaţiunile ei în ordinea producţiei şi 
a politicei, au fost depășite de procesul istoric. 

Dar poate că toată discuţia asta e, în specie, 
de prisos. In adevăr, surprind un pasagiu ca- 
racteristic : „Cetăţeanul modern... este mai în- 
tâi om, şi ca atare nimic omenesc nu-i este 
străin, fie și acel omenesc de aceeași lege și 
de acelaş sânge, FIE DE LEGE STRĂINĂ”. Su- 
blinierea e a noastră. Se poate să fie cazul a 
zice: „Te văd, te văd”. „Fie şi de lege străină”, 
e bun. Dar în acest caz, identitatea d-lui Ig. 
cetățean-om, are acelaș fond cu antinomia d-lui 
Socor, cetăţean-român. Şi în acest caz îl trimitem 
la articolul nostru trecut. 


20 August 1926. 


MAREA 


La Balcic harnicul profesor Moșescu se trudește 
deocamdată prin înființarea unei universități de 
vară — să intereseze atenţia opiniei publice, 
pentru acest oraș, capitală a Coastei de Argint. 

Problema se ţine pentru moment numai în 
cadrul unor interese și necesități de orizont lo- 

cal; dar nu se poate ea oare lărgi? Există o 
problemă, părăsită din necunoaştere a Balcicului; 
dar nu există şi o problemă a mării? Cine dintre 
conducătorii acestei țări poate pretinde că a fost 
preocupat de ea? 

Lucrul e şi explicabil. De când ne-am consti- 
tuit ca stat modern, noi am avut o politică națio- 
nală mâi mult de „bogdaprosti”. Actul nostru 
politic de naştere a fost milogit de fugarii dela 
1848 pe la porţile tuturor oamenilor mari — mai 
adesea oficiali — ai Europei apusene. De aceea 
noi nici nu ne-am exercitat ochiul pentru a prinde 
problemele cari depăşesc situaţia noastră de pu- 
pili. O ţară cât Italia ca întindere, şi de atâtea 
ori mai bogată natural de cât aceasta, judecă 
astăzi, la zece ani după războiu, exact după 
aceleaş proporţii reduse din 1916; Statul român 
nu are conştiinţa însemnătăţii lui în noua 'con- 
figuraţie a Europei centrale; iar, ca urmare, 
gândul fiecărui cetăţean e lipsit de îndrăzneala 
rodnică a acesţei conștiințe. 

Iată de ce nu ne preocupă problema mării. 
Numai conceperea ei, şi cere atâtea lucruri! Mai 
întâiu perspective largi istoric-sociale; şi mai pe 
urmă o mândră independenţă de judecată. Stă- 
pânim un țărm de mare de jumătate de veac. 
Ce am făcut ca să-l legăm de viața noastră, şi de 
ţara noastră? Dintre toate provizoratele în care 
regimul politic ţine statul românesc, acesta e 
cel mai penibil. 

Nu ne ridicăm pretenţiile până la vremea 

în care Marea Neagră era un „lac moldovenesc” 
— dar credem că un stat cu 17 milioane de oa 
meni îşi poate pune, pentru conştiinţa publică, 
problema drepturilor 'şi îndatoririlor lui asupra 
celui mai scurt drum la Indii, şi la isvoarele de 
petrol europene şi asiatice (căci asta va fi situația 
la deschiderea canalului Rin-Dunăre. 

Noi totuşi nu am întreprins nimic pentru si- 

guranţa noastră în Marea Neagră. Toată coasta 
e deschisă celor dintâi năvălitori. Puterea noa- 
stră încetează dincoace de linia apelor terito- 
riale; la țărm chiar. Suntem săraci, desigur! 
Dar unde este alianța politică în stare să ne asi- 
gure folosinţa mării? Putinţa unei asemenea a- 
lianţe există; s'a gândit cineva la ea? 
„Unde stă pricina acestei indiferenţe? Intro 
lipsă de perspectivă istorică, şi într'o timiditate 
de judecată, — am spus-o. Ea stă şi în altă 
parte. In incapacitatea noastră de a stăpâni ini- 
țiativa în legăturile cu lumea. Marea a fost în 
mâna noastră un instrument pasiv. 

Problema mării este deci la noi una din fe- 
tele regimului de pasivitate națională în care 
trăim. Insemnătatea ei se va impune spiritului 
public numai când aceasta va avea prilejul so 
întrebuințeze. Ar fi calea normală. Căci după 
cum prin „mergerea la mare” noi am învăţat să 
o preţuim sub aspectul estetic-sanitar, tot aşa 
vom izbuti să o înțelegem şi să ne-o însuşim 
economic și politic atunci când puterile de ex- 

pansiune ale nației își ver. căute drumurile de 
cea mai mare folosinţă. 

Avem de aface propriu zis cu o problemă de 
integrare națională. Noi nu ne-am fuat in stă- 
pânire. încă ţara, după cum nu ne-am luat în 
stăpânire istoria. Istoria trăește. în noi numai 
în forma retorică a- ei. 

„Era nobil omul, când era român?” după cum 
organizmul noului stat românesc nu exist în 
conştiinţa noastră decât în formula sforăită și de 
prost gust „România Mare”. 

O cunoaștere a lor, o iubire a lor. o folosire a 
lor în toate reşursele pe cari această istorie și 
geografie ni le pot oferi, lipsește cu totul. 

Şi iată acum, de la Balcic, ridicându-se, mai 
mult întâmplător, chemarea către cunoașterea 
şi iubirea: mării; a mării care trebue să fie și a 
noastră. Nu suntem originali, de sigur; au fă- 
cut-o Înaintea noastră Bulgarii care se intere- 
sează de Varna lor mai mult de cât.o facem noi 
pentru coasta noastră. Dar nici nu-e nevoie să 
fim originali; ci mai ales temeinici. O cunoaștere 
a mării, de sigur. Dar o cunoaştere în aşa fel, 
încât această mare să fie integrată nu numai în 
conștiința publică, ci mai ales în + iecanismul 
noului stat românesc. Artiştii şi poeţii sunt buni, 
de sigur, ca propagandişti ai mării, mai folositori 
vor fi însă oamenii de ştiinţă, geografi, geologi, 
biologici şi istorici; şi mai ales sociologii, econo- 
miştii şi marii întreprinzători. Pe aceștia toţi. îi 

aşteptăm la o acţiune de cucerire a mării. 
Căci fără ei, totul nu va fi decât... literatură. 
De care suntem obosiţi. 


4 Septembrie 1926. 


CULTURĂ ȘI DEMOCRAŢIE 


Institutul Românesc al Acţiunei Naţionale a 
fost însfârşit salutat de presa democratică. Un 
vechiu gazetar anume se bucură că o asemenea 
instituţie va putea lua naştere. Dar salutul ca şi 
bucuria sunt cu meșteșug. Căci firitisitorul no- 
stru așteaptă de chiar activitatea acestui in- 
stitut întărirea ideii democratice. 

Dacă lucrul ar fi fost numai afirmat, am fi 
avut de aface cu un punct de vedere baroc, sau 
numai cu o butadă de gust îndoelnic. Dar nu, 
articolul respectiv argumentează; şi anume a- 
proximativ așa: 

Răspândirea culturii şi preocuparea de proble- 
mele sociale aduc întărirea democraţiei; 

Institutul Românesc va contribui la răspân- 
direa culturii; 

Deci, Institutul Românesc va contribui la în- 
tărirea şi răspândirea ideilor democratice. 

Să recunoaștem că silogismul este exact. Nu- 
mai că, exactitatea formală a unui silogism nu 
dovedeşte niciodată valabilitatea concluziei. În 
bună logică această concluzie este oare cum cu- 

prinsă îi „premise”, valabilitatea acestor pre- 
mise deci condiționează valoarea încheierii. A- 
supra atestui punct nu poate să existe contro- 
versă. 

Disciiţia se localizează deci la o chestiune de 
fond, şi anume la cea pusă de premiza ma- 
joră. Aceasta afirmă că între cultură şi demo- ` 
crație ar fi o strânsă legătură, şi anume în 
«sensul unei condiționări: răspândirea culturii a- 
»duce întărirea democraţiei. 

In această discuție — pe care o recunoaștem 
pedantă, dar al cărui caracter nu-l putem schimba 
noi nu urmărim decât lămurire cinstită;. pentru 
moi şi pentru cititori. Să cercetări deci câtă rea- 
litate cuprinde afirmaţia: de mai sus. 

Mai întâiu, de ce cultură e vorba şi de ce de- 
mocraţie e vorba? 

Există o cultură care însemnează o .adâncire 
şi o potenţare a vieţii spirituale; dar există și 
o cultură care nu e decât lărgirea comodităţilor 
vieţii şi are ca instrument o vulgarizare superfi- 
cială. şi neasimilată a câtorva cunoștințe ele- 
mentare. 

Iar pe de altă parte, există o democraţie care 
e mai mult o atitudine generoasă, de om de 
treabă înduioșat de soarta semenului său abstract; 
precum există o- democraţie care însemnează e- 
fectiv egala îndreptăţire a tuturor de a hotărî 
în chestiunile publice şi care nu poate ‘duce 
decât la înecare individualităţilor în masse, la 
precumpănirea cantităţii asupra calităţii. 

24 

Să distingem deci. 

Cultura adevărată este operă de adâncire per- 
sonală, și prin urmare de diferenţiere. Marii 
oameni de cultură, marii creatori în ordinea 
spirituală nu au fost niciodată democrați; nu au 
fost democrați nici prin temperament, nici prin 
practică politică. Iată un exemplu chiar din 
țara noastră şi poate unul tipic: d. Iorga. Senti- 
mental, ca orice om de inimă s'a plecat milos 
asupra masselor necăjite, și a cerut pentru ele 
dreptul la viaţă. Dar dreptul lor de a hotări în 
chestiunile de bază ale statului, nu. D-sa este 
de altfel autorul lapidarei formule care defineşte 
o epocă şi o structură spirituală: democraţia nu 
este stăpânirea prin popor, ci stăpânirea pentru 
popor (adică în folosul. poporului). 

Se poate ceva mai clar? 

Vă închipuiţi dvs. un. om cult, vecinic fră- 
mântat de probleme, vecinic inventiv şi isco- 
ditor, consimţind să intre în rânduri şi să se 
supună hotărârii — după criterii numerice — 3 
maojrităţii? De ce să nu ne aducem aminte că 
însuş Rousseau care numai o cultură solidă și 
organică nu a avut, dar care era desigur atins 
de aripa geniului, înisuș Rousseau preconiză. drep- 
tul individului de a protesta împotriva hotărârilor 
majorităţii (cu ce spirit de consequență, rămâne 
de cercetat!) 

Sau poate e plausibil spectacolul unei: masse 
de intelectuali oameni culți, trăind și lucrând 
după normele şi principiile democratice. 

Nu, cultura este în esența și urmările ei hotă- 
rit aristocratică. Confratele nostru a călcat cu 
stângul. 

„„Sau face o ușoară confuzie. Căci e adevărat, 
în regimul demogratic se poate identifica o mai 
mare răspândire a culturii. Dar cultura aceasta a 
masselor nu este cultură; ci, aşa cum stabileam, 
mai degrabă instrumentul technic al unei forme 
speciale — foarte aproximative — de civilizaţie. 
Este cultura al cărui summum se atinge în așa 
numitele universităţi populare, plagă paralizantă 
a adevăratei .culturi. Cultura stearpă, îndrăzneață 
şi mărginită a mentalităţii anchilozată în cl. VI 
de liceu. Docta ignorantia la propriu, nu în în- 
țelesul de. îndoială metodică a lui Nicolaus Cu- 
sanus. Dacă de aceasta vorbeşte confratele no- 
stru, are dreptate. Dar o asemenea cultură o 
lăsăm democraţiei. 

Institutul . Românesc optează hotărît pentru 
celalt fel de cultură; care de sigur nu va aduce 
la întărirea ideilor democrate. 


11 Sept. 1925. 


LICHIDAREA 


„„.Desigur mai sunt încă două zile până Du- 
minecă, data când se adună în congres cele două 
partide democratice ale ţării. Dar ce însemnă- 
tate mai poate avea acest eveniment! Sorţii au 


372 ROZA VANTURILOR 


căzut. Naționalii şi ţărăniștii, rezervele supreme 
ale nevindecabililor iluzioniști sau iluzionaţi po- 
litici, cari trebuiau să dea ţării, „marele partid 
democrat”, ultima nădejde europenizantă, va veni 
la „Dacia? — dacă vor mai veni — sfârticați, 
reduşi, neputincioşi, ruşinaţi de ei înşişi până 
la gândul dispariţici. 

Este, fără îndoială, cel mai mare dezastru mo- 
ral pe care l-a înregistrat viața noastră publică; 
cea mai rușinoasă și mai definitivă desagregare 
a unor organisme politice. A mai murit pe vre- 
muri la noi un partid: cel socialist; dar a murit 
de moarte violentă; strâns de gât. „Marile par- 
tide democratice” mor însă de păcatele lor pro- 
prii. Şi ce e mai grav pentru ele, se sting în 
indiferența plictisită și desgustată a publicului. 

Criză de oameni? Nu. Criză de regim spi- 
ritual. Trei luni, o vară întreagă, am afirmat-o 
zi de zi în această foaie: democraţia lichidează. 
A, ce gâlgăială de ironie şi de dispreţ savant 
în gâtlejurile democrate! Și acum? 

Partidul naţional, o serie de grupuri şi grupu- 
leţe fiecare cu „libertate de acţiune”: Grupul 
Maniu, grupul Goldiș, grupul Vaida, grupul ti- 
nerilor, grupul Iorga, grupul Argetoianu, grupul 
foştilor takişti, şiepe urmă disidenţele: Petrică 
Dragomirescu, Derică Ioaniţescu... et jen passe. 
Socotindu-se unii să se retragă sub cortul lui 

„Ahile, ochind- alţii spre liberali, spre averescahi, 
spre” ţărănişti. 

lar ţărăniştii? D. Stere se retrage din viaţa 

politică. Dr. Lupu a înfrânt pe d. Mihalache: 
dar în Basarabia d. Cazacliu amenință pe dr. 
Lupu. Cum se vor desfășura şi aci evenimen- 
tele? Cari sunt perspectivele țărăniştilor? In orice 
caz incomparabil mai puțin strălucite de cât 
în 1919! 

Situaţia aceasta. noi o numim lichidarea par- 
tidelor democrate. Ea verifică pas cu pas punc- 
tul nostru de vedere, care a afirmat constant că 
unul din corolarele democraţiei este formarea 
partidelor politice în solda feudalităţii bancare. 
Întărirea partidului liberal, care neapărat va câş- 
tiga din dezastrul naţional-ţărăniștilor, va fi încă 
o dovadă a dreptăţii noastre. Celelalte partide 
cari se vor forma şi câte se vor forma de aci 
înainte, vor trăi fatalmente la remorca libe- 
ralilor. i 

„„„Afară. numai dacă chiar acest partid, în fond 
el însuşi de ideologie marxistă, nu va sucomba 
sub noile realități ale vremii. D. Ton Brătianu 
ştie în această privință ceva. Ştie anume. că în- 
jghebarea politică îi e amenințată de statul. cor- 
porativ, care e în mers; şi simte că astăzi ini- 
țiativa nu mai stă la d-sa. 

Lichidarea partidului liberal prin statul cor- 
porativ este un proces istoric pe care unele in- 
tâmplări îl pot cel “mult grăbi; de împiedicat 
nu-l mai poate: împiedica nimic. Elementele po- 
litice militante cari ar putea interveni activ pen- 
tru grăbirea acestei ultime lichidări a regimului 

spiritual jacobin sunt două: Partidul țărănesc 
şi d. Iorga. 

Partidul țărănesc, dacă printr'un act de des- 
meticire şi de violent curaj, ar trece cu buretele 
peste toată falşa ideologie democrată pe care — 
spre nefericirea lui şi a ţării — a adaptat-o dela 
1921 încoace; şi dacă s'ar putea reintoarce la 
adevăratele lui rosturi, care se rezumă în ceeace 
pentru inițiați aş numi programul de la Mânăs- 
tirea Dealu. Noi, şi cu noi unii membri ai par- 
tidului țărănesc, am mai afirmat-o aci. Dar era 
pe vremea când se pregătea actuala ...fuziune, 
şi „Aurora” era foarte măreaţă; „avea treburi 
mai serioase”, Treburile acestea „mai serioase” 
le-am văzut. Nu sunt nici măcar de râs... 

Al doilea element ar fi d. Iorga. Nu am uitat 
nici odată intuitiva d-sale antipatie peniru re- 
gimul artificial, contrafăcut şi dizolvant al de- 
mocraţiei; precum nici încercările d-sale de con- 
cretizare în formule a viitorului stat corporativ; 
căruia de sigur d-sa îi zice altfel; dar crede în 
fond acelaș lucru ca noi. D. Iorga însă nu a 
insistat; şi ar fi trebuit să o facă. Să nădăjduim 
că o va face de aci înainte, şi anume ridicând 
acest crez la rangul de idee centrală a întregei 
d-sale activităţi ideologic-politice. 

Dar dacă nimic din acestea nu se va întâmpla? 
Va fi păcat pentru oamenii noştri politici. Rea- 
lităţile cari au 'lichidat „marile partide demo- 
eratice”, vor lichida şi statul liberal. Chiar fără 

concursul tărăniştilor sau ai d-lui Iorga. Statul 
corporatiy e în marş; nimic nu-l mai poate opri. 


8 Octombrie 1926 


LASCAR VOREL 


- Câţi sunt, în marele public al Bucureştilor, cei 
cari îşi mai aduc aminte de pânzele frământate, 
chinuite, surprinzătoare de noutate și străbătute 


` de o înaltă îintelectualitate, pe vare le expunea 


prin 1912 la expoziţia „Tinerimii artistice” Las- 
căr Vorel? 

Lascăr Vorel a fost, Sunt aproape nouă ani de 
la moartea ui, întâmplată la Muenchen unde! 
se așezase de aproape douăzeci de ani. Și nu ştiu 
de ce în acest sfârșit de toamnă târzie mă gân- 
desc mai stăruitor la el. Poate pentru că imagina 
aceasta a vieţii agonizante, care încearcă să se 
împotrivească morţii, smulgându-i o zi de soare 
mai mult, este întrun fel însuși simbolul trecerii 
lui prin această lume. 

Un necunoscut pentru istoria noastră culturală, 
şi totuşi unul din cele mai strălucite exemplare 
de spiritualitate românească. Românească? Era 
pictor? De sigur. Dar ce viu era! Numele lui 
l-am cunoscut întâia oară la Noua Revistă Ro- 
mână. Prin 1911. Trimisese câteva schiţe. lite- 
rare, cari au și apărut. Fine, nervoase, fruct mai, 
de grabă al unei gândiri disciplinate şi strecu- 

rându-se sigură printre subtilităţi şi nuanţă; ana- 
list de o ascuţime aproape cazuistică, şi totuși, 
în scris chiar, un ochiu plastic. 

Personal, l-am văzut ceva mai târziu la Muen- 
chen; în Schwabing, la Stefanie-Kafice. Cine. a 
trecut prin viaţa artistică şi intelectuală a Ger- 
maniei de Sud, și nu a freugentat pe d. Ober- 
dărter dela Stefanie-Kaffée! Cum şedea el în- 
ehiondorat, vecinic mahmur şi prost dispus, ui- 
tându-se dușmănos la clienţii lui, care nu aveau 
alt cusur decât că-i consumau cafeaua — şi ce 
cerea! „Bliemchen!” — şi plăteau cinstit... Acolo 
l-am cunoscut şi pe Vorel, Seara târziu, şedea 
liniştit la o masă, făcea ochii mici ca să te pri- 
vească prih fumul de ţigară; şi vorbea; potolit 
şi dulce, cu un glas cald şi învăluitor, cu mlă- 
dieri ciudate, uneori ca de femeie. Avea o frunte 
enorniă, aproape monstruoasă, gata să plesnească 
par'că sub frământarea dureroasă a gândului pe 
care îl adăpostea. Gândul era activitatea lui de 
- predilecție; aş zice că o exercita incontinuu, cu 
o plăcere aproape sadică. Sadică, pentru că ana- 
liza spirituală permanentă la care se deda, di- 
zolvase aproape, pentru el toate formele de ma- 
mifestare ale geniului omenesc. lar admiraţia 
pentru marile monumente de cultură îi era o- 
trăvită de conştiinţa insuficienţei pentru gene- 
rația noastră a tuturor vechilor forme de creaţie. 
Mi-aduc aminte cu ce zguduitoare emoție vorbea 
odată de Rembrandt „din a doua perioadă”; cum 
îi diseca opera, cum îi desprindea elementele 

noui, revoluţionare în luptă cu vechea manieră 
sigură şi „definitivă”. Cu ce pasiune urmărea în 
viața contimporană temperamentele cu adevărat 
artistice!. Este emoţionantă în această privinţă 
o amintire, de un interes mai general. Primisem. 
din ţară catâlogul „Tinerimii”. I-l arătasem și 
îl cercetase cu atenţie. Seara Ta adus la cafenea. 
Era ca de obicei sobor mare: era şi Wedekind cu 
replicele lui scabroase şi violente, şi Nebelthan de 
la Schauspielhaus în perfecțiunea de „dandy”, şi 
Galbranson şi Weisegerber timid şi. totuşi sigur 
de el, și Marc de la Blauer Ritter, ambii aceștia 
din urmă mari puteri ale picturei germane nimi- 
cite în războiu; Doro Maier, taciturn şi impa- 
sibil, Albert Bloch, Emsen sfios şi delicat ca o 
fată mare şi Bolz impetuosul. Aproape în una- 
nimitate, toți s'au oprit asupra unei reproduceri 
din Theodorescu-Sion: Pescari”. Bucuria reți- 
nută și totuși emoţionantă a lui Vorel nu e uşor 
de uitat nici acum, după cincisprezece ani. Şi 
el tot la Sion se oprise, nu ca la un artist crista- 
lizat, ci ca la unul ce căuta. PI sta 

De sigur prin connaturalitate. Căci. toată viaţa 
lui, asta a făcut Vorel: a căutat. Ceasuri și zile: 
întregi l-am urmărit în faţa planșetei sau a che- 
valcului. Nu picta; rezolva probleme. Supra- 
feţe de culoare lângă alte suprafeţe. Linii lângă. 
linii, sau E pe în ritmuri noi, mai a- 
desea formale decât plastice, dar întotdeauna. 
interesante şi surprinzătoare. Toată înfrigurarea. 
novatorie a cubismului, cl a trăit-o printre cei 

dintâi. Am un portret în ulei lucrat de el. Pro- 
blemele . cubismului sunt deja puse. Expresio- 
nismul s'a frământat în mintea lui, ca în capul 
unui novator. Procedeul întrebuințat , de Ko- 
koschka, şi anume prezentarea unei figuri „de 
face” şi de „trois quarts” în chip public. Și câte 
alte probleme: puse și rezolvate în acest spirit 
adânc în vecinic neastâmpăr și în trământare. 

De pe urma lui au rămas puţine lucruri: cå- 
teva. uleiuri. risipite pe la prieteni, și resturile 
unei expoziţii pe care o făcuse împreună cu 
Heckel la Golz. Mai ales acestea din urmă sunt 
de cea mai mare însemnătate. Se găsesc în ţară. 
la Piatra Neamţ; nu le cunoaşte nimeni, şi e 
păcat. a 

Domnul Bunescu „care are atâtea merite în or- 
ganizarea vieții noastre artistice, nu ar voi să se 
gândească la o „expoziție retrospectiva Lascăr 
Vorel ?”. 


24 Octombrie 1926. 


FASCISM ȘI FRANCMASONERIE 


Pe editorialul nostru de ieri Pamfil Șeicaru 
a pus problema raporturilor dintre Biserica Verde 
şi Fascism, înfățișând ultimile frământări. din I- 
talia ca un atac în stil mare întreprins de spi- 
ritul egalitar şi laicisant împotriva noului regim 
roman, creştin şi diferențiat. 

Tema e vastă şi comportă explicaţiuni. Mai 
ales pentru ţara noastră, în:care francmasoneria, 
inexistentă prin împrejurările speciale in care 
ne-am desvoltat, este mai degrabă motiv de 
curiozitate a spiritelor semi-docte amatoare de 
inițieri sensaţionale, sau obiect de glumă a unor 
sceptici cari nu se pot entusiasma de o mișcare 
secretă, ce stă în toate formele posibile, sub con- 
trolul” statornic al siguranţei generale. 


Baza ideologică a franemasoneriei este „reli- 
giunea naturală”, sau dacă vreţi, religiunea ştiin- 
țifică; adică religia curăţită de toate elementele 
ei mistice, supranaturale, divine, și transformată 
întrun sistem de morală terestră, în care prin- 
cipiul fundamental este: iubeşte pe aproapele tău. 

Precum se vede, nimic sensaţional, nimic nou 
şi nimic primejdios. Până aci. Numai că, după 
cum biserica creștină este o organizaţie mili- 
tantă, cu' acțiune directă asupra publicului, tot 
astfel această nouă religie, care în fapt numai 
religie nu e, a sfârșit prin a se organiza ca o 
unitate de luptă. Nu însă pentru .a câştiga de 
partea ei cât mai mulţi adepţi, ci pentru a di- 
struge organizaţia oarecum „concurentă”, deşi 
de mai veche existenţă, a bisericii. 

Dar biserica nu este — mai ales in apus — o 
asociațiune cu program şi statute, inventată de 
un ideolog, fie el chiar și de geniu; ci un orga- 
nism puternic ancorat în structura spirituală a 

ţărilor respective, . formulând o disciplină indi- 
viduală şi politică, ridicată din însăş natura. in- 
timă culturii. Distrugerea bisericei nu se poate 
face, în asemenea împrejurări, decât prin sub- 
„minarea substratului spiritual corespunzător, şi 
nu prin atacarea de front a însăş instituţiei. Să 
recunoaştem că problema e primejdios de bine 
pusă; iar metoda de lucru excelentă. 


Li 


„Dacă, urmărind lucrurile în ultimele lor re- 
sorturi, înțelegem că francmasoneria este expre- 
siunea religioasă a filozofiei iluminării ajunsă 
la formularea definită în veacul al XVIII, pu- 
tem să ne dăm seama că ea e corelată cu demo- 
craţia, cu pozitivismul şi cu protestantismul. Este 
însă constatat, pentru motive ce nu urmează 
a fi expuse aci, că formele protestante de gân- 
dire şi de acţiune nu au putut pătrunde în 
ţări de mentalitate ortodoxă. Aceasta explică în- 
trun fel de ce francmasoneria nu sa putut îm- 
pământeni la nvi. 

Mai este însă un al doilea fapt. La noi bise- 
rica nu a fost nici când un element activ în 
treburile politice; organizaţia erarhică religioasă 
nu s'a amestecat direct în conducerea ţării, iar 
motivul religios nu-a fost în viața publică destul 
de diferențiat, pentru ca să apară tinerilor nò- 
ştri jacobinizanţi ca un obiectiv precis de com- 
batere. De aceea organizaţiile francmasone au și 

fost la noi în ţară considerate ca inutile. Şi 
probă că e așa, e faptul că începuturile demo- 
crăţiei românești, aşa numiții „cârvunari”, a- 
vând să lupte cu biserica noastră, greacă pe a- 
cele vremuri şi destul de aprinsă în apărarea po- 
ziţiilor ei materiale, — au stat sub egida franc- 
masoneriei. A fost însă numai un episod. In 
general întinderea spiritului democratic nu a în- 
tâmpinat rezistența disciplinei bisericești, şi ca 
atare „biserica verde” nu a fost chemată să-și 
dea contribuţia. 


Nu tot aşa în apus. Acolo organizaţiile franc- 
masonice sunt formidabile. Ele impun aparatului 
de conducere a unui stat 'o sub structură: secretă, 
cu planuri de lucru nemărturisite, şi isbutesc a- 
desea să facă valabilă ierarhia Jor înaintea ierar- 
hiei' oficiale. Pentru a sensibiliza aceste afirmaţii: 
gândiţi-vă că există cazuri în justiţie sau în ar- 
mată, când un. superior trebue să cedeze unui 
subaltern, pentru că acesta din urmă. are în 
„lojă? un rang mai înalt; şi gândiţi-vă că nu 
arare ori lojile acestea sunt active, pentru a în- 
ţelege ce poate realiza © asemenea disciplină 
într'o organizaţie cu ramificări mondiale. 

Se afirmă acum că cea mai strașnică opoziţie 
dusă împotriva fascismului porneşte din lagărul 
francmason. Nimic mai plausibil decât aceasta. 
Fascism şi francmasonerie sunt două concepţii 
fundamental opuse. Ele trebue să vină în conflict. 
Atacul l-a început Mussolini, care mai acum trei 

ani a desființat asociaţiile secrete. Biserica Verde 
pășeşte probabil astăzi la. contraatac. 

Cine va învinge, nu e prea greu de prevăzut, 
Dacă democraţia, pozitivismul, protestantismul, 
raționelismul știentist sunt astăzi în lichidare, — 
poate avea oare francmasoneria alte perspective? 

Saarte ei este pecetluită, 


13 Noembrie 1926. 


UN EROU DE TRAGEDIE 


Lespedea care se va „pobori asupra gropii lui 
lon Brătianu, închide de fapt o epocă în. istoria 
ţării românești. 

Ultimul şef al partidului libera! a fost un om 
tare. Ceva din dârzia liniștită a munteanului, 
perzista în atitudinea lui chiar atunci când con- 
vingerea se schimbă -în patimă. A etăpânit des- 
tinele ţării timp de aproape trei decenii, dar 


nu a fost nici odată omul politic care sinteti-. 


zează și reprezintă în domeniul înfăptuirii prac- 
tice nevoile şi aspiraţiunile unui neam; — ci 
personalitatea puternică şi absorbantă care se 
realizează pe ea, așa cum a fost plămădită în 
tradiţia ei familialä. 


Ridicat pe scut, — şef al liberalilor, de otre 


tinerimea partidului său, Ion Brătianu nu a fost 
niciodată tânăr, ca înţelegerea realităților. Des- 
voltarea lui politică s'a făcut în cadrele stricte 

ale Hberalismului romånese dela Sfârşitul veg- 
calui XIX, în care a fost ancorat până le moarte, ` 

Aceasta smplită de altfel și conflictul perma 
nent în care s'a aflat cu opinia publică, şi ste- 
rilitatea activităţii, lui în materie de „gospodă- 
rire a ţării, 

Partidul libera! a reprezintat întotdeauna în 
politica ţării un punct de vedere centralizator 
şi autoritar. Democraţia nu a fost pentru el, a- 
tunci când a dorit-o efectiv, decât un fel de 
„berbece de asalt” împotriva boierilor şi a stă- 
pânitorilor de pământuri. 

Stăpâniţi, instinctiv aproape, de metoda ma- 
terialistă în interpretarea istoriei, liberalii au ur- 
mărit constant disoluția formei de producţie a- 
grară şi înlocuirea. ei cu economia capitalistă. E 
adevărat că au avut o înţelegere lipsită de elasti- 


"citate pentru acest proces, „şi — cedând unor 


necesităţi mai degrabă politic-ociale decât eco- 
nomice — au inițiat reforma agrară și cxpro- 
pierea, întârziind prin aceasta procesul de in- 
dustrializare al agriculturii, Dar asta €ste excepția. 
Linia mare a politicei lor a fost urmată con- 
stant. Acesta este de altfel şi rolul istoric pe 
care acest partid l-a jucat în viața noastră po- 
blică. 

LA JUCAT. Căci peste el a trecut răsboiul. 
Din acest eveniment de proporţii aproape cos- 
mice, partidul liberal nu a înţeles nimic. Nu 
a înţeles că structura politică a Europei, intrată 
mai de mult în descompunere lentă, a fost funi- 

damental şi în chip precipitat schimbată prin 
această universală încleștare în luptă. 

Şi împreună cu partidul liberal nu a înţeles 
nimic Ion Brătianu, moștenitorul şi reprezen- 
tantul autentic al generaţiei dela 148. 

Dacă şeful liberalilor, ar fi fost un om slab; 
l-ar fi răsturnat evenimentele. (Cari, evident, 
l-au depășit, dar nu l-au debordat). Puternica 
lui personalitate însă a rezistat tuturor atacurilor 
cari erau purtate mai mult de vreme de cât 
de adversarii lui politici. Credincios sie-şi și 
idealurilor generaţiei tatălui său, Ion Brătianu 
a rămas până la sfârşit pe poziţie, apărând un 
steag care nu mai reprezintă nimic, dar- care 
era totuși steagul său. 

Aci stă şi tragedia vieţii lui. Omul acesta 
care şi-a iubit neamul cu elanuri aproape mis- 
tice, și care se socotea trimis de Dumnezeu să 
conducă această ţară chiar peste capul și îin- 
potriva conducătorilor ei de sânge regal, a intrat, 
prin ancorarea lui rigidă în tradiţia familial- 
politică, în conflict cu ţara nouă pe care nu o 
cunoștea și pentru care nu avea nici un fel de 
înțelegere. 

Sfârşitul vieţii i-a fost întunecat. Conflictul 
acut în care intrase cu toată țara prin persis- 
tenţa cu care ţinea să-şi impună până la sfârşit 
o voință ce nu'a cunoscut obstacole, se apropia 
de desnodământ. Toate greşelile pe care le fă- 
cuse înfruntând şi înfrângând realitătea' conju- 
rau ispășirea. 

Intro tragică încordare de voință omui care 
nu a știut nici odată să asculte evenimentele, 
a încercat asupra loro supremă siluire. Dar mij- 
loacele” lui obicinuite, prestigiul lui necontestat 
nu mai erau suficiente. A recurs deci la imij- 
loace desperate: cenzură, stare de asediu, te- 
reoare exercitată în tot cuprinsul ţării. 

Moare ca un tiran, iar trecerea lui la cele veş- 
nice este simțită ca o ușurare de întreaga ţară. 

Soarta a fost nedreaptă cu el; atâta: iubire 
de neam şi atâta devotament pentru treburile ob- 
şteşti ar fi meritat o mai recunoscătoare recom- 
pensă. Căci a fost totuş un om mare, chiar 
când a făcut răul. 


26 Noembrie 1926 


BĂTRÂNEȚE 


Un prieten, întors dintr'o scurtă călătorie de 
cercetări din străinătate, nu mai osteneşte po- 
vestind. şi entusiasmându-se de minunata operă 
modern-tonstructivă întreprinsă de vecinii no- 
ştri. La Sârbi, la Unguri, la Cehoslovaci, ` spi- 
ritul ştiinţific organizator pătrunde viața publică 
până în cele mai intime încheieturi. dându-i o 
supleţă, o putință de acomodare şi un avânt crea- 
tor necunoscut până acum. . 

O hărnicie, care nu are nimic din agitația noa- 
stră neliniştită și stearpă; un spirit practic şi 

aplicat, care nu mai consimte să se piardă za- 
darnic în consideraţiuni teoretice şi principale; o 
preocupare constantă de amănunt concret şi 
viu, singurul în stare a interesa energiile con- 
structive şi a promova o viață publică mo- 
dernă. 

Opuneţi acestei atmosfere de bucurie creatoare 
scepticismul nostru superior și obosit, hiperrafi- 
namentu! nostru critic și estetizant, care vrea 
să-şi apropie forme noui de creaţie spirituală, 
nu creând condiţiile de viaţă corespunzătoare 
din cari aceste farme isvorăsc în chip natural, 
ci importând de aiurea formele gata făcute, — 
şi veţi avea, într'un isbitor şi descurăjător con- 
trast, imaginea unei naţiuni îmbătrânite înainte 
de vreme. 

De ce să ne inșelăm pe noi înșine, — sau cât 
să ne mai înșelăm pe noi înşine? In Bucureşti 
sau întrunit săptămâna trecută câţiva oameni 
de energie şi de vederi largi, ca să pună la 
cale înființarea unui institut pentru organizarea 
ştiinţifică a muncii. Este o îndatorire elemen- 
tată pentru orice stat modern, care vrea în a- 
devăr să-și pună în valoare puterile. A fost 
cineva contra; și anume conducătorul unei mari 
instituţii de credit. E penibil să o constatăm, '— 
și anume cu' precizare sângeroasă, ca să ne cu- 
noaștem în adevăr halul și oamenii; să ştie deci 
toată lumea că la 1927 inginerul Ghiţă Po- 
pescu, directorul general al societăţii naţionale 
de credit industrial, s'a pronunțat categorie con- 

tra organizării ştiinţifice a muncii! O să spu- 
neţi: nu e decât d-l Ghiţă Popescu! Nu e con- 
ducătorul creditului industrial, deținătorul in- 
dustriei româneşti. 

De unde toată această stare de lucruri — e 
simplu şi clar. Dela 1916 până la 1919 nu aw 
trecut decât trei ani. Dar sub raportul desvol- 
tării noastre e o deosebire de aproape două ge- 
neraţii. Alt spirit. pulsează în arterele țării, alte 
raporturi s'au stabilit între forţe. La locurile de 
răspundere, de iniţiativă și de creaţie au rămas 
însă pretutindeni tot bătrânii; cu vechile lor 
apucături şi obiceiuri, cu rutina lor în judecată, 
cu incapacitatea lor organică de a se adapta 
unor împrejurări nouă. . 

Nu este aşa în politică? Nu au isbutit oame- 
nii și obiceiurile vechi să stranguleze singurul or- 
ganism politic răspunzând nevoilor de după răz- 
boiu, partidul țărănesc, transformându-l într'o 
formaţiune obicinuită, după vechile tipare ale 
partidelor politice? Nu domneşte peste tot a- 
ceiași neîncredere măruntă și geloasă, spiritul 
de combinaţie ocultă, oroarea aproape fizică de 
a ataca problemele de front, groaza de răspun- 
dere şi incapacitatea creatoare? Nu a rămas la noi 
în ţară, chiar acum după războiu, politica, cea mai 
însemnată activitate? Şi nu e asta un semn de 
iremediabilă bătrâneţe? 

Şi acelaş lucru în ştiinţă. La toate răscrucile 
cari comandă drumurile activității s'au instalat 
bătrânii; sterpi, neputincioşi, cu mentalitatea de 

vagmistru, umil cu cei mari, tiranic cu cei mici; 
invidioși, lipsiţi de generozitate, neștiind ce în- 
semnează bucuria de a avea un elev; alegându-și 
creaturile dintre toţi cei lipsiţi de demnitate 
şi de libertate de spirit; nevăzând în tinerii în- 
văţaţi decât „negri” de muncă, buni a le scoate 
reviste pe cari bătrânii le „diriguesc”, a le purta 
geanta, a le organiza conferinţe, a le face re- 
clamă în gazete, sau a scrie studii pe care „bă- 
trânii” le iscălesc. (Aş vrea să mi se spună că 
am calomniat!). ; 

Aşa e! Incapacitatea de adaptare a bătrâ- 
nilor la nouile condițiuni de viață, neputința lor 
creatoare, înăbușe viața noastră „publică şi în- 
chirceşte energiile naţiunii. Nu există astăzi — 
decât cu disparent de rare excepţii — în ţara 
românească om trecut de 50 de ani, care să nu 
ocupe locul unuia mai tânăr şi mai capabil. Cei 
mai mulți dintre ei o simpt. Dar cine este așa 
de nebun încât să renunțe la „drepturi câşti- 
gate”? 

Stau deci. Stau și fac școală tinerimii. Școala 
lor: a rutinei şi a ruginei, a lipsei de curaj și 
de demnitate personală, a „cuminţeniei”" și lipsei 
de generozitate. Și aşa creștem cu toţii; în men- 
talitatea oamenilor de casă, a lipsei de persona- 
litate, a lașităţii de gândire şi de creație. Suntem 
prudenţi — şi îmbătrâniţi înainte de vreme. Şi 
cum suntem noi, — aşa ne este şi țara. 

Să ne mirăm că popoarele din jurul nostru 

jduc viaţa în cu totul alt ritm, în ritmul vic- 
torios al creaţiei ?. 

Alte neamuri au avut norocul ca în războiu 
să le moară şi bătrânii. Nouă ne-au murit număi 
tinerii... 


9 Fevruarie 1927. 


KEYSERLING 


Una din cele mai fluide întruchipări omeneşti. 
Nu ştii niciodată cine îţi stă în faţă; dacă te 
gândești la scriitor, de sigur îţi apare mai în- 
semnat cugetătorul; dar tot așa dacă încerci să-ţi 
fixezi pe gânditor, simţi că centrul de greutate 
al acestei ciudate înjghebări spirituale trebue 
să fie undeva în altă parte. Intăţișarea lui nu-ţi 
încurajează deloc ironia; ci e mai degrabă stra- 
niu. „Unheimlich”! Prea îţi scapă printre de- 
gete; prea te deconcertează — şi totuşi fără 
a te obosi. = 

Şi mai ales par'că ai vrea să ştii ce crede el 
despre el însuși; poate că asta ar făcea mai 
sigură metoda pentru a-l înţelege. Dar așează-te 
în faţa lui, uită-i-te în ochii cari nu privesc decât 
în afară, şi vei pierde curajul de a-l întreba; 
căci ce se întâmplă dacă nici el nu știe ce vrea, 
şi încotro merge?... 

Ce a voit odată, acum. aproape cincisprezece 
ani, e mai ușor de spus. În aparență. Căci 

a scris-o. Dar asta nu însemnează nimic. El 
te poate şi se poate desminţi oricând. Gândirea 
este valabilă numai pentru momentul în care 
s'a născut. Atât. Pe atunci era metafizician, a- 
dică om care se intertsa nu de cum este lumea 
în realitate, — ci numai de’ posibilitatea ei. 
Și pe atunci urmărea auto-realizarea. Autoreali- 
Hzarea era un fel de infăptuire a eului meta- 
fizic; graţie căruia omul poate vedea orice fe- 
nomen, din punctul de vedere al lui Dumnezeu; 
specialul privit sub prisma esenţialului, așa cum 
o face Dumnezeu graţie numai naturii Lui. 

Îndumnezeire? A, nu! (A fi- Dumnezeu nu 
e decât o... neomenime spiritualizată). Ci mai 
degrabă de personalizare. E tragedia tragediilor 
metatizicianului, că el nu-și poate nici odată 
depăşi complect în sine, pe individ. Și totuş nici 
un om evoluat nu poate cinsti personalitatea ca 
pe un ideal. 

Căci toate puterile adevărate ale vieţii sunt 
supraiudividuale; ele dau întâmplărilor sens și 
direcţie. Iar conştiinţa metafizicianului își trage 
rădăcinile direct din ele. Și în altă parte: Cu- 
noştiința adevăratei libertăți îşi are corelatul în 
simţământul solidarității cu toate creaturile. 

Nu precisăm şi nu catalogăm. Mai ales nu, 
definim. L-am supăra — şi poate nu ar mak- 
Veni pe Îa noi. Ceea ce ar fi un păcat. Dar 
din toate frânturile de idei înşirate mai sus, fie 
care poate reconstitui o fizionomie aproximativ 
exactă. Keyserling nu e german; pentru asta, 

îi lipseşte simţul de sistemă şi de personalitate, 
de individualizare. Keyserling e un balt. Om 
din ţinuturile Estoniei, poarta prin care Europa 
a pătruns de sigur în Rusia, dar pe care aceasta 
din urmă a plămădit-o spiritual. În viziunea 
metafizică a lui Keyserling, atitudinile ruseşti 
foiese. Kirejewski, Chomiakow, Solowjew sunt 
prea des întâlniți la toare răseruciurile gândirii. 
Fără ca totuşi ei să se întregească într'o unitate 
sistematică şi fundată, dacă nu altfel, cel puţin 
printr'un echilibru interior de construcție, „Sub 
raportul metafizice nici o formulă nu poate fi 
cea mai bună; fie care nu reprezintă pecât o' 
expresie posibilă a absolutului”, Misticism rusesc 
și „conciliarism” antipersonalist, da! Ontrlogism, 
cunoștință: absolută, nu! Ci din poirivă înlocuirea 
inebranlabilului dogmatism rus, cu un fel de 
relativitate istorică. Nici măcar unitate de ati- 
tudine în acelaş individ; căci „diversele suflete, 
pe cari le-am căpătat, mi-au rămas; ca orien- 
tări posibile ale persoanei mele...” 

Nu mai e prea mult de adăugat. De obiectat... 
nu e în orice caz nimic. Amintesc, însă, odată, 
la ţară la el in- Estonia, şedea el singur și cânta 
din Bach. Toată minunata arhitectonică de ca- 
tedrală a muzicei acesteia se desfășura solemnă 
într'o profunzime de note profunde; şi Key- 
serling gândea: „Când voiu ajunge să cuget așa, 
cum a compus omul ăsta, când conştiinţa mea 
va oglindi funduri așa de adânci, cum o face 
muzica lui, atunci de sigur voi fi ajuns la ţel”. 

Au trecut de atunci mai mult de zece ani. 
Pot să asigur, asta nu sa întâmplat. Știu, de 
atunci Keyserling a. deschis, în felul lui, o şcoală 
a înţelepciunii. Ceea ce gândea pe vremuri este, 
după împrejurări, sau nu este perimat. El pri- 
meşte lume şi dă reţete. Dar înţelepciunea lui 
nu e înţelegere, ci mai de grabă atitudine. 

Intr'un ceas şi jumătate a pomenit de trei 
ori pe Christos, în chestiuni de metodă. Da, 
se poate. Dar Christos, chiar pentru un istorici- 
zant, dădea soluţiuni. Şi pe urmă ni-l închi- 
puim vorbind potolit, rar, sugestiv, dar liniştitor. 
Keyserling vorbeşte prea repede; așa nu se poate 
comunica; de la suflet la suflet; în acest dome- 
niw căile sunt. ceva mai puţin... cursive. Omul 
răsuflă la urcușuri, și își ia timp să mai gân- 
dească. Şi porneşte iarăși la drum, 

Vi se pare riscată apropierea? Mă rog de ier- 
tare; dar nu am făcut-o eu... 


18 -Februarie 1927 


JUXTA CRUCEM 


„„Pe vremea aceea altarul lui Grünewald bă- 
jenărea pe la: Muenchen. Gonit din Colmarul 
alsacian de urgia răsboiului; sau pus la adă- 
post, în potriva unor. pretenţiuni de peste ho- 
tare — cari nici nu au întârziat să se valorifice. 
Sorţii căzuseră. In primăvara spălăcită a lui 


POILETOANE 393 


1919, Germania lichida, într'o dureroasă înfrân- 
gere morală, nenorocul armelor sale. Și în ce- 
tatea de pe malurile Isarului, grea de mândrie 
şi de amintiri, neamul germanic își lua adio dela 
tripticul crucificării, cerut înapoi, la locul de 
baştină în Colmar. i 

La vechea pinacotecă din Barerstrasse, unde 
fusese expus panoul, era un pelerinaj. De di- 
mineaţa începeau să curgă şcoalele cu profesorii 
lor; şi oameni de toată mâna, simpli — sau 
mai evoluaţi, solidari cu toţii, ca descendenţi 
spirituali direcţi, cu meşterul Griinewald care în 
acele ceasuri grele întrupa încă și mai mult parcă 
sufletul vechei Alsacii germane. Perindarea tu- 
turor în faţa crucificatului, căpăta de sigur un 
alt sens, mai adânc şi mai tragic decât plân- 
gerile periferic-sentimentale și întonarea vechiu- 
lui “cântec de mișcătoare aducere aminte 

O Strassburg, o Strassburg... 

Am fost să-l văd. O durere aproape. fizică; 
covârșitoare în ori ce caz. Crucea cu trupul 
Domnului proectată pe un cer de cositor. Nu e 
un simbol; nici o adâncire transcendentă; nu € 
nici resemnare, nici nu se deschid zările mân- 
tuirii ca o nădejde. Pe cruce spânzură un biet 
trup de om, frânt de durere; cu degetele cris-' 
pate de suferință ca picioarele unui păianjen în 
agonie; — cu carnea plină de vânătăi, ca şi cum 
descompunerea ar fi început 'deja; — cu două 


` picioare informe, umflate de înfiorarea cuiului, 


peste cari se' prelinge o dâră băloasă de sânge. 

In stânga crucii, Maria. O Marie cu fața mai 
degrabă un stârv; dacă nu ar fi în ea desnă- 
dejdea ochilor halucinaţi şi roşul strident al 
gurii, întrun văl de un alb crud, de cretă. Iar 
în dreapta, loan. Nu Ioan pe care îl cunoaștem 
noi, metafizicianul prăpăstios şi pasionat; ci un 
Joan rece, impasibil aproape, impersonal. Mâna 
cu arătătorul întins, un arătător subţire, -lung, 
precis cu indicaţiunea unui istoric, arată înspre 
Cel spânzurat pe cruce: ECCE HOMO ! 


Da, iată OMUL. Răstignirea este un fapt 
istoric, și un simbol. Ea închipue suferinţa acu- 
mulată, de proporţii enorme, a omenirii. Pe 
lemn atârnă EL, pentrucă numai el putea purta 
pe umeri toată durerea trupului, câtă sa în- 
grămădit de la săvârşirea păcatului. Iar crucea a 
fost înfiptă sus pe Golgota. Dacă şi aceasta are 
un sens — Golgotha, quod est Calvariae locus 
(Matei 27. 33) — nu ştiu. Dar că jertfa a trebuit 
să se împlinească acolo sus, nu e fără nici un. 
rost. Sus, adică în văzul întregii lumi antice, 
care într'o desperată stăruință încercase exclu- 
derea, sau cel puţin ignorarea suferinţei câtă este 
ea în univers. 

Aci stă marea întoarcere, mare semnificaţie 
omenească a creştinismului: durerea este un 
fapt; care nu străbate în încheieturile lui cos- 
mosul, ci neamul omenesc. Creștinismul nu ia 
faţă de această durere atitudini protivnice; nu 
o ignorează, nu o combate; ci înşelată în nă- 

dejdile ei.de mântuire, prin Cristos-omul ome- 
nirea se doreşte după dreptul şi libertatea de 
a-şi plânge înfrângerea. 

Omul este cel care se ivåroolejte în chinuri 
sus la locul Căpățånii. Nu Cristos-Dumnezeu. 
Ştiu, şi Dumnezeu poate să sufere; şi Dumnezeu 
suferă. Când fiecare din noi își întoarce faţa 
dela EL, și lasă drum iubirii sale către vadu- 
rile întunecate ale diavolului, Dumnezeu plânge. 
Îmi aduc aminte cât de: puternic e în L. Blois 
sentimentul acesta pentru Dumnezeu care su- 
feră pentrucă e părăsit de oameni. Pe cruce 
însă a fost părăsit durerii sale omul, de către 
Dumnezeu. Plângerea Celui răstignit nu o spune 
oare destul de categoric? „Dumnezeul meu, Dum- 
nezeul meu, pentru ce m’ai lăsat?” (Matei 27. 46). 
Și nu- este caracteristic că în isbucnirea sufe- 
rinţei Lui, Christos găseşte eract aceleași cu- 
vinte ca şi psalmistul?: „Deus, Deus meus... 


- quare me dereliquisti?” (Psal. 21. 2). Ca şi psal- 


mistul care nu a fost decât om. 

“Fără retorism, fără pathosul eroic al Grecilor, 
de care nu a putut scăpa nici o personalitate aşa 
de măsurată, adânc cumpănită şi sinceră 'ca a 
lui Socrates, gemătul acesta este plânsul simplu, 
umil şi mecontrafăcut, expresiunea veridică a 
sufletului închircit de dureri sub gesturile tea- 
trale și inutile ale lumii vechi. E recunoaşterea 
pur și simplu a unui fapt; și anume fără eo- 
mentarii. 

Toată “metafizica creştină e dominată de a- 
ceastă trăsătură fundamentală. Ceea ce există 
nu are nevoe de justificare, nici de fundare teo- 
retică. Nici măcar de explicare. Răul e; ca o 
stare, de fapt. Păcatul originar, de la care de- 
rivă în timp, răul, nu reprezintă o demonstrare 
a necesității răului, care există, aş zice, ontologic. 
Primul om a păcătuit atunci- când s'a îndreptat 
înspre cunoştinţă. Dar nu întâmplător, prin in- 
tervenția unui principiu exterior al răului, dia- 
volul; ci în virtutea unei slăbiciuni .existând chiar 
în om. Căci diavolul când a voit să ispitească, 
nu s'a întors către Adam, ci către femeie. De ce? 
Pentru că el. știa că femeia nu va rezista ispitei. 
Ea era deci mai slabă; iar dacă a greşit, trebuia 
să greşească; propter imbecilitatem sexu. Posi- 
bilitatea păcatului preexistă deci în om căderii, 
în acelaş fel în care firul, de iarbă e închis în 

` sămânță. Profund realistă, metafizica creştină este 
lipsită de dialectică. 

„Este adevărat, istoria gândirii şi a suferinţei 
omeneşti cunoaşte și alte soluțiuni; cari din punct 
de vedere al arhitectonicei, filosofice pot apărea 
unora ca mai complicate și mai impunătoare: 
Budhismul de pildă, așează durerea la chiar 
baza realităţii, fundând prin aceasta teoretic ca- 
racterul ei de necesitate absolută. Mă gândesc 
însă dacă toată această subtilă şi confuză dia- 
lectică, înfățișată în forma unei exuberante cos- 
mogonii, este în adevăr mai impunătoare decât 

recunoaşterea simplă, dar tragică, a faptului, așa 
cum o face creştinismul. ` 

Şi pe urmă, unde duce o asemenea dialectică? 
Dacă existenţa este înfrățită cu durerea, eva- 
siunea din suferință trebue să echivaleze cu smul- 
gerea din realitate. Prescripţiuni technice pre- 
cise indică — în adevăr — înţeleptului, calea 
pe care trebue să o urmeze pentru ca să se 
poată desprinde din existenţă, trecând. în Nir- 
vana. Dar pe deoparte soluţiunea aceasta — care 
nu e decât prea radicală — nu rezolvă pro- 
blema decât suprimând individul; iar pe de 
alta, 'acolo unde această suprimare — din dife- 
rite motive — nu este posibilă, singurul drum, 
care mai rămâne deschis, este calea pasivă şi 
întunecată a resemnării. Plecând de la faptul 
concret al durerii individuale, budhismul hiposta- 
zează suferința întrun fel de durere cosmică. O 
frumoasă și cutezătoare construcţie de gândire, 
— sigur. Din nefericire însă, trecerea în Nirvana 
nu e decât... saltul în gol. 


Mai este luinea greacă, pe care nu o puteri 
ignora. Pe care însă prea ni-o închipuim se- 
mină, însorită, entusiastă, mergând cu pieptul 
deschis înspre victoriile vieţii. S'a observat, cu 
drept cuvânt, că trăsătura fundamentală a în- 
tregei antichităţi este hedonismul, urmărirea stă- 
ruitoare a bucuriei, în accepțiunea ei largă; cu- 
prinzând, de la plăcerea brutală a trupului până 
la cea spiritualizată a contemplării realității ul- 

time, toate formele, cele mai variate şi mai com- 
plexe ale bucuriei. Erosul grec, vehicul sau me- 
todă, el însuș, proteic și nesfârșit de diferențiat, 
este oarecum expresiunea tipică a structurii spi- 
rituale antice, a idealurilor acestei lumi. Foarte 
puţini 'sunt însă acei cari au înţeles că în spatele 
acestei vecinice saturhale pe care o imaginează 
închipuirea noastră, cam grăbită întru generali- 
zare, stă tocmai desamăgirea și durerea unor 
sforțări făcute în zadar; că hedonismul nu este 
formularea unei realităţi care stă la baza vieţii 
grecești; nu e răsfrângerea teoretică a unei stări 
de, fapt; ci mai degrabă, tocmai din potrivă, ex- 
presiunea unei dorințe, trescută și imputernicită 
de golul rece al durerii. Dincolo de sfârşitul te- 
mut al bucuriei atât de stăntitor dorit. sti pră- 
păstios deschisă „moira”. 

Cinismul grec, cu toate formele lui, este o 
sfidare, dar nu o înfrângere a suferinței; o în- 
cercare mai mult retorică, fără adâncime su- 
fletească; o atitudine care își găsește răsplata 
mai adesea în admiraţia superficială şi neînţe- 
legătoare a mulțimii, de cât în adevărata linişte 
siifletească a îziţeleptului, care înainte de orice 
este echilibru. Cinicul este un orgolios, și de- 


aceea un singularizat între semenii lui. Punctul 


lui de reazăm e în afară; dar nu întrun absolut 
transcendent, ci în respectul temător al celorlalţi. 
Formula lui de viață nu are valoare circula- 
torie; nu trebue să aibă, pentru că satisfacția 
lui stă tocmai în prestigiu, și nu poate da pre- 

stigiu „decât tocmai ceea ce nu se poate realiza 


de toţi oamenii. Este prea puţin ca cucerire 
pozitivă în problematica bucuriei, nu? Prea puţin 


„şi prea.... epidermic. 


Insăşi vestita „ataraxia” a lui Epicur, care 
este una din consecinţele istorice ale cinismului 
— cealaltă consecinţă este îndemnul la sinucidere, 
practicat de întunecatul Hegesias — înseamnă, 
faţă de pretenţiunea permanentă a hedonismului 
— de a-ţi procura, anume, un maxim de plă- 
ceri — un jalnic faliment. Căci nici înţelep- 
ciunea aceasta epicureică nu este o atitudine po- 
zitivă, de afirmare a individualităţii, ci trecerea 
într'o defensivă fricoasă în faţa realităţii recu- 
noscute a durerii, care cel mult ar putea fi 
neutralizată. Dincolo de anestesiantul epicureic, 
nu mai e nimic. ; 

Şi tot aşa cu diversele variante ale doctrinei 
stoice. Cari până la urma urmelor nu duc de cât 
la o mutilare a vieții noastre afectivè, prin re- 
ducerea voită a facultăților de cunoaştere. 

Ce deosebit este tabloul acesta aşa de întu- 
necat şi desnădăjduit, — de bucuria vecinică 
şi isbăvitoare' pe care ne-o închipuim domnind 
perpetuu sub cerul albastru al .Eladei. Din el 
se resfrânge desigur altceva; şi anume: convin- 
gerea că ceia ce vechii Greci urmăreau mai stă- 
ruitor — isgonirea durerii din omenire — era 
o imposibilitate de fapt; că suferința se stre- 
coară pretutindeni acolo unde nevoia fericirii se 
face simțită; iar dumnezeiasca bucurie împăciui- 

toare este cu atât mai greu de cucerit, cu cât 
mai însetat şi mai stăruitor alergi după dânsa... 


Se poate vorbi aşă dar, după aceste scurte 
indicaţiuni, de un faliment al metafizicei an- 
tice. Terapeutica greco-indiană a dat E oi 
hilism de-oparte; resemnare de alta. „Ambele 
altoite pe voinţa stăruitoare, dar iriatioapică, 
de a negă durerea. Creştinismul lichidează idea- 
lurile lumii antice; între altele şi prin aceea că 
recunoaşte nu numai existenţa de fapt a sufe- 
rinţei, dar — atitudine fundamental nouă — 
şi drepturile ei la existenţă. 

Nietzsche a crezut că poate arunca suprema 
insultă creştinismului, considerându-l drept o mo- 
rală a sclavilor. E o eroare; chiar dacă ea vine 
dela un om de netăgăduit geniu. Mai întâiu 
creştinismul nu este o morală; el depăşeşte cu 
mult limitele unor asemenea preocupări. Chiar 
desbrăcat de esenţa lui adânc religioasă, le de- 
păşeşte; încadrând toată existența într’o cure 
pretare metafizică. Nietzsche nu avea de un e 
să o ştie: într'o familie de pastori protestanți, 
tradiţia metafizică a creştinismului trebuiă să 
fie de mult pierdută. j 

In al doilea rând, de sclavi nu putea fi vorba 

atunci, când se cumpăneşte structura intimă a 
evangheliei; căci recunoaşterea drepturilor. la e- 

xistenţă a durerii nu duce la luptă în potriva ei, 

— e drept; dar nu duce nici la resemnare. 

Ştim de unde vine această falşă apreciere. 

Nietzsche era prea adânc îndrăgostit de idea- 
lurile lumii antice şi de imaginea unei forţe în 
continuă acţiune, pentru ca să-şi poată însuşi 
noua perspectivă care singură face cu putinţă 
înţelegerea creştinismului. Ora: de geniu, de sigur. 
— dar... filolog clasic; şi cu atât mai ancorat în 
antichitatea elină şi mai legat de idealurile ei, 
cu cât era mai de geniu. 

Nu există, nici din punct de vedere istoric, 
punți de legătură între lumea creștină şi cea 
greco-indiană. Asemănările sunt superficiale şi 
valabile numai pentru incompetenţi. Stoicismul 
— formă premergătoare evangheliei? In nici un 
fel. Dela Zenon la Cristos sunt deosebiri funda-' 
mentale nu numai. de natură şi de inspiraţie, 
dar şi de atitudine. Stoicismul acordă un ca- 
racter negativ bucuriei, și caută să o provoace 
înlăturând durerea. Creștinismul primeşte du- 
rerea ca o realitate, dar nu o neagă, ci O VA- 
LORIFICĂ. i 

Dela răstignire, lumea ştie că nu durerea sau 
bucuria ca atare sunt hotăritoare pentru suferinţa 
sau fericirea noastră; ci atitudinea pe care per- 
sonalitatea noastră spirituală o păstrează în faţa 
lor. Astfel durerea, însăş poate deveni isvor de 
nesfârşită bucurie, dacă ea îndeplineşte un rost 
şi îşi capătă un sens în încorarea noastră înspre 
mântuire. 

Această înaltă semnificație morală a durerii, 
creştinismul a găsit-o; ea stă în acţiunea; puri- 
ficatoare asupra sufletului. Askeză. Suferinţa .nu 

poate fi "pedeapsă trimisă nouă de Dumnezeu 
întru ispășirea păcatelor; ci tovarăș iubit şi fe- 
ricitor, prin care sufletele noastre se desprind 
de contingenţele concretului, înălțându-se în sfe- 
rele fericite ale libertăţii adevărate, — . focul 
în care ele se lămuresc, binecuvântarea unui 
Dumnezeu îndurător care nu ne poate lăsa pradă 
năclăielii. Creştinismul este deslegarea dumnė- 
zeiască a problemei lui Iov, pe care lumea. an- 
tică nu o puteă primi de cât cu revoltă legi- 
timă, dar în potriva căreia nu eră în stare să 
întreprindă nimic... 

` Cristos a fost spânzurat pe lemn; şi a suferit; 
omeneşte; dar nu atât pentru ca prin suferința 
lui să ne mântuiască; ci pentru ca prin pilda 
lui să ne înveţe a ne mântui. Cristos a fost ră- 
stignit — şi a înviat. CU MOARTEA PRE 
MOARTE CĂLCÂND, — prin suferinţa lui în- 
frângând suferința. i 

Pilda este lămurită. Durerea e drumul mån- 
tuirii, — calea pe care ne putem câştiga pe noi 
înşi-ne; minunile sunt la îndemâna ori cui; nu- 
mai să ştii a te înțelege, și a cere dela tine. 

Mişcarea lumilor nu s'a săvârșit încă. Legea 
nouă e legea iubirii şi a suferinței; dar ea nu e 
decât un drum. Cuvântul Apocalipsei stă încă 
neîmplinit; deci ceată a pătrunde înțelesurile 
Crucii, şi pregăteşte-te întru marea înnoire care 
va să vină. 


1927. 

FUGA IN EGIPT 


(Articol cu dle, care ocolește noul proiect de 
lege al Presei) 


-Ingerul Domnului s'a arătat deci, şi a po- 
runcit cele ce trebuiau făcute: Maria să ia Prun- 
cul şi să fugă în Egipt. Pruncul nu era altul 
decât lisus. Ca să scape de urgia urmăritorilor, 
Maica Domnului sa supus poruncii. Pruncul 
Sfânt ar fi putut invoca pentru El protecţia Ta- 
tălui Ceresc; ar fi putut găsi în El puterea, 
de a deslănțui minunea, şi de a se păstra ne- 
vătămat în mijlocul iureşului sângeros după Cel 
Nou născut. * 

Nimic din toate astea nu s'a întâmplat. Pri- 
mul act al vieţii lui, a fost de umilință și de 
supunere. Şi-a recunoscut natura pământească, 
atâta vreme cât nu-i sosise încă ceasul; și a 
acceptat legea firii în care se întrupase; înţele- 
gând că ceeace era dumnezéesc > el, abia mai 
târziu trebuia să lucreze. 

lată deci că a înfrunta primejdia, în potriva 
căreia nu poţi face omeneşte nimic, nu e o 
dezerţiune. Să fii Dumnezeu şi să te pleci îna- 
intea urgiei oamenilor, nu însemnează asta să 
renunți la dumnezeirea ..? De bună seamă că 
nu, de îndată ce Iisus însuş a acceptat fuga, — 
şi de îndată ce funcțiunea dumnezeirii era în 
acel moment numai virtuală în el. b 

A nu te opune răului, ci a te feri din drumu-i, 

se dovedeşte, astfel, a fi pentru noi, omeneşte, ` 


o indicație necesară. A te feri din drum, tocmai 
pentru a pune la adăpost, pentru ceasul în care 
se va plini vremea, puterile pe cari Dumnezeu 
ţi le-a hărăzit, ca să le faci rodnice întru aju- 
torarea celor ai tăi. ; 

Maria a luat pe Pruncul Iisus şi'a fugit ìn 
Egipt: Minunată pildă de supunere şi de pre- 
vedere. Pruncul lisus nu a stat să înfrunte pe 
ucigași. E aşa de firesc. Dar ascultați totuș pe 
închinătorii romantici ai eroismului cu orice preţ: 
cum, era fiul lui Dumnezeu, și nu a pregetat 
să fugă? A acceptat să se declare înfrânt în 
faţa oamenilor şi nu a deslănţuit asupra lor ful- 
gerele mâniei Dumnezeiescului Său Părinte. Ve- 
deţi, nu. Şi nici Părintele lui nu a hotărât 
altfel. Ci a poruncit fuga la adăpostul din ţara 
Eghiptului, impunându-l acest pas de umilinţă. 
Spre mai marea slavă a Lui de mai târziu. 

Să fi stat pe loc, să moară? Frumos. Cel 
mult frumos adică. In fapt, nici măcar atât. 
Căci frumuseţea aceasta îndoielnică ne ridica 
nouă putinţa mântuirii, pe care aşa de imbel- 
şugat ne-a pus-o la, îndemână mai târziu. 

A fugit. Dar nu ca să rămână acolo, în pază 
bună şi în căldură. Ci ca să se păstreze pentru 
ceasul pe care Dumn.zeu I-l: hotărâse; pentru 
ca să se reîntoarcă la ai săi, unde trebuia să 
înceapă minunatele Lui isprăvi; între cari nu 
cea mai lipsită de însemnătate a fost când a luat 

biciul, şi a isgonit pe negustorii cari spurcau 
cu larma lor provocatoare casa Tatălui Său. 

4 A, există — vedeți — şi un eroism al umi- 
linței; eroismul cotidian, fără gesturi şi fără 
pathos, ignorat de toți, răstălmăcit de toți, bat- 
jocorit de toți. Răscolitorul, tragicul eroism al 
celui care-și simte chemarea, care-și știe înda- 
toririle grele ale acestei chemări, și care îşi 
impune aspra disciplina de. a aştepta, întreg, 
ceasul în care trupul şi sângele lui se vor frânge 
cu folos pentru iertarea păcatelor noastre, ` 

Când steaua Betleiemului se arată deasupra 
capetelor noastre noi ne gândim că' după arăta- 
rea ei a urmat fuga în Egipt, şi intonăm, în în- 
cordarea tuturor nădejdilor vechiul îndemn ve-- 
cinic nou: „iată, mirele vine la miezul nopții, 
şi fericită e sluga pe care o va afla priveghind”; 


25 Decembrie 1929 


„ERICH MUHSAM, SCRIITORUL DE 
REPUTAŢIE MONDIALĂ...» 


Telegramele din Berlin anunţă că între comu- 


- neştii arestaţi în legătură cu pârjolu din clădirea 


Reichstag-ului, se află și Erich Mihsam, „scrii- 
torul de renume mondial”. Bietul Erich Müh- 
sam; cred că la toate se vă fi așteptat în viața 
lui necăjită, numai la un mondial renume scrii- 
toricesc nul Í 


406 ROZA -VÂNTURILOR 


Scriitor de renume mondial? Să vă- spun o 
parte cel puţin din povestea lui. Pe acest Erich 
Miihsam eu l-am cunoscut deaproape între 1914 


şi 1919. Eram „Stammgast”, la Stefanie Caffce. 


în Muenchen; şi petreceam aproape în fiecare 
seară între 11 jum. și 1 jum. — singurele ore 
pe cari mi le îngăduia programul meu de lucru — 
cam vreo două ore cu Erich Miihsam la acelaş 
„Stammtisch”. Ne -oblăduia, pe noi „doi şi pe 
ceilalți de la masă, privirea adormită şi protec- 
tor respectuoasă a d-lui Oberdârfer patronul — 
ştia el ceva! — şi ne îndestulau diligenţele lui 
Iulius, „Ober” vienez oploşit pe malurile Isa- 
rului. 

Eram deci aproape zilnic cu el la aceeaş masă, 
— dar nu ştiu să fi vorbit de cinci ori cu el. 
De altfel, nu ştiu dacă vreme de atâţia ani, l-am 
auzit deschizând gura de zece ori. Era un tip ne- 
pieptănat şi sburlit; cu nişte ochi mici și pu- 
chinoşi în dosul unor ochelari cari nu serveau la 
nimic, pentru simplul motiv că Miihsam nu se 
uita nici odată la cineva sau ceva; și cu o barbă 
roşie-sură, făcută parcă artificial din nişte peri 
de bidinea mâncată de molii. Venia întotdeauna 
grăbit şi stângaciu, frecându-şi în mers genunchii 
unul de altul, se aşeza neîndemănatec răsturnând 
un scaun, un pahar, sau turtind o pălărie, — și 
pe urmă tăcea. 

Nu ştia nimeni nici unde stă, nici din ce tră- 
ieşte. Prietenul meu Diro Maier, care pe vre- 
muri editase revista umaristică Der Komet” ca 

„Simplizissimus”-ul. lor, îmi spusese că e scriitor. 
Dar toată „opera”. literară a lui Erich Mihsam se 
reducea la o singură poezie, care se intitula „der 
Revoluzer”. Nu ọ cetise nimeni, deşi fusese pe 
vremuri publicată într'un fel de foaie de ceapă. 
Dar o puteai auzi ori când spusă de însuși au- 


„torul la cabaret la „Simplizissimus” în Türken- 


strasse, unde amicul nostru găsea oricând la 
Käthe Kotbus (patroana-fată bună) o marcă pen- 
tru Vortrag-ul lui. 

Am auzit-o deci și eu. Şi îmi aduc aminte 
şi acum primele două versuri: 


Es war ein Revoluzer 
Ein armer Lampenputzer... 


Adică: a fost odată un biet lampagiu, revolu- 
ționar. Care mergea la. toate adunările, striga 
şi se răzvrătea, şi cerea răsturnarea ordinei sta- 
bilite; iar când venea vremea, își ştergea feli- 
narele, le îngrijea şi le aprindea. Până într'o 
zi, când veni şi revoluția. Porni, deci, lampa- 
giul nostru împreună ca toți tovarășii de luptă, 
devastă case, răsturnă tramvae, arboră stea;"l 
roşu şi omori oameni; Dar iată, cineva lângă ei 
sparse... un felinar. Cum? Felinarul lui, spart? 
Pământul se învârteşte; lampagiul urlă şi se 
sbate: trec de partea cealaltă! 

Nu e rău — de sigur. Ca satiră. Dar ca sa- 
tiră antirevoluţionară. Când în primăvara lui 

1919 s'a instalat în Muenchen a patra revoluţie 
— roşie, de data aceasta — am aflat din gazete 
că între comuniştii cari se agtă este şi unul Erich 
Mihsarm. Erich Mâhsam al nostru. Au fost nu- 
mai guri căscate. Diro Maier pretindea că e im- 
posibil, — şi anume .pentrucă Erich Mihsam 
ar fi cretin. Şi aducea și dovadă: că anume bdată, 
apucându-l de barbă şi dându-i barba înapoi, 
a constatat cu jenată surprindere că Erich nu 
ar avea bărbie; semn netăgăduit de degenerare. 

Aventura revoluţionară a lui "Erich Mihsam 
a făcut multă vreme veselia mesei noastre dela 
Stefanie-Kaftâe. Numai la „Simplizissimus” Kä- 
the era furioasă: auzi, cui să dea ea o marcă! 
Mai erau personagii surprinzătoare în revoluţie, 
de sigur. Unterleitner Hans ajunsese de pildă 
ministru de răsboiu; dar ăla era, cel puţin, ti- 
nichigiu! Erich Miihsam însă, — ce era el? 
Nimic. Decât doar autorul lui „Der Revoluzer”, 
şi ca atare transfug. 

Pe urmă a venit colonelul Epp, au venit Pru- 
sacii, a căzut fabrica dela Dachau care făcea 
hârtie pentru bancnote şi a căzut deci şi re- 
voluţia roşie. Represiunea a fost sălbatecă. Ză- 
ceau oamenii executaţi, pe stradă. Ca să fie 
pildă. Pe Erich Miihsam nu l-a executat nimeni. 
Tocmai pe el era să-l execute! Şi-a reluat, deci, 
intimidat şi stângaciu locul la Stammtisch-ul lui 
Oberdărfer. 

După vreo două luni am plecat din Muenchen; 
şi am pierdut de atunci contactul cu oamenii 

de acolo. Erich Miihsam a făcut, se pare, totuş 
carieră. De îndată ce telegramele vorbesc as- 
tăzi de arestatul fruntaş comunist „Erich Müh- 
sam — scriitor de reputaţie mondială”. 

„„Aşa o fi, însă ce vreţi? dacă o mai veni o 
telegramă ca asta — n'o să mai cred nici în 
revoluţie! 


4 Martie 1933. 


1832—1932 
Entbehren sollst, du sollst entbehren 


Opera scrisă a lui Goethe`se întinde pe trei ` 
sferturi de veae: dela 1757 până la 1832; dela 
„urarea”, în versuri, închinată de anul nou bu- 
nicilor lui, până la „Anatomia. Plastică”. Viaţa 
hui, abia cu opt ani mai mult: dela 1749 până 
la 1832. Asta spune tot. Căci asta însemnează 
că în fiecare moment al vieţii el s'a realizat. 
Și s'a realizat, după mensiunile fiinţei lui din 
fiecare moment. complet. Fără rămășiță; fără 
cenușă. Se poate, deci, vorbi de o „evoluţie” a 
operei lui şi a fiinţei lui din punct de vedere 
al amplitudinei; nu se poate vorbi însă de o 
evoluţie a lui din punct de vedere a împlinirii. 
Căci împlinindu-se în fiecare moment, ele ar 
fi fost din punctul de vedere al realizării ființei 
lui lăuntrice, tot aşa de „perfect”, — ori când 


410 ROZA VANTURILOR 


ar fi încetat să trăiască: la 8, la 25 sau la 80 
de ani. Asta însemnează un om fără evoluţie. 

Dar tocmai de aceea un OM. Istoria vieţii 
spirituale a omenirii nu cunoaşte o mai deplină 
şi mai fără de păcat. realizare a omului aşa cum 
l-au creat nduile idealuri ale renașterii, de cum 
a fost Goethe. Eu am încercat pe vremuri — 
şi încercarea merită a fi reluată de oameni cari 
cunosc şi mai multă cabală, dar mai ales și 
mai multă ebraică decât mine — să găsesc- 
cheia dramei lui Faust în cabala iudaică; luând 
ca punct de plecare vestitul Hezeneinmaleins din 
Faust I. Ce voiam eu să obțin — și intuitiv 
sunt sigur mai mult ca oricând astăzi că am 
obţinut — era să găsesc drumul în spre rădă- 
cinile acelui om al renașterii, cu care noi, ră- 
săritenii nu ne-am putut identifica nici odată, 
şi către care mă îndemna să merg, în afară de 
structura pronunţat eroică, „daemonică” a lui 
Goethe, texte precise în legătură cu predilecţia 
lui pentru Spinoza — singurul european” pe 
care nu numai că nu-l asimilez, dar nici nu-l 
„înțeleg? — şi pentru francmasonerie (Rosen- 
kraenzlertum). 

Astăzi ştim ce este acest om: parte a cosmo- 
sului, dar în acelaş timp centru al lui, pentru 
că îl resfrânge. Astăzi știm ce vrea acest OM: 
unitatea vieţii lui şi celei a cosmosului. Pentru 
ca el însuș să se realizeze în ceea ce este el 
ca parte a cosmosului: devenire. Nu devenire 
către ceva; ci, așa cum e cosmosul, vecinică 

devenire, devenire în sine, devenire pură. Acest 
OM, care poate fi tot ce poate fi ca om, pentru 
că nu cunoaște nimic afară de cosmos, a fost 
realizat de Goethe în' toată plinătatea lui. In 
fiecare moment al vieţii; cu fiecare „creaţie” 
literară sau altfel a lui; mai exact cu fiecare 
imagine a fiinţei lui, răsfrântă, numai, în scris. 

Realizare desăvârşită şi convinsă a Omului 
Renaşterii, Goethe a fost totuş mai mult decât 
atât. Desigur: dacă 


Des Menschen Leben... 
„hat, wohl einen Anfang, hat ein Ende, 
Allein ein Ganzes ist es nicht, 


(Pandora) 


ea poate totuși participa la TOT. Goethe ştia însă 
că TOTUL acesta nu e tot. Că dincolo de acest 
TOT mai e CEVA, către care însă natura noas- 
tră omenească mărginită, ne: interzice accesul. 
Poate că a aflat-o târziu, căci Faust e deja 
bătrân când ne-o spune; o spune însă categoric: 
Nach driiben ist die Aussicht uns verrant; 
Tor, wer dorthin die Augen blinzend richtet, 
Sich über Wolken seines gleichen dichtet. 
Er stehe fest und sehe hier sich um. 

Clar. Dar şi dramatic. 


„Er stehe fest, und sehe hier sich um” este 
un program. Când însă ac lag Faust știe că 

Dämonen... wird man. schwerlich los, 
Das geistig strenge Band ist nicht zu trennen 


atunci programul lui Goethe închide în el o 
renunțare. Iar în această renunțare stă toată tra- 
gedia Omului Renaşterii. 

Kant avea, desigur, în fond, aceleași convin- 
geri. Şi el om al Renaşterii, închizând (alături 
cu Goethe) o perioadă a spiritualității omeneşti 
și nu, cum se pretinde, deschizând una, recunoștea 
existența unei lumi închise puterilor noastre. 
Dar Kant este mai puţin uman. Fiinţa lui sân- 
geră mai superficial. Drama lui îl-apasă aşa de 
puţin, în cât îşi permite să escamoteze difi- 
cultăţile. Prin „Critica Raţiunii Practice”. 

Atitudinea, înainte de toate, comodă; leneşă; 
şi.prostească. Pentru că îşi închipuia că poate su- 
gruma frământarea metafizică, ridicând ea sin- 
gură, printr'o simplă hotărîre, păcatul care prin 
voia lui Dumnezeu apasă asupra noastră dela 
începutul lumii. 

Goethe nu. Goethe este eroic dar și umil. Goe- 
the este OM al Renaşterii; şi ca Om al Renaşterii 
va face tot ce îi cade în sarcină și în putință. 
Nici chiar cutezanţa de a înfrunta pe Dumnezeu 

„sau de a deveni el Dumnezeu, așa de caracte- 
ristică acestei structuri spirituale, nu-i e străină 
(„„Prometheus”). 

Dar Goethe care cunoaşte limitele omului, de- 
vine — vă aduceţi aminte! — un fel de ministru 
la curtea unui Mare Duce, iar Faust — adică 

tot Goethe — sfârșește mântuit de „das ewig 
Weibliche”, sfânta cuvântare înspre Dumnezeu. 

„Acum o sută de ani Goethe.a deschis o 
poartă căreia noi abia astăzi ne îndemnăm a-i 
trece pragul. 


23 Martie 1932. 


FEMEI ȘI FEMINISTE 


„D-ra Văcărescu a ţinut 
un mare discurs“ 
(Ziarele) 


Acum de curând — doi ani 'de la catastrofa 
aeronavei engleze R-101, în care şi-au găsit 
moarte răpraznică Lordul Thomson, fost atașat 
militar englez la Bucureşti, și în urmă ministru 
al aerului. Răsfoiesc din nou, la acest prilej de 
reculegere, magnificul panegiric scris de Princi- 
pesa Marta Bibescu, Le destin de Lord Thom- 
son of Cardington, şi recetesc Smaranda, acele 
simple şi mișcătoare pagini de jurnal, în cari 
colonelul de pe atunci Thomson „îşi mărturisește 
— după discreta indicație a lui Mac Donald — 
dragostea lui pentru România”. His love for 
Roumania! Da — da, iată, eu îl cred pe Mac 
Donald, pentru că îl înţeleg pe colonelul Thom: 
son. 

„„„Căci sunt sigur — Smaranda nu a rostit 
nici un discurs: Cel mult dacă va fi deschis ochi 

mari, peste cari va fi lăsat, apoi, să cadă gene 
lungi şi negre, „crengi de salcie atârnând peste 
faţa unui lac”; cel mult dacă se va fi mișcat: 
în nobilă euritmie; ca un exemplar omenesc, -re- 
zumativ în înfrăţirea lui cu văzduhurile și cu pă- 
mântul nostru; cel mult dacă va fi lăsat să 
curgă isvorul glasului nostalgic — tânguitor, ca 
acel cântec al Smarandei în cadență picardiană, pe 
care l-am auzit, pe vreniuri, cântat de o fată 
la un seceriş în Muscel. 

Şi încă „cel mult” nu e bine zis. Mai aleg 
faţă de un discurs. Căci când e vorba de cu- 
noaștere a unei realităţi care nu ți se dă ochilor 
minţii tale decât sintetic, simbolic, așa cum e o 
țară şi un neam de pildă, amănunte ca cele pe 
cari le-am indicat mai sus sunt totul — iar un 
discurs nu e nimic. 

“Eu am văzut multe feministe în viaţa mea. 
Şi mi-a fost dat să surprind şi resortul intim al 
mișcării acesteia: feminismul decurge din lipsa 
de feminitate. Incercarea — ridiculă în pretenţiile 
ei şi generatoare de milă în lipsa ei de mijloace— 
de a expropria pe bărbat din funcțiunile lui politic- 
sociale, în beneficiul femeilor, nu a fost nici odată 
întreprinsă de femei propriu zise; ci, în chip, 
normal, de biete ființe aruncate, printr'o lipsă 
sau alta, în afară de putinţa acţiunilor lor fireşti, 
scoase, printr'o deformaţiune sau alta, de sub 
raza de valabilitate a legilor lor firești. 

Veleităţile de stăpânire. ale femeilor? Nimeni 
nu ar avea, la urma-urmelor, dreptul să le nege 

sau să le dușmănească. Căci nu ar însemnă 
decât să ne facem iluzii. Stăpânirea aceasta a fost. 
întotdeauna un fapt. Ea e mai slabă astăzi, de- 
când femeile au încercat să o exercite direct, 
la egalitate cu bărbaţii, după aceleași norme 
şi poziţii ca şi bărbaţii — şi, evident, au fost 
înfrânte. Ceia ce şi explică, de altfel, lipsa ori- 
cărei femei ca element hotărîtor de declanșare 
a acţiunii, în toate marile prefaceri actuale. Dar 
întâmplările istorice au stat prea întotdeauna și 
prea mult sub stăpânirea — adesea dură și tira- 
nică — a femeilor, pentru a se putea nega a~~ 
cesteia drepturile la existență. 

A fost o stăpânire deci, — însă s'a exercitat 
altfel. După legile firești ale femeii. Care, orice 
ar spune feministele, este totuș altceva decât un 
bărbat. Altceva, nu numai ca organism și sen- 
sibilitate; ci altceva ca structură spirituală. Mai 
aproape de realităţi, — în contact mai nemij- 
locit cu viața: Mai identificate cu ea. Nede- 
păşind-o cu gândul; dar fiind această viaţă. 
Şi redând-o. Intr'un gest sau într'o vorbă. Incer- 
carea noastră conceptual-analitică de a despica 
realităţile după liniile lor firești, de a le grupa 
şi sistematiza pentru. a le cunoaşte, se dove- 
deşte afi o penibilă” trudă pe lângă îndemânarea 
iristinctivă, de animal aproape, cu care o femeie, 
mai mult jucându-se, fixează elementele esen- 
ţiale ale unei situaţii, precizează punctele ne- 
vralgice, ignorează într'o problemă tot ce -e lipsit 
de revelanţă. 

Pe această linie, deci, a vieţii, şi mai departe 
a resfrângerii vieţii, a reprezintării ei simbolice, 
și nu pe cea a cunoașterii şi acţiunii analitic-dis- 
cursive trebue să se miște activitatea feminină 
— dacă vrea să fie rodnică. Pe linia feminităţii 
adică, şi nu a feminiemului. | 

„In cartea aceasta — Smaranda — Briga- 
dierul General Lord Thomson şi-a mărturisit 
dragostea lui pentru România”. Dragostea lui 
pentru România; pe care a iubit-o pentru că a 
înţeles-o, şi pe care a înţeles-o pentru că a cu- 
noscut-o în Smaranda. A, dacă filozofii ar fi 
mai aproape de realităţi — toată ştiinţa bar- 
bară şi lemnoasă a așa-zisei teorii a cunoașterii 
ar trebui refăcută. Şi sar aşeza atunci, poate, 
în centrul acestui nou efort de înţelegere al 
procesului cunoaşterei omenești, ca un stâlp de 
sprijin, axă a întregei clădiri, marele adevăr în- 
trevăzut de unii odată, că nimic nu cunoaștem 
cu adevărat prin referire directă la obiect. Căci 
fapt e, cunoaştem întotdeauna o realitate IN ceva. 
Prin mijlocirea, adică, a altceva decât această 
realitate însăş; a ceva, însă, care odată e rost, 
resort şi justificare, iar altă dată rezumat sin- 
tetic, esenţial — nu abstracţie analitică deci — 
a acestei realităţi. 

Lordul Thomson ne-a cunoscut pe noi toţi, 
cu toate cele ale noastre, în Smaranda; 

.„ poate aşa cum, în alte vremi, marii inspi- 
raţi cunoşteau şi trăiau dosmosul IN Dumnezeu. 

E poate cea mai însemnată din marile func- 
-ţiuni metafizice ale iubirii. 

Dar cu asta procesul între femei şi feministe 
e închis. 


19 Octombrie 1932. 


TRISTIA 


„„Apoi au venit la un loc împrejmuit al cărui 
nume este Ghetsemane şi acolo a 'zis către uce- 
nicii săi:' şedeţi aci până ce mă voiu ruga. 

Şi a luat cu el pe Petru şi pe Iacov şi pe 
loan, şi a început să se înspăimânte și să se 
sbuciume. 

Și le-a zis lor: Prea întristat este sufletul meu 
până la moarte. Rămâneţi aici și priveghiaţi. 

Apoi mergând puţin mai înainte a căzut la 
pământ şi se rugă că de este cu putință să treacă 
dela el ceasul acela. 

Şi zicea: Abba, toate sunt ţie cu putință; de- ` 
părtează dela mine paharul acesta. Insă nu ce 
voiesc eu, dar ceeace tu voiești. 
` Și a venit la ucerici şi i-a găsit dormind, 
şi a grăit către Petru: Simone, dormi? N'ai avut 
tărie să veghezi un ceas? 

Fiţi treji şi vă rugaţi, ca să nu cădeţi în is- 
pită. Căci duhul este nepregetător, dar trupul — 
neputincios. 

Şi iarăș s'a dus de s'a rugat, spunând aceleași 
vorbe. 

Dar întorcându-se, i-a găsit pe ei din nou dor- 
mind, căci ochii lor erau îngreuiați de somn, 
-şi nu ştiau ce să-i răspundă. i 

Aşa Marcu (14, 32—40). „A început să se 
înspăimânte şi să se sbuciume, şi le-a zis lor: 
prea întristat e sufletul meu până la moarte”. 
Iar Luca (22, 44); „Și fiind în sbuciumul du- 
rerii cu mai mare stăruință se ruga. lay sudoarea 
lui, ca picături mari de sânge, picura pe pământ”. 

Aşa dar, a suferit. A. suferit însă Christos- 
omul sau Christos-Dumnezeu? A suferit pentru că 
mergea spre împlinirea soartei lui — spânzurarea 
pe cruce —, sau pentru că se făcea gol în 
jurul lui, pentru că Iuda îl trădase, pentru că 
Simon-Petru era să se lapede de el, pentru că 
ai lui wau avut tărie să vegheze nici măcar un 
ceas, ci au adormit în chiar vremea agoniei lui? 
Teamă mi-e că a suferit Dumnezeu şi nu omul; 
că suferința e chiar în Dumnezeu, că prin a- 
ceasta tragedia existenţei e mai adâncă şi mai 
cutremurătoare. 

De ce nu? Căci Dumnezeu a creat cerul și 
pământul, — şi asta însemnează că Dumnezeu 
insug era în lipsă. In lipsă de ceva, pe care a 
căutat să-l împlinească prin ceea ce a creat. 
Să se împlinească. Să se împlinească — prin 
actul de creaţie, sau prin creatură, asta e deocam- 
dată indiferent. Fapt e că se afla în lipsă, în 
«dezechilibru. Căci unde este echilibru, nu e crea- 


CULTURA POLITICA 419 


ţie; pentru că unde e echilibru nu e nimic; e 
nemișcare. Dumnezeu sa mișcat însă când a 
creat lumea — a eşit din el însuş; și creând 
ceva, a făcut un efort; iar efortul e suferință; 
şi instituind existenţa a ceva, a instituit existența 
efortului, existenţa , fiind întotdeauna un efort 
asupra nefiinţei. 

Din lipsa şi din suferința lui a ieşit deci lu- 

mea; și trăiește numai ca suferință. Atât cât 
trăieşte în ea. Deosebită de el. Să tindă însă 
din nou către el, să se destrame în el, să renunțe 
în el la ființa ei, şi totul intră din nou în echi- 
bru, în plenitudine. Şi” omul la fel. 
- Dumnezeu are deci nevoe de creaţiune. Are 
nevoe de iubirea ei. De actul de iubire prin 
care creaţiunea se dorește cătră isvorul ei. Căci 
dacă, odată creată, lumea devine de sine stătă- 
toare, atunci actul de creaţie a mers în sec, 
Dumnezeu tot neîmplinit a rămas, iar actul trebue 
să se repete în infinitum — cât ar dura, de 
altfel, și suferinţa lui Dumnezeu. 

Pentru om e încă mai ușor. El nu are nevoie 
decât de el însuș, pentru a ajunge din nou în 
în Dumnezeu. Plato cunoştea deja funcțiunea 
erosului, ascensiunea fericitoare înspre Dumne- 
zeu, la capătul căreia stă pacea și împăcarea. — 
storghe ziceau grecii—. 

Pentru Dumnezeu însă — nu. Căci Dumnezeu 
are nevoe de actul liber de iubire al omului, 
pentru ca toate să se întoarcă în El. Astfel încât 
tragediei omului dela care Dumnezeu şi-a întors 

faţa, îi. răspunde, mai înfricoşătoare încă, tra- 
gedia lui Dumnezeu dela care îşi va fi întors 
faţa omul. Am amintit-o şi altă dată, Léon 
Bloy a avut o prăpăstios de adâncă intuiţie, atunci 
când a vorbit de suferinţa lui Dumnezeu, cel 
singur şi părăsit de oameni. 

„Simone, dormi?” De trei ori s'a întors Iisus 
cătră ucenicii lui, cei mai de aproape ai lui, 
şi le-a cerut să vegheze cu el. Şi de trei ori ei 
l-au părăsit — adormind întru osteneala lor: 
şi nu ştiau ce să răspundă, că erau ochii lor 
îngreuiaţi de somn. 

De ce le-a cerut să vegheze? Ca să-l păzească? 
Să-l păzească — contra cui? Contra slugilor 
mai marilor bisericii? De aceștia s'ar fi putut 
feri ieşind din Ierusalim. Nu a făcut-o. Pen- 
trucă el mergea la moarte — voia să meargă. 
In ceasul în care însă soarta lui se împlinea, 
el le cerea să privegheze — să fie cu el. Iar 


ei au adormit. Nu au fost. Deşi iubirea lui 


pentru ei avea să sfarâme şi porţile iadului. 
Simon Petru doarme. Şi noi toţi — sca el. 
Și de aceea până şi iubirea e suferinţă. Lumea 
se răsuceşte în durere ca o râmă pusă pe jă- 
ratec.. — Şi Dumnezeu odată cu ea. 
„lar sudoarea lui, ca picături de sânge, picură 
pe pământ”. . 


16 Aprilie 1933 


«ŞI UN CUDANT AL EDITORULUI 


Acum, la sfârşitul acestei cărți bogate — a 
cărei tipărire a însemnat una din cele mai nea- 
șteptate bucurii din câte miza dăruit tinereţea — 
îmi este foarte greu să scriu așa cum se cuvine 
despre gândirea şi fapta învățătorului meu, pro- 
fesorul Nae Ionescu, despre intervenţia sa hotă- 
râtoare în cultura şi viaţa civilă a României de 
după războiu. Nădăjluiesc s'o fac într'o zi — 
cât de curând — şi pe îndelete. Prezenţa lui 
Nae Ionescu a fost, şi continuă să fie, atât de 
copleșitoare, încât numele său sa întins dea- 
lungul ţării transfigurat de mit sau însângerat 
de veninul magnific -al urii. Pretutindeni unde 
se vorbeşte de Nae Ionescu, e prezentă legenda 
sau ura; şi una şi alta mărturisind, cu aceeaşi 
Prisosinţă, tăria de poveste a acestui om care 
de cincisprezece ani preface şi clădeşte o fară. 
Puţini bărbaţi se pot mândri că au fost cinstiți 
cu atâta ură, câtă a adunat gândul şi fapta pro- 
fesorului Nae Ionescu. Dar, deasemenea, nici 
un cărturar — dela Nicolae Iorga încoace — 

ple, elementare”. Marea revoluţie adusă de Nae 
Ionescu în scrisul cotidian românesc — a fest 
tocmai această familiaritate cu adevărurile ele- 
mentare, cu faptele simple, această excesivă mo- 
destie a lui de a nu vorbi decât despre lucru- 
rile la mintea oricărui om sănătos; modestie 
care i-a creiat, într'o cultură „complicată” ca a 
noastră, celebritatea „gazetarului paradoxal”. E- 
ste drept că pentru mulţi oameni vioi celebri- 
tatea aceasta le-a oferit o agreabilă clasificare: 
Nae Ionescu este un „filozof? în gazetărie —' 
şi un „gazetar” în filozofie. Intr'adevăr, judecată 
mai de aproape, clasificarea această lămureşte 
o sumă de lucruri încurcate. Lămureşte mai în- 
tâi,singularizarea” lui Nae Ionescu în toată ac- 
tivitatea sa publică. In al doilea rând, explică 
„simplitatea” aproape indiscretă a lecţiilor sale 
universitare... * 

Aparține poate destinului lui Nae Ionescu a- 
ceastă permanentă obligaţie a lui de a învăța 
pe oameni lucrurile simple şi metodele elemen- 
tare. Acest mare învăţător al neamului său își 
pnerită cu drept cuvânt titlul; căci este într'a- 
devăr un „invăţător”, care îţi amintește necon- 
tenit că. ai deprins anapoda alfabetul, -că nu 
ştii tabla înmulţirii şi că priveşti prost o hartă. 
Nimic mai surprinzător pentru un om cult — 
cum este deobiceiu românul — să fie întrerupt 
într'o erudită, discuţie geografică şi politică, a- 
mintindu-i-se — de către paradoxalul Nae Io- 
nescu, fireşte! — că nu ştie cum curg apele 

într'o ţară și cum şe 'ntinde o graniţă. Acest 
bărbat care a străbătut atâtea culturi şi s'a luptaţ 
cu atâtea filozofii, n'a găsit încă timpul să -ne 
întreţină asupra lor — ocupat fiind şi-acum să 
îndrepte greşelile de tabla înmulţirii cu care 
voiau să pornească la drum şi la discuţie aca- 
demică unii dintre contemporanii săi. 

Fireşte, lucrând cu metode simple, cu adevă- 
ruri elementare, cu realităţi — Nae Ionescu a 
fost continuu acuzat de „sofisme”. Pentru struc- 
tura lui socratică, acesta este încă un titlu de 
glorie. Cineva ar putea studia într'o zi cu ce 
tragică precizie s'au împlinit, spre pedeapsa noa- 
stră, toate „sofismele” lui Nae Ionescu. Lista tu- 
turor dezastrelor prevăzute şi implinite nu i-ar 
face, în nici un caz, plăcere; ea ne-ar putea 
folosi numai nouă — şi unora dintre: contim- 
Boranii lui. Dar cercetarea întregei opere scrise 
a lui Nae Ionescu — din care noi nam pu- 
blicat, între copertele cărţii de faţă, decât o in- 
fină parte — ar putea folosi oricărui tânăr 
doritor de a cunoaște temeinic metoda de gân- 
dire şi de lucru a profesorului. Vorbesc, fireşte, 
de 'acei dintre tineri care n'au urmărit cursurile 
universitare ale lui Nae. Ionescu. De aceia care 
mau luat contact cu gândirea lui Nae Ionescu 
decât prin articole — admirabile, aşa cum nu 
sau mai scris în presa românească dela Hasdeu 
şi Eminescu — dar totuși numai fragmente din 
vasta operă de gând şi faptă spirituală a profe- 
sorului. E ciudat că influenţa lui Nae Ionescu 

s'a exercitat în medii diferite, mai ales prin co- 
loanele ziarului Cuvântul, dar că adevărata sa 
„invăţătură” a rodit mai repede şi mai bogat la 
Univerşitate. Deşi Nae Ionescu este unul dintre 
foarte rarii gânditori pe care scrisul — chiar 
scrisul de gazetă — nu-i trădează, opera sa a 
crescut totuși în faţa celor câteva mii de stu- 
denţi care i-au audiat cursurile în ultimii cin- 
sprezece ani. Aici „invăţătorul” a fost întotdea- 
una ascultat... 


E ut i 


„„Incepând din anul 1922, studenţimea bu- 
cureşteană trăieşte sub influenţa spirituală a pro- 
fesorului Nae Ionescu. Influență care se exer- 
cită și dincolo de zidurile Facultăţii de Litere 
— la încebut prin cursurile la care participau 
foarte mulţi studenţi dela Teologie și Științe, apoi 
prin A. S. C. R., mai târziu prin articolele din 
ziarul Cuvântul, iar acum în urmă prin cursul 
de logica colectivelor. Nu avem a ne ocupa aici 
de răsunetul pe care l-a avut și de rezistenţele 
pe care le-a întâmpinat gândirea şi acțiunea pro- 
fesorului Nae Ionescu, în viaţa civilă a Româ- 
miei moderne. Paginile de faţă sunt închinate 
numai profesorului, omului care a condus de 
fe catedră, timp de cincisprezece ani, orietarea 
spirituală a tineretului. Este însă ușor de ghicit 
— şi tot așa de ușor de verificat — cât de mulb 
datoreşte profilul actual al României, prezenţei 

profesorului Nae Ionescu. Critica anumitor forme 
economice şi politice româneşti intrate în des- 
compunere — critică exercitată de profesorul 
Nae Ionescu zece ani în urmă, este astăzi veri- 
ficată de o serie întreagă de fapte, şi accep- 
tată de un număr impresionant de tehnicieni şi 
oameni politici. Formele noi, de viaţă economică 
şi civilă, pentru care militează profesorul Nae 


“Ionescu — încep a fi presimţite şi dorite de 


masse compacte,. dinamice, româneşti. Fără a 
ți "popular, Nae Ionescu a câştigat întotdeauna de 
partea sa elementele dinamice, creiatoare, eroice. 
Structura influenţei sale se recunoaşte în toate 
Planurile în care s'a exercitat, oricât ar fi ele de 
diverse. 

In viaţa universitară, profesorul Nae Ionescu 
se situiază dela început ca un urmaş direct a lui 
Nicolae Iorga, şi se recunoaşte ça unul din elevii 
săi cei mai „puri”; crescuţi adică în realismul 
istoric, fenomen românesc dinamizat de N. Iorga. 
Cronologic, Nae Ionescu apare totuși ca un „moș- 
tenitor” al lui Dasile Pârvan. Căci, dela 1926 
încoace -el are în faţa sa o -massă de studenţi 
care crescuseră sub magia lui Pârvan şi care, 
nu-şi mai găseau acum nici un sprijin viu, nici 
un maestru spiritual. O generație de studenți nu 
se apropie întotdeauna de profesorul cel mai 
erudit sau de pedagogul cel mai eficace. Studenții 
nu caută la Universitate numai o bună şi precisă 
învățătură. Caută, mai ales, o metodă de viață 
şi de gândire; un maestru spiritual, adică un 

pm destul de sincer ca să nu șovăie lămurin- 
du-le zădărnicia ştiinţelor omenești, și destul 
de viu ca să nu piară el î însu-și, copleşit de con- 
ştiinţa acestei zădărnicii. Nu este deloc întâm- 
plător că cei trei profesori care au condus gene- 
rațiile de studenţi dela 1900 incoace — Nicolae 
lorga, Vasile Pârvan. Nae Ionescu — au măr- 
turisit toți trei o conştiinţă tragică a existenței, 
şi au găsit totuși un sens eroic acestei existențe, 
care trebuie acceptată și rodită. Nu este întâm- 
plător că tocmai în jurul acestor trei dascăli s'au 
ndunat tinerii. Fiecare din ei au mărturisit un 
aspect al conștiinței tragice. Nicolae Iorga, el, 
muncitorul — a vorbit despre blestemul muncii, 
despre durerea nesfârşită a omului, silit să lu- 
creze neîncetat, ca să ţină lumea vie și rodnică. 
Dasile Pârvan, el, solitarul — a vorbit despre 
blestemul singurătăţii. Nae Ionescu n'a tăinuit 
ascultătorilor, nici unul dintre paradozele, bles- 
temele şi dramele condiţiei umane. Şi cu toate 
acestea, în lecţiile şi conferințele acestor trei 
mari învăţători ai neamului nostru. — au aflat 
generaţii întregi de studenţi adevărata lor hrană 
spirituală, şi fundamentarea teoretică a unei vieţi 
autentice și creiatoare. Este una din caracteris- 
ticile culturii românești moderne această con- 
ştiinţă tragică a existenţii (Eminescu, Hajdeu— 
lorga—Pârvan—Nae Ionescu), conştiinţă care nu 
se neagă pe sine, totuși, în desperare sau scep- 
ticism. Toţi aceşti creiatori de valori româneşti au 
acceptat condiţia umană, au muncit, şi au in- 


MIRCEA ELIADE Á 429 


tervenit în istoria neamului romånesc, aducând 
prin scrisul şi vorba lor o extraordinară capacitate 
de nădejde. Nimeni n'a văzut mai glorioasă soarta 
neamului românesc decât aceşti „tragici”. 
Situarea lui Nae Ionescu, în viaţa Universităţii 
bucureştene, ca elev al lui Nicolae Iorga şi ca. 
moştenitor spiritual al lui. Vasile Pârvan — nu 
e lipsită de o anumită semnificaţie istorică. După 
momentul profetic şi dionisiac al lui Nicolaie 
Iorga, şi după momentul metafizic şi apolinic al 
lùi Dasile Pârvan — funcțiunea socratică pe 
care o exercită profesorul Nae Ionescu încă din 
primele sale cursuri, își capătă o valoare foarte 
precisă în evoluția culturii româneşti. Intrade- 
văr, Nae Ionescu se mărturiseşte dela început ca 
un tip socratic: împotriva ` oratoriei, împotriva 
profetismului, împotriva unei metafizicei exte- 
rioare. El readuce metafizica la, punctul ei ini- 
ţial: cunoașterea de sine. Dela prima sa lecţie 
de metafizică — problema fiinţei va rămâne 
centrul de preocupări teoretice al profesorului 
Nae Ionescu. Structură anti-oratorică, el intro- 
duce în Universitate tehnica socratică — a lec- 
ţiilor familiare, calde, dramatice. Creiază re- 
pede un- stil, pe care îl imită studenţii: vor- 
bire directă, fraze scurte, exemple frivole. Elev 
al lui N. lorga:şi continuator al lui Pârvar 
— profesorul Nae Ionescu se deosebeşte totuşi 
hotărât de aceşti doi mari învăţători. Ironic în 
loc să fie profetic, familiar în loc să fie so- 


lemn — Nae Ionescu nu domină ca un o- 

racol, nici nu emoţionează ca o Pythie. Vorba 
lui cucereşte — şi gândirea lui turbură. 

Cea dintâi etapă, şi cea mai fascinantă, din 
injluenţa pe care profesorul Nae Ionescu a e- 
rercitat-o asupra studenţimii — a fost această 
tehnică a neliniştirii. Unii au şi văzut în ea o 
mare „primejdie teoretică”. Serii întregi de stu- 
denţi au fost învăţaţi sistematic cum să nu 
creadă în cărţi, în teorii generale, în dogme. 
Dimpotrivă, paradoxul şi aventura era încura- 
jată; deznădejdea şi ezasperarea erau privite 
cu simpatie; sinceritatea era promovată pre- 
tutindeni. La Universitate, pe stradă, în re- 
dacţia „Cuvântului? — profesorul Nae Io- 
nescu păstra totdeauna ochiul viu asupra tå- 
nărului care se apropia de el, nelămurit, neli- 
niştit, desperat. Nu respingea decât două cate- 
gorii de tineri — pe cei nesinceri, şi pe cei în- 
ţelepţi. A manifestat întotdeauna panică sau pru- 
denţă față de tinerii care își aveau sistemul lor 
de filozofie la 19 ani. O vorbă pe care o spu- 
nea adesea, era aceasta: „Ca să poţi nădăjdui 
că vei înţelege ceva în viaţă, trebuie să-ţi dai 
seama 7 ani că nu înţelegi nimic”. i 

Momentul spiritual — pe care l-a Jormulat, 
dacă nu chiar l-a creiat. Nae Ionescu — cerea 
o ieşire din formule, din cărţi, din lucruri în- 
"'văţate. Războiul pusese din nou problema o- 
mului — a libertăţii şi mântuirii lui. In Ro- 
mânia întregită, această problemă se încadra în 
acea gravă şi surdă luptă de regăsire a sufle- 

tului românesc, autentie, Nicolaie Iorga lumi- 
mase, cel dintâi, această intuiţie . fundamentală 
a unor virtuţi româneşti, prin care există isto- 
ria neamului nostru, şi fără de care creaţia, 
e mincinoasă și viaţa zădărnicie. Vasile Pâr- 
van căutase mai departe, în protoistoria thracă, 
izvorul unor virtuţi mai eroice şi mai univer- 
sale. Momentul spiritual pe care îl alimentează 
necontenit lecţiile şi articolele profesorului Nae 
Ionescu — aparţine unui alt ciclu. Se cere, îna- 
inte de toate, o totală sinceritate faţă de sine şi 
faţă de ai tăi. Nu ştii decât ceiace trăieşti tu; 
nu rodeşti decât în măsura în care te "desco- 
peri pe tine. Orice drum e bun, dacă duce în 
inima fiinţei tale, dar mai ales drumurile sub- 
terane, marile experienţe organice, riscurile, a- 
ventura. Un singur lucru e esenţial: să rămâi tu, 
să fii autentic, să nu-ţi trădezi fiinţa spirituală. 

Socratismul profesorului Nae lonescu se in- 
tegrează, astfel, de minune momentului spiritual 
1922—1930. Tot ce a dezbătut „generaţia tâ- 
nără” în agea vreme — „erperiența”, „aventura”, 
„ortodozia”, „„autenticitatea”, „trăirea” — îşi gä- 
seşte rădăcinile în ideile profesorului Nae Io-. 
nescu. Sufletul românesc nu se putea găsi pe 
sine fără drame fără eșuări, fără „experienţe”. 
Nu te puteai întâlni cu tine prin cărţi, prin 
metode, prin ideile altuia. Ca să poţi ajunge 
undeva, oriunde, trebuie înainte de toate să 
fii tu însuţi, să fii autentic. In această drama- 
tică şi necesară luptă pentru autenticitate — 

Jără de care nimic nu se poate creia — profesorul 
Nae Ionescu a jucat rolul de frunte. In timp ce 
alți cărturari şi scriitori se grăbeau să „siste- 
matizeze” — el îşi continua conversațiile, lec- 
tiile, fragmentele. ` 

Pe Nae Ionescu nu-l interesa decât un singur 
lucru: să fii tu însu-ţi. Problema sufletului ro- 
mânesc este o *problemă ontologică înainte de 
a fi una istorică. Deaceia în lecțiile pe care le-a 
făcut studenţimii — profesorul Nae Ionescu a 
stăruit 12 ani asupra problemei fiinţei, ca să 
poată trece, deabia în ultimul timp, la problema 
ființei româneşti. Nu putem vorbi despre ceia- 
ce nu suntem încă. Nu putem desbate realită- 
ţile româneşti — fână ce nu întâlnim realul. 
Drumul către real — a fost ţinta tuturor cursu- 
rilor profesorului Nae Ionescu. Şi pentrucă ţinta 
aceasta fusese atacată profetic şi „mistic” de 
către N. Iorga și Pârvan — Nae lonescu şi-a 
ales o altă metodă, metoda personală, socratică. 

Nae Ionescu a refuzat multă vreme să pu- 
blice cărți de filozofie, şi e foarte probabil 
că va refuza și de aici înainte. S'au adus felurite 
şi isteţe explicaţii acestor ciudate singuralizări. S'a 
spus bunăoară,că lecţiile profesorului Nae Ionescu 
nu sunt „originale”,şi ca atare nu îndrăzneşte să le 
dea la tipar. Intr'o cultură filozofică atât de origi- 
ginală” ca a noastră, unde oricine poate face 
o carte de filozofie cu alte zece cărți înainte — 
refuzul acesta de a publica pare într'adevăr 
ciudat. Cursurile profesorului Nae Ionescu sunt 

totuşi litografiate în 16 mari volume, şi ni- 
meni nu e impiedicat să caute influenţe” şi 
„lipsă de originalitate” în această rodnică ac- 
tivitate universitară. După câte ştim, nimeni n'a 
Jăcut totuşi până acum un asemenea eramen. 
Profesorul Nae Ionescu a răspuns anticipat ori- 
căror bănueli, publicând stenograma cursurilor 
sale. Dar continuă să rejuze publicarea lor în 
volum. 

Este oare atât de greu de înţeles de ce? Tip 
socratic, Nae Ionescu nu crede într'o filozofie 
făcută de departe, prin cărţi. Cursurile „sade 
sunt litografiate numai pentru folosul acelora 
care l-au auzit, care au stat de vorbă cu el: 
sunt scheme mnemonice, pentru orientarea în- 
tro lungă conversaţie avută acum un an, sau 
acum cinci ani. Studenţii care îi urmăresc lecţiile 
alcătuiesc laolaltă o miare comunitate de dra- 
goste şi gândire, şi numai pentru această comu- 
nitate folosesc la ceva cursurile. Nae Ionescu, 
prin tot ce este şi ce gândește el, nu poate in- 
vita lumea să dezbată problemele fiinţei şi ale 
gândirii, departe de el; şi-ar trăda, altminteri, 
însă-și structura sa socratică. Departe de el, 
departe adică de „gândirea care se naşte”, ce- 
titorul e în primejdia să creadă prea repede, 
să accepte prea repede, să devină dogmatic, pri- 
mind un adevăr din afară, întorcându-se, deci, 
la „„pre-socratici”... 

Dacă influenţa lui Nac lonescu este atât de 
fertilă, dacă în locde a face „elevi” el şi-a făcut 

Prieteni şi colaboratori de toate vârstele — mi- 
racolul: se. datorește tocmai acestei tehnice so- 
crătice, care nu influenţează automat, din afară, 
Brin cuvânt scris, prin maieutică. De aceia se 
şi explică de ce foştii „elevi” ai lui Nae Io- 
nescu sunt atât de personali, atât de rotunjiţi 
sufletește, chiar atât de deosebiți între ei. Toţi 
au câteva note comune: realiști, anti-oratorici, 
anti-democratici. Dar ce deosebire între un Mir- 
cea Dulcănescu, bunăoară, şi un Emil Cioran 
— între un G. Racoveanu şi Mihail Sebastian!.. 

In istoria culturii româneşti moderne, o sin- 
gură mare personalitate q avut o influenţă a- 
semănătoare asupra contemporanilor mai tineri. 
A fost Mihai Eminescu. În timp ce, însă, Emi- 
nescu a creiat un curent de simţire şi gândire 
eminesciană prin opera sa scrisă — Nae Io- 
nescu exercită o influenţă socratică, de la omy 
la om, dela suflet la suflet. Deaceia, nu se mai 
repetă rigiditatea şi idolatria vulgară a emi- 
nescienilor şi eminescolzilor. Influenţa prin o- 
peră, prin cărţi, are marile ei primejdii — mai 
ales într'o cultură tânără, ca a noastră, lipsită 
de influențe paralele. Cartea, cât ar fi ea de 
bună, e numai o gândire moartă; ea exprimă 
un lucru care a fost viu întrun anumit ceas, 
față de anumite probleme, alături de anumţi 
oameni. O influenţă exercitată prin cărți riscă 
să creeze tipuri în serie; riscă mai ales, să se 
ezercite la întâmplare. Poţi înţelege cum vrei 
tu cartea unui om; dar dacă omul acela este 

permanent alături de tine, corectarea se face 
necontenit şi nesimţit. Nae Ionescu este un au- 
tor foarte ciudat pentru ţara românească: operà 
lui e vie, e alături de el, s'ar putea spune chiar 
că nu, e încă desprinsă deel. Destinul său so- 
cratic îi domină şi justifică toate gesturile; ve- 


- nit să înveţe pe tineri drumul către ëi înşişi, . 


să-i înveţe dragostea pentru trăirea interioară — 
Nae Ionescu nu se putea contrazice publicând” 
cărţi de filozofie, texte moarte pe care ei să 
gândească şi pe care să şi le însușească. 

Nu se putea contrazice — adică nu acceptă 
să moară. Intro celebră lecție de deschidere 
a sa, Nae Ionescu a vorbit despre „sistemul” fi- 
lozofic ca despre piatra de mormânt a filozo- 
fului. Omul care a înţeles şi a justificat tot, 
care a izbutit să se împace cu lumea şi cu Dume 
nezeu — nu mai are nimic de învăţat de la 
viaţă. Diaţa nu-i mai poate aduce nici o sur- 
priză, nici un risc; nu mai e nici dramă, nici 
îndoială. El a intrat în moarte, fiind încă în 
viață. Căci viaţa este continuă rodire, continuă 
Prefacere. Nu e vorba de o „evoluţie” nesfâr- 
şită, şi nici de bergsoniana curgere în lume. Pre- 
facerea şi ordinea în viață înseamnă înainte de 
toate, certitudinea suferinţii. Trăiesc, deci su- 
făr; sufăr, deci nădăjduiesc în mântuire, în o- 
dihna cerească. Drama omului are un rost: mân- 
tuirea lui. Şi experienţa suferinţii îngăduie o- 
mului să nădăjduiască în mântuire. Numai moar- 
tea are dreptul să oprească pe loc necontenita 

curgere a durerii, experienţa umană. Numai mu- 
rind omul îşi găseşte liniştea. Dar e o linişte 
plină de nădejdi, această trecere dincolo. Li- 
niştea de aici, împăcarea cu totul şi cu Dum- 
nezeu fiind încă în viaţă — împăcarea aceia 
supremă pe care o aduce sistemul de filozofie 
— poate fi primejdioasă: Poate fi o ispitire a lui 
Dumnezeu. Pentrucă omul nu are dreptul, a- 
tât timp cât rămâne în condiţia lui umană, să 
se liniștească pe deplin, să ajungă asemenea lui 
Dumnezeu. 

Verweile doch! „Opreşte-te!” — aceasta e- 
ste cea mai statornică poruncă, pe care Me- 
Phistopheles o adresează de mai multe: ori lui 
Faust. Liniştirea filozofică, împăcarea cu lu- 
mea, este o ispită împotriva lui Dumnezeu. O- 
prirea pe loc, este o ispită împotriva vieții. Atât 
timp cât eşti încă în viaţă, cât eşti viu — ni- 
mic nu este pierdut. Orice rigiditate, orice im- 


pietrire, poate fi însă fatală. Deaceia, groaza” 


pe care o mărturiseşte Nae Ionescu față de orice 
fenomen de „moarte în- viață’, de oprire pe loc; 
fie el fenomen individual, trădat prin sterilitate 
fizică şi spirituală, fie fenomen social, trădat 
prin descompunerea formelor de viaţă civilă care 
i se subsumează. Nimeni, în afară de Mihai Emi- 
nescu n'a scris cu atâta emoție şi atåta severitate 
despre „moartea în viaţă”, despre blestemul ne- 
rodirii, ca Nae Ionescu. In lecţiile sale univer- 
sitare, în articolele sale dela ;Cuvântul”, fe- 
nomenul de sterilizare, de impietrire, apare în- 

totdeauna ca un destin tragic, care nu loveşte 
întotdeauna la nemereală. Cel care stă de par- 
tea vieţii împotriva morții, de partea istoriei 
împotriva visului, îşi are rădăcinile fiinţei sale. 
adânc înfipte în realitate, şi trăiește sub semnul. 
rodirei. „Organicul” înseamnă, pentru Nae Io- 
pescu, nu numai a fi viu şi creiator — ci a fi 
integrat istoriei, comunității de dragoste din care 
faci parte, şi prin aceasta, de a putea nădăjdui 
în mântuire. Problema mântuirii este o între- 
bare gravă, la care creştinul poate răspunde 
după multă gândire şi experiență. Dar un lu- 
cru este sigur: că problema mântuirii începe 
dela viaţă, şi se pune numai oamenilor vii... 
Porbind de mântuire după ce am vorbit de 
istorie”, am rămas tot în cadrul problemati- 
cei profesorului Nae Ionescu. Două sunt -che- 
mările între care se zbate sufletul omului: sym- 
pathia și soteria; „simpatia”, apropierea, con- 
topirea cu oamenii — și „mântuirea”, distanța 
de oameni, căutarea lui Dumnezeu, contopirea 
în Ființa divină. Pe deoparte, dragostea, istoria, 
drama; căci omul zadarnic se apropie de alt 
om, singur: zadarnic nădăjdueşte că se va pu- 
tea pierde pe sine şi va putea trece în celalt, 
Prin actul dragostei. O dragoste între oameni, 
în numele lor, opreşte viaţa pe loc — şi în, 
cele din urmă, viaţa se răzbună. (Deaici, taina 
căsătoriei — care uneşte sufletele în ab- 
solut, căci în viață faptele se consumă, od- 
menii se. prefac necontenit). Pe de altă parte 

soteria, adică ieşirea din istorie, umilirea vieţii 
(valorile ei trec pe un plan secundar), incer- 
carea omului de a deveni centrul. preocupărilor 
sale, neglijând orice alt instinct în afară de 
instinctul perfectei supravieţuiri, în viața mân- 
"tuită de după moarte. (Au fost oameni care 
au osândit soteria, ca o preocupare „egoistă”: 
în India buddhistă, aşa numiții boddhisattva, 
nu voiau să fie „mântuiţi”, ca- să nu pără- 
sească lumea aceasta de durere şi ignoranță, ca 
să poată ajuta mai departe pe oameni). 

Sar putea reduce toate eforturile de viaţă 
şi de gândire ale profesorului Nae Ionescu, la 
aceste două fundamentale chepări: sympathia 
şi soteria. Problematica aceasta, care e veche 
de când lumea, dar care a fost dramatic pusă 
pentru creștinătatea răsăriteană de către Ori- 
genes, şi pentru lumea laică occidentală de către 
Goethe, în Faust — profesorul Nae Ionescu a 
făcut'o vie în conștiința generaţiei al cărei în- 
văţător spiritual este. In anii când domina: pro- 
blema fiinţei, în aceiaşi ani Nae Ionescu des- 
bătea în faţa studenţilor drama mântuirii. On- 
tologie-soteria — primat al spiritualului. Era 
momentul căutării cu orice preţ al fiinţei, al 
realului, al vieţii spirituale autentice. Problema 
mântuirei, adică autonomia și plinătatea ființei 
umane — trebuia să urmeze cu necesitate pro- 
blemei ontologice. Ca să ajungi la fiinţă, Nae 
Ionescu te învăța să te întorci la marile tale 


sincerităţi organice, să accepţi aventura, să: 

nu fugi de deznădejde şi neliniște. Ce început 
arzător şi dramatic pentru o inteligență tânără, 
pentru un suflet nedesfăcut! Şi cu toate ucestea, 
adevăratele paradoxe şi. neliniști, nu se iveau 
în calea tânărului decât când îşi punea şi cea- 
laltă problemă, a mântuirii. Aici se vedea. şi 
mai bine profunda creştinătate a gândirii fro- 
fesorului Nae Ionescu: 

Se vorbeşti despre creştinism şi filozofie cre- 
ştină în Universitate, era, prin 1921, o ade- 
vărată revoluţie. 

Să vorbeşti despre „mântuire”, „sfinţenie”, 
„ortodozism”, „erezie” — în cursuri de meta- 
fizică şi logică, însemna să te abaţi dela o tra- 
diție bine stabilită de idealism şi pozitivism. 
Problemele de metafizică și filozofie religioasă 
fuseseră de mult excluse din preocupările uni- 
versitare. Profesorul Nae. Ionescu a pus cel din- 
tâi — cu competenţă şi originalitate — aceste 
probleme în centrul lecţiilor sale. Religia mai 
fusese menţionată de pe catedra de Filozofie, 
fără îndoială. Dar fusese menţionată ca o etapă 
de mult trecută a cunoașterii omeneşti, ca o 
„alsă sau imperfectă filozofie”. Dasile Pârvan, 
singur, a vorbit despre istoria religiilor cu sim- 
atie, căldură şi înțelegere. Ca un adevărat pre- 
cursor, profesorul Nae Ionescu nu s'a sfiit, însă, 
să-şi. deschidă cel dintâi curs universitar cu o 
lecţie asupra dragostei. Au urmat, apoi, cursurile 
de Filozofia Catolicismului, de Filozofia Protestan- 
tismului, despre „Faust şi problema mântuirii”, 

etc. Mult mai târziu au aflat profesorii şi gândi- 
torii noştri că problemele religioase se puneau din 
nou omului, că- pozitivismul şi idealismul sunt 
poziţii de mult depășite, că nu e deloc compromi- 
ţător să crezi în Dumnezeu, că filozofia creştină do- 
mină din nou veacul al XX-lea. Când se va scrie 
istoria problemelor filozofiei româneşti, se 
va vedea că vreme de 15 ani de zile, noi am 
fost contemporani Europei numai prin cursu- 
rile profesorului Nae Ionescu. 

Este drept, numai profesorul Nae Ionescu își 
Putea permite libertatea de a vorbi despre re- 
ligie, creştinism, mistică şi dogmatică de pe 
catedra de metafizică. Pentrucă, era în acelaş 
timp un temut logician, şi făcea cursuri de fi- 
zofia ştiinţei, şi îşi trecuse teza de doctorat cu o 
problemă matematică. Solida sa pregătire ştiin- 
țifică nu i-o putea contesta nimeni. Nu putea 
fi bănuit de patelism, de „misticism”, de dilè? 
“tantism. Aşa că lecţiile sale de filozofie. a re- 
ligiilor au fost privite cu neîncredere — dar 
în acelaş timp cu timiditate. 

Apărut în Universitate ca un revoluţionar. 
Nae Ionescu nu şi-a trădat misiunea, obligaţia 
pe care o avea faţă de elevii săi de a nu măslui 
realitatea, de a nu evita dificultățile, de a nu 
şovăi în fața adevărului. Revoluționar a fost, şi 
a rămas profesoral. Nae Ionescu, chiar prin tur- 
burătoarea lui sinceritate. Rareori un profesor 
îşi mărturiseşte în faţa studenţilor săi limita în- 
țelegerii şi a cunoştinţelor sale. Când e atât 

de uşor să trișezi, când e atât de încântător 
să improvizezi: — Nae Ionescu își mărturisește 
qu tristețe tot ceiace încă nu înțelege. Zarea 
acestei cunoașteri nelămurite încă — obsedează 
şi farmecă pe studenţi. Gândul care se rotun- 
jeşte în faţa lor, omul care se zbate în luptă cu 
un adevăr — invită mai mult la gândire decât 
orice filozofie complectă şi perfectă. Deşi perma- 
nent nemulţumit de sine — profesorul Nae Io- 
nescu a izbutit totuşi să clădească cea dintâi 
filozofie originală românească. 

Nu un sistem de filozofie — ci o filozofie; 
adică o metodă de a cunoaşte realitatea şi o teh- 
nică de a formula această cunoaştere, 

Preocupat zece ani mai ales de soteria — Nae 
Ionescu simte din nou încotro se îndreaptă isto- 
ria, şi în ultimii ani acordă o mai mare impor- 
tanță sympathiei, omului în lume. De fapt, nici- 
odată nu uitase această chemare a sufletului către 
comuniune, către „pierderea în altul”: In cursurile 
sale de metafizică, a vorbit adesea despre dra- 
goste ca instrument de cunoaştere. Ori, ce este 
altceva dragostea decât cea mai perfectă formă 
a sympathiei? 

lar în activitatea depusă la A. S. C. R, 
a dovedit că ortodoxia încearcă să unească aceste 
două mari drumuri spirituale — căci mântuirea, 
în concepţia creştinătăţii răsăritene, se cucereşte 
înlăuntrul comunităţii de dragoste, laolaltă cu 
ceilalţi oameni. Atât de mult a fost pătruns pro- 
fesorul Nae Ionescu de acest adevăr, încât une- 

ori a vorbit de apokathastagis, de acea înfiorată 
nădejde a lui Origen, că oamenii nu se pot mân- 
tui decât toţi odată... 

Prin ortodozie, prin viaţa creştină — cu marile 
şi ascunsele ei îndoeli — a ajuns din nou Nae 
Ionescu la istorie, la această mare comuniune de 
dragoste şi destin care este neamul. Când spun 
„a ajuns din nou”, înţeleg: a stăruit, i-a acordat 
întâietatea preocupărilor sale. Pentrucă, intot- 
deauna a fost viu în conștiința profesorului Nae 
Ionescu sentimentul tragic al existenţii istorice, 
al participării la o anumită structură etnică şi 
spirituală. In ultimii ani, însă, a fost preocupat 
mai ales de problemele istorice, adică de des- 
zinul neamului românesc, de marile .sale linii 
de desfăşurare și rodire. A fi viu, şi a rodi — 
aceleaşi criterii care orientau problematica o- 
mului, domină şi istoria unui neam. Omul se 
verifică prin viaţa şi capacitatea sa de rodire 
— şi poate nădăjdui mântuirea prin sinceri- 
tatea sa față de sine. Tot așa, un neam supra- 
vieţuieşte prin sinceritatea față de sine, prin cu- 
rajul său de a se cunoaşte așa cum este; prin au- 
tenticitate. Dominantele gândirii lui Nae Io-. 
nescu sunt -uşor de regăsit, în orice problemă pe 
care o dezbate. El rămâne, întotdeauna, realist, 
organicist, „fatalist”. (Ceiace se numeşte „fata- 
lismul” său este numai un excepţional instinct 
ontologic. Nae Ionescu ştie că ceiace este nu 
poate fi contestat prin dialectică, nici suprimat 
frin decrete). Deaceia, atunci când îşi pune pro- 

blema neamului românesc, el şiie că acest neam 
nu “există prin legi şi tratate, ci prin sinceri- 
tatea lui faţă de propriul său destin, şi prin ca- 
pacitatea sa de rodire. Nu poţi opri un neam din 
drumul firesc al istoriei sale: poţi, cel mult, 
intârzia etapele de creştere, şi această întâr- 
ziere se plăteşte întotdeauna. Ceiace se numește 
politica” profesorului Nae Ionescu este numai 
un exerciţiu practic al eternei probleme onto- 
logice: a vedea ceiace este, a prevedea destinul 
formelor istorice, care se nasc, a formula legile 
realităţii în termeni accesibili tuturora, a da 
o mână de ajutor celor care nu văd. Omul nu 
creiază nimic în istorie — această deznădăjduită 
şi eroică lege o repetă necontenit profesorul 
Nae Ionescu. Omul nu e creiator, “înafară de 
limitele fiinţei sale. Un om. poate face copii — 
şi încă, în măsura în care participă la viaţă, 
adică la o realitate care îl precede şi îl stăpâ- 
neşte. Dar un om nu poate face legi — legile. 
ezistă, în afara lui, în realitate, şi el doar le 
vede şi le formulează. Un om nu poate face 
istorie — căci istoria se face, sub semnul lui 
Dumnezeu sau al destinului, dar se face: lao- 
laltă de toţi oamenii, cu morţii care i-au pre- 
cedat şi cu vii care vor veni. 

Este o lege deznădăjduită, aceasta. Dar este, 
înainte de toate, o lege creștină, antieuropeană 
(dacă ne referim la Europa care s'a organizat 
după Renaştere şi ReJormă). Nicăiri nu întâl- 
nim atâta umilinţă a omului singur, a omului 

izolat, rupt din comunitatea de dragoste; nicăiri 
orgoliul — care a dus pe om în păcatul luci- 
feric, al ispitirii lui Dumnezeu, al asemănării cu 
Dumnezeu, — nu e mai definitiv înfrânt ca în 
această concepţie creştină. 

Drumul către ființă începe printr'o mare cău- 
tare de sine, dar sfârşeşte dincolo de sine, în 
Dumnezeu (soteria) sau în istorie (sympathia). 
Autenticitalea, fără de care nimic nu e valabil, 


îţi cere să fii tu însuţi — dar realizând-o, te 
recunoști dincolo de tine (dragostea, mistica, 
istoria). Caută-te pe tine însuţi — cu sinceri- 


tate, cu îndrăzneală — şi vei vedea că tu eşti 
în altă parte decât în tine; te vei găsi sub um- 
bra lui Dumnezeu, sau adânc îngropat alături 
de morţii tăi. Fii sincer până la urmă, fii băr- 
bat, nu te lăsa păcălit de iluzii, nu te lăsa — 
mai ales! — dus în ispită, şi vei vedea că în 
puţinătatea omului stă marea lui vrednicie, că 
în umilirea orgoliului lui se află nădejdea mân- 
tuirii sale. Viața omului e deznădăjduită, plină 
de primejdii, surpată de erori şi întâmplări — 
“dar atât timp cât e viu şi sincer, omul se poate 
apropia de centrul fiinţei sale. Și dacă în viaţa 
individuală libertatea omului este numai liber- 
tatea lui de a păcătui, ezistă încă un fel de li- 
bertate, spirituală: aceia de a te integra legi- 
tor, de a alege istoria (comuniunea de dragoste) 
în loc de a alege moartea (oprirea pe loc, îm- 
pietrirea; luzuria)... 

NOTĂ. 


f Articolele geproduse în acest volum aù a- 
părut, la datele inđieate, în ziarul „Cuvântul”; 
cu excepția essemkui Jursa Crucem, publicat în 
„Gândirea” (anul VII, 1927, No. 4), şi Ce e 
predania?, apărut în vevista de critică 
»Predania” (anul I, No. 2; 1 Martie 1937). 

Majoritatea articolelor religioase din „Cu- 
vântul” au apărut la rubrica săptămânală, Dumi- 
nica. Titlurile din acest velum au fost date 'de 
editor. 

Ţiu să mulţumesc şi pe această cale d-lui 
Ghgorghe Constantin, care a transcris numeroase 
articole şi a cercetat o parte din corecturi şi 
prietenului meu Gh. Racoveanu, care mi-a fost 
de mare ajutor în alegerea articolelor religioase. 


M, E. 

